
ĮŽANGA 


Iš daugelio problemų, su kuriomis šiandien susiduria Lietuvos žiniasklaida, 
pirmiausia tektų išskirti visuomenės informavimo priemonių ir teismų santykius, 
nes Lietuvoje žiniasklaidai kasmet iškeliama net keli šimtai civilinių garbės ir orumo 
gynimo bylų, kurias atsakovai - žiniasklaidos priemonės - neretai pralaimi. Tad 
šioje knygelėje bandoma aiškintis šio reiškinio priežastis, analizuoti tipiškiausias 
arba didesnį rezonansą sukėlusias bylas, nagrinėjant tiek teisėjų darbą, tiek žurnalistų 
kūrybą, kuri atvedė juos į teismą. Pirmiausia bus aptariamos bylos, kurias remiantis 
Europos žmogaus teisių konvencijos 10 straipsniu nagrinėjo Europos žmogaus teisių 
teismas Strasbūre. Kadangi Lietuva yra ratifikavusi minėtą Konvenciją, tuo pačiu 
pripažindama Europos žmogaus teisių teismo praktiką ir įsipareigojusi į ją atsižvelgti 
savo jurisprudencijoje, šioje knygoje bandoma aptarti, kokią įtaką Lietuvos teismų 
jurisprudencijai ir teisei galėtų turėti Europos žmogaus teisių teismo sprendimai, 
tuo pačiu aiškinantys ir atskiras Europos žmogaus teisių konvencijos nuostatas. 

Ši knygelė, kuri yra skirta, tiek teisėjams, tiek žiniasklaidos pasaulio žmonėms, 
nebūtų pasaulį išvydusi be daugelio žmonių paramos ir pagalbos. Šimtai žiniasklaidos 
bylų buvo nagrinėjamos daugelyje šalies teismų. Jas į vieną vietą surinkti ir knygos 
autoriui pateikti padėjo Lietuvos Aukščiausiojo Teismo pirmininkas p. V. Greičius, 
už ką esu jam nuoširdžiai dėkingas. Be oficialaus knygos recenzento LR Aukščiausiojo 
teismo teisėjo p. A. Norkūno, tekstą perskaitė, vertingų pastabų davė ir pasaulin 
palydėjo Europos žmogaus teisių teismo teisėjas prof. Pr. Kūris, Lietuvos Teisingumo 
ministerijos vyr. specialistas, spaudos atstovas p. D. Radzevičius, Lietuvos 
Aukščiausiojo teismo spaudos atstovas A. Jancevičius, Lietuvos žurnalistų sąjungos 
pirmininkas p. R. Eilunavičius bei kiti teisės ir žiniasklaidos specialistai. Jiems, 0 
taip pat ir šios knygelės skaitytojams, kurie pareikš savo pastabas ir pasiūlymus, 
nuoširdžiai dėkoju. 


Pagarbiai - autorius 


I dalis 


Žiniasklaidos bylos 
Europos žmogaus teisių teisme 

Europos žmogaus teisių teismas, 
Europos žmogaus teisių konvencija 


Antrasis pasaulinis karas sunaikino ir sutrypė visas demokratines ir žmo- 
giškąsias vertybes, kurias Europos bendruomenė kartu su kitų žemynų šalimis 
kūrė ir puoselėjo ilgus šimtmečius. Todėl karui pasibaigus, šviesių Europos 
žmonių galvose gimė idėja įkurti bendriją, kuri suvienytų daugelį žemyno vals- 
tybių ir spręstų visam kontinentui svarbias problemas. 

Konkretus žygis į plataus masto Europos organizaciją prasidėjo 1848 metų 
gegužės 8 d. Hagoje įvykusiame Kongrese, kuriame dalyvavo per 800 laisvosios 
Europos žmonių, atstovaujančių įvairias tautas ir šalis, politines partijas ir reli- 
gijas. Hagos kongresas vienbalsiai priėmė atsišaukimą, siūlantį įkurti visas Eu- 
ropos šalis vienijančią Europos Tarybą, priimti jos Chartiją ir prašantį kongre- 
so dalyvius, sugrįžus namo, skatinti savo šalių Vyriausybes ir Parlamentus pa- 
remti šią idėją. Idėja iš tiesų buvo gyvybinga, ir jau 1949 metais Londone 11 
Europos valstybių — Airijos, Belgijos, Danijos, D. Britanijos, Italijos, Liuksem- 
burgo, Norvegijos, Olandijos, Prancūzijos, Šiaurės Airijos ir Švedijos užsienio 
reikalų ministrai pasirašė sutartį, įkuriančią Europos Tarybą. Pradėjusi nuo 11 
šalių narių, Europos Taryba šiandien vienija per 40 valstybių ir yra skaitlin- 
giausia senojo žemyno tarptautinė organizacija. Nepriklausomybę išsikovojusi 
Lietuva pasiprašė ir buvo priimta į Europos Tarybą 1993 metais. Ten pat Lon- 
done, Europos Tarybos architektai susitarė ir dėl kuriamos organizacijos veik- 
los gairių. Tai, visų pirma, demokratijos įtvirtinimas ir plėtra Europos valstybė- 

se, žmogaus teisių, įskaitant ir spaudos bei žodžio laisvę, apsauga, pagalba ša- 
lims narėms, puoselėjant savo kultūrą, švietimą ir mokslą. Per 150 savo veiklos 
metų Europos Taryba parengė ir priėmė kelis šimtus teisinių aktų: Konvencijų, 
Rezoliucijų, Rekomendacijų visais šiais, aukščiau išvardintais klausimais. Visų 
jų nei aptarti, net ir išvardinti šioje knygoje neturiu galimybės, o ir reikalo, bet 
jeigu reikėtų išskirti vieną kurį nors iš tų kelių šimtų dokumentų, tai juo, be 
abejonės, turėtų būti 1950 metais priimta „Europos žmogaus teisių ir pagrindi- 
nių laisvių apsaugos konvencija“. 

Tai išties fundamentalią reikšmę turintis tarptautinės teisės dokumentas, 
dažniau vadinamas tiesiog Europos žmogaus teisių konvencija. Joje užfiksuotos 
pagrindinės žmogaus teisės ir laisvės, kurių laikytis įsipareigojo visos šią kon- 
venciją ratifikavusios Europos valstybės. Tai kiekvieno žmogaus įstatymo sau- 
goma žmogaus teisė į gyvybę. Jokioje susitariančioje šalyje žmogus negali būti 
kankinamas, negali būti kankinamas net ir baudžiant, su žmogumi negalima 
elgtis žiauriai, nežmoniškai, žeminant jo orumą. Kiekvienas žmogus turi teisę į 
laisvę ir asmens neliečiamybę. Niekam negali būti atimama laisvė kitaip, negu 
numatyta įstatyme. Kiekvienas turi teisę, kad būtų gerbiamas jo asmeninis ir jo 
šeimos gyvenimas, buto neliečiamybė ir susirašinėjimo slaptumas. Kiekvienas 
turi teisę į minties, sąžinės ir religijos laisvę. Iš viso Konvencijoje yra 51 straips- 
nis, apimantis išties visas žmogaus teises ir laisves. Tačiau kadangi šiame knygos 
skyriuje kalbame apie žiniasklaidos bylas ir spaudos laisvę, yra prasmė pilnai 
pacituoti Konvencijos 10 straipsnį, kuriuo remiantis ir yra nagrinėjamos visos 
žiniasklaidos bylos Europos žmogaus teisių teisme Strasbūre. 

10 str. 1. Kiekvienas turi teisę laisvai reikšti savo mintis ir įsitikinimus. Tai 
teisė laisvai laikytis savo nuomonės, gauti bei skleisti informaciją ir idėjas 
valdžios pareigūnų netrukdomam ir nepaisant valstybės sienų. Šis straipsnis 
neturi trukdyti valstybėms kelti reikalavimą licenzuoti radijo, televizijos ir 
kino įstaigas. 2. Naudojimasis šiomis laisvėmis, kadangi tai susiję su pareigūnais 
ir atsakomybe, gali būti sąlygojamas tokių formalumų, sąlygų, apribojimų ar 
bausmių, kurias numato įstatymas ir kurios demokratinėje visuomenėje būtinos 
valstybės saugumo, teritorinio vientisumo ar viešosios tvarkos interesams, siekiant 
užkirsti kelią teisės pažeidimams ir nusikaltimams, žmonių sveikatai bei moralei, 
taip pat kitų asmenų orumui ar teisėms apsaugoti, užkirsti kelią konfidencialios 
informacijos atskleidimui ar teisminės valdžios autoritetui ir nešališkumui 
garantuoti. 

Konvenciją daugelį metų rengė Europos Tarybos ekspertai kartu su ge- 
riausiais kitų šalių teisininkais, tad dauguma konvencijos nuostatų nekelia abe- 
jonių, išskyrus 10 straipsnio 1 dalies pabaigą, kur šalims suteikiama teisė riboti 
žmonių, norinčių užsiimti radiju, televizija ar kinofikacija, ir tokia veikla pagal 
šį straipsnį gali būti licenzuojama. Visiškai pagrįstas, mano nuomone, yra siū- 
lymas licenzuoti radijo ir televizijos įstaigas. Visų pirma, todėl, kad radijas ir 
televizija yra masiškiausios ir didžiausią poveikį darančios visuomenės informa- 
cijos priemonės, o antra, ir svarbiausia, kad radijo ir televizijos dažnių skaičius 
kiekvienoje šalyje yra ribotas, o kurti savo RTV stotis paprastai nori nemažai 
fizinių ir juridinių asmenų. Tad gali atsitikti taip, kad tokią teisę gavęs neatsa- 
kingas pilietis ar firma po kelių savaičių pasiskelbs bankrutuojanti, o geriau 
tam darbui pasirengę pretendentai jo dirbti negalės, nes laisvų dažnių toje šaly- 
je nebėra. Todėl daugelyje valstybių, norint įsteigti naują RTV stotį, yra ren- 
giami specialūs konkursai, kurio nugalėtojai ir gauna licenzijas. Taip elgiamasi 
ir Lietuvoje, kur pagal 1996 metais priimtą visuomenės informavimo įstatymą 
buvo įkurta Radijo ir televizijos komisija, kuri, atsiradus naujiems dažniams, 
rengia viešus konkursus, ir geriausiai pasirengę bei reikalingiausias Lietuvai pro- 
gramas siūlantys pretendentai gauna licenzijas, o komisija vėliau kontroliuoja, 
ar naujasis RTV stories savininkas laikosi tų programinių nuostatų, kurias jis 
deklaravo konkurse. 

Sunkiau suprasti minėto straipsnio nuostatą, kad galima licenzuoti ir kino 
įstaigas. Kinoteatrų skaičius bet kurioje šalyje gali būti neribotas, o jeigu naujai 
įsteigtas kinoteatras neišlaiko konkurencijos ir bankrutuoja, tai yra tik jo savinin- 
ko problema. Jeigu kinoteatras demonstruoja filmus, kurių turinys neatitinka tos 
šalies įstatymus, tai vėl nekelia problemų, nes kiekviena valstybė turi kompetetin- 
gų teisėtvarkos institucijų, kurios nesunkiai sudrausmins įstatymų pažeidėją. 

Šis klausimas - konvencijoje užfiksuota teisė licenzuoti kino įstaigas iškilo 
prieš keletą metų vykusiame Europos Tarybos žiniasklaidos komiteto posėdyje, 
kuriame kaip Lietuvos atstovas dalyvavo ir šių eilučių autorius. 

Posėdyje dalyvavo ir tuometinis Europos Tarybos generalinis sekretorius 
D. Taršis (D. Tarchys) bei kiti šios organizacijos vadovai. Kažkuriam iš komi- 
teto ekspertų paklausus dėl Konvencijoje įtvirtintos teisės licenzuoti kino įstai- 
gas, Europos Tarybos vadovai pripažino, kad tai yra apmaudus apsirikimas. 
Nors konvencijos tekstas buvo rengtas ir derintas net keletą metų... Tačiau 
pasiūlymas rą klaidą ištaisyti ET aukštuosius pareigūnus tiesiog pašiurpino. Tokiu 

atveju vėl tektų imtis didžiulio darbo, rengti tarprautines konferencijas, o svar- 
biausia, pataisytą konvencijos tekstą vėl iš naujo turėtų ratifikuoti visos šalys — 
Europos Tarybos narės. Tai užtruktų ne vienerius metus, per kuriuos Europos 
žmogaus teisių konvencijos, šio nepaprastai svarbaus dokumento, galiojimas 
būtų pristabdytas, o taip būtų padaryta žala daugybei žmonių, kuriuos gynė, o 
neretai ir apgynė ši konvencija. 

Tad minėtame posėdyje buvo nuspręsta šios konvencijos klaidos proble- 
mos daugiau neeskaluoti, juo labiau, kad didesnių bėdų ar konfliktų ji ir neke- 
lia. Galimybė licenzuoti kino įstaigas konvencijoje yra fiksuota ne kaip valsty- 
bės valdžios pareiga, o tik kaip teisė, kuria ji nebūtinai turi pasinaudoti. 

O 1950 metais gimusi Europos žmogaus teisių konvencija netrukus pradėjo 
savo pergalingą žygį per Europos šalių Parlamentus, kurie vienas po kito pradėjo 
ratifikuoti šį tarptautinės teisės aktą, tuo pačiu įsipareigodami jo laikytis. Nuo 
savo kaimynių neatsiliko ir Lietuva, kuri siekdama kuo greičiau įsilieti į Europos 
šalių politines, gamybines ir ekonomines struktūras, 1993 m. gegužės 14 d. 
pasirašė Europos žmogaus teisių ir pagrindinių laisvių apsaugos konvenciją ir jos 
papildomus Kervirtąjį (1963 m.), Septintąjį (1984 m.) ir Vienuoliktąjį (1994 m. 
protokolus, o 1995 m. balandžio 27 d. LR Seimas juos ratifikavo. 

Venseno Beržė (Vincent'o Berger) knygos „Europos žmogaus teisių teismo 
jurisprudencija“ pratarmėje buvęs Lietuvos Aukščiausiojo Teismo pirmininkas ir 
Lietuvos teisingumo ministras, o dabar Europos žmogaus teisių teismo teisėjas 
prof. Pr. Kūris rašo: „Šie Lietuvos žingsniai (Konvencijos ir jos protokolų pasira- 
šymas ir ratifikavimas turi labai svarbias politines ir teisines pasekmes. Prisijungi- 
mas prie konvencijos nėra tik valstybės įsipareigojimas savo nacionalinius įstaty- 
mus derinti su konvencija ir jos protokolais. Be to, pats derinimas nereiškia tik 
tiek, kad nacionalinių įstatymų formuluotės teksto atžvilgiu atitiktų konvencijos 
nuostatas. Čia būtina atsižvelgti į tai, kad Europos Tarybos sistemoje vyksta ne- 
nutrūkstamas teisės vystymo procesas, pasireiškiantis unikalios jurisprudencijos 
kūrimu, žmogaus teisių komisijai ir žmogaus teisių teismui sprendžiant konkre- 
čias bylas ir kartu aiškinant konvencijos ir jos Protokolų normas. 

Lietuvai, ypač teisine prasme svarbi ir antroji pasekmė. Ratifikuota kon- 
vencija ir jos protokolai tapo ne tik sudėtine Lietuvos teisės sistemos dalimi, bet 
ir tiesioginio taikymo aktu, savo teisine galia prioritetą teikiančiu Konstitucijai, 


bet lenkiančiu kitus įstatymus“!. 





' V. Berger. Europos žmogaus teisių teismo jurisprudencija. V., 1997, psl. 6 

O baigiant kalbą apie Europos žmogaus teisių ir pagrindinių laisvių apsau- 
gos konvenciją, būtina pabrėžti, jog tai yra vienas iš nedaugelio Europos Tary- 
bos teisinių aktų, turinčių aiškią ir efektyvią kontrolės sistemą, tai — Europos 
Tarybos Ministrų komitetas, Europos žmogaus teisių komisija ir Europos žmo- 
gaus teisių teismas. Mums, žinoma, labiausiai įdomios yra pastarosios dvi insti- 
tucijos, nes Europos žmogaus teisių komisija — tai tarsi savotiška pirmoji Euro- 
pos žmogaus teisių teismo instancija, kuri pirmiausia nagrinėja žmonių skun- 
dus dėl jų šalyse pažeistų savo teisių ir svarsto, ar skundas yra pagrįstas ir priim- 
tinas. Priėjusi prie teigiamos išvados komisija skundą perduoda Teismui, kuris 
ir priima galutinį sprendimą. 

Konvencijos 20 straipsnis nustato, kad komisijoje gali būti tik narių, kiek 
yra Aukštųjų susitariančių šalių. Kitaip sakant, šalis, Europos Tarybos narė, 
įgauna teisę turėti savo narį Europos žmogaus teisių komisijoje, kai ji ratifikuo- 
ja konvencija ir deponuoja ratifikacinius raštus Europos Taryboje. Lietuva to- 
kius veiksnius padarė 1995 metais, ir nuo 1996 m. Europos žmogaus teisių 
komisijoje Lietuvą atstovavo žinomas baudžiamosios teisės specialistas ir diplo- 
matas E. Bieliūnas. Tačiau 1998 m. lapkričio 1 d. įsigaliojus Vienuoliktajam 
papildomam konvencijos protokolui, jo pagrindu buvo įvykdyta konvencijoje 
numatyta kontrolės mechanizmo reforma. Vietoj Europos žmogaus teisių ko- 
misijos ir buvusio Europos žmogaus teisių teismo, buvo įsteigtas nuolat vei- 
kiantis Europos žmogaus teisių teismas, kurio jurisdikcijai priklauso ir indivi- 
dualių asmenų, žmonių grupių bei organizacijų ir tarpvalstybinių peticijų nag- 
rinėjimas. Europos žmogaus teisių teisme yra tiek teisėjų, kiek yra Europos 
Tarybos narių. Savo kandidatus į teisėjus siūlo visos šalys. Europos Tarybos 
narės, o galutinai juos atrenka Europos Tarybos Parlamentinė Asamblėja. Taip 
1994 m. balandžio 13 d. iš trijų Lietuvos pasiūlytų kandidatų Europos žmo- 
gaus teisių teismo teisėju Asamblėja pasirinko vieną žinomiausių Lietuvos teisi- 
ninkų prof. Pr. Kūrį, kuris, beje, kaip ir kiti šio teismo teisėjai, veikia savo, o ne 
juos pasiūliusios valstybės vardu. Kiekvienai Teisme nagrinėjamai bylai suda- 
roma kolegija, susidedanti iš 9 teisėjų, tarp jų Teismo Prezidentas ir viceprezi- 
dentas ir ex officio teisėjas iš tos valstybės, dėl kurios skundžiamasi. 

Kaip minėjome, Europos žmogaus teisių teismas pradėjo funkcionuoti 
1959 m. sausio 21, ir iškart į Strasbūrą ėmė plaukti atskirų žmonių, žmonių 
grupių ar organizacijų peticijos, kuriose buvo skundžiamasi, kad jų šalyje val- 
džia, o dažniausiai teisminė valdžia, pažeidė vieną ar kelis Europos žmogaus 

teisių konvencijos straipsnius. Gavęs atskiro piliečio, žmonių grupės ar organiza- 
cijos skundą Europos žmogaus teisių teismas pirmiausia nagrinėja, ar jis atitinka 
konvencijos ir jos papildomų protokolų formalius reikalavimus, o, priėmus tei- 
giamą sprendimą, peticiją (skundą) nagrinėja iš esmės. Europos žmogaus teisių 
teismas gali pripažinti, kad besiskundžiančiojo žmogaus šalis pažeidė vieną ar 
kelis konvencijos straipsnius ir tokiu atveju teismas gali įpareigoti toje šalyje bylą 
ir visų pirma civilinę nagrinėti iš naujo, o taip įpareigoti tos šalies Vyriausybę 
priimti sprendimą tos šalies Vyriausybę bylą laimėjusiam žmogui atlyginti nuos- 
tolius ir išlaidas, kurias jis patyrė bylinėdamasis savo šalies ar Strasbūro teismuose. 

Grįždami prie Europos žmogaus teisių teismų sprendimų bylose prieš Lie- 
tuvą, priminsime, kad didelę dalį lietuvių skundų teismas pripažino nepriimti- 
nais, nes jie arba buvo aiškiai nepagrįsti, arba neatitiko formalių Europos žmo- 
gaus teisių konvencijos ir jos papildomų protokolų reikalavimų. Iš 32 formaliai 
nagrinėti pradėtų peticijų Lietuva per pastaruosius šešerius metus pralaimėjo 4 
bylas, kuriose buvo pripažinta, kad Lietuva pažeidė Europos žmogaus teisių 
konvenciją. 10 bylų peticijos buvo atmestos kaip nepriimtinos, o vienoje pa- 
siektas taikus susitarimas. Tai S. Raišelio byla prieš Lietuvą. Remdamasis kon- 
vencijos 5 str. 1 dalimi S. Raišelis skundėsi, kad jis buvo sulaikytas ir įkalintas 
pagal prevencinio sulaikymo taisyklę nuo 1997 m. birželio16 d. iki 1997 m. 
birželio 30 d. Jis teigė, kad jo sulaikymas nebuvo pagrįstas jokiu konvencijos 
straipsniu. Pareiškėjas taip pat skundėsi, kad jis nebuvo „skubiai pristatytas 
teisėjui ar kitam pareigūnui, kuriam įstatymas yra suteikęs tokią teisę nuo jo 
sulaikymo iki jo paleidimo iš įkalinimo, tuo pažeidžiant konvencijos 5 str. 3 
dalį. Lietuvos Vyriausybė savo nuomonėje teigė, kad tuo metu galiojusi Bau- 
džiamojo proceso kodekso 50 straipsnio nuostata leido taikyti prevencinį su- 
ėmimą žmogui, įtariamam banditizmu, priklausymu nusikalstamam susivieni- 
jimui ir asmens terorizavimu, kas sudarė pakankamą teisinį pagrindą taikyti 
pareiškėjui kardomąjį kalinimą. 

Lietuvos Vyriausybės atstovas pripažino, kad per visą S. Raišelio prevenci- 
nį sulaikymo laiką jis nebuvo pristatytas teisėjui, tačiau pabrėžė, kad, teisėjams 
sprendžiant pareiškėjo prevencinio sulaikymo teisėtumo klausimą, pareiškėjui 
atstovavo jo advokatas. Bet S. Raišelis laikėsi nuomonės, kad advokato dalyva- 
vimas teisėjui sprendžiant dėl prevencinio sulaikymo negali pakeisti principo, 
kad sulaikytasis asmuo pars turi būti asmeniškai pristatytas teisėjui ar kitam 
tinkamam pareigūnui. 

Atsižvelgdamas į šiuos teiginius, Teismas pripažino, kad šis skundas kelia 
sudėtingus faktų ir teisės klausimus, kurių išsprendimas turi priklausyti nuo 
bylos nagrinėjimo iš esmės, tačiau jis neįvyko, nes buvo pasiektas taikus susita- 
rimas, pagal kurį pareiškėjas S. Raišelis sutiko nutraukti bylą, o Vyriausybė 
apsiėmė jam išmokėti materialinę kompensaciją. 

Iš kitų teisminių ginčų, liečiančių Lietuvą, reiktų nors trumpai paminėti 
garsiąją bylą H. Daktaras prieš Lietuvą. H. Daktaras skundėsi, kad jo sulaiky- 
mas ir po to sekęs kardomasis kalinimas jam buvo taikomas neteisėtai, nes 
nebuvo sprendimo, priimto pagal vidaus teisę dėl jo kardomosios priemonės 
tuo laiku. Remdamasis Konvencijos 6 straipsnio 1 dalimi, pareiškėjas skun- 
dėsi, kad Aukščiausiasis teismas nebuvo nešališkas, kaip to reikalauja konven- 
cija. Šį savo skundą pareiškėjas grindė tuo, kad šis teismas nagrinėjo ir paten- 
kino Aukščiausiojo Teismo pirmininko teikimą. Šį teikimą inicijavo pirmo- 
sios instancijos teismo teisėjas, o Aukščiausiajam teismui pateikė Aukščiau- 
siojo teismo baudžiamųjų bylų skyriaus pirmininkas, kuris pats paskyrė kasa- 
cinės instancijos teisėjus. H. Daktaras savo peticijoje taip pat teigė, kad Vil- 
niaus apygardos teisme buvo pažeistas šalių lygybės principas, kadangi kalti- 
nimą pirmosios instancijos teisme palaikė Generalinio prokuroro pavaduo- 
tojas. Šis pareigūnas anksčiau sankcionavo pareiškėjo prevencinį sulaikymą ir 
tariamai daugiau negu kartą iš anksto išreiškė vienareikšmę nuomonę, kad 
pareiškėjas yra kaltas dar iki jo nuteisimo, apibūdindamas jį kaip organizuotų 
nusikaltėlių lyderį. 

Pareiškėjas teigia, kad parengtinio tyrimo stadijoje tas pats pareigūnas jau 
ruošėsi Prezidento rinkimams ir buvo vienas iš labiausiai tikėtinų kandidatų 
juos laimėti, todėl jo ir Generalinio prokuroro pavaduotojo padėtis pirmosios 
instancijos teisme nebuvo lygi. Pareiškėjas taip pat teigė, kad su šiuo jo procesu 
susijusi spaudos kampanija bei Generalinio prokuroro pavaduotojo ir kitų pa- 
reigūnų išankstiniai teiginiai dėl jo kaltumo pakenkė šio proceso teisingumui. 
Europos žmogaus teisių teismas, nagrinėdamas tiek pareiškėjo peticiją visumo- 
je, tiek atskirus jos epizodus, toje peticijos dalyje, kur H. Daktaras abejojo jo 
bylą nagrinėjusio teismo nešališkumu, pripažino, kad Lietuva pažeidė Europos 
žmogaus teisių konvencijos 6 straipsnio 1 dalį, nes, Teismo nuomone, teismas 
turi būti nešališkas objektyviąja prasme, t.v. jis turi pateikti pakankamas garan- 
tijas, pašalinančias bet kokią su tuo susijusią abejonę. Toje peticijos dalyje, kur 
pareiškėjas skundėsi jo nekaltumo prezumpcijos pažeidimu, nes Generalinio 

prokuroro pavaduotojas paskelbė jį kaltu dar teismui nepriėmus sprendimo, 
Europos žmogaus teisių teismas nusprendė, kad Lietuva konvencijos 6 straips- 
nio 2 dalis nebuvo pažeista. 

Konvencijos 50 straipsnis numato: Jeigu teismas nustato Konvencijos ar 
jos protokolų pažeidimą ir jeigu susitariančios šalies įstatymai leidžia tik iš da- 
lies atlyginti pažeidimu padarytą žalą teismas gali prireikus priteisti nukentėju- 
siai šaliai teisingą atlyginimą. 

Remdamasis šiuo konvencijos straipsniu, pareiškėjas H. Daktaras reikalavo 
10 tūkstančių litų neturtinei žalai, sukeltai konvencijos pažeidimu atlyginti. 

Lietuvos vyriausybė tokį reikalavimą laikė nepagrįstu. Teismas nusprendė, 
kad konvencijos pažeidimo nustatymas pats savaime yra teisingas moralinės 
žalos atlyginimas, todėl nepriteisia jokių sumų pagal šį punktą. 

Pareiškėjas taip pat reikalavo 10354,22 lito bylinėjimosi kaštams padeng- 
ti, įskaitant kelionės ir nakvynės išlaidas, susijusias su bylos nagrinėjimu vieša- 
me posėdyje Strasbūre. Šiam reikalavimui jis pateikė atitinkamus dokumentus. 

Vyriausybės nuomone, reikalaujama suma yra per didelė. 

Visgi teismas nusprendė, kad pagal šį punktą reikalaujami kaštai buvo bū- 
tini ir iš tikrųjų patirti, todėl priteisė visą šią sumą, įskaitant ir bet kokį pridėti- 
nės vertės mokestį, kuris gali būti taikomas. 

Baigiant kalbą apie bylas, keltas Lietuvai Europos žmogaus teisių teisme, 
reikia pažymėti, jog peticijas su skundais į Strasbūrą siuntė įvairių profesijų ir 
specialybių žmonės, nėra tarp jų tik Lietuvos žiniasklaidos atstovų. Ir tai gana 
keista, nes šalies galutinė teisiminė instancija — Lietuvos Aukščiausiasis teismas 
yra išnagrinėjęs ir priėmęs nutartis keliolikoje žiniasklaidos bylų, kurių nemažą 
dalį viešosios informacijos priemonių atstovai pralaimėjo ir galėjo teisybės ieš- 
koti Strasbūre, ir, šių eilučių autoriaus nuomone, ten laimėti ne sykį turėjo 
gerų galimybių, apie ką kalbėsime paskutiniame šios knygos skyriuje. Nors... 
vieną peticiją Lietuvos žiniasklaidos žmogus į Strasbūrą visgi atsiuntė. Tai bu- 
vusi televizijos stoties TELE 3 savininkė ir laidų vedėja L.S. Baškauskaitė. Ta- 
čiau kadangi ji skundėsi ne dėl Lietuvos pažeistos jos minties ar žodžio raiškos 
laisvės, o dėl to, kad Vyriausioji rinkimų komisija jos neįregistravo dalyvauti 
šalies Prezidento rinkimuose, o Lietuvos teismai tą komisijos nutarimą patvirti- 
no, dar daugiau — negrąžino p. L. Baškauskaitei piniginio užstato, kurį ji įnešė 
panorusi dalyvauti Prezidento rinkimuose, apie šią bylą plačiau kalbėti nėra 
prasmės, juoba, kad ji pasibaigė, iš esmės dar ir neprasidėjusi, kadangi Europos 

žmogaus teisių komisija šį p. L. Baškauskaitės pareiškimą vienbalsiai palaikė 
nepriimtinu. 

Nėra prasmės kalbėti apie kitas bylas prieš Lietuvą Europos žmogaus teisių 
teisme, nes jos niekaip nėra susijusios su žiniasklaida, spaudos laisvės pažeidi- 
mais, tačiau ramybės visgi neduoda tai, kad per šešerius metus bylos Lietuvai 
Strasbūre prašė iškelti daugiau kaip 300 žmonių. Kaip visgi būtų galima paaiš- 
kinti šį nemažą skaičių? Paprasčiausia būtų pasakyti, kad Lietuvoje stinga de- 
mokratijos, nes čia nuolat pažeidinėjamos žmogaus teisės. Bet tai būtų paviršu- 
tiniška ir primityvi išvada, ypač palyginus šiuo požiūriu Lietuvą su kitomis 
Europos šalimis. Taip 1978-1996 metais Europos žmogaus teisių teismas iš- 
sprendė 685 bylas. Daugiausia bylų buvo iškelta ir sprendimų priimta prieš: 

Islandiją (230) 

Prancūziją (87) 

Jungtinę Karalystę (87) 

Austriją (8) 

Olandiją(43) 

Belgiją(38) 

Švediją(37) 

Šveicariją (34 ir t.t.) 

Vargu ar kam liežuvis apsiverstų pasakyti, jog Italija, Prancūzija ar Šveica- 
rija yra nedemokratiškos valstybės, nors į Strasbūro teismą iš ten kreipiasi ir 
nemažai žmonių. Turbūt teisingiau būtų pasakius, jog Lietuvoje pastaraisiais 
metais išaugo visuomenės pilietiškumas, žmonės žino savo teises ir nesibaimina 
kelti bylos prieš savo šalį net tarptautiniame teisme. O prisiminkime nesenus 
sovietinės santvarkos metus, kai žmogaus teisės buvo pažeidinėjamos kiekvie- 
name žingsnyje, bet kažin ar atsirado bent dešimt drąsuolių, kurie būtų ryžęsi 
tokiam žingsniui, nes visi puikiai žinojo, kad laiškas su jų skundu dėl pažeistų 
teisių nukeliaus ne į Strasbūrą, o greičiau į KGB rūmus Lenino prospekte ir 
tada už savo drąsą teks atsakyti prieš sovietinį teismą, kurio sprendimas buvo 
žinomas iš anksto. Tai turbūt ir būtų pagrindinis paaiškinimas, nors negalima 
nepripažinti, kad Lietuvos teismai ir kitos teisėtvarkos institucijos visgi daro 
nemažai procesinių pažeidimų, dėl kurių atsiranda bylos Europos žmogaus tei- 
sių teisme. O grįžtant, kaip sako prancūzai, prie savo avinų, - prie žiniasklaidos 
bylų Europos žmogaus teisių teisme, tai vienas iš pirmųjų, jei ne pats pirmasis, 
toks teisminis ginčas buvo byla Raymondas de Bekeris prieš Belgiją, kurioje 

buvo nagrinėjama problema, ar galima uždrausti žmogui dirbti žurnalistinį darbą 
dėl jo buvusios politinės veiklos. 
Taigi vienas iš pirmųjų tokių teisminių ginčų Strasbūre — byla 


Raimonas de Bekeris (Raymond de Becker) prieš Belgiją, 


kuri sukėlė Europoje didelį rezonansą. 

Vokiečių okupuotoje Belgijoje R. de Bekeris dirbo laikraščio „Le suar“, 
„Le soir“ redakcijos tarnybos vadovu. 1940 gruodį paskiriamas laikraščio vy- 
riausiuoju redaktorium, tačiau pasipriešina vokiečių valdžios okupaciniams sie- 
kiams dėl ko vokiečių administracija jį atleidžia iš darbo ir priverčia gyventi 
nurodytoje vietoje Belgijoje, o vėliau Vokietijoje. Belgiją išvadavus, joje kaip ir 
daugelyje kirų buvusių okupuotų Europos šalių prasideda vadinamųjų kolabo- 
rantų persekiojimas, ir Briuselio teismas 1946 m. liepos 24 d. R. de Bekerį 
nuteisia mirties bausme už kolaboravimą su okupantais, tačiau po metų karo 
Apeliacinis teismas mirties bausmę R. de Bekeriui pakeičia įkalinimu iki gyvos 
galvos, o dar po kurio laiko bausmė sumažinama iki 17 metų. 1951 m. vasario 
22 d. Belgijos teisingumo ministras pakeitė teismo sprendimą su dviguba sąly- 
ga: de Bekeris negali užsiimti jokia politine veikla, įskaitant ir žurnalistiką, o 
taip pat per mėnesį privalo išvykti gyventi į užsienį. 

Nuo 1951 metų R. de Bekeris įsikuria Paryžiuje ir kelis kartus kreipiasi į Bel- 
gijos teismus, norėdamas atgauti teisę dirbti pagal profesiją savo šalyje Belgijos tei- 
singumo ministras dar kartą priima dėl R. de Bekerio specialų sprendimą: dalinai 
patenkinti jo prašymą. R. de Bekeriui leidžiama legaliai turėti butą Belgijoje, bet 
draudžiama ten gyventi nuolatinai ir tuo pačiu turėti pastovų darbą. 

1959 metais, įkūrus Europos žmogaus teisių teismą, R. de Bekeris kreipėsi 
Į jį su peticija, tvirtindamas, kad Belgija, šalis, ratifikavusi Europos žmogaus 
teisių konvenciją, pažeidė jos 10 straipsnį. Vis dėlto ši byla Strasbūre nebuvo 
nagrinėta iš esmės, nes Belgijos Parlamentas pakeitė Baudžiamojo kodekso 123 
straipsnį, kuris dabar teigė, kad asmenys, kurių pilietinės teisės buvo apribotos 
dėl kolaboravimo su okupantais ir kurių minties raiškos laisvės teisė buvo pa- 
žeista, gali kreiptis su ieškiniu į bendruosius teismus. R. de Bekeris kreipiasi į 
Europos žmogaus teisių teismą, pareikšdamas, kad naujasis įstatymas jį paten- 
kina, jis vėl turi galimybę savo teises apginti Belgijoje ir todėl atsiima savo peti- 

ciją iš Europos žmogaus teisių teismo. Teismas, atsižvelgdamas į de Bekerio 





prašymą ir Europos žmogaus teisių komisijos rekomendaciją, išbraukė R. de Be- 
kerio bylą iš sąrašo ir jos nebesvarstė. 

Ir nors ši byla Europos žmogaus teisių teisme iš esmės nagrinėjama nebu- 
vo, ji visgi paliko savo pėdsaką žiniasklaidos gyvenime. Europos Taryboje susi- 
formavo nuostatos, kurios buvo išreikštos oficialiuose šios organizacijos priim- 
tuose dokumentuose, taip pat ir Europos ministrų konferencijų nutarimuose, 
kad negalima varžyti žmogui teisės užsiimti žurnalistine veikla dėl jo politinių 
ar religinių įsitikinimų, dėl po politinės veiklos praeityje, dėl socialinės padėties 
ir kitų panašių motyvų. Jei kuri nors šalis tokias nuostatas įtvirtintų savo įstaty- 
muose, jie neabejotinai konfliktuotų su Europos žmogaus teisių konvencijos 
10 straipsnio pirmąja dalimi, kurioje teigiama: „Kiekvienas turi teisę laisvai 
reikšti savo mintis ir įsitikinimus. Tai teisė laisvai laikytis savo nuomonės, gauti 
bei skleisti informaciją ir idėjas valdžios pareigūnų netrrukdomam ir nepaisant 
valstybės sienų“! 

R. de Beckerio byla, kuri pasibaigė iš esmės ir neprasidėjusi, šiandien 
prisimenama kaip viena iš pirmųjų žiniasklaidos bylų Europos žmogaus tei- 
sių teisme. Užtat kitas teisminis ginčas, kurį netrukus nagrinėsime, tvirtai 
įėjo ne tik į žurnalistikos istoriją, bet yra aktualus ir šiandien. Kai tik Europos 
Taryboje iškyla kalba apie konfidencialios informacijos šaltinio apsaugą, bū- 
tinai prisimenamas teismo sprendimas byloje „V. Gudvinas prieš Jungtinę 
Karalystę“. Ši byla ir šiandien yra rimtas argumentas pasirengiant ir priimant 
žiniasklaidos įstatymų straipsnį dėl informacijos šaltinio apsaugos visose Eu- 
ropos šalyse, taip pat ir Lietuvoje. Bet apie tai kalbėsime vėliau, o kol kas — 


byla 


V. Gudvinas (W. Goodwin) prieš Jungtinę Karalystę. 


Jos pradžia yra labai proziška. 1995 metais jaunam britų žurnalistui 
V. Gudvinui, dirbusiam praktikantu stažuotoju Londono laikraštyje „The En- 
gineer“, paskambino jo nuolatinis informatorius, su kuriuo jis seniai bendravo 
ir kuriuo visiškai pasitikėjo ir pranešė, jog Londone bei už jo ribų gerai žinoma 





Europos žmogaus teisių tr pagrindinių laisvių apsaugos konvencija. - žmogaus teisės. 
Regioninių tarptautinių dokumentų rinkinys. V., 1993, psl. 35. 

akcinė bendrovė „Tetra Ltd.“, kuri skelbėsi, jog klesti ir puikiai laikosi, iš tikrų- 
jų yra slegiama milijoninių skolų ir stovi ant bankroto ribos. 

Gudvinas susidomėjo šia informacija, gavo segtuvą su dokumentais ir pra- 
dėjo rengti straipsnį savo laikraščiui. Norėdamas patikslinti kai kuriuos savo 
informatoriaus pateiktus faktus, žurnalistas kreipėsi į „Tetros“ bendrovę, ku- 
rios vadovai suprato, jog į Gudvino rankas pateko iš bendrovės seifų dingę 
slapti dokumentai, kurie atspindėjo realią „Tetros“ finansinę padėtį. „Tetros“ 
vadovai ir gražiuoju prašė, ir teismu grasino, kad žurnalistas neskelbtų to straips- 
nio, nes jis gali bendrovei padaryti didelę žalą. Nesusigundęs nei „Tetros“ vilio- 
nėmis, nei grasinimais Gudvinas, suprasdamas, kad į jo rankas pateko sensacin- 
ga medžiaga, visgi „The Engineer“ laikraštyje paskelbė straipsnį apie „Tetros“ 
finansinius sunkumus, negana to, straipsnio pabaigoje buvo rašoma, jog netru- 
kus bus spausdinami jo tęsiniai. „Tetra“ kreipėsi į Londono Chancery Division 
rajono teismą, kur svarstant jos bylą „vienas iš „Tetros“ vadovų“ prisiekdamas 
pareiškė, kad ginčijamo straipsnio tolimesnis spausdinimas padarytų bendro- 
vei didelę žalą, kad dėl straipsnio „Tetra“ nebegautų kreditų ir, galimas dalykas, 
turėtų bankrutuoti, o šimtai tarnautojų liktų be darbo. Teismas uždraudė ne 
tik „The Engineer“, bet ir kitiems Jungtinės karalystės laikraščiams skelbti kon- 
fidencialią informaciją apie „Tetros“ bendrovę, o taip įpareigojo V. Gudviną 
atskleisti pavardę žmogaus, jo informatoriaus, kuris iš žurnalisto už suteiktą 
informaciją neprašė jokio atlyginimo, tik iškėlė vieną sąlygą — išsaugoti jo ano- 
nimiškumą, nes, sprendžiant iš visko, minimas žmogus pats dirbo „Tetros“ 
bendrovėje. Gudvinas jam tvirtai tai pažadėjo ir teisme taip pat tvirtai laikėsi 
duoto žodžio. 

Pralaimėjęs Londono rajono teisme, žurnalistas pateikė skundą D. Brita- 
nijos Aukščiausiajam Apeliaciniam teismui, tačiau ir jo sprendimas buvo toks 
pats — nespausdinti straipsnio tęsinio ir atskleisti informatoriaus pavardę. Pas- 
tarąjį reikalavimą žurnalistas atsisakė vykdyti čia pat teismo salėje teisme, tačiau 
jo sprendimas žurnalistui buvo dar nepalankesnis - V. Gudvinas buvo ne tik 
įpareigotas nutraukti straipsnio spausdinimą ir atskleisti savo informatoriaus 
pavardę. Kadangi žurnalistas atsisakė vykdyti šį Aukščiausiojo teismo priimtą 
įpareigojimą, Aukščiausiasis teismas už „contempt of court“ — „teismo negerbi- 
mą“ nubaudė jį 5 tūkstančių svarų bauda arba 2 metų laisvės atėmimu. Kadan- 
gi D. Britanijoje aukštesnės teisminės instancijos, į kurią galėtų kreiptis nebu- 
vo, V. Gudvinas nutarė savo teises ginti Europos žmogaus teisių teisme, įsitiki- 

nęs, kad D. Britanija pažeidė Konvencijos 10 straipsnyje užfiksuotą jo teisę į 
minties ir įsitikinimų reiškimo laisvę. 

Europos žmogaus teisių komisija, kuri pirmiausia gavo V. Gudvino skun- 
dą, pripažino, kad jis yra priimtinas ir persiuntė jį nagrinėti teismui. 

Europos žmogaus teisių teismas, suvokdamas, kad ši byla gali turėti funda- 
mentalią reikšmę tiek pačiai žiniasklaidai, tiek jos teisės plėtrai, nusprendė 
V. Gudvino bylą prieš Jungtinę karalystę nagrinėti ne įprastinėje devynių tei- 
sėjų kolegijoje, bet išplėstinėje, Didžiojoje kolegijoje. Išplėstinėje 18 teisėjų ko- 
legijoje, kurioje buvo ir teisėjas iš Lietuvos prof. Pr. Kūris. 

Ieškovas V. Gudvinas savo skunde prašė Teismo pripažinti, kad D. Brita- 
nijos teismų įsikišimas į jo minties ir žodžio laisvę pažeidė Europos žmogaus 
teisių konvencijos 10 straipsnį, nes jis, kaip žurnalistas, veikė visuomenės inte- 
resais, siekdamas skaitytojams pateikti teisingą ir nešališką informaciją apie ben- 
drovę, su kuria yra susijusi žymi visuomenės dalis ir kuri nukentėtų, jeigu to- 
kios informacijos negautų. 

D. Britanijos Vyriausybės atstovas, atvirkščiai, prašė Teismo pripažinti, kad 
Konvencijos 10 str. nebuvo pažeistas, nes D. Britanijos teismai siekė apginti juridi- 
nio asmens bendrovės „Tetra“ Ltd. interesus, kurie buvo pažeisti ir bendrovė paty- 
rė didelę materialinę žalą. Tuo tarpu teismas laikėsi nuomonės, kad, informuoda- 
mas apie realią „Tetros“ būklę, žurnalistas gynė visuomenės interesus. 

Didesnių diskusijų nesukėlė ir tradicinis klausimas, ar Jungtinės Karalys- 
tės teismų įsikišimas į ieškovo minties ir žodžio laisvę turėjo teisėtą tikslą? Teis- 
mo atsakymas buvo teigiamas, nes, pagal Europos žmogaus teisių konvencijos 
10 straipsnio 2 dalį, „naudojimasis minties ir žodžio raiškos laisve, kadangi tai 
susiję su pareigomis ir atsakomybe, gali būti sąlygojamas tokių formalumų, 
apribojimų ar bausmių, kurias numato įstatymas ir kurios demokratinėje vi- 
suomenėje būtinos valstybės saugumo, teritorinio vientisumo ar viešosios tvar- 
kos interesams, siekiant užkirsti kelią teisės pažeidimams ir nusikaltimams, žmo- 
nių sveikatai bei moralei, taip pat kitų asmenų orumui ir teisėms apsaugoti“. 

O šiuo atveju D. Britanijos teismų įsikišimas kaip tik ir siekė apsaugoti 
juridinio asmens „Tetros“ Ltd. bendrovės interesus. 

Sunkiausias ir subriliausias būna klausimas, kurį teismas nagrinėja kiekvienoje 
žurnalistikos byloje, ar įsikišimas buvo būtinas demokratinėje visuomenėje? Prieš 


Zurnalistikos laisvė ir atsakomybė. Europos Tarybos dokumentai dėl visuomenės 

atsakydamas į šį klausimą teismas paprastai išdėsto bendruosius principus, iš kurių 
išplaukia atsakymas į šį klausimą, ir kurie neretai nulemia galutinį teismo sprendi- 
mą. Šiuo atveju teismas apibrėžė tokius bendruosius principus: 

„Žurnalistikos šaltinių apsauga yra vienas iš spaudos laisvės kertinių ak- 
menų, kaip tai pažymėta daugelio susitariančių šalių įstatymuose ir žurnalis- 
tų etikos kodeksuose, ir tai patvirtina daugelis tarptautinių teisės instrumen- 
tų dėl žurnalistikos laisvės. Nesant tokios apsaugos, spauda negalėtų pilnai 
atlikti savo viešojo sarginio šuns vaidmens ir sumažintų spaudos galimybę 
visuomenei pateikti nešališką ir tikslią informaciją. Atsižvelgiant į informaci- 
jos šaltinių apsaugos reikšmę spaudos laisvei demokratinėje visuomenėje ir 
negatyvų efektą, kurį sukeltų įpareigojimas atskleisti šaltinio paslaptį, tokios 
priemonės negali būti suderinamos su Konvencijos 10 straipsniu, išskyrus 
ypatingus atvejus, kai šaltinio neatskleidimas kelia grėsmę valstybės saugu- 
mui ar žmonių gyvybei. 

Remdamasis šiais principais ir atsižvelgdamas į bylos visumą teismas nuta- 
ria 11 balsų prieš 7, kad įsikišus į ieškovo V. Gudvino minties ir žodžio raiškos 
laisvę Jungtinė Karalystė pažeidė Europos žmogaus teisių ir pagrindinių laisvių 
apsaugos 10 straipsnį. 

Europos žmogaus teisių konvencijos 50 straipsnis teigia: 

„Jeigu teismas nustato, jog sprendimas ar priemonės, kurių ėmėsi teismo 
ar kokie nors kiti Aukštosios susitariančios šalies organai visiškai arba iš dalies 
prieštarauja įsipareigojimams pagal šią konvenciją, tai pat jeigu šios šalies vi- 
daus teisė leidžia tik iš dalies atlyginti šio sprendimo ar priemonių pasekmes, 
tai prireikus teismas gali teisingai patenkinti nukentėjusios šalies reikalavimus“. 

Remdamasis šiuo straipsniu ieškovas V. Gudvinas prašė, kad teismas įpa- 
reigotų Vyriausybę jam atlyginti nuostolius ir išlaidas, kurias jis patyrė bylinė- 
damasis Londono ir Strasbūro teismuose, naudodamasis advokatų ir kitų teisi- 
ninkų paslaugomis. Ieškovas prašė 37 tūkstančių 595,5 svarų sterlingų sumos 
ir atitinkamais dokumentais įrodė šios sumos pagrįstumą. Teismas vienbalsiai 
priima sprendimą patenkinti šį ieškovo reikalavimą. 

Ieškovas taip pat reikalavo, kad Vyriausybė jau išmokėtų 15 000 svarų 
sterlingų už moralinę žalą, kurią sukėlė D. Britanijos teismų įsikišimas į jo 
žodžio laisvės teisę, pasireiškusią nerimu, pasimetimu ir baime, ypač iškilus 
grėsmei, kad jis gali būti įkalintas, dėl ko ieškovas, jo teigimu, negalėjo norma- 
liai atlikti savo profesinių pareigų. 

kad ieškovo paminėtos moralinės pasekmės atsirado tik dėl to, kad jis nepaklu- 
so įstatymui, net jeigu jis laiko įstatymą neteisingu. Jeigu ieškovas būtų paklu- 
sęs teismo sprendimui ir atskleidęs savo informatoriaus pavardę, tokiu atveju 
Vyriausybei būtų sunku prieštarauti šiam reikalavimui atlyginti moralinę žalą. 

Vienok, Vyriausybės argumentai teismo neįtikino. Konvencijos 50 straips- 
nio požiūriu svarbu žinoti, ar konvencijos pažeidimas galėjo ieškovui padaryti 
moralinę žalą. Šiuo atveju teismas nustato priežastinį ryšį tarp konstatuoto kon- 
vencijos pažeidimo ir patirtos moralinės žalos. Tačiau šiuo atveju, atsižvelgda- 
mas į visas bylos aplinkybes, teismas nusprendžia, kad konvencijos pažeidimo 
konstatavimas savaime yra teisingas ir pakankamas atlyginimas už patirtą mo- 
ralinę žalą ir jokios materialinės kompensacijos nepaskyrė. 

Nemažo atgarsio Europoje susilaukė ir byla 


M. Jersildas (M. Jersild) prieš Daniją. 


1985 metais vienas iš Kopenhagos laikraščių išspausdino straipsnį apie grupę 
jaunuolių, pasivadinusių „žaliosiomis striukėmis“, gyvenančių Kopenhagos prie- 
miestyje Studsgardsgadėje ir pasižyminčių rasistinėmis pažiūromis bei išsišoki- 
mais. Kadangi panašios jaunimo grupės buvo pastebėtos ir kitose Danijos vie- 
tose Michaelis Jersildas, Danijos televizijos aktualijų redakcijos vadovas, nu- 
sprendė apie tokias danų jaunimo nuotaikas parengti laidą savo televizijai. 
M. Jersildas pasikvietė į studiją penkis „žaliųjų striukių“ vaikinus ir Studsgard- 
sgadės priemiesčio socialinės tarnybos atstovą. Pokalbį vedė pats M. Jersildas. 
Įrašas truko beveik tris valandas, vėliau žurnalistas jį sutrumpino iki 15 mi- 
nučių ir paleido į eterį sekmadienio laidoje. 

Laidos svečiai grubiai ir įžeidžiančiai kalbėjo apie Danijoje gyvenančius 
imigrantus, ypač iš Afrikos, ir Azijos, o taip pat ir kai kurių Europos šalių. 

- Jie ne žmonės, jie yra gyvuliai, — kalbėjo jaunuoliai apie juodaodžius 
Danijos gyventojus. Palyginkite negrą ir gorilą — abu turi tą pačią veido ir kūno 
struktūrą. Tokie patys gyvuliai yra ir visi tie arabai, turkai, jugoslavai ir panaši 
kompanija. Dėl jų Danijoje paplito narkomanija, plinta AIDS ir kitos užkre- 
čiamos ligos, dėl jų mūsų krašte darosi nesaugu gyventi, todėl visus tuos spalvo- 
tus imigrantus Vyriausybė turėtų vyti iš Danijos, o ne aprūpinti juos darbu bei 

socialinėmis pašalpomis. Į žurnalisto klausimą, ką jie mano apie ku-klux-klaną, 
„žaliosios striukės“ atsakė: „Tai, ką jie daro, yra visiškai teisinga, nes negras nėra 
žmogiškas sutvėrimas, o gyvulys, kaip ir tie visi pas mus atsibeldę užsieniečiai — 
turkai, jugoslavai ir visa jų kompanija“'. Kopenhagos prokuratūra M. Jersildui 
bei laidoje dalyvavusiems jaunuoliams iškėlė baudžiamąją bylą pagal Danijos 
Baudžiamojo kodekso 19 straipsnį, kuris teigia „Kiekvienas, kas viešai išplatina 
deklaraciją ar kitokį pranešimą, kuris žemina, įžeidžia ar grąsina asmenų grupei 
dėl jos rasės, odos spalvos jos tautinių ar etninių požymių ir dėl jų tikėjimo gali 
būti nubausras laisvės atėmimu iki dviejų metų arba bauda“. Kopenhagos mu- 
nicipalinis teismas pripažino J. Jersildą kaltu pagal BK 19 straipsnį už rasistinių 
pareiškimų platinimą ir paskyrė jam 1000 Danijos kronų baudą. M. Jersildas 
su apeliaciniu skundu kreipėsi į kitus teismus, tačiau jie visi, įskaitant ir Dani- 
jos Aukščiausiąjį teismą, paliko galioti Kopenhagos teismo nuosprendį. Tada 
M. Jersildas nusprendė savo teises ginti Europos žmogaus teisių teisme. 

Įsitikinęs, kad Danija pažeidė jo teisę į žodžio ir įsitikinimų raiškos laisvę, 
M. Jersildas padavė skundą Europos žmogaus teisių komisijai, kuri pripažino 
jį priimtinu ir perdavė Europos žmogaus teisių teismui, kuris suvokdamas, jog 
ši byla turės platų atgarsį daugelyje Europos šalių, nusprendė ją nagrinėti išplės- 
tinėje Didžiojoje kolegijoje, ir 1994 metų rugsėjį Europos žmogaus teisių teis- 
mas pradėjo nagrinėti M. Jersildo bylą prieš Daniją. Visiškai atsitiktinai tomis 
dienomis, kai teismas nagrinėjo šią bylą, tame pačiame pastate vyko ir Europos 
Tarybos žiniasklaidos komiteto, kuriame dalyvavo daugiau kaip 30 Europos 
šalių atstovai-ekspertai, tarp jų ir šių eilučių autorius. 

Komiteto vadovai ir sekretoriato darbuotojai posėdžio dalyvius nuolat in- 
formuodavo apie keliais aukštais aukščiau esančiose Europos žmogaus teisių 
teismo patalpose vykstantį M. Jersildo bylos nagrinėjimą, nes tai domino visus 
ĖT žiniasklaidos komiteto narius-žurnalistus teisininkus, valstybinių įstaigų pa- 
reigūnus. Dauguma jų buvo tos nuomonės, kad M. Jersildo galimybės laimėti 
šią bylą yra labai minimalios, nes praktiškai visos įtakingos tarptautinės organi- 
zacijos — ir Jungtinių tautų organizacija, ir Europos Taryba, ir UNESCO, ir 
daugelis kitų priėmė dokumentus, griežtai smerkiančius rasinę ir bet kurią kitą 
diskriminaciją visose jos formose, o taip pat rasinės, tautinės ir religinės neapy- 
kantos kurstymą, kas daugelio Europos šalių įstatymuose yra traktuojamas kaip 
baudžiamasis nusikaltimas. 

šalių atstovai ekspertai, svarstydami savo posėdžio dienotvarkės klausimus, 
nuolar grįždavo prie M. Jersildo prieš Daniją bylos naujienų ir daugelis jų 
prognozavo, kad Europos žmogaus teisių teismas tikriausiai priims sprendi- 
mą, jog Danija, bausdama žurnalistą už rasistinių pareiškimų platinimą jo 
rengtoje televizijos laidoje, visgi nepažeidė Europos žmogaus teisių konvenci- 
jos 10 straipsnio ir kartu nuogąstavo, jog toks teismo sprendimas gali turėti 
rimtų negatyvių pasekmių tolimesnei naturaliai žiniasklaidos plėtrai visoje 
Europoje. 

Tačiau dienos ėjo, o iš šešto aukšto, kur posėdžiavo Strasbūro teismas kur- 
jeriai atnešdavo naujienų, kurios dar kartą įrodė, jog prognozės ne tik sporte, 
bet ir jurisprudencijoje yra nedėkingas dalykas. Europos žmogaus teisių teis- 
mas greitai apsisprendė, jog priemonės, kurių ėmėsi Danijos teismai prieš M. Jer- 
sildą buvo numatytos įstatyme, o būtent Danijos Baudžiamojo kodekso 19 
straipsnyje. Abejonių teismui nekėlė ir klausimas, ar tas teismų įsikišimas turė- 
jo teisėtą tikslą? Taip, atsakė teismo teisėjų dauguma, nes Europos žmogaus 
teisių konvencijos 10 straipsnio 2 dalyje pasakyta, kad naudojimasis žodžio ir 
spaudos laisve, gali būti sąlygojamas tokių formalumų, sąlygų apribojimų ar 
bausmių, kurias numato įstatymas, siekiant kitų asmenų orumui ir teisėms ap- 
saugoti“.' O būtent tokio tikslo ir siekė Danijos teismai. 


Kaip paprastai, teismas ilgiausiai tarėsi, siekdamas nustatyti, ar minėtas 
teisminės valdžios įsikišimas buvo būtinas demokratinėje visuomenėje? 

Teismas atkreipė dėmesį į M. Jersildo skundo teiginį, kuriam pritarė ir 
pirmoji jį nagrinėjusi Europos žmogaus teisių komisija, jog kitataučius įžei- 
džiantys teiginiai į laidą buvo įterpti siekiant užaštrinti žiūrovų dėmesį, nes 
Danijos televizijos sekmadienio aktualijų laida yra skirta pasirengusiai žiūrovų 
auditorijai, kuri ne pažodžiui supranta gaunamą informaciją, bet pati sugeba 
vertinti ir daryti išvadas, ir laidos autorius turėjo tikslą ne platinti rasistinius 
teiginius, bet atkreipti žiūrovų dėmesį į visuomenėje vis labiau plintančius reiš- 
kinius - rasizmą ir ksenofobiją, - apie kuriuos jau ne kartą informavo Danijos 
žiniasklaida. Laida savo visuma siekė formuoti visuomenės nuomonę taip, kad 
Danijoje kiltų nepakantumas rasizmui ir su juo susijusiems ekstremistiniams 
išsišokimams. 

Teismo daugumos nuomone, interviu paremti aktualijų reportažai yra viena 
iš svarbiausių priemonių, be kurių žiniasklaida negalėtų atlikti savo būtino vie- 
šojo sarginio šuns vaidmens (žiūr. pvz., teismo sprendimą „Observer“ ir „The 
Guardian“ byloje). 

Bausti žurnalistą už tai, kad jis padėjo platinti kitų asmenų teises pažei- 
džiančius pareiškimus, reikštų supančioti žiniasklaidą ir neleisti jai diskutuoti 
visuotinį susidomėjimą keliančiais klausimais, ir to nebūtų galima pateisinti be 
ypatingai svarbių priežasčių. Teismas negali priimti Vyriausybės argumento, 
jog žurnalistas už savo laidą buvo nubaustas labai nedidele bauda. 

Teismo nuomone, svarbu ne baudos dydis, o tai, kad žurnalistas iš viso 
buvo nuteistas ir nubaustas“! 

Remdamasis šiais anksčiau išdėstytais argumentais Europos žmogaus tei- 
sių teismas balsuodamas - 11 balsų — už, septyni - prieš nusprendė, kad Dani- 
ja, savo teismais įsikišdama į ieškovo M. Jersildo žodžio laisvę, pažeidė Europos 
žmogaus teisių konvencijos 10 straipsnį. 

Remdamasis Europos žmogaus teisių konvencijos 50 straipsniu p. M. Jer- 
sildas prašė teismą įpareigoti Danijos Vyriausybę kompensuoti išlaidas, kurias jis 
turėjo dėl teismų Danijoje ir Strasbūre, apmokant advokatų, vertėjų paslaugas 
bei jo kelionę ir buvimą Strasbūre 148 377 Danijos kronų suma. 

Danijos Vyriausybei neprieštaraujant, teismas priteisia išmokėti p. M. Jer- 
sildui visą šią prašomą sumą. 

M. Jersildas taip pat prašė jam priteisti 20 tūkstančių kronų už moralinę 
žalą, kurią jis patyrė dėl teisminių persekiojimų, o būtent, stresą, baimę, ne- 
viltį, atsiradus realiai įkalinimo grėsmei. Teismas pripažino, jog konvencijos 
50 straipsnio požiūriu neabejotina, jog ieškovo paminėtų pergyvenimų prie- 
žastimi buvo tai, kad Danija pažeidė konvencijos 10 straipsnį, ką teismas ir 
nustatė, tačiau teismas vienbalsiai priėjo prie išvados, jog pripažinimas, kad 
Danija pažeidė konvenciją, jau savaime yra teisinga ir pakankama jo ir ieško- 
vo moralinės žalos kompensacija ir jokios materialinės kompensacijos nu- 
sprendė neskirti. 

Kaip jau minėjome, teismas balsų dauguma: 11 už, 7 prieš pripažino, jog 
J. Jersildo byloje Danija pažeidė Europos žmogaus teisių konvencijos 10 straipsnį. 
Tačiau teismas priėmė ir atskirą keturių teisėjų R. Rysdalio (R. Ryssdal), teis- 

mo pirmininko Bernharto (Bernhardt), A. Špylmano (A. Spielmann) ir A. Lu- 





azu (A. Loizou) nuomonę. 

„Pirmą kartą teismas buvo pakviestas nagrinėti bylą dėl rasistinių pareiški- 
mų, kurie didelei grupei asmenų neigia teisę vadintis žmonėmis. Savo ankstes- 
nėse nutartyse teismas ne sykį, mūsų nuomone, visiškai teisingai pabrėžė spau- 
dos ir apskritai žiniasklaidos reikšmę demokratinėje visuomenėje. Tačiau jis 
niekada nenagrinėjo situacijos, kur kitų asmenų reputacija ir teisės yra prie 
tokios pavojingos ribos. 

Kartu su teismo dauguma mes manome, kad „žaliosios striukės“ nenusipel- 
no 10 straipsnio apsaugos. Tą patį galima pasakyti ir apie žurnalistus, kurie pla- 
tina tokius pareiškimus, juos paremdami savo komentarais arba jiems pritarda- 
mi. Taip sakydami, mes nebūtinai turime galvoje p. J. Jersildo bylą. Iš tiesų yra 
sunku rasti teisingą pusiausvyrą tarp spaudos laisvės ir kirų asmenų teisių. Teismo 
dauguma didesnį svorį pripažino spaudos laisvei negu apsaugai tų, kurie privalo 
kentėti nuo rasinės neapykantos. Nei interviu šifruotės, nei laidos videojrašas, 
kurį mes visi peržiūrėjome, neleidžia teigti, jog “žaliųjų striukių, pareiškimai yra 
toleruotini visuomenėje, kuri remiasi pagarba žmogaus teisėms. 

Ir kaip turi jaustis tie, kuriuos atakavo „žaliosios striukės“, net neigdami 
teisę jiems vadintis žmonėmis? Ar gali jie susidaryti įspūdį, kad tokia televizija 
yra verta apsaugos? Gerų žurnalisto norų tokioje situacijoje nepakanka, kai jis 
pats provokavo rasistinius pareiškimus. 

Tarptautinė konvencija dėl visų formų rasinės diskriminacijos pareiškimo, 
žinoma, nereikalauja bausti žurnalistų, atsakingų už tokio pobūdžio televizijos 
laidas, tačiau ji palaiko idėją, kad žiniasklaida gali ir privalo užimti tam tikrą 
poziciją diskriminacijos ir rasinės neapykantos kurstymo klausimu.“' 

Taip baigėsi ši didelį susidomėjimą Europoje sukėlusi byla, apie kurią rašė 
daugelio šalių laikraščiai. Ir nors danų žurnalistą J. Jersildą Europos žmogaus 
teisių teismas išteisino balsų dauguma 11 prieš 7, tačiau kas žino, koks būtų 
buvęs jo likimas, jeigu keturi teisėjai, kurių atskirą nuomonę pateikėme ir kurie 
stipriai abejojo dėl siūlomos sutarties, būtų balsavę kitaip?.. Bet - kaip buvo, 
taip buvo... 

Iš geros šimtinės žiniasklaidos bylų, kurias nagrinėjo Europos žmogaus 
teisių arba tiesiog Strasbūro teismas, išsiskiria pluoštas teisminių ginčų, kurių 

ieškovai buvo aukšto rango Europos šalių politikai, kuriuos žurnalistai daugiau 
ar mažiau aštriai kritikavo už jų poelgius ar žodžius. Taigi nieko naujo nėra 
pasaulyje po saule. Lygiai tokių pačių bylų pluoštą nagrinėjo ir Lietuvos teis- 
mai. Skirtumas gal tik toks, jog Lietuvos valdžios pareigūnai žiniasklaidos kriti- 
ką traktavo kaip jų garbės ir orumo pažeidimą, o jų kolegos iš Vakarų Europos 
šalių tokius žiniasklaidos rašinius vadina tiesiog difamacija, šmeižimu. Iš tokių 
teisminių ginčų Europos žmogaus teisių teisme išsiskiria byla 


M. Lingensas (M. Lingens) prieš Austriją 


Jos esmė tokia: 1975 m. spalio 14-21 d. austrų žurnalistas Michaelis Lin- 
gensas žurnale „Profil“ išspausdino straipsnį, kuriame aštriai kritikuoja ne kokį 
nors eilinį valdžios aparato klerką, o patį tuometinį Austrijos kanclerį B. Kraiskį 
(B. Kreisky) dėl jo palankaus požiūrio ir elgesio su vienu Austrijos politiku, kuris 
Antrojo pasaulinio karo metu tarnavo karininku SS dalinyje, o taip pat už Krais- 
kio išpuolius prieš žinomą nacistų persekiotoją S. Vyzentalį (S. Wiesenthal). B. 
Kraiskis Vienos apygardos teisme iškėlė žurnalistui bylą už šmeižtą spaudoje, nes 
žurnalistas pateikė ne tik konkrečių buvusio nacisto globos pavyzdžių, bet ir ne- 
pagailėjo kancleriui aštresnių posakių: tokių kaip „bjauriausias oportunizmas, amo- 
ralumo viršūnė, savigarbos neturėjimas“. Teismas politiko ieškinį patenkino ir 
nubaudė jį 20 000 šilingų pinigine bauda. Vienos Apeliacinis teismas, į kurį M. 
Lingensas kreipėsi su kasaciniu skundu, jį patenkino iš dalies, sumažindamas pir- 
mosios instancijos skirtą baudą iki 15 000 šilingų. 

Įsitikinęs, kad Austrijos teismai pažeidžia jo teises, M. Lingensas kreipėsi į 
Strasbūrą. Europos žmogaus teisių komisija jo skundą palaikė priimtinu ir pasiūlė 
toliau nagrinėti Europos žmogaus teisių teismui, kurį toliau vadinsime tiesiog 
„teismu“. 

Sankcijos proporcingumo klausimu teismas primena žodžio ir spaudos lais- 
vės demokratinėje visuomenėje pagrindinį bruožą" „Konvencijos 10 straipsnio 
apsauga galioja ne tik tai informacijai bei nuomonėms, kurios yra priimamos 
palankiai ar neutraliai, bet taip pat ir toms, kurios ką nors užgauna, žeidžia, 
šokiruoja ar kelia nerimą“. Teismas pripažįsta ypatingą šių principų svarbą 

spaudai: ji privalo skelbti informaciją bei nuomones politiniais ir visais kitais 





visuomenei rūpimais klausimais, o visuomenė turi teisę tai žinoti. Politiko leis- 
tinos kritikos ribos yra daug platesnės negu privataus asmens. 

Nepaisant to politikas taip pat naudojasi konvencijos 10 straipsnio 2 da- 
lies apsauga. Jo reputacijos apsauga turi būti suderinta su laisvos politinės dis- 
kusijos interesais. Ginčijamas straipsnis kėlė visiems rūpimus politinius klausi- 
mus, jo turinys ir tonas buvo gana tolerantiškas, tačiau teismas pripažįsta, kad 
parinkti kritikos žodžiai galėjo pakenkti p. B. Kraiskio reputacijai. Tačiau ka- 
dangi kalbama apie politiką, būtina atsižvelgti ir į kontekstą, kuriame šie žo- 
džiai buvo pasakyti, tai yra, į porinkiminę politinę kontraversiją. 

Teismo požiūriu p. M. Lingensui Austrijoje paskirta bausmė buvo panaši 
į cenzūrą, siekiančią jį priversti daugiau neberašyti kritikos straipsnių. Politikos 
srityje toks nuteisimas itin varžo spaudą, kai ji atlieka savo informacijos teiki- 
mo ir kontrolės vaidmenį. 

Toliau teismas nagrinėjo skundžiamus Austrijos teismų nuosprendžius. 
Ištraukos, dėl kurių žurnalistui buvo priekaištaujama, buvo vertingos pastabos, 
todėl ir iškilo klausimas dėl jo žodžio laisvės ir teisės skelbti savo nuomonę. 
Austrijos teismai stengėsi ištirti, ar ieškovas įrodė, kad jo pastabos buvo teisin- 
gos Austrijos baudžiamojo kodekso 1 1 straipsnio 3 paragrafo požiūriu. Teismo 
nuomone, reikia atskirti faktus ir nuomones. Pirmieji gali būti įrodyti, o ant- 
rųjų teisingumo įrodinėti negalima. Maža to, faktų, kuriais remdamasis p. 
M. Lingensas darė savo vertingas pastabas, tikrumas ir autoriaus geri norai 
nebuvo ginčijami. Taigi demokratinėje visuomenėje toks teismo įsikišimas sie- 
kiant išsaugoti asmens gerą vardą nebuvo būtinas, ir teismas nusprendžia, kad 
Austrija pažeidė Europos žmogaus teisių ir pagrindinių laisvių apsaugos kon- 
vencijos 10 straipsnį. 

Remdamasis konvencijos 50 straipsniu, teismas pripažįsta, kad Austrija 
privalo dėl to atlyginti p. M. Lingensui paskirtą 15 000 šilingų baudą, o taip 
pat ir išlaidas, kurias ieškovas turėjo, dalyvaudamas Austrijos teismuose bei Eu- 
ropos žmogaus teisių teisme vykusiame bylos nagrinėjime, ir taip pat priteisti 
kaštus, kuriuos ieškovas patirs spausdindamas teismo sprendimą žurnale „Pro- 
fil“. Taigi teismas vienbalsiai nusprendžia įpareigoti Austrijos Vyriausybę p. 
M. Lingenso išlaidoms, susijusioms su 10 straipsnio pažeidimu, padengti, iš- 
mokėti 254538,6 šilingo sumą. Tačiau teismas atmetė p. Lingenso prašymą, 
kad Austrijos Vyriausybę jam atlygintų moralinę žalą, kurią jis patyrė dėl teis- 

minių persekiojimų. Teismo nuomone, tas faktas, kad Austrija pripažinta pa- 
žeidusi konvencijos 10 straipsnį, jau savaime yra teisingas ir pakankamas mora- 
linės žalos atlyginimas. 

Europos žmogaus teisių teismo teisėjams nelengva dalia teko 1995 metų 
balandį, kai teisme buvo nagrinėjama byla 


M. Prageris (M. Prager) ir J. Oberšlikas (Oberschlick) prieš Austriją. 


Ši byla buvo itin sudėtinga todėl, kad teismas ilgus metus nuosekliai ir 
tvirtai gynęs žodžio ir spaudos laisvę, tuo pat metu buvo prisirišęs prie Europos 
žmogaus teisių ir pagrindinių laisvių konvencijos, savo pagrindinio kelrodžio 
visose bylose, kur kas nors skundėsi dėl pažeistų žmogaus teisių. Gi šioje byloje 
du austrų žiniasklaidos atstovai skundėsi, jog už teismų kritiką Austrijoje jiems 
buvo iškeltos baudžiamosios bylos ir abu atsakovai buvo nubausti. Tuo tarpu 
Europos žmogaus teisių konvencijos 10 straipsnio 2 dalyje specialiai pabrėžia- 
ma, kad „naudojimasis žodžio laisve reikšti savo mintis ir įsitikinimus, kadangi 
tai susiję su pareigomis ir atsakomybe, gali būti sąlygojamas tokių formalumų, 
sąlygų, apribojimų ar bausmių, kurias numato įstatymas ir kurios demokra- 
tinėje visuomenėje būtinos... teisminės valdžios autoritetui ir nešališkumui ga- 
rantuoti. 

Taigi teismui iškilo išties hamletiška dilema — rasti pusiausvyrą, kai ant 
vienos teisingumo svarstyklių lėkštės guli žodžio ir spaudos laisvė, už kurią Stras- 
būro teismas mūru stovėjo nuo pat savo įsikūrimo dienos ir konvencijoje užfik- 
suota nuostata, leidžianti tą laisvę apriboti vardan fundamentalių valstybės ir 
žmogaus vertybių — valstybės saugumo ir teritorinio vientisumo, kito asmens 
moralės, orumo ir teisių ir taip pat siekiant garantuoti teismų autoritetą ir neša- 
liškumą. Ypač dideliu galvos skausmu Strasbūro teismo teisėjams turėjo tapti 
konvencijos žodžiai: „teisminės valdžios autoritetui garantuoti,“ Ar tai reiškia, 
kad teismas, kaip institucija, išvis negali būti kritikuojamas, nes bet kokia kriti- 
ka tą autoritetą žemina?.. 

Bet mes užbėgome į priekį, jau kalbame apie galimą Strasbūro teismo spren- 
dimą, dar nežinodami bylos esmės ir pradžios. 

Taigi byla prasidėjo taip: 1987 m. kovo 15 d. žurnalistas p. M. Prageris 
išspausdino p. J. Oberšliko leidžiamame žurnale „Forum“ straipsnį „Dėmesio, 


BYLOS.... 6[2 


pikti teisėjai!“ Trylikoje žurnalo puslapių buvo kritikuojamas Vienos apygar- 





dos baudžiamojo teismo teisėjų elgesys. 

Straipsnio autorius medžiagą savo publikacijai rinko pats asmeniškai ste- 
bėdamas daugelio bylų nagrinėjimą teismo posėdžiuose, taip pat cituodamas 
advokatų parodymus, teismų reporterių rašinius bei universitetų dėstytojų moks- 
linius tiriamuosius darbus baudžiamosios teisės klausimais. 

Po trumpos įžangos, kurioje buvo išdėstyta pagrindinė straipsnio mintis, 
M. Prageris detaliai aprašo Vienos apygardos baudžiamojo teismo teisėjų ir 
ypač teisėjo J. elgesį. 

Autorius teigia, kad kiekvienas kaltinamasis čia iš karto yra traktuoja- 
mas kaip nusikaltėlis. Bijodami, kad nepabėgtų, kiekvieną iš užsienio atvy- 
kusį asmenį šio teismo teisėjai įkalina čia pat teismo salėje, klausinėja kalti- 
namųjų, kurie vos ne praranda sąmonę, ar jie sutinka su kaltinimo išvado- 
mis ir jiems skiriama bausme. Jų protestai, kad yra nekalti, teisėjus verčia 
tik gūžtelėti pečiais ir skirti šiems žmonėms pačias griežčiausias bausmes, 
kokios tik yra įmanomos, vien už tai, kad šie nepripažino savo kaltės. Tarp 
Vienos apygardos baudžiamojo teismo teisėjų yra tokių, kurie gali viską. 
Visi kiti gali labai daug. Tai yra jų metodas. M. Prageris aprašo teisėjus, 
kurie kaip absoliutūs šeimininkai karaliauja teismo salėje metų metus, iš 
anksto nusistatę prieš teisiamuosius, panaudodami menkiausią pastarųjų 
silpnumą ar elgesio savitumą. Tokių teisėjų liguistas jautrumas teismo po- 
sėdžių salę paverčia kovos lauku. Teisiamasis, nors kiek įžeidęs jų išdidu- 
mą, užuot tikėjęsis teisingo ir laisvo įrodymų vertinimo, gauna vietoj to 
papildomus metus įkalinimo arba praranda galimybę bausmę atidėti. Tei- 
siamasis negali suprasti teisėjų, kurie išteisina tik po galutinio nuospren- 
džio apskundimo, kurie skiria žymiai griežtesnes bausmes negu dauguma jų 
kolegų, kurie advokatus laiko piktadariais, kurie vargina ir tyčiojasi iš tei- 
siamųjų, kurie kardomąjį įkalinimą pratęsia iki galimo maksimumo ir sten- 
giasi sutrukdyti teismui priimti nuosprendį, jeigu šis jiems nepatinka. Jų 
tariama nepriklausomybė verčia taikyti pačias žiauriausias bausmes, kokias 
tik numato įstatymas, nepaisant teisės akto iracionalumo, be jokių skrupu- 
lų, ir tokiems teisėjams niekas negali pasipriešinti. 

M. Prageris aprašo savo paties įspūdžius, kuriuos jis patyrė stebėdamas 
teisėjus teismo posėdžių salėje, pabrėždamas teisėjo J. išpuikėliškus ir žeminan- 
čius įžeidinėjimus. 

Straipsnis baigiasi kai kurių konkrečių teisėjų ir, visų pirma, teisėjo J. elge- 
sio aprašymu. Čia skaitome: 

Žanras: įtūžęs. 

Prieš keletą metų, kreipdamasis į advokatą iš Vienos, teisėjas J. pasakė: 
„Kalbėkite trumpiau, metre, aš jau priėmiau nuosprendį“. 

Dėl šio straipsnio 1987 m. balandžio 23 d. teisėjas J. iškėlė M. Prageriui ir 
J. Oberšlikui baudžiamąją bylą už šmeižtą pagal Austrijos baudžiamojo kodekso 
111 straipsnį. Jis reikalavo konfiskuoti „Forumo“ žurnalo numerį su ginčijamu 
straipsniu, o žurnalistą - straipsnio autorių M. Pragerį bei žurnalo leidėją Oberšliką 
nubausti piniginėmis baudomis, tačiau Vienos rajono teismas ieškinį atmetė ir šis 
pradėjo savo keliones po kitus šalies teismus. 1988 m. gegužės 11 d. Aizenštato 
(Eisenstadt) rajono teismas pripažino žurnalistą M. Pragerį ir leidėją J. Oberšliką 
kaltais dėl teisėjo J. šmeižimo šiuose teiginiuose: „Jis kiekvieną kaltinamąjį iš anksto 
traktuoja kaip nusikaltėlį. Jis yra pasirengęs viskam“. 

Pagal Austrijos baudžiamojo kodekso 111 str. teismas atsakovus pripažino 
kaltais ir nubaudė M. Pragerį 3600, o leidėją J. Oberšliką 30 000 šilingų bauda 
ieškovo teisėjo J. naudai. Neturintis galimybės sumokėti baudos J. Oberšlikas 
nuteistas 30 dienų laisvės atėmimo. 

Be to, teismo nuosprendžiu turėjo būti konfiskuoti tie žurnalo „Forum“ 
egzemplioriai, kuriuose buvo išspausdintas ginčijamas straipsnis. 

Abu atsakovai kreipėsi su kasaciniu skundu į Vienos Apeliacinį teismą, 
kuris paskirtas baudas sumažino iki 2000 šilingų. 

1989 m. birželio 21 d. M. Prageris ir J. Oberšlikas skundu kreipėsi į Europos 
žmogaus teisių komisiją, tvirtindami, kad Austrijos teismai pažeidė jų žodžio ir 
minties raiškos laisvės teisę. Išnagrinėjusi skunde pateiktą medžiagą komisija nu- 
sprendė, kad joje yra konvencijos 10 straipsnio pažeidimo požymių, dėl ko skundą 
priėmė ir perdavė jį toliau svarstyti Europos žmogaus teisių teismai. 

1995 m. balandžio 26 d. teismas pradėjo nagrinėti šią bylą ir pažymėjo 
„ypatingą teisminės valdžios misiją demokratinėje visuomenėje“. Kaip teisin- 
gumo garantui teismo veiklai būtinas piliečių pasitikėjimas, todėl teismai sau- 
gotini nuo destruktyvių užsipuolimų. Tarp ginčijamame straipsnyje pateiktų 
faktų kai kurie kaltinimai yra ypač sunkūs. Teismo nuomone, p. M. Prageris 
neparodė nei geros valios, nei pagarbos žurnalistų etikos taisyklėms. Jo atlikti 
tyrimai neatrodo pakankami, kad leistų mesti tokius sunkius kaltinimus. Reik- 
tų pažymėti ir paties ieškovo prisipažinimą, kad jis pats dalyvavo ne visuose 

teismo posėdžiuose, kuriuose pirmininkavo teisėjas J. Nors ir pripažindamas, 





kad konvencijos 10 straipsnis gina ne tik informaciją ir tas idėjas, kurios yra 
priimamos palankiai ar neutraliai, bet ir tas, kurios žeidžia, šokiruoja ar kelia 
nerimą, pripažindamas, kad spaudos laisvė leidžia žurnalistams šiek tiek perdėti 
ir provokuoti, teismas visgi pripažįsta, kad Austrijos teismų įsikišimas į p. 
M. Pragerio žodžio ir minties raiškos laisvės teisę turėjo teisėtą tikslą — ginti 
teismų autoritetą ir nešališkumą ir buvo būtinas demokratinėje visuomenėje. 
Taigi Austrija konvencijos 10 straipsnio nepažeidė. Šis teismo sprendimas bu- 
vo priimtas po ilgų diskusijų nežymia balsų persvara: 5 balsai — už 3 prieš. Iš 
penkių teisėjų, balsavusių už šį sprendimą, atskirą nuomonę išreiškė teisėjas 
S. Martensas (Martens), prie kurio prisijungė ir teisėjai R. Pekanenas (R. Pek- 
kanen) ir J. Makarčikas (J. Makarczyk). 

Teisėjo S. Martenso atskira nuomonė (vertimas neoficialus): 

„Aš nesutinku su teismo daugumos nuomone tik vienu klausimu. Nuo 
savo sprendimo Bartoldo (Barthold) byloje 1985 m. kovo 25 d. teismas visada 
manė, kad atsižvelgiant į teisių ir laisvių, užtikrintų konvencijos 10 straipsnyje 
svarbą, jis privalo griežtai kontroliuoti jų ribojimus, tikrinant, ar tokie apribo- 
jimai buvo būtini. Nors tokios būtinybės iššaukta formuluotė gali kelti abejo- 
nių, įtariu, kad teismo dauguma neįsiklausė į šią doktriną ir nusprendė, jog 
inkriminuojamas pasikėsinimas į ieškovų žodžio ir minties laisvę buvo būtinas 
demokratinėje visuomenėje. 

Dėl anksčiau išdėstytų motyvų, aš tokiai daugumos nuomonei pritarti ne- 
galėjau. Pirmą kartą perskaičius p. M. Pragerio straipsnį, jis man paliko nepa- 
lankų įspūdį. Man pasirodė, jog mes susidūrėme su savimi pasitikinčiu, net 
fariziejišku žurnalistu, aiškiai stokojančiu ir teisinio išsimokslinimo, ir teisinio 
darbo patirties, kuris betgi buvo įsitikinęs, jog turi teisę spausdinti tuo klausi- 
mu kandų straipsnį, pastatydamas devynis Vienos apygardos baudžiamojo teis- 
mo teisėjus prie gėdos stulpo. Man pasirodė, kad tai yra žurnalistas, linkęs į 
stiliaus efektus, ypač į nepalankius ir kritiškus. 

Panašūs pirmieji įspūdžiai, ypač jeigu jie yra labai negatyvūs, teisėjui visa- 
da yra pavojingi. 

Perskaičius straipsnį antrą kartą, savo pirmuosius įspūdžius man teko ge- 
rokai pakoreguoti. Aš įsitikinau, kad p. M. Prageris, kurio smalsumą sužadino 
moksliniai tyrinėjimai apie teismo darbą, ne tik išeikvojo daug laiko ir energi- 
jos, siekdamas vietoje pasitikrinti sociologų aprašytus reiškinius, bet buvo sąži- 

ningai šokiruotas tuo, ką jis nustatė. Taip, sociologai iškėlė skirtumus tarp Vie- 
nos ir kitų Austrijos teismų jurisprudencijos. Vienos teismo jurisprudencijoje 
kardomasis įkalinimas taikomas žymiai lengviau ir dažniau, o čia paskiriamos 
bausmės yra beveik du kartus griežtesnės negu kitų Austrijos vietovių teismuo- 
se. M. Prageris pars atvyko į Vienos regiono teismą, norėdamas išsiaiškinti šių 
skirtumų priežastis. Po šešerių mėnesių tyrimo jis akivaizdžiai įsitikino, kad šio 
teismo jurisprudencijos ypatumų paaiškinimas slypi pačių teisėjų asmenybėse, jų 
dvasioje. Tad straipsnio autorius buvo ne tik šokiruotas, bet ir nuoširdžiai pasipik- 
tinęs. Tai nekelia jokių abejonių, tačiau užuot tuojau išreiškęs savo jausmus, jis 
apmąstė tai, ką pastebėjo tirdamas kai kuriuos austrų baudžiamojo teisingumo 
sistemos bruožus. Ieškovas atkreipė dėmesį į baisias galias, kurios yra suteiktos bau- 
džiamojo teismo teisėjams. Tai atitinka įžanginę jo straipsnio dalį. Šių stebėjimų ir 
apmąstymų šviesoje jis taip pat atkreipė dėmesį į dar vieną reikšmingą pavojų: šie 
teisėjai savo funkcijas atlieka ilgus metus, praktiškai niekieno nekontroliuojami. 
Dėl to išorinė teismų kontrolė yra tiesiog būtina. Ši p. Pragerio pastaba išties yra 
reikšminga ir teisinga, ir mums derėjo į ją atsižvelgti. Kai Lordas Deringas sakė, kad 
dėl savo funkcijų prigimties teisėjai negali atsakyti į kritiką, jo pastabą taip pat 
reikia įtraukti į bendrą sąskaitą. Užuot toliau nagrinėjus ginčijamą straipsnį, būtų 
naudinga priminti, kad teisėjas J., vienas iš kritikuotų teisėjų, tą kritiką priėmė kaip 
šmeižtą ir pradėjo bylą pagal Austrijos baudžiamojo kodekso 111 straipsnį. Niekas 
neabejoja, jog kai kurie teiginiai, ypač liečiantys teisėją J., iš tiesų objektyviai žiūrint 
gali būti laikomi šmeižikiškais. 

Tačiau pagal konvenciją p. Prageris negalėjo būti nuteistas ir nubaustas už 
šmeižimą, jeigu austrų teismai būtų korektiškai interpretavę ir įvertinę ginčija- 
mo straipsnio visumą ir po to padėję ant svarstyklių būtinybę ginti žodžio bei 
raiškos laisvę ir, kita vertus, būtinumą atsižvelgti į kito asmens reputacijos ap- 
saugą, nusprendžiant, kad šiuo atveju ji yra nusverianti. 

Teismo kontrolė neapsiriboja vien antrąja šio konstatavimo dalimi. Žo- 
džio ir minties raiškos laisvės bylose teismas privalo pasverti ginčijamą įsikišimą 
bylos visumos šviesoje, kad galėtų apsispręsti, ar motyvai, kuriuos pateikia na- 
cionalinės valdžios organai, pateisinantys tokį įsikišimą, buvo tinkami ir pa- 
kankami. Kitais žodžiais tariant, teismas buvo įpareigotas ištirti pateiktų moty- 
vų jėgą, pateisinančią p. M. Pragerio nuteisimą ir bausmę. 

Suprantama, yra labai sunku nustatyti tikslią ir teisingą pusiausvyrą tarp 
žodžio bei minties raiškos laisvės ir būtinybės apsaugoti kito asmens reputaciją, 


BYLOS.... 615 


35 





kai ginčijamas pranešimas yra teisingai ir korektiškai interpretuojamas visame 
kūrinio konteksce. 

Siekdamas atlikti savo misiją, užtikrinant teisę į raiškos laisvę, teismas ne- 
gali apsiriboti vien nacionalinių teismų jurisprudencijos kontrole. Jis privalo 
taip pat ištirti ir įvertinti ginčijamų pareiškimų interpretaciją. Tik šitokia dvi- 
guba kontrolė leidžia teismui būti tikram, kad raiškos laisvės teisė nebuvo pa- 
žeista. 

Ber aš noriu grįžti prie inkriminuojamo straipsnio analizės. Po minėtos 
teorinės įžangos dėstoma ir komentuojama M. Pragerio patirtis, kurią jis įgijo 
kelis mėnesius pats stebėdamas Vienos regioninio apygardos baudžiamojo teis- 
mo veiklą. Šis skyrius turi paantraštę „Lokalanschein — nusileidimas į vietą“. 
Šio skyriaus tikslas - iliustruoti įžangoje iškeltus teiginius ir leisti skaitytojams 
pajusti patirtą pasipiktinimą. Šis skyrius prasideda savotiška įžanga, bendro po- 
būdžio informacija, kurią dar prieš savo tyrimą autorius gavo iš keliolikos advo- 
katų bei teismo reporterių. Tai keletas laisvų įspūdžių apie teisme vyraujančią 
atmosferą ir pirmuosius autoriaus kontaktus su kai kuriais teisėjais. Keletas kan- 
džių spėlionių apie savicenzūros lygį, kurį jis, jaunas reporteris, pajuto, kai rašė 
apie teisminę valdžią. 

Toliau seka devyni daugiau ar mažiau detalizuoti teisėjų portretai, kurių 
kiekvienas prasideda atskira antrašte, ne tik reziumuojančia aptariamo teisėjo 
elgesio tipą, bet ir kiekvieną teisėją priskiriančia tam tikram žanrui. 

Šie devyni portretai, įskaitant ir jiems suteiktas žanro etiketes, aiškiai įkū- 
nija M. Pragerio kritiką dėl manieros, kuria Vienos apygardos regioninis teis- 
mas vykdo baudžiamąjį teisingumą ir sustiprina jos įtaigumą, įvardinant var- 
dus ir veidus. 

Tai, be abejonės, yra vertinimo problema, bet, mano požiūriu, kitų teisėjų 
portretai yra žymiai aštresni ir kandesni negu teisėjo J. Tai, žinoma, neįrodo, 
kad pastarojo portretas tikrai atitinka tikrovę. Beje, šią bylą nagrinėjęs Aizenš- 
tato (Eisenstadt) regiono teismo teisėjas yra tokios pat nuomonės. Savo nuosp- 
rendyje jis net pabrėžia, kad visi kritikuoti teisėjai šiame straipsnyje negalėjo 
įžiūrėti šmeižimo akcijos. Tai, žinoma, neįrodo, kad jų portretai atitinka tikro- 
vę. Tai tik dar vienas bylos elementas, į kurį dera atsižvelgti, kai reikia įvertinti 
kontekstą, į kurį telpa ginčytini teiginiai, skirti teisėjui J., juo labiau, kad nebu- 
vo įrodyta, jog kiti portretai neturi nieko autentiško ir teisme vyraujanti armo- 
stera buvo aprašyta neteisingai. 

Kiti teisėjai ne tik neieškojo teisingumo, bet Europos žmogaus teisių teis- 
me Vyriausybė neįrodė, kad pagrindinis M. Pragerio teiginys dėl Vienos bau- 
džiamojo teismo jurisprudencijos yra ne tik griežtas, bet ir paremtas teisingais 
faktais. 

M. Pragerio straipsnis nagrinėjo visuomenę labai dominančius klausi- 
mus. Jis buvo išspausdintas daugiausia inteligentijai skirtame žurnale „Fo- 
rum“. Tai publikacija, siekianti įtvirtinti demokratijos principus ir ginanti 
neturtingųjų interesus. Nei prieš vieną, nei prieš kitą apibūdinimą Vyriausy- 
bė neprieštaravo. Tegu man bus leista pasakyti, kad veltui tokio įvertinimo 
ieškotume Austrijos teismų jurisprudencijoje. Nė vienas jų nepatikslino, kad 
ant svarstyklių buvo padėta teisėjo J. teisė ginti savo reputaciją, o ant kitos 
M. Pragerio teisė pagal Konvencijos 10 straipsnį rašyti tegu ir kritiška ma- 
niera klausimu, keliančiu didžiulį visuomenės susidomėjimą. Pragerio straips- 
nio, išspausdinto intelektualams, sugebantiems analizuoti ir vertinti, skirta- 
me rimtame žurnale analizė ir ta aplinkybė, kad straipsnio autorius tyrinėjo 
visuomenę labai dominančią problemą, parodydamas skandalingą Austrijos 
baudžiamųjų teismų veiklą, kelia rimtų abejonių dėl būtinybės įsikišti į 
M. Pragerio raiškos laisvę.“ 

Taip baigėsi ši nemažų diskusijų sukėlusi byla, kurios sprendimas į dvi 
beveik lygias dalis perskėlė Europos žmogaus teisių teismą. Šį kartą teisingumo 
lėkštė pasviro teismų nešališkumo ir teismų autoriteto apsaugos, o ne spaudos 
ir žodžio raiškos laisvės principo naudai ne tik dėl to, kad Europos žmogaus 
teisių teismui Europos žmogaus teisių konvencija yra šventasis raštas, o kitaip ir 
negali būti, nes visos bylos šiame teisme nagrinėjamos atsižvelgiant į šį teisinį 
aktą, kadangi jame yra, kaip minėjau, teismų autoriteto ir nešališkumo apsauga 
atskirai pabrėžta. Toks sprendimas gimė ir dėl gana proziško dalyko, dėl to, kad 
jis buvo priimtas nedidele balsų persvara: 5 balsai - už, 3 - prieš, o mažumoje 
atsidūrę trys teisėjai S. Martensas (S. Martens), R. Pekanenas (R. Pekkanen) ir 
J. Makarčikas (J. Makarczyk) vėliau, dar kartą permąstę bylą, pakeitė savo nuo- 
statas ir išdėstė jas atskira nuomone, kuri betgi buvo, kaip sakoma, šaukštai po 
pietų... 

Ir paskutinis teisminis ginčas, kuriame vėl buvo skundžiama Austrija ir 
kuris keliais aspektais gali būti aktualus ir svarbus Lietuvai, yra byla 

J. Oberšlikas (Oberschlick) prieš Austriją. 





1983 m. balandžio 20 d. J. Oberšlikas (J. Oberschlick) žurnale „Forum“ 
išspausdino straipsnį, kuriame teigė, kad p. Grabheris Majeris (Grabher-May- 
er), vienos iš Austrijos Parlamento valdančiosios koalicijos partijos generalinis 
sekretorius, įvykdė baudžiamąjį nusikaltimą. Politikas viešai pareiškė, kad šei- 
mos pašalpas austrų moterims reikia padidinti 50 procentų, o imigrantų mote- 
rims tiek pat derėtų sumažinti. Straipsnio autorius teigė, kad šitoks pasiūlymas 
yra kvalifikuotinas kaip tautinės neapykantos kurstymas, be to, šitoks Grabhe- 
rio Majerio pareiškimas traktuotinas kaip nacionalsocialistinė veikla, kuri Aust- 
rijoje yra uždrausta specialiu įstatymu. Vienos prokuratūra p. Grabheriui Ma- 
jeriui dėl jo pareiškimo nusprendė bylos nekelti, užtat pats politikas kreipėsi į 
teismą dėl šmeižimo spaudoje. Ši byla netrukus buvo nutraukta, bet po politi- 
ko kasacinio skundo Vienos Apeliacinis teismas sprendimą atšaukė ir pasiūlė 
bylą nagrinėti iš naujo Vienos apygardos teismui. Pastarasis pripažino p. J. Ober- 
šliką kaltu dėl šmeižimo, nubaudė jį pinigine bauda, taip pat nusprendė areš- 
tuoti žurnalo „Forum“ numerį, kuriame buvo išspausdintas minėtas straipsnis. 
J. Oberšlikas kreipėsi į Vienos Apeliacinį teismą, tačiau šis skundą atmetė, mo- 
tyvuodamas tuo, kad ieškovas spaudoje paskelbė insinuacijas, neparemtas jo- 
kiais faktais, kad Grabherio Majerio veikla esanti nacionalsocialistinio pobū- 
džio. Tada J. Oberšlikas kreipėsi į Europos žmogaus teisių teismą, pirmiausia 
nusiuntęs skundą Europos žmogaus teisių komisijai. Austrijos Vyriausybė ban- 
dė ieškovo skundą sustabdyti motyvuodama tuo, jog jis kreipiasi per vėlai: po 
Vienos Apeliacinio teismo sprendimo praėjus daugiau kaip šešiems mėnesiams, 
tačiau J. Oberšlikas įrodė (ir komisija, o vėliau ir teismas sutiko), jog skundas 
išsiųstas paskutinę galimą dieną. Jame J. Oberšlikas teigė, jog Austrijos teismai 
pažeidė Europos žmogaus teisių konvencijos 10 straipsnyje užtikrintą jo teisę į 
minties ir įsitikinimų raiškos laisvę. Be to, ieškovas teigė, kad galutinė Austrijos 
teisminė instancija — Vienos Apeliacinis teismas nebuvo nepriklausomas, kaip 
to reikalauja Konvencijos 6 straipsnis, nes nagrinėjant jo bylą Vienos Apeliaci- 
nis teismas nebuvo sudarytas taip, kaip to reikalauja Austrijos baudžiamojo 
proceso kodekso 489 straipsnis, kadangi šiame teisme pirmininkavo tas pats 
teisėjas, svarstęs jo bylą ir pirmos instancijos teisme. 

Europos žmogaus teisių teismas šią bylą pradėjo nagrinėti 1995 m. balan- 
džio 26 d. Susipažinęs su bylos aplinkybėmis, teismas pareiškė, kad spaudos lais- 

vė suteikė visuomenei vieną iš pačių tobuliausių instrumentų, leidžiančių sužino- 
ti ir susidaryti savo nuomonę apie politinių lyderių idėjas ir pozicijas. Tai pabrė- 
žiama ir Konvencijos 10 straipsnio formuluotėje, kur visuomenės teisė gauti in- 
formaciją ir idėjas susilaukė specialaus priminimo. Bendresne prasme galima pa- 
sakyti, kad politinės diskusijos laisvė yra demokratinės visuomenės konvencijos 
ašis, einanti per visą konvenciją. (žiūr. teismo sprendimą Lingenso byloje). 

Kritikos ribos politikams, veikiantiems viešajame gyvenime, yra žymiai pla- 
tesnės negu privatiems asmenims. Pirmieji neišvengiamai atsiveria atidžiai vi- 
suomenės ir žurnalistikos analizei. Kiekvienas jų žodis ar poelgis gali būti įvai- 
riai vertinamas ir komentuojamas, todėl iš politikų laukiama ir didesnio pakan- 
tumo, ypač kai jie daro viešus pareiškimus, kurie gali sulaukti kritikos. 

Politikas, žinoma, irgi turi teisę į savo reputacijos apsaugą, net jeigu ir 
neveikia asmeniniu būdu, tokios apsaugos priešybe iškyla atviros diskusijos po- 
litiniais klausimais poreikis. Tokiais atvejais teismas privalo įsitikinti, jog na- 
cionaliniai teismai taikė standartus, kurie atitinka šiuos principus ir tai daryda- 
mi jie rėmėsi priimtinu bylos faktų vertinimu. 

Tuo tikslu teismas nagrinės ginčijamą teismų nuosprendį, atsižvelgdamas 
į visas bylos aplinkybes, įskaitant ieškovo publikaciją ir tą kontekstą, kuriame ji 
buvo paskelbta. 

Ieškovas buvo nuteistas už tai, kad periodiniame leidinyje paskelbė prane- 
šimą apie įvykdytą baudžiamąjį nusikaltimą, kurį, anot ieškovo, padarė p. Grab- 
heris Majeris. Rinkimų kampanijos metu šis politikas paskelbė keletą viešų pa- 
reiškimų, apie kuriuos informavo ir kiti laikraščiai bei televizija ir kuriuose jis 
siūlė išmokant šeimos pašalpas imigrantų šeimoms taikyti kitokį, mažiau pa- 
lankų režimą negu Austrijos piliečiams. Ieškovas savo straipsnyje išreiškė nuo- 
monę, kad toks pasiūlymas atitinka nacionalsocialistų filosofiją ir tikslus kaip 
jie buvo išdėstyti Nacionalsocialistų partijos manifeste 1920 metais. 

Teismas sutinka su komisija, kad minėto teksto paskelbimas periodiniame 
leidinyje „Forum“ sukėlė viešą šio klausimo svarstymą. Skirtingas elgesys socia- 
linėje sferoje su užsieniečiais ir savos šalies piliečiais sukėlė plačią diskusiją ne 
tik Austrijoje, bet ir kitose Europos šalyse - Europos Tarybos narėse. 

J. Oberšliko kritika, kaip pažymėjo komisija, stengėsi atkreipti visuome- 
nės dėmesį provokacine forma, kuri galėjo šokiruoti daugelį žmonių. Politikas, 
kuris leidžia sau išsireikšti tokiu būdu, pasmerkia save aštrios reakcijos rizikai, 
tiek iš žurnalistų, tiek iš visuomenės pusės. 

Savo nuosprendyje Vienos apygardos teismas 1984 m. gegužės 11 d. nu- 





statė, jog nagrinėjamas straipsnis, nepaisant to, kad yra pateiktas kaip praneši- 
mas apie įvykdytą baudžiamąjį nusikaltimą, sudaro įspūdį, jog yra skirtas su- 
menkinti politiko reputaciją. Todėl apygardos teismas nusprendė, kad p. Ober- 
šliko insinuacijas reikia nagrinėti Austrijos BK 11 straipsnio požiūriu, jog as- 
muo, padaręs šmeižikišką pranešimą viešosios informacijos priemonėse turi pri- 
siimti baudžiamąją atsakomybę, nebent autorius įrodytų, kad jo pranešimas 
atitinka tikrovę. Kadangi apygardos teismo nuomone, p. Grabherio Majerio 
pasiūlymas dėl skirtingų pašalpų imigrantams ir šalies piliečiams buvo nepa- 
kankamas įrodymas jo veiklą pavadinti nacionalsocialistine, o kitų įrodymų 
autorius nepateikė, jis buvo pripažintas kaltu dėl šmeižimo. Vienos Apeliacinis 
teismas iš esmės patvirtino šias išvadas. 

Austrijos Vyriausybė mano, kad p. Oberšlikas peržengė pateisinamos ir 
protingos kritikos ribas. Ginčijama publikacija, anot Austrijos teismų, prilygi- 
nama p. Grabherio Majerio apkaltinimui, jog jis laikosi nacionalsocialistinių 
pažiūrų. Šio kaltinimo poveikį stiprino ir rašinio forma, kurią pasirinko auto- 
rius. Austrijos teismai priėjo prie išvados, kad p. Oberšlikas nesugebėjo pateikti 
savo kaltinimų įrodymų ir todėl pripažino jį kaltu dėl šmeižimo. 

Europos žmogaus teisių teismas, vienok, negali pasirašyti po tokia išvada. 
Ginčijama publikacija prasidėjo faktų atpasakojimu, turinčiu paantraštę Sach- 
verhalt, t.y. reportažu apie p. Grabherio Majerio padarytus pareiškimus. Nie- 
kas neginčijo, kad ši pranešimo dalis faktus išdėsto teisingai. Po to autorius 
analizavo ir vertino minėtus pareiškimus, padarydamas išvadą, jog minėtas po- 
litikas sąmoningai reiškė idėjas, kurios yra artimos nacionalsocialistų ideologi- 
nėms nuostatoms. 

Austrijos teismai pareikalavo, kad p. Oberšlikas įrodytų savo nuomonės ir 
vertinimų teisingumą. Kalbant apie vertinančius teiginius, toks reikalavimas 
negali būti įvykdytas ir jau savaime yra teisės reikšti savo nuomonę pažeidimas. 

Kalbėdamas apie publikacijos formą, teismas sutinka su vertinimu, kurį 
pateikė Austrijos teismai. Tačiau teismas pažymi, jog Austrijos teisminės insti- 
tucijos nenustatė, jog straipsnio pateikimas pranešimo apie padarytą baudžia- 
mojo nusikaltimą forma sudarė skaitytojams klaidingą įspūdį ta prasme, kad 
perskaitę straipsnį daugelis žmonių galėjo suprasti, kad p. Grabheriui Majeriui 
jau yra iškelta baudžiamoji byla arba net, jog; jis jau yra nuteistas. Austrijos 
teismai tik pareiškė, kad autorius pasirinko tokią formą, kad publikacija skaity- 

tojui atrodytų kaip politiko reputacijos pasmerkimas, ir vidutiniam skaitytojui 
tai galėjo padaryti stiprų įspūdį. Tačiau, teismo nuomone, nagrinėjamos pro- 
blemos svarba ir aktualumas neleidžia teigti, kad, pasirinkdamas tokią publika- 
cijos formą, p. Oberšlikas peržengė žodžio laisvės ribas. Iš aukščiau pasakyto 
galima daryti išvadą, kad įsikišimas į p. Oberšliko žodžio laisvės realizavimą 
nebuvo būtinas demokratinėje visuomenėje. Taigi, Austrija pažeidė Europos 
žmogaus teisių ir pagrindinių laisvių apsaugos konvencijos 10 straipsnį. 

Remdamasis Europos žmogaus teisių konvencijos 50 straipsniu ieško- 
vas prašė teismą įpareigoti Austrijos Vyriausybę jį reabilituoti, pakeisti teis- 
mo nuosprendį, visų pirma, anuliuoti teismų nuosprendį areštuoti tą žur- 
nalo „Forum“ numerį, kuriame buvo išspausdintas ginčijamas J. Oberšliko 
straipsnis. 

Tačiau teismas pareiškė, kad į jo kompetenciją neįeina priimti tokius spren- 
dimus ir svarstė tik tas ieškovo pretenzijas, kurios yra susijusios su bylinėjimosi 
Austrijoje ir Strasbūre išlaidomis. Ieškovas, pateikęs motyvuotą tokių išlaidų 
pagrindimą, prašė jam išmokėti 18123 šilingų sumą. Vyriausybei neprieštarau- 
jant, teismas su tokiu reikalavimu sutiko. p. Oberšlikas taip pat reikalavo sim- 
bolinio 1 šilingo už žurnalo Nr. 352/353 areštą. Teismas pažymėjo, kad žurna- 
lo leidėjai dėl vieno numerio arešto iš tiesų patyrė realų nuostolį, tačiau p. Ober- 
šlikas nepateikė jokio paaiškinimo, kodėl būtent jis turi teisę į tų nuostolių 
kompensaciją, todėl jo reikalavimą teismas atmetė. 

Ieškovas J. Oberšlikas taip pat norėjo, kad teismas įpareigotų Austriją atly- 
ginti jo patirtą moralinę žalą, kurią J. Oberšlikas įvertino 70 000 šilingų. Teis- 
mas neatmeta, kad, Austrijai pažeidus Konvencijos 10 straipsnį ir vykdant 
p. Oberšliko persekiojimą teismuose, jis galėjo patirti tam tikrą moralinę žalą, 
kurią ieškovas apibrėžė savo ieškinyje. Tačiau teismas nusprendė, kad šios bylos 
aplinkybėmis pats konvencijos pažeidimo fakto nustatymas jau savaime yra pa- 
kankamas ir teisingas moralinės žalos atlyginimas. 

Kad skaitytojui nesusidarytų įspūdis, jog žiniasklaidos bylose pagal Kon- 
vencijos 10 straipsnį atsakovė būna tik Austrija, panagrinėsime teisminius gin- 
čus ir su kitomis šalimis, kad ir bylą 

M. Kastelsas (M. Castels) prieš Ispaniją. 





M. Kastelsas (Castels), advokatas, Ispanijos baskų partijos Herrio Barasu- 
na rėmėjų išrinktas šalies Parlamento senatoriumi, savaitraštyje „Punto y Hora 
de Euskalherria“ išspausdino straipsnį, kuriame teigė, jog už smurtą prieš baskų 
tautybės žmones ir jų žudynes yra atsakinga Ispanijos Vyriausybė. 

Madrido Prokuratūra iškėlė M. Kastelsui bylą dėl šmeižimo, o Senatas 
atėmė iš jo parlamentinę neliečiamybę. Teismas 1981 metais apkaltino Kastel- 
są Vyriausybės šmeižimu ir atmetė gynybos įrodymus, kad straipsnyje pateikti 
faktai yra teisingi: 

1983 m. spalio 31 d. Aukščiausiojo teismo baudžiamųjų bylų kolegija nu- 
teisia Kastelsą 1 metus kalėti ir tokiam pat laikui uždraudžia jam užsiimti poli- 
tine ar visuomenine veikla. 1985 metais Ispanijos Konstitucinis teismas atmetė 
Kastelso skundą, tačiau atidėjo bausmės vykdymą. 

Kastelsui bandant kreiptis į Europos žmogaus teisių teismą Ispanijos Vy- 
riausybė pamėgino tam sutrukdyti, pabrėždama, jog p. Kastelsas nepasinaudo- 
jo visais vidaus teisinės gynybos būdais, kadangi Konstituciniame teisme jis 
neišryškino savo skundo dėl minties laisvės pažeidimo pagal Konvencijos 
10 straipsnį. 

1982 metų balandžio 23 d. posėdžiavęs Europos žmogaus teisių teismas 
Vyriausybės išlygą atmetė, nes Konstituciniame teisme Kascelsas iškėlė skundą 
dėl Konvencijos 10 straipsnio pažeidimo. 

Teismas nustatė, kad Ispanijos teismų nuosprendžiai rėmėsi įstatymu, o 
būtent Ispanijos baudžiamojo kodekso 161 ir 162 straipsniais. 

Atsakydamas į klausimą ar šie persekiojimai buvo būtini demokratinėje 
visuomenėje, teismas konstatavo, kad žodžio laisvė yra ypač brangi tautos iš- 
rinktajam, nes jis atstovauja savo rinkėjams, fiksuoja jų rūpesčius ir interesus. 
p. Kastelsas savo nuomonę išreiškė periodinėje spaudoje. Teismas vėl pabrėžė 
ypatingą spaudos vaidmenį demokratinėje visuomenėje. Tai viena geriausių 
priemonių piliečiams sužinoti savo vadovų nuomones, poelgius ir juos vertinti. 

Spauda taip pat suteikia galimybę politikams atspindėti ir komentuoti vi- 
suomenės nerimą ir leidžia kiekvienam dalyvauti politinėse diskusijose. Politi- 
nės diskusijos laisvė, teismo nuomone, nėra absoliuti, tačiau leistinos kritikos 
ribos Vyriausybei yra platesnės negu eiliniam mirtingajam ar net atskiram poli- 
tikui. Dominuojanti pozicija, kurią ji užima, įpareigoja laikytis santūrumo, ren- 

kantis baudžiamąjį kelią. Tačiau kompetetingi valdžios organai gali imtis ir šios 
rūšies priemonių, norėdami adekvačiai ir saikingai atremti nepagrįstus ar pik- 
tybiškus kaltinimus. 

Savo persekiojimų už Vyriausybės įžeidimą skundui pateisinti p. Kastelsas 
negalėjo pateikti nei tiesos, nei geros valios išimčių, nors jam net keletą kartų 
buvo suteikta galimybė įrodyti jo minėtų faktų teisingumą. Ispanijos Aukš- 
čiausiasis teismas taip pateiktus įrodymus laikė nepriimtinais, o Konstitucinis 
teismas nusprendė, kad kalbama apie paprastą teisėtumą, nepriklausantį jo kom- 
petencijai. 

Tačiau Europos žmogaus teisių teismas buvo tos nuomonės, kad lengva 
suprasti bandymą pagrįsti daugelį straipsnyje iškeltų teiginių, taip pat ir ieško- 
vo toleranciją. 

Taigi Europos žmogaus teisių teismo nuomone, Ispanijos teismų kišima- 
sis į p. Kastelso žodžio laisvės teisę demokratinėje visuomenėje nebuvo būti- 
nas, ir teismo teisėjai vienbalsiai pripažino, jog Ispanija pažeidė Europos žmo- 
gaus teisių ir pagrindinių laisvių apsaugos Konvencijos 10 straipsnį. 

p. Kastelsas laikė save ir diskriminavimo auka, nes, jo nuomone, analogiš- 
kai apie Vyriausybę kalbėję asmenys nebuvo nubausti. Kadangi tas klausimas 
nėra pagrindinis šios bylos elementas, teismas nemano privaląs jį nagrinėti at- 
skirai. Teismas taip pat nusprendė, kad Konvencijos 50-jo straipsnio pagrindu 
į jo kompetenciją neįeina teisė reikalauti, kad Ispanijos Vyriausybė išspausdin- 
tų šį sprendimą savo šalies laikraščiuose, kaip to prašė ieškovas p. M. Kastelsas. 

Iš kitų teisminių ginčų Europos žmogaus teisių teisme būtina paminėti ir 
didelio rezonanso Europoje susilaukusią bylą 


G. Perna prieš Italiją. 


Dėl jos rezonansas visų pirma kilo todėl, kad byloje figūravo žinomų Italijos 
politikų pavardės, ir nagrinėjant šią bylą ne sykį buvo paminėtas vienas populiariau- 
sių Italijos pokario metų politikas, buvęs šalies premjeras, pramonės ir gynybos 
ministras, Vyriausybės Ministras Pirmininkas, Krikščionių-demokratų frakcijos Ita- 
lijos Parlamente vadovas Džiulijus Andreotis (Giulio Andreoti). 

O byla prasidėjo nuo žurnalisto G. Pernos (Perna) straipsnio „Teisėjas su 
balta barzdele“, kurį 1993 m. lapkričio 21 d. išspausdino dienraštis „Il Giorna- 


BYLOS.... 68 


le“. Tai buvo tuometinio Palermo prokuroro G. Kaselio (G. Caselli) portretas, 





tiksliau — jo politinė biografija. Straipsnis turėjo paantraštę: „Kataliko išsimoks- 
linimas, komunisto darbo metodai“. 

Straipsnyje G. Perna rašo, jog dar studijuodamas universitete, G. Kaselis 
įstojo į Italijos komunistų partiją, kuri, anot autoriaus, priglausdavo visus ne- 
vykėlius ir lūzerius.' Baigęs universitete teisę G. Kaselis pradėjo dirbti Italijos 
teisėtvarkos sistemoje ir, anot autoriaus, prisiekė Dievui, įstatymui ir Komu- 
nistų partijai. 1970 metais G. Kaselis buvo apkaltintas ruošęs valstybės perver- 
smą, tačiau užuot sėdęs į kalėjimą jis, komunistų padedamas, ėmė dar sparčiai 
kilti karjeros laiptais. Jis paskiriamas Palermo prokuroru ir sukuria tvirto kovo- 
tojo su nusikalstamu pasauliu įvaizdį. 1979 metais G. Kaselis išrenkamas Itali- 
jos Parlamento nariu ir tampa Komunistų šešėlinės Vyriausybės teisingumo 
ministru. Komunistai, planavę užimti šalyje valdžią, tai tikėjosi padaryti ne 
rinkimų keliu, o stengdamiesi paimti savo kontrolėn visus šalies prokurorus. 

Idėja buvo paprasta - savo kišeninių prokurorų padedami komunistai pla- 
navo pašalinti iš arenos įtakingiausius šalies politikus ir pamažu užimti jų vietą. 
Tai neturėjo būti itin sunku, nes ne vienas žymus krikščionių demokratų ar 
socialistų partijų žmogus buvo įkišęs ranką į šalies iždą ar susitepęs savo ryšiais 
su mafija. Tad savi prokurorai turėjo tokiems politikams teismuose iškelti bylas 
ir tokiu būdu žlugdyti jų politinę karjerą. Tokiu būdu buvo sudorotas šalies 
premjeras L. Kraksis (Craxi) ir komunistai nusitaikė į kirą auką, vieną įrakin- 
giausių Italijos politikų, buvusį šalies premjerą, gynybos ir pramonės ministrą, 
krikščionių demokratų partijos frakcijos lyderį Parlamente Džulijų Andreoti 
(G. Andreoti). Prieš jį ir buvo paleistas G. Kaselis, kuris iškėlė D. Andreočiui 
bylą, apkaltinęs jį ryšiais su mafija, tačiau G. Kaselio sufabrikuota byla net ne- 
pasiekė teismo dėl įrodymų stokos. Tada G. Kaselis persikrausto į Jungtines 
Amerikos valstijas, kur susiranda kažkokį Busketą (Busketta), emigravusį iš Ita- 
lijos ir turėjusį gerus ryšius su mafija. G. Kaselis, mokėdamas jam 11 milijonų 
lyrų per mėnesį, įkalbina Busketą duoti parodymus prieš D. Andreotį, neva 
pastarasis dalyvavęs mafijos nusikaltimuose. D. Andreočiui buvo iškelta byla, 
susilaukusi didžiulio spaudos dėmesio, ir nors po aštuonių mėnesių teismas 
bylą nutraukė, politiko prestižui buvo padaryta didžiulė žala. 

G. Pernai visus šiuos dalykus paskelbus dienraštyje „Il Giornale“, pagrin- 
dinis straipsnio herojus Palermo prokuroras Džiankarlas Kaselis (Giancarlo Ca- 

selli) iškelia C. Pernai baudžiamąją bylą už šmeižimą spaudoje. Moncos (Mon- 
za) apygardos teismas, remdamasis Italijos baudžiamojo kodekso 595 straips- 
niu, pripažino G. Perną kaltu dėl šmeižimo ir priteisė jam 1,5 milijono lyrų 
baudą bei 60 milijonų teismo išlaidų, o taip pat įpareigojo atsakovą G. Perną 
paskelbti teismo nuosprendį laikraštyje „Il Giornale“, kuriame jis buvo išspaus- 
dinęs savo straipsnį apie G. Kaselį. Milano Apeliacinis teismas 1997 m. spalio 
28 d. sprendimu G. Pernos kasacinį skundą atmetė ir paliko galioti Moncos 
apygardos teismo nuosprendį. 

Tada G. Perna kreipiasi į Strasbūrą. Europos žmogaus teisių teismui nu- 
siųstoje pericijoje jis tvirtina, kad Italija pažeidė Europos žmogaus teisių kon- 
vencijos 6 straipsnį ir neužtikrino jam teisingo ir nešališko teismo, nes Italijos 
teisminės institucijos, išnagrinėjusios jo bylą dėl šmeižimo, atsisakė apklausti jo 
prašomus liudininkus, o taip pat kaip įrodymų nepriėmė kitos pateiktos me- 
džiagos, galėjusios įrodyti, kad jo straipsnyje paskelbti faktai atitinka tikrovę. 

G. Perna savo skunde taip pat tvirtino, jog Italija pažeidė ir Europos žmo- 
gaus Konvencijos 10 straipsnį, užtikrinantį jo teisę į žodžio laisvę. 

Savo sprendime, kurį Europos žmogaus teisių teismas priėmė 2001 metų 
liepos 25 dieną, dėl ieškovo skundo, kad Italijos teismai nebuvo teisingi ir nešališ- 
ki, pabrėžiama, jog bylos nagrinėjimo metu priimti ar nepriimti įrodymus spren- 
džia nacionaliniai teismai. Europos žmogaus teisių teismas pažymi, kad jis ne- 
sprendžia, ar liudininkai buvo teisingai įvertinti. G. Perna skundėsi, kad nebuvo 
apklausti jo siūlomi liudininkai Vertonė ir Ferara, kurie buvo prokuroro Kaselio 
politiniai bendražygiai. Europos žmogaus teisių teismo nuomone, p. G. Kaselio 
pažiūros ir jo partinė priklausomybė Italijos kompartijai buvo aiškūs ir be minėtų 
liudininkų, todėl visiškai pagrįstai nusprendė, kad minėtų liudininkų parodymai 
nėra svarbūs ir Konvencijos 6 straipsnis čia nėra pažeistas. 

Italijos Vyriausybė Europos žmogaus teisių teismui pateiktuose dokumen- 
tuose teigė, kad G. Pernos skundas yra nepagrįstas, nes Italijos teismai siekė ap- 
ginti kito asmens, Palermo prokuroro G. Kaselio, reputaciją ir rėmėsi Europos 
žmogaus teisių Konvencijos 10 straipsnio antruoju paragrafu. Pernos straipsnis 
nebuvo politinės diskusijos dalis, o tik įvardinto pareigūno Palermo prokuroro 
G. Kaselio šmeižimas ir įžeidimas. Teisininkai visuomenėje užima specifinę vietą, 
kadangi jie negali atsakyti į kritiką, dėl ko turi susilaukti teismų apsaugos. 

Žurnalistas G. Perna ne tik pakenkė G. Kaselio reputacijai, bet ir pažemi- 
no visą valstybės teisinę sistemą. Vyriausybė teigia, jog žurnalistas paskelbė ne- 

patikrintus faktus ir nepateikė tvirtų įrodymų, kad jo paskelbti teiginiai atitin- 





ka tikrovę. Atsakovas G. Perna savo straipsnyje dėstė ne savo nuomonę, O pri- 
skyrė p. G. Kaseliui faktus, kurių negalėjo nei įrodyti, nei patvirtinu. 

Europos žmogaus teisių teismas G. Pernos byloje prieš Italiją savo 2001 m. 
liepos 25 d. sprendime vėl pabrėžė ypatingą spaudos vaidmenį demokratinėje 
visuomenėje. Teismai, vertindami spaudos publikacijas, turi nubrėžti aiškią li- 
niją tarp faktų, nuomonių ir vertinimų, siekiant nustatyti, ar publikacijose pa- 
reikšta kritika turi faktinį pagrindą. Šios bylos neabejotinas faktas yra p. G. Ka- 
selio politinės pažiūros ir jo narystė politinėje partijoje. Teismas sutinka su 
Vyriausybės nuostata, jog teisininkai turi būti apginti nuo neteisingos kritikos, 
kadangi dėl savo darbo pobūdžio jie patys atsakyti į kritiką negali. 

Tačiau šiuo atveju prokuroro G. Kaselio gynyba yra sunkiai įmanoma, nes 
jo neginčijama politinė priklausomybė, galinti turėti įtakos jo, kaip prokuroro, 
darbui, mažina visuomenės pasitikėjimą tokio teisėtvarkos pareigūno nepri- 
klausomybe ir nešališkumu ir tampa įmanomu taikiniu žurnalistų kritikai. Su- 
dėtinga vertinti Italijos teismų priimtą nuosprendį epizode dėl trijų neva G. Ka- 
selio duotų priesaikų — Dievui, įstatymui ir komunistų partijai, pripažįstant šį 
žurnalisto teiginį šmeižikišku. Teismas mano, kad G. Perna perspaudė ir hiber- 
bolizavo, tačiau nors šis teiginys turi simbolinę prasmę ir jo negalima suprasti 
pažodžiui, prokuroro G. Kaselio aktyvi veikla komunistų partijoje leidžia su- 
abejoti jo, kaip teisininko, nepriklausomybe ir nešališkumu. Todėl ši frazė, nors 
ir išreikšta kitais žodžiais ir perdėta forma, visgi liudija žymios visuomenės da- 
lies požiūrį į aktyvioje politinėje veikloje dalyvaujančius teisininkus, o kadangi 
Konvencijos 10 straipsnis gina ne tik raiškos turinį, bet ir jos formą, teismas 
mano, kad dėl teismų sprendimo pripažinti šį teiginį šmeižikišku, Italija pažei- 
dė Konvencijos 10 straipsnį. Tuo tarpu G. Pernos kaltinimų, jog G. Kaselis 
dalyvavo kompartijos plane pajungti savo valiai visus šalies prokurorus, o taip 
pat teiginio, kad G. Kaselis naudojosi apmokamomis liudininko Busketos pa- 
slaugomis, siekamas nuteisti politiką D. Andreotį už jo ryšius su mafija, ieško- 
vas nesugebėjo paremti nenuginčijamais įrodymais, todėl dėl šių aukščiau mi- 
nėtų teiginių Europos žmogaus teisių Konvencijos 10 straipsnio pažeidimo ne- 
nustatyta. 

Taigi galima daryti išvadą, kad G. Pernos byloje prieš Italiją Europos žmo- 
gaus teisių teismas G. Pernos ieškinį tenkino iš dalies - pripažindamas Italiją 
pažeidus Europos žmogaus teisių konvenciją tose bylos epizoduose, kur Italijos 

teismai šmeižikiškais pavadino G. Pernos teiginius dėl G. Kaselio, kaip teisi- 
ninko, nešališkumo ir priklausomybės Italijos komunistų partijai, taip pat dėl 
tariamai G. Kaselio trijų duotų priesaikų, pradedant jam dirbti pareigūnu vals- 
tybės teisėsaugos sistemoje. 
Europos žmogaus teisių teismas, nagrinėdamas bylas dėl Konvencijos 10 
straipsnio pažeidimų, dažnai daro nuorodas į bylą 


„Observer“ ir „The Guardian“ prieš Jungtinę karalystę. 


Tad ir mums derėtų aptarti šį teisminį ginčą. Piteris Raitas (Peter Wright) 
daug metų dirbo aukšto rango agentu D. Britanijos saugumo tarnyboje M15, 
iš kurios atsistatydino savo noru 1976 metais. Tada jis ir parašė savo memua- 
rus, kuriuos pavadino „Spycatcher“ („Šnipų gaudytojas“) ir ėmėsi priemonių 
juos išleisti Australijoje, kur tada gyveno. Knygoje buvo aprašyta slaptosios sau- 
gumo tarnybos M15 struktūra, darbo metodai, atskiri jos agentai ir vadovai. 
Autorius, remdamasis asmenine patirtimi, teigė, kad M15 seniai užsiima netei- 
sėta ir nelegalia veikla. P. Raitas, be kita ko, aprašė, kaip M15 1974-1979 
metais rengėsi nuversti teisėtai išrinktą D. Britanijos leiboristų Vyriausybę, kad 
šnipinėjo ir įrengė slaptus mikrofonus ne tik D. Britanijai priešiškų valstybių, 
ber šalių — sąjungininkių ambasadose ir konsulatuose. P. Raitas taip pat teigė, 
jog seras Rodžeris Holis (Roger Hollis), ilgus metus vadovavęs šiai saugumo 
tarnybai, faktiškai buvo apmokamas Sovietų Sąjungos agentas. 

D. Britanijos Generalinis Atornėjus iškėlė šiems laikraščiams bylą dėl as- 
menų, susijusių su M15 veikla diskreditavimo. Bylą nagrinėjo Didžiosios Bri- 
tanijos Aukščiausiojo Teismo padalinys Chancery Division. Bylos nagrinėjime 
dalyvavęs seras Robertas Armstrongas, Ministrų Tarybos sekretorius, pareiškė, 
kad P. Raito turima ir dabar platinama informacija daro didelę žalą D. Britani- 
jos specialiosioms saugumo tarnyboms, o tuo pačiu ir visos Karalystės naciona- 
liniam saugumui. Savo žodžius seras R. Armstrongas patvirtino priesaika. 

1986 m. birželio 27 Chancery Division teismas nusprendė, kad P. Raito 
memuarų spausdinimas ištisai ar atskirų ištraukų skelbimas atskleidžia įstaty- 
mų saugomas valstybės paslaptis ir daro žalą valstybės nacionaliniam saugu- 
mui, taip pat Didžiosios Britanijos užsienio politikai, nes mažina jai draugiškų 
šalių pasitikėjimą, todėl teismas priėmė sprendimą nubausti knygos ištraukas 

išspausdinusius laikraščius „Observer“ ir „The Guardian“ pinigine bauda ir už- 





drausti toliau spausdinti knygos tekstą ir jį cituoti. Abu laikraščiai su kasaciniu 
skundu kreipėsi į Londono Apeliacinį teismą, tačiau jis 1986 metų liepą parvir- 
tino ankstesnio teismo sprendimą. Tad abiejų laikraščių vadovai kreipėsi į Eu- 
ropos žmogaus teisių teismą. 

Didžiosios Britanijos Vyriausybė savo memorandume Teismui teigė, kad 
teismų draudimai turėjo užtikrinti generalinio atornėjaus teisę būsimų procesų 
perspektyvoje garantuoti teisminės valdžios autoriteto apsaugą ir rūpintis vals- 
tybės nacionaliniu saugumu. 

Europos žmogaus teisių teismas taip pat išreiškė įsitikinimą, jog teismų 
sprendimai turėjo užtikrinti teisminės valdžios autoritetą ir kad Didžiosios Bri- 
tanijos įstatymai saugo valstybės paslaptis, kartu gindami ir nacionalinį saugu- 
mą. 

Kitas klausimas, ar toks teismų įsikišimas buvo būtinas demokratinėje vi- 
suomenėje? 

Teismas pakartojo, kad spaudos laisvė yra viena iš pagrindinių demokra- 
tinės visuomenės ramsčių. Europos žmogaus teisių konvencijos 10 straipsnis 
gina ne tik tą informaciją ir idėjas, kurios priimamos palankiai ar neutraliai, 
bet taip pat ir tokias, kurios žeidžia, šokiruoja ar kelia nerimą. Tiesa, 10 straips- 
nis numato išimtis, kurios turi būti traktuojamos siaurai, ir spaudos laisvės 
apribojimų poreikis turi būti įtikinantis. Šie principai ypatingą reikšmę su- 
teikia spaudai, bet ir ji negali peržengti nustatytų ribų, kaip antai, ginant 
nacionalinį saugumą ar saugant teisminės valdžios autoritetą ir nešališkumą. 
Spauda turi platinti informaciją ir idėjas, kurios kelia visuotinį susidomėji- 
mą. Prie tos laisvės skleisti informaciją ir idėjas reikia pridėti visuomenės teisę 
jas gauti. Priešingu atveju spauda negalės atlikti savo viešojo sarginio šuns 
vaidmens. 

Kad galėtume spręsti apie laikraščių „Observer“ ir „The Guardian“ raiškos 
laisvės ribojimo būtinybę, reikia aiškiai įsivaizduoti, kokia buvo situacija, kai 
teisėjas Miletas (Milet) iš Chancery Division teismo priėmė savo pirmuosius 
potvarkius. Tuo metu „Observer“ ir „The Guardian“ buvo išspausdinę du trum- 
pus straipsnius, kuriuose buvo informacija, atliepianti teisėtą visuomenės susi- 
domėjimą žinoti apie nusikalstamus britų saugumo tarnybos agentų veiksmus, 
apie kuriuos visuomenė jau turėjo šiokios tokios informacijos iš kitų šaltinių, 
nors Didžiosios Britanijos Vyriausybė stengėsi sudaryti dideles kliūtis tokiai 

informacijai plačiau paplisti. Iš esmės teisinga ši tezė visgi pilnutinai neatspindi 
realios situacijos. Tuo metu „Observer“ ir „The Guardian“ pareiškė teismui 
savo apsisprendimą spausdinti žinias, tiesiogiai ar netiesiogiai gautas iš P. Rai- 
to, atskleidžiančios, jų nuomone, neteisėtą saugumo tarnybos veiklą. Pagaliau 
1986 metų liepą „Šnipų gaudytojas“ egzistavo tik rankraščio pavidalu, o jo 
autorius p. P. Raitas planavo išspausdinti visą knygą be jokio leidimo, nepaisy- 
damas to, kad joje buvo medžiaga, galėjusi apjuodinti minėtas saugumo tarny- 
bas. Tokiu atveju buvo visai tikėtina, jog visuomenės susidomėjimo šia knyga 
klausimas viršytų nacionalinio saugumo interesus. 

Teismo sprendimą, kuris buvo rimtai pagrįstas, parėmė ne tik Apeliacinis 
teismas, bet taip pat ir Lordų rūmai, o generalinis atornėjus siekė, kad būtų 
uždraustas tolimesnis bet kokių šios knygos ištraukų ir elementų spausdinimas, 
nes rimti liudininkai, kurie rėmė šį sprendimą, tvirtino, kad šios informacijos 
platinimas gali stipriai pakenkti nacionaliniam saugumui. Teismas mano, kad 
šie motyvai turi dvejopą tikslą: užtikrinti nacionalinį saugumą ir garantuoti 
teisminės valdžios autoritetą. Belieka tik išsiaiškinti, ar jie buvo pakankami pa- 
gal Konvencijos 10 straipsnį. Ir pagaliau reikia ištirti, ar pritaikyti apribojimai 
buvo proporcingi siekiamiems teisėtiems tikslams. 

Teismas nusprendė, kad nacionaliniai teismai priėmė ginčijamus apriboji- 
mus, kurie buvo būtini demokratinėje visuomenėje. 

Tačiau vėlesni teismų sprendimai po 1987 metų, ypač atsisakymas atšauk- 
ti draudimus po 1987 m. liepos sutrukdė laikraščiams atlikti savo pareigą — 
platinti informaciją, jau prieinamą ir paskelbtą kituose šaltiniuose, kuri žadino 
aiškų ir teisėtą visuomenės susidomėjimą, tad Europos žmogaus teisių teismas 
nusprendė, kad šiuo metu inkriminuojamas įsikišimas nebuvo būtinas demo- 
kratinėje visuomenėje, todėl Didžiosios Britanijos teismų veiksmai nuo 
1987 metų liepos iki 1988 metų liepos pažeidė Europos žmogaus teisių kon- 
vencijos 10 straipsnį. 

Remdamasis Konvencijos 50 straipsniu teismas priteisė Didžiosios Brita- 
nijos Vyriausybei atlyginti laikraščiams „Observer“ ir „The Guardian“ žalą ir 
nuostolius, kuriuos jie patyrė dėl teismų paskirtų baudų ir dėl bylinėjimosi 
Londono ir Strasbūro teismuose — iš viso 10 000 svarų sumą. 

Už teismo sprendimą, kad Didžiosios Britanijos teismai pažeidė Konven- 
cijos 10 straipsnį savo potvarkiais, priimtais nuo 1986 m. liepos iki 1987 spa- 
lio teismo, teisėjai balsavo vienbalsiai. 

Tuo tarpu už tai, kad pažeidimo nebuvo nuo 1986 m. liepos 11 iki 1987 
m. liepos 30 d., balsavo 14 teisėjų, 10 teisėjų balsavo prieš. 

Teismas fiksavo ir kai kurių teisėjų atskirą nuomonę, nesutinkančią su 
daugumos sprendimu. 

Taip teisėjas L.-E. Pettiti išreiškė nuomonę, kad Didžiosios Britanijos teis- 
mai pažeidė Konvencijos straipsnį ir apskritai dviejų periodų išskyrimas šioje 
byloje yra prieštaringas ir nelogiškas žinant tą fundamentalią reikšmę, kurią 
demokratijai turi spaudos laisvė. 

Kitas teisminis ginčas, apie kurį netrukus kalbėsime, Europoje didesnio 
atgarsio gal ir nesukėlė, bet britų salose juo domėjosi daugybė žmonių. Tai byla 


„The Sunday Times“ prieš Jungtinę Karalystę. 


Jos esmė tokia: 1959-1962 metais Didžiojoje Britanijoje gimė keli šimtai 
vaikų su sunkiomis deformacijomis, kurios atsirado dėl to, kad nėščios moterys 
kaip migdomuosius ir raminančius vaistus vartojo preparatą talidomid, kurį 
gamino ir platino bendrovė Distilers Biochemicals Ltd. Šimtai tėvų iškėlė šiai 
bendrovei bylas, reikalaudami kompensacijos už patirtą žalą. 

1972 m. rugsėjo 24 d. savaitraštis „The Sunday Times“ išspausdino straipsnį 
antrašte: „Mūsų vaikai - talidomido aukos: gėda šaliai“, kur, remdamasis medi- 
cinos ekspertų išvadomis, apkaltino Distilers bendrovę, kad ši kaip reikiant 
nepatikrinusi naujo preparato ėmė jį reklamuoti ir platinti, kas sukėlė sunkius 
apsigimimus šimtams vaikų. Savaitraštis žadėjo tęsti savo pradėtą tyrimą ir arti- 
miausiu metu informuoti skaitytojus apie jo rezultatus. 

Tačiau Distilers bendrovė kreipėsi į šalies Generalinį atornėjų, Bendruo- 
menių rūmų ir Vyriausybės narį, Karūnos teisinį patarėją, pareikšdama, kad 
„The Sunday Times“ publikacijoje yra paskelbta tikrovės neatitinkanti ir ben- 
drovei didelę žalą daranti informacija, kurią, be to, galima traktuoti kaip con- 
tempt of court — teismo įžeidimą, nes „The Sunday Times“ publikacijos kišasi 
į tebevykstantį teismo procesą tarp Distilers bendrovės ir apsigimusių vaikų 
tėvų, ir gali neteisingai paveikti bylos nagrinėjimą. Generalinis atornėjus krei- 
pėsi į Aukštąjį teismą (High Court) prašydamas iškelti laikraščiui bylą ir už- 
drausti spausdinti naujus straipsnius apie talidomidą ir jo poveikį nėščioms 
moterims. Teismas patenkina Generalinio atornėjaus prašymą ir uždraudžia 

laikraščiui toliau publikuoti straipsnius šia tema. Tada „The Sunday Times“ 
leidėjas „Times Newspaper Ltd.“ kasaciniu skundu kreipiasi į Apeliacinį teis- 
mą, kuris pakeičia Aukštojo teismo sprendimą, tačiau Lordų rūmai, gavę gene- 
ralinio atornėjaus protestą, vienbalsiai priima sprendimą atstatyti pirmojo teis- 
mo draudimą laikraščiui „The Sunday Times“ rašyti apie talidomido aukas. 
Lordų rūmai nusprendė, kad tokių straipsnių spausdinimas būtų teismo įžeidi- 
mas — contempt of court ta prasme, jog tokiomis publikacijomis norima pri- 
versti visuomenę iš anksto abejoti teismo proceso tarp tėvų ir Distilers bendro- 
vės sprendimo teisingumu, įskaitant ir derybas dėl draugiško susitarimo, išmo- 
kant nukentėjusiems tėvams tam tikrą kompensaciją. 

„The Sunday Times“ vadovai, manydami, jog dėl pažeistos jų žodžio lais- 
vės teisės Didžiosios Britanijos teismuose kovoti nebėra prasmės, kreipėsi į Stras- 
būrą. Savo skunde „The Sunday Times“ teigia, jog teismo negerbimo - con- 
tempt of court norma, kuria remiantis Lordų rūmai galutinai uždraudė laikraš- 
čiui skelbti publikacijas apie talidomido aukų problemas, nėra numatyta jokia- 
me Didžiosios Britanijos įstatyme ir jau vien dėl to yra pažeistas Europos žmo- 
gaus teisių Konvencijos 10 straipsnis. Savo sprendime, priimtame 1991 metų 
lapkričio 26 d., Europos žmogaus teisių teismas pažymi, kad teismo negerbi- 
mas yra britų paprotinės teisės (comon law) norma, siekianti ne apsaugoti tei- 
sėjų orumą, o ginanti teisingumą. Ji leidžia įsikišti teismams, siekiant sukliudy- 
ti ar pažaboti tokius veiksmus, kurie galėtų teisingumą supančioti, jam pa- 
kenkti ar sužlugdyti, nagrinėjant konkrečią bylą. Nekalbant apie išimtis, kai 
teismo negerbimas baudžiamas laisvės atėmimu arba pinigine bauda, arba, kaip 
šiuo atveju — publikacijos uždraudimu. Teismas taip pat konstatavo, jog žodis 
„Įstatymas“ apima tiek ir rašytinę, tiek ir nerašytinę teisę. Teismas neteikia 
reikšmės tam faktui, jog teismo negerbimo — contempt of court norma yra 
nerašyto įstatymo, o ne Parlamento priimto įstatymo norma. Teismo akimis, 
pilietis turi gauti pakankamai informacijos apie konkrečiu atveju taikytinas 
teisės normas ir sugebėti blaiviai numatyti savo konkretaus veikimo teisines 
pasekmes. Trumpai tariant, įstatymas turi būti suprantamas ir nuspėjamas. 
Teismas, remdamasis bylos faktais, nusprendžia, kad abi sąlygos buvo įvykdy- 
tos ir kad teismų priimtos sankcijos buvo numatytos įstatyme. 

Kita sąlyga — ar teismų įsikišimas turėjo teisėtą tikslą? Taip, atsako teis- 
mas: teismo negerbimo taisyklės apskritai, kaip ir draudimas, priimtas „The 
Sunday Times“ atžvilgiu, turėjo teisėtą tikslą - ginti teismo valdžios autoritetą. 

Trečioji sąlyga — ar įsikišimas buvo būtinas demokratinėje visuomenėje, sie- 





kiant šio tikslo? Teismas pirmiausia primena kai kuriuos principus, išdėstytus 
kitų bylų sprendimuose, kaip antai byloje Handisaidas (Handyside) prieš Jung- 
tinę Karalystę. Konvencijos 10 straipsnio 2 dalis rezervuoja susitariančioms vals- 
tybėms, kurių svarbiausias uždavinys yra užtikrinti teisių ir laisvių, įteisintų 
konstitucijoje, naudojimosi vertinimo nuožiūrą, kuri, beje, nėra neribota. 

Teismas privalo nustatyti priimdamas byloje galutinį sprendimą, ar teis- 
mų ribojimai derinasi su žodžio laisve, kurią gina Konvencijos 10 straipsnis. 
Kai teismas susiduria su vidaus teisminių institucijų sprendimais, jis stengiasi 
nustatyti, ar jų sprendimai atitinka 10 straipsnį. Teismas taip pat pažymi, kad 
jam nedera apsiriboti tyrimu, siekiant išsiaiškinti, ar valstybė veikė nuoširdžiai, 
rūpestingai ir protingai, teismas privalo patikrinti, ar draudimas buvo būtinas 
Europos žmogaus teisių konvencijos požiūriu, vidaus teisės normos jo kriteri- 
jumi būti negali. 

Po to teismas tiria bylos faktus, laikydamasis šių principų. Jis mano, kad 
šiuo atveju dėl paskelbto straipsnio, be abejonės, nebūtų padidėjęs spaudimas, 
kuris jau yra daromas Distilers bendrovei, norint ją palenkti kilniam ir draugiš- 
kam susitarimui su nukentėjusiomis šeimomis. Net jeigu ši publikacija būrų 
padėjusi skaitytojams susidaryti nuomonę apie Distilers kompanijos aplaidu- 
mą, visa tai nebūtų pakenkę teisminės valdžios autoritetui. 

Ši publikacija galėjo išprovokuoti kandžias pastabas, bet teismas mano, 
jog būtina išstudijuoti visas aplinkybes, kad galėtų įvertinti, ar šis draudimo 
motyvas tenkina Konvencijos 10 straipsnio reikalavimus. Teismas pažymi, jog 
tai, kad bylos dėl Distilers kompanijos aplaidumo tebebuvo teismų instancijose 
ir tada, kai 1976 metais draudimas buvo atšauktas, verčia susimąstyti, ar apskri- 
tai jis buvo būtinas. Teismas pabrėžia žodžio laisvės principo svarbą demokra- 
tinėje visuomenėse. Jo turi būti laikomasi tiek teisingumo, tiek ir kitose srityse. 
Žiniasklaida privalo skelbti informaciją ir nuomones, kurias nagrinėja teismai, 
nes ir visuomenė turi teisę gauti tokią informaciją. 

Norint apibrėžti, ar įsikišimas į minties raiškos laisvę pateisinamas Kon- 
vencijos požiūriu, reikia atsižvelgti į aplinkybes ir ypač į bet kokį viešojo intere- 
so aspektą. Talidomido tragedija ir visuomenės noras sužinoti, kas už tai yra 
atsakingas, be abejonės, yra susijęs su viešuoju interesu. Byla buvo teismo ins- 
tancijoje ištisus metus, todėl labai abejotina, kad tėvų bylos pasieks apskundi- 
mo stadiją, nes nebuvo viešos apklausos. Nors savaitraščiui „The Sunday Ti- 

mes“ nebuvo uždrausta plačiau diskutuoti ir kitomis temomis, pavyzdžiui, dėl 
bendrųjų britų teisės principų. Teismas mano, kad bandymas atskirti šias pro- 
blemas nuo Distilers kompanijai primetamo aplaidumo yra gana dirbtinas. 

Nedidele balsų persvara (11 balsų prieš 9). Teismas daro išvadą, jog įsiki- 
šimas įsakmiau neatitiko socialinio poveikio, kad nusvertų viešąją nuomonę, 
prisirišusią prie minties raiškos laisvės. Kadangi įsikišimas neturėjo pakanka- 
mai motyvų Europos žmogaus teisių Konvencijos 10 straipsnio 2 dalies požiū- 
riu, jis nebuvo nei proporcingas siekiamam tikslui, nei būtinas demokratinėje 
visuomenėje, todėl teismas pripažįsta, jog Didžioji Britanija pažeidė Konvenci- 
jos 10 straipsnį. 

Laikraštis „The Sunday Times“ savo skunde prašė teismą pareikšti nuo- 
monę, ar „The Sunday Times“ nebuvo diskriminuojamas Konvencijos 14 straips- 
nio požiūriu. 14 straipsnis teigia: „Naudojimasis šios konvencijos pripažinto- 
mis teisėmis ir laisvėmis turi būti garantuojamas be jokios diskriminacijos dėl 
lyties, rasės, odos spalvos, kalbos, religijos, politinių ar kitokių įsitikinimų na- 
cionalinės ar socialinės kilmės, priklausymo tautinei mažumai, nuosavybės, gi- 
mimo ar kitokio statuso“. 

Savaitraščio atstovai teigė, jog apie šią problemą — Distilers kompanijos 
gaminamų vaistų įtaką nėščioms moterims rašė ir kiti Didžiosios Britanijos 
periodiniai leidiniai, tačiau nė vienas jų nesusilaukė jokių teismo sankcijų, to- 
dėl „The Sunday Times“ atstovai čia įžiūrėjo diskriminacijos faktą. 

Teismas nusprendė, kad analogiškų priemonių netaikymas kitiems laik- 
raščiams dar nėra įrodymas, kad „The Sunday Times“ buvo diskriminuojamas. 

Teismas vienbalsiai pritarė „The Sunday Times“ reikalavimui, kad Di- 
džiosios Britanijos Vyriausybė atlygintų išlaidas, kurias laikraštis turėjo bylinė- 
damasis Londone ir Strasbūre. 

Tokiu būdu šioje byloje kaip ir daugeliu kitų atvejų Europos žmogaus 
teisių teismas žodžio ir spaudos laisvės principui suteikė prioritetą prieš kitas 
teisines kolizijas. 

Europos žmogaus teisių teismas nagrinėjo visą seriją bylų, kurias jungė 
vienas bendras bruožas, — jose visi ieškovai skundėsi Strasbūro teismui, kad 
savo šalyse jie buvo nuteisti ir nubausti už vadinamas nepadorias publikacijas — 
tekstus, paveikslus ar filmus, - kuriuose vyravo sekso ar lytinių santykių tema. 
Kadangi šie klausimai yra itin aktualūs ir Lietuvos žiniasklaidai, kurią radikalūs 

moralės saugotojai, visų pirma aukšti valdžios pareigūnai, dažnai kaltina amo- 





ralumu ir nepadorumu, pakalbėsime apie kelis tokio pobūdžio Strasbūre nagri- 
nėtus teisminius ginčus, iš kurių išsiskiria byla 


R. Handisaidas (R. Handyside) prieš Jungtinę Karalystę. 


Priimdamas sprendimus kitose bylose Europos žmogaus teisių teismas ne 
kartą darė nuorodas būtent į šią bylą, kurios esmė tokia: R. Handisaidas (Han- 
dyside), Londono įsikūrusios leidyklos Stage 1 savininkas, buvo išleidęs visą 
seriją knygų politiniais klausimais — apie revoliuciją Kinijoje, apie Fidelį Kastro 
ir Čegevarą, apie revoliuciją Gvinėjoje ir Amilharo Kabralo vaidmenį joje, o 
1970 metais R. Handisaidas įsigijo teises išleisti Didžiojoje Britanijoje dviejų 
danų autorių S. Hanseno ir J. Jenseno parašytą moksleiviams skirtą „Mažąją 
raudonąją knygutę“, kuri iš pradžių pasirodė Danijoje, o vėliau buvo išversta ir 
išleista Belgijoje, Suomijoje, Islandijoje, Prancūzijoje, Švedijoje, Šveicarijoje ir 
kitose Europos šalyse. Prieš knygą išverčiant į anglų kalbą R. Handisaidas su- 
būrė grupę moksleivių, mokytojų, medikų, psichologų ir kartu su jais redagavo 
knygos tekstą. Po to, prieš siųsdamas tekstą į spaustuvę, Handisaidas išsiunti- 
nėjo jį nacionaliniams ir regioniniams dienraščiams bei pedagogų žurnalams 
prašydamas įvertinti ir recenzuoti būsimą knygą. Labai palankius atsiliepimus 
apie „Raudonąją knygutę“ išspausdino laikraščiai „The Sunday Times“, „Daily 
Telegraph“, „Daily Miror“ ir kiti leidiniai, ir pagaliau 1971 metais knyga buvo 
išspausdinta. Ji prasidėjo įžanga, pavadinta „Suaugusieji yra tik popieriniai tig- 
rai“, o atskiri knygos skyriai buvo skirti įvairioms gyvenimo sritims, su kurio- 
mis nuolat susiduria paauglys: „Mokykla ir mokytojai“, „Sportas“, „Žiniasklai- 
da“, „Policija“. Vienas didžiausių knygos skyrių vadinosi „Seksualumas“, ku- 
riame gana atvirai buvo nagrinėjami įvairūs lytinio bendravimo aspektai. Bū- 
tent šis skyrius ir užkliuvo visuomenės organizacijos „Viešasis kaltintojas“ di- 
rektoriui, kuris kreipėsi į Londono policiją su prašymu atlikti tyrimą, nes, jo 
nuomone, knyga yra tvirkinančio, nepadoraus pobūdžio ir patenka 1959 me- 
tais priimto Didžiosios Britanijos įstatymo „Dėl nepadorių publikacijų“ dispo- 
zicijon. Policija atliko kratą leidyklos „Stage 1“ patalpose ir konfiskavo čia ras- 
tus 1069 „Raudonosios knygutės“ egzempliorius, teksto matricas, bukletus, afišas 
ir kitą su šia knyga susijusią medžiagą, o taip pat iškėlė bylą knygos leidėjui 

R. Handisaidui, kurią nagrinėjo Londono rajono teismas Lambeth Magistra- 
tes court ir 1971 m. liepos 1 d. priėmė sprendimą, kad leidinys pažeidžia šalies 
įstatymą „Dėl nepadorių publikacijų“, todėl leidėjas buvo nubaustas pinigine 
bauda, o išspausdintus knygos egzempliorius teismas nusprendė konfiskuoti ir 
sunaikinti. Handisaidas paduoda kasacinį skundą apeliaciniam teismui Inner 
London Ouarter Sessions, tačiau ir šis teismas, išklausęs liudininkų parody- 
mus, priima sprendimą, kad knyga yra nepadoraus pobūdžio, galinti tvirkinti 
nepilnamečius ir paauglius, todėl palieka galioti ankstesnio teismo sprendimą. 
Įsitikinęs, kad Didžiosios Britanijos teismai pažeidė jo žodžio laisvės teisę, ku- 
rią užtikrina Europos žmogaus teisių konvencijos 10 straipsnis, R. Handisaidas 
kreipėsi į Europos žmogaus teisių komisiją, kuri palaiko šį skundą priimtinu ir 
perduoda toliau svarstyti Europos žmogaus teisių teismui. 

Teismas, kaip paprastai, pirmiausia aiškinosi, ar D. Britanijos teismų įsiki- 
šimas buvo numatytas įstatyme. Taip, vienareikšmiškai atsakė teismas, nes Jung: 
tinės Karalystės teismai rėmėsi 1959 ir 1964 metais priimtais Didžiosios Brita- 
nijos įstatymais „Dėl nepadorių publikacijų“, kurių taikymą R. Handisaidas 
kritikavo tik konvencijos, o ne vidaus teisės požiūriu. 

Antroji sąlyga, ar šios priemonės siekė teisėto tikslo — irgi buvo nustatyta 
be ilgesnių diskusijų, nes Europos žmogaus teisių konvencijos 10 straipsnyje 
pasakyta, jog teisė laisvai reikšti savo mintis ir įsitikinimus, kadangi tai susiję 
su pareigomis ir atsakomybe, gali būti sąlygojama tokių formalumų, sąlygų, 
apribojimų ar bausmių, kurias numato įstatymas ir kurios demokratinėje vi- 
suomenėje būtinos valstybės saugumo, teritorinio vientisumo ar viešosios tvar- 
kos interesams... taip pat žmonių sveikatai bei moralei (pabraukta aut.) ap- 
saugoti.! 

Taigi teismo nuomone, šiuo atveju Didžiosios Britanijos teismų veiksmai, 
nukreipti prieš p. R. Handisaido leidybinę veiklą, buvo numatyti įstatyme ir 
turėjo teisėtą tikslą, kurį apibrėžia Europos žmogaus teisių konvencija, jie buvo 
nukreipti žmonių moralei apsaugoti. Šį tikslą teismas remia argumentu, jog 
„Raudonoji knygutė“ buvo skirta vaikams ir paaugliams, o kai kuriuos knygos 
fragmentus jie galėjo suprasti kaip padrąsinimą užsiimti ankstyvu seksualiniu 
gyvenimu, o taip pat kenksminga veikla, t.y. daryti baudžiamuosius nusikalti- 
mus. Todėl britų teisėjai turėjo pakankamą pagrindą manyti, kad ginčijama 
knyga paveiks daugelio jaunųjų skaitytojų moralę. 





"Žmogaus teisė. Regioninių tarptautinių dokumentų rinkinys, V., 1993, psl. 35. 

Toliau teismas aiškinosi, ar šis įsikišimas buvo būtinas demokratinėje vi- 





suomenėje? Teismas pabrėžia, kad iš susitariančių valstybių vidaus teisės nega- 
lima išskirti vieningo moralės apibrėžimo ir kad Europos žmogaus teisių kon- 
vencijos 10 straipsnio 2 dalis suteikia valstybėms plačią vertinimo nuožiūrą, kas 
yra reikalinga moralės apsaugai. Tačiau jų galia nėra neribota. Žodžio laisvė yra 
vienas iš svarbiausių demokratinės visuomenės pagrindų ir galioja net nuomo- 
nėms, kurios žeidžia, šokiruoja ar kelia nerimą, ir koks nors apribojimas šioje 
srityje turi būti proporcingas siekiamam tikslui. p. R. Handisaidas pateikė visą 
pluoštą argumentų, mėgindamas įrodyti, kad Didžiosios Britanijos teismų prie- 
monės, dėl kurių jis skundėsi, nebuvo būtinos. Teismas, išnagrinėjęs kiekvieną 
jų atskirai, nusprendė, kad negalima nustatyti jokio konvencijos 10 straipsnio 
pažeidimo (13 balsų — už, 1 — prieš). 


Panašią problemą Europos žmogaus teisių teismas nagrinėjo ir byloj 


F. Miuleris (Mūller) ir kiti prieš Šveicariją. 


Jos esmė tokia: 1981 metais Feliksas Miuleris (Mūller) ir dar aštuoni dai- 
lininkai Friburo (Fribourg) seminarijos pastate surengė šiuolaikinio meno pa- 
rodą Fri Art 81, kuri buvo vienas iš renginių, skirtų Friburo kantono įstojimo į 
Šveicarijos konfederaciją metinėms paminėti. Dailininkai dalį savo paveikslų 
sukūrė čia pat išsinuomotoje seminarijos salėje. Kiti buvo nutapyti anksčiau. 
Feliksas Miuleris per tris naktis sukūrė tris didelio formato drobes, kurias pava- 
dino „Trys naktys, trys paveikslai“. Paroda buvo atidaryta 1981 m. rugsėjo 4 
dieną. Įėjimas į parodą nebuvo niekaip ribojamas, ir joje apsilankyti galėjo kiek- 
vienas norintis. Parodą uždarius, paveikslai turėjo būti nuimti, tačiau jau iškart 
po parodos atidarymo Friburo kantono generalinis prokuroras pavedė tardyto- 
jų grupei nustatyti, ar eksponuojami paveikslai nepatenka Šveicarijos baudžia- 
mojo kodekso 204 straipsnio dispozicijon, nes šis straipsnis draudžia ekspo- 
nuoti, pardavinėti ar kitaip platinti obsceniškas ir nepadorias publikacijas. 

1981 m. rugsėjo 4 dieną tardytojai, atvykę į parodą su keliais policininkais, 
įsakė nukabinti kelis Felikso Miulerio ir kitų dailininkų paveikslus ir juos areštuoti. 
Dailininkus apklausus, jiems buvo iškelta byla Sarino (Sarine) rajono teisme. 





į Cour Europėenne des droits de Vhomme. Affaire Handyside C. Royaume Uni Arret 
1976 gruodžio 7. 


ŽINIASKLAIDOS BYLOS EUROPOS ŽMOGAUS TEISIŲ TEISME 


Teismas, remdamasis Šveicarijos baudžiamojo kodekso 204 straipsniu, pri- 
pažino minėtus dailininkus, tarp jų ir F. Miulerį, pažeidus šį straipsnį, drau- 
džiantį platinti nepadorias ir obsceniškas publikacijas. Teismas priėmė spren- 
dimą kiekvieną dailininką, eksponavusį savo paveikslus seminarijos salėje, nu- 
bausti 300 Šveicarijos frankų bauda, taip pat konfiskuoti paveikslus ir atiduoti 
juos saugoti Friburo kantono istorijos ir meno muziejui. 

Savo nuosprendyje teismas pažymėjo, kad obsceniškumas, nepadorumas Švei- 
carijos baudžiamojo kodekso 204 straipsnio prasme yra tiksliai neapibrėžta teisi- 
nė koncepcija, kuri turėtų būti patikslinta interpretacijos keliu. Be to, teismas 
patikslino, kad trys F. Miulerio paveikslai jeigu ir seksualiai nedirgina normalaus 
jautrumo žmogų, tai jie mažų mažiausiai sukelia pasibjaurėjimą. Bendras įspūdis 
leidžia daryti išvadą, kad paveiksluose pavaizduoti personažai leidžia kalbėti apie 
jų gašlumą ir net lytinius iškrypimus. Sodomijos, zoofilijos, falo erekcijos vaizdai 
atvirai žeidžia daugelio piliečių moralę. Net atsižvelgiant į tai, kad vyksta papro- 
čių evoliucija, nebūtina komentuoti konfiskuotus paveikslus, vien į juos pažvel- 
gus be ypatingų argumentų galima įsitikinti jų vulgarumu. O lyginimas su Mike- 
landželo ar J. Boscho kūriniais yra daugiau negu nepagrįstas, kaip ir lyginimas su 
istorinėmis kolekcijomis, kur seksualumas užima tam tikrą vietą, bet niekada 
neatrodo nešvankiai. Net jeigu tokia tapyba ir turi meninių pretenzijų, nešvan- 
kus seksualumas negali būti ginamas kaip meno reiškinys. Dar labiau beprasmis 
yra tokių kūrinių lyginimas su Vakarų civilizacijų menu. Nagrinėjant klausimą, 
ar reikėjo priimti nuosprendį paveikslus konfiskuoti, ar sunaikinti pagal BK 204 
straipsnį, teismas ne be abejonių nusprendė, jog neįpareigoja sunaikinti ginčija- 
mus paveikslus. Teisybė, Fribure eksponuorų drobių meninė vertė nėra tokia 
akivaizdi, kaip teigė liudininkas, dailės ekspertas J. Amanas, kuris betgi patiksli- 
no, jog paveikslai, kuriuos F. Miuleris eksponavo Bazelyje, buvo dar labiau šoki- 
ruojantys. Negalima paneigti F. Miulerio, kaip tapytojo, vertės, ypač kalbant apie 
jo darbų kompoziciją ar spalvinį sprendimą, nors žiūrint į Fribure sulaikytas dro- 
bes, jos atrodo tarsi nutapytos paskubomis, juoba kad ir buvo sukurtos per keletą 
naktų. Federalinis teismas nusprendžia, kad iš esmės pasmerkiant šiuos darbus, 
nutarta juos ne sunaikinti, o atiduoti saugoti į Friburo istorijos ir meno muziejų, 
kur jie būtų prieinami tik siauram specialistų ratui, besidominčiam ne seksualine 
morale, o meno problemomis. 

Ieškovai padavė skundus kasaciniam teismui, nesutikdami su pirmojo teis- 
mo vertinimu, kad jų paveikslai yra nepadorūs, obsceniški kūriniai. 

Friburo Kantono kasacinis teismas, išnagrinėjęs dailininkų skundus, pripa- 





žino, kad visuomenės viešasis požiūris į moralę keičiasi priklausomai nuo laiko ir 
regiono, ta prasme galima į dalykus pažvelgti objektyviau ir natūraliau. Baudžia- 
masis teismas privalėtų turėti omenyje šiuos pasikeitimus, tačiau tai nėra kalba 
apie totalinį atlaidumą, neberaikant baudžiamojo kodekso 204 straipsnio. 

Meno kūrinys pats savaime neturi jokio privilegijuoto statuso. Todėl kar- 
tu su pirmaisiais teismais Friburo Kantono kasacinis teismas konstatavo, jog p. 
Felikso Miulerio drobės kelia vien pasibjaurėjimą ir pasišlykštėjimą. Čia nėra 
net kalbos apie diskretišką seksualumo interpretaciją. Seksualumas šiuose pa- 
veiksluose iškeliamas į pirmą planą, tačiau ne per natūralius moters ir vyro 
santykius, o vulgariais lytinių santykių tarp vyrų, tarp žmonių ir gyvulių, apskritai 
lytinių organų vaizdais. 

Tai išskirtinis, o tiksliau - dominuojantis visų trijų paveikslų motyvas, ir 
nei pačių ieškovų, nei liudininko, dailės specialisto p. J. Amano, argumentai čia 
nieko negali pakeisti. 

Ta aplinkybė, kad minėti paveikslai jau buvo eksponuoti kitose parodose, 
didelės reikšmės neturi. Tai nemažina trijų drobių nepadoraus charakterio, ką 
pripažino ir pirmasis teismas. 

Savo kasaciniame skunde ieškovai teigė, kad Šveicarijos teismai nepripa- 
žįsta jų teisės į meninės raiškos laisvę, kurią užtikrina Europos žmogaus teisių 
konvencijos 10 straipsnis. Vienas moderniojo meno ekspertų, teisme liudijęs 
p. J. Amanas patvirtino, kad panašaus žanro F. Miulerio paveikslai, 1982 me- 
tais eksponuoti Bazelyje, niekam nesukėlė minčių apie jų nepadorumą. 

Inkriminuoti paveikslai pagal įstatymą galėtų būti sunaikinti, jeigu jie kel- 
tų grėsmę viešajai tvarkai. Per 10 parodos dienų nekilo jokių masinių protestų, 
todėl tokią galimą grėsmę nustatyti yra sudėtinga. 

Visgi Kasacinis teismas atmetė ieškovų skundą, remdamasis šiais motyvais: 

Pagal Šveicarijos baudžiamojo kodekso 204 straipsnio prasmę nepadorus 
yra toks objektas, kuris žeidžia seksualinio padorumo sąvoką. Obsceniško, ne- 
padoraus kūrinio tikslas — žadinti seksualinius instinktus ir normalaus jautru- 
mo žmogui sukelti pasibjaurėjimą. 

Baudžiamojo teismo teisėjas neprivalo apsiginkluoti meno kritiko akiniais, bet 
jis privalo nustatyti, ar toks kūrinio pobūdis gali žeisti neįspėtą parodos lankytoją, ar 
šios drobės demonstruoja veiksmus, esančius už natūralios prigimties normų: sodo- 
miją, zoofiliją, petingą parodytus nešvankiu būdu didelio formato drobėse. 

Pagal Šveicarijos baudžiamojo kodekso 204 straipsnį kiekvienas, gaminantis 
ar platinantis nepadoraus pobūdžio kūrinius — spausdinius, paveikslus ar filmus 
- baudžiamas laisvės atėmimu arba bauda, o jeigu tie kūrinai buvo platinami tarp 
paauglių iki 18 metų, baudžiamas įkalinimu arba bauda, sunaikinant inkrimi- 
nuojamus darbus. Kasacinio teismo galutinė išvada: paveikslų konfiskavimas. 

Kadangi aukštesnės instancijos teismo Šveicarijoje nėra, E. Miuleris ir kiti 
jo kolegos dailininkai kreipėsi į Europos žmogaus teisių teismą, motyvuodami 
tuo, kad Šveicarijos baudžiamasis kodeksas neapibrėžia termino „nepadorus, 
nepadorumas“. 

Europos žmogaus teisių teismas savo 1988 m. kovo 24 d. priimtame spren- 
dime pripažino, kad įstatymų straipsniai ir terminai privalo būti vienareikšmiai 
ir tikslūs, kad kiekvienas asmuo pagal tai galėtų reguliuoti savo elgesį. Teismo 
nuomone, Šveicarijos baudžiamojo kodekso straipsnis dėl nepadorių darbų ga- 
minimo ir platinimo priklauso būtent šiai kategorijai. 

Svarstant klausimą, ar įsikišimas buvo teisėtas, Šveicarijos Vyriausybė tiki- 
no, jog inkriminuojamas įsikišimas turėjo aiškų ir teisėtą tikslą - saugoti mora- 
lę ir kito asmens teises. Pastaruoju klausimu pabrėžiama kelių paroda pasipikti- 
nusių lankytojų reakcija. 

Ar įsikišimas buvo būtinas demokratinėje visuomenėje? Ieškovų nuomo- 
ne, meninės raiškos laisvės apsauga Konvencijos 10 straipsnio požiūriu turi 
fundamentalią reikšmę, ir meno kūrinio uždraudimas arba autoriaus nubaudi- 
mas kėsinasi į konvencijoje užtikrintas žmogaus teises ir gali turėti lemtingų 
pasekmių demokratinės visuomenės raidai. 

Teismo nuomone, būdvardis „būtinas“ pagal Konvencijos 10 straipsnio 
2 dalies prasmę išreiškia įsakmų socialinį poreikį, pateisinantį teismų įsikiši- 
mą (žiūr. sprendimą Lingenso byloje 1986 m. liepos 8 d.) Susitariančios vals- 
tybės naudojasi tam tikra veikimo laisve, įvertindamos vienokią ar kitokią 
įsikišimo būtinybę. 

Remiantis Šveicarijos baudžiamojo kodekso 204 straipsniu, ieškovų nu- 
teisimas turėjo tikslą - saugoti moralę. Šiandien, kaip ir Handisaido bylos metu 
- 1976 m. gruodžio 7 d., mes veltui ieškotume pasirašiusiųjų valstybių įstaty- 
muose vienodo šios sąvokos apibrėžimo. Tokie reikalavimai įvairuoja erdvėje ir 
laike ir vietos valdžios organai savo šalyse yra geresnėje padėtyje už tarptautinį 
teismą, išsisakydami dėl panašaus ginčijamo turinio ir nuspręsdami dėl apribo- 
jimų ar sankcijų būtinumo. 

Ginčijamų paveikslų turinys šokiruojančiai vaizduoja seksualinius santykius 
ypač tarp žmonių ir gyvulių, ką akcentavo ir Šveicarijos teismai. Be to, įėjimas į 
parodą buvo visiškai laisvas. Parodos organizatoriai nenustatė jokių įėjimo apri- 
bojimų, ypač dėl lankytojų amžiaus. Teismas, kaip ir, beje, Šveicarijos teismai 
pripažįsta, jog seksualinės moralės koncepcijos Europoje pasikeitė, tačiau reikia 
turėti omenyje, kad kompetetingi teismai nusprendė, jog šie paveikslai savo pri- 
gimtimi brutaliai žeidžia normalaus jautrumo žmones, todėl Europos žmogaus 
teisių konvencijos 10 straipsnio 2 dalies požiūriu reikia pripažinti, jog moralės 
gynimo tikslu Šveicarijos teismų ieškovams paskirtos bausmės buvo būtinos. 

Ieškovai pažymėjo, kad ginčijamų paveikslų eksponavimas visuomenėje 
nesukėlė jokių protestų, ir kad spauda šią parodą įvertino palankiai. Tačiau, 
teismo nuomone, tai nepakeičia paveikslų poveikio žmonėms, parodos lanky- 
tojams pobūdžio, ką konstatavo ir visos trys Šveicarijos teismų institucijos. To- 
dėl teismas (6 balsais prieš 1) nusprendžia, kad nubausdami dailininkus už 
nepadorių paveikslų eksponavimą Šveicarijos teismai nepažeidė Europos žmo- 
gaus teisių konvencijos 10 straipsnio. 

Po to teismas nagrinėjo paveikslų konfiskavimo faktą. Šveicarijos baudžia- 
mojo kodekso 204 straipsnis patyrė jurisprudencijos evoliuciją, kuri leidžia at- 
skirais atvejais sunaikinti ar konfiskuoti nepadoriais pripažintus kūrinius. To- 
dėl teismas balsų dauguma (5 prieš 2) nusprendžia, kad paveikslų konfiskavi- 
mas taip pat nepažeidė Konvencijos 10 straipsnio. 

Ir pagaliau paskutinis teisminis ginčas, kurį nagrinėjo Europos žmogaus teisių 
teismas. Byla, kurioje nefigūravo žinomų Europos žmonių pavardės, kurioje nebu- 
vo nei sensacingų kaltinimų, nei rezonansinių sprendimų. Tačiau, kadangi šiame 
teisminiame ginče buvo nagrinėjami paslėptos reklamos žiniasklaidoje klausimai, o 
šis reiškinys yra gana paplitęs ir Lietuvoje, tad, manyčiau, verta pakalbėti apie bylą 


S. Bartoldas (S. Barthold) prieš Vokietiją. 


Vokietijos pilietis Sigurdas Bartoldas (Barthold), veterinarijos gydytojas, ve- 
terinarijos Fūhlsburtelio (Fiulsbiutelio) veterinarijos klinikos Hamburge vado- 
vas, į teismų akiratį pateko 1978 metais, po to, kai laikraštis „Hamburger Abend- 
blatt“ („Hamburgo vakarinės žinios“) 1978 m. rugpjūčio 24 d. išspausdino straips- 
nį, pavadintą „Sunkumai gauti veterinarinę pagalbą po 20 valandos“. Straipsnį 

pasirašė ponia B., žurnalistė. Savo straipsnyje ji nagrinėja problemą, kaip sunku 
gauti Hamburge vakare ir naktį veterinarinę pagalbą, nes šiame didžiuliame mieste 
yra tik kelios veterinarinės klinikos, kurios dirba vakare ir nakų, bet daro tai 
nereguliariai. Žurnalistė pasakoja jausmingą istoriją apie jau dvesiančio katinėlio 
Šaleno (Schalen) savininką, kuris susijaudinęs dėl savo globotinio gyvybės visą 
vakarą rinko veterinarijos klinikų telefonų numerius, kol pagaliau pataikė į dr. 
Bartoldo kliniką, kur Šalenui buvo suteikta pagalba, o pats dr. Bartoldas kritika- 
vo tokią padėtį, kad susirgusiems gyvūnėliams vakare niekas negali padėti ir ragi- 
no miesto valdžią skubiau priimti jau parengrą įstatymą, kuris įpareigotų veteri- 
narijos gydytojus dirbti ir vakare, ir naktį. Straipsnį puošė dr. Bartoldo nuotrauka 
jame buvo paminėtas ir Fuhlsbutelio klinikos adresas bei telefonai. Dr. Bartoldo 
nuomonei dėl veterinarinės pagalbos po darbo valandų straipsnyje pritarė dakta- 
ras J. Arntas (Arndr) ir dar keli veterinarijos gydytojai. 

Tačiau išėjus laikraščiui, įpykę dėl tokios jame paslėptos dr. Bartoldo klini- 
kos reklamos, kai kurie daktaro kolegos kreipėsi į asociaciją „Pro honore“, kovo- 
jančią už lojalią konkurenciją versle, ir jau kitą dieną „Pro honore“ Hamburgo 
filialo vadovai laišku kreipėsi į dr. Bartoldą protestuodami, kad jis inicijavo, tole- 
ravo ir tarpininkavo, išspausdinant straipsnį laikraštyje, kur po problemos nagri- 
nėjimo priedanga buvo vis dėlto paslėpta reklama, teikianti jam neteisėtą komer- 
cinį pranašumą prieš kitus savo kolegas. „Pro honore“ vadovai buvo įsitikinę, kad 
dr. Bartoldas pažeidė ne tik veterinarijos gydytojų etikos kodeksą, bet ir 1990 
metais Vokietijoje priimtą įstatymą „Dėl lojalios konkurencijos“. 

„Pro honore“ vadovai siūlė dr. Bartoldui taikiai užbaigti šį konfliktą, tam 
jis turėtų raštu pasižadėti, kad ateityje neprisidės prie žurnalistų iniciatyvos rengti 
ir skelbti tokius straipsnius, o taip pat sumokėti 120 markių „Pro honore“ Ham- 
burgo filialui ir 1000 markių jos centrinei agentūrai. Po poros dienų dr. Bartol- 
do advokatas savo kliento vardu nusiuntė laišką „Pro honore“ Hamburgo filia- 
lui, jo reikalavimus pavadino šantažu ir pasiūlė raštu atsiprašyti dr. Bartoldo bei 
pasižadėti dėl minėto straipsnio jo daugiau nebetrukdyri. 

Tačiau užuot padarę tai, ko prašė dr. Bartoldo advokatas, „Pro honore“ 
Hamburgo filialo vadovai kreipėsi į Hamburgo rajono teismą, prašydami dr. 
Bartoldui iškelti bylą dėl įstatymo pažeidimo. Hamburgo rajono civilinis teis- 
mas išties iškėlė tokią bylą ir 1978 m. rugsėjo 15 d. priėmė sprendimą, kuriame 
dr. Bartoldas buvo įpareigotas spaudoje, išskyrus specializuotus veterinarijos 
leidinius, neskelbti jokios informacijos apie savo kliniką, neskelbti jos adreso 

bei savo vardo. Jeigu jis nepaklus tokiam teismo reikalavimui, kitą kartą gali 





būti nubaustas pinigine bauda iki 500 tūkstančių Vokietijos markių arba lais- 
vės atėmimu iki 6 mėnesių. 

1980 m. sausio 24 d. dr. Bartoldo kasacinį skundą nagrinėjęs Apeliacinis 
teismas patvirtino ir paliko galioti Hamburgo rajono teismo sprendimą, ir dr. 
Bartoldas, įsitikinęs, kad Vokietijoje yra pažeista jo teisė į žodžio laisvę, kreipia- 
si į Europos Žmogaus teisių teismą. 

Vokietijos Vyriausybė ginčijo Europos žmogaus teisių Konvencijos 10 
straipsnio taikytinumą, tačiau Strasbūro teismas atmetė šį argumentą, nes savo 
prigimtimi, teismo nuomone, skunde keliama esminė problema, ir ją reikia 
nagrinėti, nepaisant ankstesnio valstybės atsakovės požiūrio. Įvairios sudeda- 
mosios ginčijamo pareiškimo dalys yra visuma, kurios esmę sudaro nuomonės 
perteikimas bendro intereso tema. Iš tos visumos neįmanoma išskirti elementų, 
kurie, Vokietijos teismų nuomone, turi reklamos efektą. Vadinasi, Konvenci- 
jos 10 straipsnis šioje byloje yra taikytinas, nors teismas šiuo konkrečiu atveju 
nesiūlo ieškoti atsakymo, ar reklama turi garantiją, kurią suteikia Konvencijos 
10 straipsnis, ar jos neturi. Įsikišimas į ieškovo minties raiškos laisvės teisę įvy- 
ko dėl 1980 m. sausio 24 d. priimto Apeliacinio teismo sprendimo. Ar jis buvo 
numatytas įstatymo? Taip, atsako teismas, pritaikytos nuostatos yra įstatyme, 
jos yra suprantamos ir nuspėjamos, nors nagrinėjami apibrėžimai ir nėra labai 
tikslūs. Beje, priešingai negu teigia dr. Bartoldas, iš bylos medžiagos nematyti 
jokio minėtų nuostatų akivaizdaus pažeidimo. Ar įsikišimas turėjo teisėtą tiks- 
14? Taip, atsako teismas, nes Hamburgo Apeliacinis teismas norėjo sukliudyti 
ieškovui įgyti komercinį pranašumą prieš kolegas konkurentus ir todėl savo 
sprendimą grindė kitų asmenų teisių gynyba, kaip tai numato Konvencijos 10 
straipsnio 2 dalis. 

Kalbant apie įsikišimo būtinybę, ją reikia vertinti bendrame bylos kon- 
tekste. Niekas neginčijo, kad problema, kurią iškėlė laikraštis „Hamburger 
Abendblatt“ yra rimta, o dr. Bartoldas veterinarijos gydytojų ordino rėmuose 
kovojo dėl būtinos nakties veterinarinės pagalbos tarnybos sukūrimo. Taip pat 
pravartu atsižvelgti į tą svarbią vietą, kurią demokratinėje visuomenėje užima 
minties raiškos laisvė. Be to, teismas konstatuoja, kad Hamburgo Apeliacinio 
teismo 1980 m. sausio 24 d. priimtas draudimas neišlaiko teisingos pusiausvy- 
ros tarp veikiančių interesų. Hamburgo Apeliacinio teismo požiūriu, noras veikti, 
siekiant konkurencinių tikslų, atsiranda tada, kai jis neišnyksta kitų akstinų 


ŽINIASKLAIDOS BYLOS EUROPOS ŽMOGAUS TEISIŲ TEISME 


veikiamas. Toks griežtas kriterijus, jeigu jį taikytume nagrinėdami laisvųjų pro- 
fesijų atstovų problemas, nesiderina su minties raiškos laisve. Jo taikymas galė- 
tų atimti norą šių profesijų žmonėms dalyvauti viešose diskusijose, aptariant 
svarbius bendruomenės gyvenimo klausimus jau vien todėl, kad toks dalyvavi- 
mas galėtų būti palaikytas reklamos efekto siekimu. Kartu tai galėtų suvaržyti 
spaudą, kurios uždavinys yra informacija ir kontrolė. Kadangi inkriminuoja- 
mieji draudimai nėra proporcingi siekiamam tikslui, jie pažeidžia Europos žmo- 
gaus teisių konvencijos 10 straipsnį. (5 balsai už, 2 — prieš). 

Dr. Bartoldas apskundė ir teismo įpareigojimą stoti į Veterinarijos gydytojų 
ordiną. Jis tvirtino, kad toks įpareigojimas nesiderina su asociacijos laisvės principu. 

Šis dr. Bartoldo skundas paremtas Europos žmogaus teisių konvencijos 
11 straipsniu: „Kiekvienas turi teisę laisvai rengti taikius susirinkimus, jungtis 
į asociacijas kartu su kitais, taip pat teisę steigti ir stoti į profesines sąjungas savo 
interesams apginti. Naudojimuisi šia teise negali būti taikomi jokie apriboji- 
mai, išskyrus tuos atvejus, kuriuos numato įstatymas ir kurie yra būtini demo- 
kratinėje visuomenėje, valstybės ar visuomenės saugumo interesams, siekiant 
užkirsti kelią teisės pažeidimams ar nusikaltimams, gyventojų sveikatai ir doro- 
vei ar kitų asmenų teisėms bei laisvėms apsaugoti. Šis straipsnis nekliudo įvesti 
teisėtus naudojimosi šia teise apribojimus asmenims, tarnaujantiems ginkluo- 
tosiose pajėgose, policijoje ar valstybės valdymo organuose“. 

Šį dr. Bartoldo skundą Europos žmogaus teisių komisija paskelbė nepri- 
imtinu, todėl teismas skelbia esąs nekompetetingas jį nagrinėti (vienbalsiai). 
Teismas taip pat atmeta ieškovo prašymą kompensuoti moralinę žalą, įvertintą 
50 000 Vokietijos markių, nes nėra įrodymų, kad infarktas, kurį nurodo ieško- 
vas, būtų Konvencijos 10 straipsnio pažeidimo rezultatas, o šis teismo 1985 m. 
kovo 25 d. sprendimas jau suteikė teisingą ir tinkamą satisfakciją už moralinę 
žalą, kurią ieškovas patyrė dėl Vokierijoje vykusių teismų procesų. 2 





„Zmogaus teisės. Regioninių tarptautinių dokumentų rinkinys. V., 1993, psl, 35, 36. 
"Cour Europėenne des droits de Vhomme. Affaire Barthold c. Republigue federale 

4 Allemagne. Arret 1985.04.25. — La jurisprudence relative a Varticle 10 de la Conven- 
ton Europėenne des droits de Vhomme. Dossier sūr les droits de Vhomme, No 18 Stras- 
bourg 2001, p. 10, 73. 

Daugiau kaip 40 savo veiklos metų Europos žmogaus teisių teismas ne tik 
išnagrinėjo šimtus bylų, kuriose ieškovai iš įvairių Europos valstybių skundėsi 
dėl savo šalyje pažeistų jų teisių, bet ir sukūrė savitą, visame pasaulyje pripažin- 
tą jurisprudencijos mokyklą bei tradicijas, kaip vertinti žmogaus teisių pažeidi- 
mus ir kaip spręsti tokio pobūdžio bylas. Be to, Strasbūre kelias dešimtis metų 
vyko nenutrūkstamas teisės vystymo procesas, pasireiškęs tiek unikalios juris- 
prudencijos kūrimu sprendžiant konkrečias bylas, tiek ir aiškinant Europos žmo- 
gaus teisių konvencijas bei jos Protokolų normas. Tad 1998 metais reformavus 
Konvencijos kontrolės mechanizmą vietoj Europos žmogaus teisių komisijos ir 
Europos žmogaus teisių teismo buvo įkurtas vienas Europos žmogaus teisių 
teismas, kurį jo darbuotojai neoficialiai vadina „naujuoju“ teismu. Tačiau jis iš 
esmės tęsia ankstesnės institucijos, „senojo“ teismo tradicijas. Toks teiginys nė- 
ra laužtas iš piršto, nes „naujajame“ teisme iš esmės liko dirbti tie patys teisėjai, 
turintys kelių dešimčių metų darbo patirtį, nagrinėjant žmogaus teisių pažeidi- 
mų įvairiose šalyse, bylas. 

Tiesa, Strasbūre neliko Europos žmogaus teisių komisijos, kuri sprendė, ar 
peticija yra priimtina toliau bylą nagrinėjant iš esmės, bet ir pareikšdavo savo 
nuomonę dėl atskirų tos bylos elementų, į kurią Teismas, prieš priimdamas 
galutinį sprendimą, paprastai visada atsižvelgdavo. Tačiau šis momentas - ko- 
misijos panaikinimas — iš esmės nepakeitė Teismo darbo pobūdžio ir susiklos- 
čiusių tradicijų, juo labiau, kad ir vadinamas „naujasis“ teismas, nagrinėdamas 


68 


ŽINIASKLAIDOS BYLOS EUROPOS ŽMOGAUS TEISIŲ TEISME 


bylas, remiasi tuo pačiu teisiniu dokumentu —- Europos žmogaus teisių ir pa- 
grindinių laisvių apsaugos konvencija, kurią Lietuvos Respublikos Seimas rati- 
fikavo 1995 balandžio 27 d. 

Tad norėdamas įrodyti tezę, jog naujasis teismas tęsia savo pirmtako tra- 
dicijas ir darbo principus, aptarinėsiu kelias 2001 metais Strasbūre nagrinė- 
tas bylas dėl Konvencijos 10 straipsnio pažeidimų. Šį straipsnį knygelėje jau 
ne kartą citavau, o kadangi jis liko ir dar ilgai bus svarbus bei aktualus Lietu- 
vai, kur valdžios žmonėms ramiai miegoti neleidžia mintis, jog lietuvių žur- 
nalistai turi per daug teisių ir laisvių. Tad ne prošal būtų šį straipsnį dar kartą 
priminti: 

10 str.1. Kiekvienas turi teisę laisvai reikšti savo mintis ir įsitikinimus. 
Tai teisė laikytis savo nuomonės, gauti bei skleisti informaciją ir idėjas, val- 
džios pareigūnų netramdomam ir nepaisant valstybės sienų. Šis straipsnis ne- 
turi trukdyti valstybei kelti reikalavimų licenzuoti radijo, televizijos ar kino 
įstaigas. 

2. Naudojimasis šiomis laisvėmis, kadangi tai susiję su pareigomis ir atsako- 
mybe, gali būti sąlygojamas tokių formalumų, apribojimų ar bausmių, kurias 
numato įstatymas ir kurios demokratinėje visuomenėje būtinos valstybės saugu- 
mo, teritorinio vientisumo ar viešosios tvarkos interesams, siekiant užkirsti kelią 
teisės pažeidimams ir nusikaltimams, žmonių sveikatai bei moralei, taip pat kitų 
asmenų orumui ar teisėms apsaugoti, užtikrinti kelią konfidencialios informaci- 
jos atskleidimui ar teisminės valdžios autoritetui ir nešališkumui garantuoti!. 

Šis konvencijos straipsnis buvo pritaikytas ir vadinamoje Jeruzalės byloje, 
kurią Europos žmogaus teisių teismas nagrinėjo 2001m. vasario 27d. Ieškovė, 
didelio miesto municipalinės tarybos narė, per tarybos posėdį aštriai kritikavo 
miesto valdžią už tai, kad ji suteikė subsidijas asociacijoms, faktiškai totalitari- 
nio charakterio sektoms, savo veikloje besiremiančioms fašistinėmis tendenci- 
jomis. Kritikuotos asociacijos kreipėsi į teismą, kaltindamos ieškovę šmeižtu, 
nepateikiant jokių įrodymų. 

Savo sprendime Teismas pabrėžė laisvų politinių pasisakymų reikšmę tiek 
privačiai, tiek diskusijose, vykstančiose Parlamente, kuris irgi neturi imuniteto. 
Tokią išvadą Teismas pagrindė trimis svarbiausiais elementais. 





1 ii E ž Kai ž 
Zurnalistikos laisvė ir atsakomybė. Europos Tarybos dokumentai del visuomenės 
informavimo priemonių. V., 1996.,7, 8 psl. 

Jis patikslino, kad asociacijos, kaip ir privatūs asmenys, privalo būti atviros 
viešų diskusijų kontrolei (ypač jeigu jos veikia visuotinį susidomėjimą kelian- 
čiose sferose) ir tolerantiškos kritikai. 

Pagaliau buvo pabrėžta, kad ginčijami pasisakymai buvo pasakyti politi- 
nio pobūdžio diskusijose municipalitete. Ir tokie pasisakymai naudojasi tokia 
pat apsauga kaip ir Parlamente vykstantys debatai. 

Nepaisant to, ar ieškovės tvirtinimus gina parlamentinis imunitetas, jos pa- 
reiškimas buvo pateikas forume, kuris gali būti prilygintas Parlamentui, o kalbant 
apie visuomenės interesą ginti žodžio laisvę demokratinėje visuomenėje Parla- 
mentas ar panašios institucijos yra esminės politinėse diskusijose, todėl turi būti 
pateikti labai svarūs argumentai, kurie galėtų pateisinti tokį kišimąsi į žodžio lais- 
vę. 

Be to, Teismas pastebėjo, kad politinės diskusijos metu išreikšti pasisaky- 
mai, skirtingai negu nusprendė vidaus teismai, negali būti informaciją patei- 
kiančiomis deklaracijomis, o tik vertinimo elementą turinčia nuomone. 

Teismas taip pat pastebėjo, kad vidaus teismų sprendimai buvo inkohe- 
rantiški (nenuoseklūs), nes iš vienos pusės jie reikalavo, kad ieškovė įrodytų 
savo pareiškimų teisingumą, o iš kitos pusės jie atmetė pastarosios pasiūlytus 
įrodymus. 

Žurnalisto žodžio laisvė, atliekant savo funkcijas, keliant visuotinio susi- 
domėjimo problemas, sukuria situaciją, kurioje pagal įsigaliojusią jurisprudenciją 
galimi tik siaurai interpretuojami apribojimai. 

Toma (Thoma) byla šiuo požiūriu gali būti parodomoji. Ieškovas, žurna- 
listas, buvo nuteistas už lojalų visuomenės informavimą, kai radijo laidoje jis 
citavo vieno savo kolegos straipsnį, kuriame buvo teigiama, kad kai kurie viešo- 
sios valdžios valdininkai yra korumpuoti. Vietos teismų nuomone, ieškovas 
nepakankamai atsiribojo nuo šių teiginių. 

Teismo nuomone, svarbiausias klausimas yra nustatyti, ar nacionalinės val- 
džios instancijos, nuteisdamos ieškovą, korektiškai atliko savo galių įvertinimą. 
Teismas į tai atsakė negatyviai, nes ieškovas iš esmės ėmėsi visų atsargumo prie- 
monių, ypač cituodamas šaltinius. 

Tam tikras bylų skaičius keičia asmeninės raiškos laisvės problemas, kai 
tokia laisvė yra artima nuomonės laisvei, kuria naudotis turi teisę kiekvienas. 
Maroneko (Maronek) byloje ieškovas buvo nuteistas už šmeižtą dėl Ministrui 
Pirmininkui adresuoto ir spaudoje paskelbto atviro laiško turinio. Tame laiške 

ieškovas atvirai kritikavo kai kurių valdžios pareigūnų elgesį, gaunant asmeni- 
nės naudos, tvarkant savo butų reikalus. Teismas nusprendė, kad ieškovas ne- 
piktnaudžiavo savo pareiškimais ir jie turėjo išspręsti ne ieškovo asmenines pro- 
blemas, bet kitų asmenų, patekusių į analogiškas situacijas. 

Iš tikrųjų ieškovas laiško pabaigoje kvietė asmenis, susijusius su panašia 
problema, imtis bendrų veiksmų. Jis išreiškė požiūrį, kad tokių problemų spren- 
dimas svarbus stiprinant teisės galias naujai sugrįžtančioje demokratijoje. To- 
dėl šis atviras laiškas neginčijamai nagrinėja visuomenės interesus liečiančias 
problemas, konkrečiai, jame svarstomi klausimai, kai valstybinius butus ren- 
giamasi nacionalizuoti. 

Feldeko (Feldek) byloje Teismui teko spręsti praeities politikos problemą, 
situaciją, kuri yra būdinga daugeliui šalių, perėjusių iš totalitarinio valdymo 
režimo į demokratinį. Sprendimas, kurį Teismas priėmė 2001m. gruodžio 7d., 
yra įdomus keliais aspektais. Šitoje byloje ieškovas, literatūros tyrinėtojas, pa- 
skelbė spaudoje keletą publikacijų, kuriose jis apkaltino savo šalies Vyriausybės 
ministrą „fašistine praeitimi“. Nutarę, kad toks teiginys nėra paremtas rimta 
faktine baze, šalies aukščiausiosios teismų instancijos nubaudė ieškovą už difa- 
maciją (šmeižimą). 

Teismas priėjo prie išvados, kad inkriminuojamieji teiginiai buvo pareikš- 
ti politinių ir istorinių debatų rėmuose, debatų, kurie, sukeldami didžiulį vi- 
suomenės susidomėjimą, galėjo turėti tam tikrą poveikį demokratiniam šalies 
vystymuisi. Teismas tvirčiau negu bet kada pabrėžė politinių diskusijų reikšmę 
ir akcentavo, kad kišimasis į minties ir žodžio raiškos laisvę privalo atitikti griež- 
čiausius būtinumo kriterijus. 

Teismas pabrėžė, kad galimybė rengti politinius debatus yra svarbus de- 
mokratinės visuomenės bruožas. Jis žodžio laisvei suteikia didžiausią svarbą ir 
todėl tik labai motyvuotos ir svarios priežastys leidžia riboti politinio žodžios 
laisvę. Platūs politinės diskusijos apribojimai konkrečiose bylose, be abejonės, 
paveiktų apskritai pagarbą žodžio ir minties laisvei toje šalyje. 

Svarbu pažymėti, kad Teismas kitaip interpretuoja ginčijamą terminą „fa- 
šistinė praeitis“ negu tai buvo padaryta nacionalinių teismų sprendimuose. 

Šis terminas yra gana platus ir gali jį perskaičiusiems sukelti skirtingus vaiz- 
dinius dėl jo turinio ir svarbos. Viena šio išsireiškimo prasmė gali būti, kad asmuo 
pats dalyvavo fašistinėse organizacijose kaip jų narys, kita reikšmė, kad jis tik 
buvo susijęs su veiksmais, kurie pilnai ar iš dalies atitinka fašistų ideologiją. 


EUROPOS ŽMOGAUS TEISIŲ TEISMO JURISPRUDENCIJA 2001 METAIS 60 


Reklaminių pranešimų transliacija per stotį, kurios laidos yra matomos 
didelėje nacionalinės teritorijos dalyje buvo nagrinėjama byloje „Vgt gegen 
Tierfabriken“. Šioje byloje gyvūnų saugos asociacija kritikavo visuomeninės 
reklamos priežiūros organizaciją, kuri atsisakė transliuoti reklaminius prane- 
šimus. Ši asociacija, ieškovė toje byloje, pabrėžė, kad reklaminiai pranešimai 
siekė tikslo priešintis pramoniniam gyvulių auginimui. Ginčijamas atsisaky- 
mas rėmėsi faktu, jog tokie pranešimai buvo analizuojami politinės propa- 
gandos aspektu, uždraustu galiojančio įstatymo. Teismas išnagrinėjo moty- 
vus, kuriuos iškėlė nacionalinės valdžios institucijos, siekiančios pateisinti to- 
kį draudimą, neva norint apsaugoti viešąją nuomonę nuo galingų finansinių 
ir komercinių grupių įtakos. Tam tikra prasme Teismas supranta susirūpini- 
mą šiuo požiūriu. 

Žinoma, galingos finansinės grupės konkurencinėje kovoje gali turėti nau- 
dos radijo ir televizijos stočių pagalba transliuojant reklamą ir tokiu būdu kom- 
promituojant jų laisvę. Šitokios situacijos kliudo spaudos laisvės findamentali- 
niam vaidmeniui demokratinėje visuomenėje, kurį užtikrina Europos žmogaus 
teisių konvencijos 10 straipsnis ir nepadeda vystyti pliuralizmo, kurio aukš- 
čiausias garantas yra valstybė. Ypač tai pasakytina apie elektroninę žiniasklaidą, 
kurios programos yra platinamos itin masiškai. 

Taigi Teismas nusprendė, kad nacionalinės valdžios institucijos nepateikė 
įtikinančių ir pakankamų motyvų, kodėl įstatymiškai reikėjo drausti politinio 
pobūdžio reklamą, tokiu būdu kišantis į asociacijos, ieškovės, vidaus reikalus. 

Gana retos bylos, kuriose yra nagrinėjama problema, ar teisėtai kontro- 
liuojama iš užsienio ateinanti informacija. Teismas su šia problema susidūrė 
vadinamoje Ekino (Ekin) byloje, kurios sprendimas buvo priimtas 2001 m. lie- 
pos 17 d. 

Iš užsienio ateinančių radijo, televizijos programų ar spaudos leidinių pla- 
tinimo kitoje šalyje problema yra apibrėžta Konvencijos 10 straipsnio 1 dalyje, 
kurioje sakoma: „Kiekvienas turi teisę laisvai reikšti savo mintis ir įsitikinimus. 
Tai teisė laisvai laikytis savo nuomonės, gauti bei skleisti informaciją ir idėjas, 
valdžios pareigūnų netrukdomam ir nepaisant valstybės sienų“. 

Šioje Ekino (Ekin) byloje asociacija, ieškovė, skundėsi, kad Prancūzija, 
remdamasi 1881 metų spaudos įstatymu, kuris buvo papildytas ir pakeistas 
1939 ir 1938 metų dekretais, uždraudė platinti publikacijas, kurios neva galėjo 
pažeisti viešąją tvarką ir tokiu būdu trukdė spaudos ir žodžio laisvei. 

Teismas pripažino, kad Konvencijos 10 straipsnis iš principo nedraudžia 
išankstinio publikacijų platinimo apribojimo, bet taip pat priminė, kad pana- 
šūs apribojimai sukelia didelį pavojų ir reikalauja labai atidaus ir skrupulingo 
tyrimo. Tai liečia tiek periodinės spaudos leidinius, tiek bet kokius kitus spau- 
dinius, įskaitant ir knygas. Prieš nustatydamas Konvencijos pažeidimo faktą, 
Teismas rėmėsi šiais argumentais: visų pirma Teismas mano, kad jeigu tokia 
ypatinga situacija, buvusi 1939 metais Antrojo Pasaulinio karo išvakarėse, galė- 
jo pateisinti griežtą užsienietiškų publikacijų kontrolę, tai šiandien toks diskri- 
minacinis režimas sunkiai gali būti suprantamas ir palaikomas, jeigus jis vis dar 
galioja. Pasak Teismo, minėtos kontrolės priemonės turėjo teisėtą tikslą — su- 
trukdyti ieškovui tęsti savo propagandinę veiklą tarptautiniu lygiu. Nors ir kaip 
sunku būtų trečiajai šaliai įvertinti politinę situaciją, esančią kitoje valstybėje, 
ypač išmatuoti riziką ir poveikį, kurį daro užsieniečių, priklausančių, sakysim, 
islamo fundamentalistams, veikla, išimtinais atvejais tokios kontrolės ir riboji- 
mo priemonės gali būti pripažintos būtinomis demokratinėje visuomenėje, už- 
tikrinant nacionalinį saugumą ir viešąją tvarką. 

Taigi, reziumuojant Europos žmogaus teisių teismo jurisprudenciją ir by- 
las, nagrinėtas 2001 metais dėl Konvencijos 10 straipsnio pažeidimo, galima 
nedviprasmiškai teigti, kad po 1998 metais įvykusios Konvencijos Kontrolės 
mechanizmo reformos, vadinamas „naujasis“ teismas tęsia savo pirmtako tradi- 
cijas, laikydamasis tų pačių principų bylose, kur ieškovai skundžiasi, jog jų 
šalyse yra pažeista minties ir žodžio raiškos bei spaudos laisvė. 





Europos žmogaus teisių teismo sprendimų 
reikšmė Lietuvos teismų jurisprudencijai ir teisei 


Nors Europos žmogaus teisių teismas jau veikia daugiau kaip 40 metų ir yra 
išnagrinėjęs šimtus bylų, jo sprendimų reikšmė nacionalinių teismų juris- 
prudencijai, o juo labiau teisei dar toli gražu nėra aiški ir logiškai taikoma. Tą patį 
galima pasakyti ir apie Lietuvą. Neaiškumų beveik nekyla, kai Strasbūre išnagri- 
nėjama konkreti byla. Aišku, kad čia laimėjęs, o savo šalyje nuteistas žmogus turi 
gauti iš savo valstybės kompensaciją, kokią priteisė Europos žmogaus teisių teis- 
mas, o jo byla, ypač jeigu tai yra civilinis ieškinys, jo šalyje privalo būti nagrinėja- 
ma iš naujo. Kur kas daugiau ginčų kelia problema, kiek ir kaip nacionaliniai 
teismai, prieš priimdami sprendimą ar nuosprendį, turi atsižvelgti į Strasbūro 
teismo sprendimus, priimtus analogiškose bylose. Dalyvaujant įvairiose konfe- 
rencijose ir seminaruose, iš Lietuvos teisininkų teko išgirsti radikaliai priešingų 
nuomonių. Vieni teigia, kad dviejų analogiškų bylų nebūna, todėl mūsų teis- 
mams derinti savo sprendimus ar nuosprendžius su kolegų iš Strasbūro nuomone 
yra sunku ar net neįmanoma. Antri tvirtina, kad Lietuvos Seimo ratifikuota Eu- 
ropos žmogaus teisių konvencija mus tiesiogiai įpareigoja atsižvelgti į Europos 
žmogaus teisių teismo priimtus sprendimus. Nedrįsdamas piršti šiuo klausimu 
savo nekvalifikuotos nuomonės, verčiau pateiksiu tikrų teisės profesionalų požiū- 
rį į šią problemą. Buvęs šalies teisingumo ministras ir Aukščiausiojo teismo pir- 
mininkas, o dabar Europos žmogaus teisių teismo teisėjas prof. Pr. Kūris Vense- 
no Berže (Vincent Berger) knygos „Europos žmogaus teisių teismo jurisprudencija“ 

įžangoje rašo: „Europos žmogaus teisių ir pagrindinių laisvių apsaugos konvenci- 
jos ir jos papildomų protokolų ratifikavimas Lietuvos Respublikos Seime ir šių 
ratifikacinių raštų deponavimas Europos Taryboje turi labai svarbias politines ir 
teisines pasekmes. Prisijungimas prie Konvencijos nėra tik valstybės įsipareigoji- 
mas savo nacionalinius įstatymus derinti su Konvencija ir jos Protokolais. Be to, 
pats derinimas nereiškia tik tiek, kad nacionalinių įstatymų formuluotės teksto 
atžvilgiu atitiktų Konvencijos nuostatos. Čia būtina atsižvelgti į tai, kad Europos 
Tarybos sistemoje vyksta nenutrūkstamas teisės vystymo procesas, pasireiškiantis 
unikalios jurisprudencijos kūrimu, Europos žmogaus teisių komisijai ir žmogaus 
teisių teismui sprendžiant konkrečias bylas ir kartu aiškinant Konvencijos ir jos 
Protokolų normas. 

Lietuvai ypač teisine prasme, labai svarbi antroji pasekmė. Konvencija ir 
jos Protokolai tapo ne tik sudėtine Lietuvos teisės sistemos dalimi, bet ir tiesio- 
ginio taikymo aktu, savo teisine galia prioritetą teikiančiu Konstitucijai, tačiau 
lenkiančiu kitus įstatymus. Deja, nacionalinės teismo institucijos, vykdydamos 
teisingumą, labai nedrąsiai ryžtasi pasiremti šiais tarptautiniais, (o kartu ir vi- 
daus teisės dokumentais). Todėl, šiame etape itin aktualus tebelieka edukacinis 
švietėjiškas aspektas.: 

Taigi prof. Pr. Kūris nedviprasmiškai teigia, kad Europos žmogaus teisių 
teismo sprendimai, kartu aiškinantys ir Konvencijos bei jos Protokolų normas 
Lietuvos teismų jurisprudencijoje turėtų tapti tiesioginio taikymo aktu. Tą pa- 
čią mintį patvirtina ir Lietuvos Aukščiausiojo Teismo teisėjų Senato 1998 m. 
gegužės 15 d. nutarimas Nr. 1 „Dėl Lietuvos Respublikos civilinio kodekso 7, 
7 straipsnių ir Lietuvos Respublikos visuomenės informavimo įstatymo taiky- 
mo teismų praktikoje nagrinėjant garbės ir orumo gynimo civilines bylas“. 

Šio nutarimo 2 puslapyje pasakyta ne mažiau aiškiai: „Europos žmogaus 
teisių ir pagrindinių laisvių apsaugos konvencija yra sudedamoji Lietuvos Res- 
publikos teisinės sistemos dalis ir taikoma tiesiogiai su nacionaliniais įstatymais, 
reguliuojančiais ginčo santykį (Konstitucijos 138 str. 3 d.) Teismas, taikydamas 
teisės aktus, turi vadovautis Europos žmogaus teisių teismo priimtais sprendi- 
mais, kuriais aiškinamos Konvencijos nustatos bei jų taikymo klausimai“. 

Taigi ir Aukščiausiojo teismo teisėjų Senato nutarimas nepalieka nė ma- 
žiausios vietos abejonėms ir diskusijoms. Čia pasakyta aiškiai ir nedviprasmiš- 

kai: „Teismas, taikydamas teisės aktus, turi vadovautis Europos žmogaus teisių 
teismo sprendimais, kuriais aiškinamos Konvencijos nuostatos bei jų taikymo 
klausimai.“ Tačiau, tenka visiškai sutikti su prof. Pr. Kūriu, kuris aukščiau mi- 
nėtos V. Berže (V. Berger) knygos įžangoje rašė: „Deja, nacionalinės teismo 
institucijos, vykdydamos teisingumą labai nedrąsiai ryžtasi pasiremti šiais tarp- 
tautiniais (o kartu ir vidaus teisės dokumentais).“ Tai patvirtina ir mano kukli 
patirtis, kai, susipažinęs su keliais šimtais civilinių žiniasklaidos garbės ir orumo 
gynimo bylų, tarp jų neradau nė vienos, kur mūsų teisėjai, priimdami sprendi- 
mus ar nutartis, būtų pasirėmę Europos žmogaus teisių teismo jurisprudencijos 
pavyzdžiais, ar bent naudoję juos kaip motyvą, priimdami vienokį ar kitokį 
sprendimą. Sunkiau atsakyti į klausimą, kodėl taip yra? Kodėl Lietuvos teismai 
praktiškai ignoruoja visame pasaulyje pripažintą ir didžiulį autoritetą turinčią 
Europos žmogaus teisių teismo praktiką? Matyt, galimi keli šio klausimo atsa- 
kymų variantai. Pirma, galbūt Lietuvos teisminės valdžios institucijos — ir Aukš- 
čiausiasis teismas, ir Teisingumo ministerija neparodė didesnio ryžto ir nepa- 
naudojo visų kontrolės mechanizmų padrąsinant Lietuvos teisėjus, ypač iš pir- 
mųjų teismo instancijų labiau remtis Europos žmogaus teisių teismo priimtais 
sprendimais. Kitas galimas variantas — ko gero, Lietuvos teisėjai dar mažai iš- 
mano Strasbūro teismo praktiką ir jo konkrečių bylų nagrinėjimą, nes vargu ar 
surasime Lietuvoje nors penkis teisėjus, kurie būtų nuvykę į Strasbūrą ir stebėję 
bent vieną Europos žmogaus teisių teismo posėdį. Suprantu, kad tai nėra leng- 
vai padaroma, tačiau visai nebūtina vykti į Strasbūrą, kad susipažintum su ten 
vykstančiu bylų nagrinėjimu. Vilniuje, Nacionalinėje M. Mažvydo biblioteko- 
je, yra įkurtas Europos Tarybos informacijos centras, kur sukaupti jei ne abso- 
liučiai visų, tai didesnės daugumos Europos žmogaus teisių teisme nagrinėtų 
bylų sprendimai. 

Specialiai paklausiau šio centro darbuotojų, ar daug teisėjų čia lankėsi ir 
domėjosi šia medžiaga? Atsakymas buvo toks, kokio ir tikėjausi — centre nuolat 
lankosi studentai, ypač studentai žurnalistai, teisininkai, užeina vienas kitas pro- 
fesionalios žiniasklaidos atstovas, o teisėjai čia būna itin reti svečiai. Žinoma, 
galima rasti pasiteisinimą, kad Europos Tarybos informacijos ir dokumentaci- 
jos centre esanti medžiaga yra anglų ir prancūzų kalbomis, kurias, deja, moka 
toli gražu ne visi mūsų šalies teisėjai. 

Tačiau dabar jau turime literatūros ir lietuvių kalba, tat kai kurias knygas 
apie Strasbūro teismo praktiką galima rasti ir šiame minėtame centre, ir apskri- 


ŽINIASKLAIDOS BYLOS EUROPOS ŽMOGAUS TEISIŲ TEISME 


tai M. Mažvydo bibliotekoje. Iš jų visų pirma reiktų pažymėti jau minėtą kapi- 
talią 707 puslapių apimties Venseno Berže (Vincent Berger) knygą „Europos 
žmogaus teisių teismo jurisprudencija“ ir visai neseniai 2001 metais Teisinės 
informacijos Centro išleistą leidinį „Europos žmogaus teisių komisijos ir Euro- 
pos žmogaus teisių teismo sprendimai bylose prieš Lietuvos Respubliką“ su 
profesionalia Teisingumo viceministro, Lietuvos Respublikos Vyriausybės at- 
stovo Europos žmogaus teisių teisme G. Švedo parašyta pratarme. Su šia kny- 
gute turėtų išties susipažinti visi šalies teisėjai, nes čia pateikta 24 Lietuvos pilie- 
čių peticijų eiga, svarstant jas Europos žmogaus teisių komisijoje ir Europos 
žmogaus teisių teisme. Tačiau, deja, Europos Tarybos informacijos ir doku- 
mentacijos centro M. Mažvydo bibliotekoje, darbuotojų nuomone, net ir šios 
lietuvių kalba išleistos knygos nesusilaukė didesnio mūsų teisėsaugos pareigū- 
nų dėmesio. 

Tad natūraliai kyla klausimas, ar gali teisėju dirbti žmogus, o juo labiau 
būti paaukštintas, jeigu jis nesidomi profesine literatūra, beviltiškai atsilieka 
nuo Europos teisinės minties pasiekimų? Tačiau tai greičiau retorinis klausi- 
mas, liečiantis teisėjų kvalifikacijos kėlimą, ir jų darbo organizavimą, nejeinan- 
tis ar beveik nejeinantis į šios knygos tematiką. Kita vertus, po truputį spren- 
džiami ir šie klausimai. Teisingumo ministerija kartu su Lietuvos žurnalistų 
sąjunga jau surengė keliolika seminarų teisės klausimais, kuriuose buvo kalba- 
ma ir apie Europos žmogaus teisių teismo jurisprudenciją. Tad, reikia tikėtis, 
jog ir šis pamažu pradedantis riedėti vežimas, laikui bėgant įsivažiuos, ir ateityje 
Lietuvos teismai, nagrinėdami tiek civilinės garbės ir orumo gynimo, tiek kitas 
žmogaus teisių pažeidimus liečiančias bylas, realiai naudosis ir remsis Europos 
žmogaus teisių teismo praktika. 

O mes, šioje knygos dalyje užsibrėžę pakalbėti apie Europos žmogaus tei- 
sių teismo jurisprudencijos reikšmę ir įtaką Lietuvos teisėtvarkai ir teisei, pama- 
žu grįžkime prie šios temos. Magėte maga pasvarstyti, kaip būtų pasibaigusi 
viena ar kita Lietuvos teismuose išspręsta žiniasklaidos byla, jeigu ji būtų pasie- 
kusi Strasbūrą... ir nagrinėta Europos žmogaus teisių teisme?.. Tačiau tai būtų 
greičiau ekskursas į prognozių sferą pagal populiarų posakį: „Kas būtų, jeigu 
būtų?..“ Tad gal kol kas atidėkime šį tegu ir labai masinantį klausimą ir nors 
trumpai pakalbėkime apie galimą Europos žmogaus teisių teismo juris- 
prudencijos įtaką Lietuvos teisei ir (visų pirma) civilinei teisei. Labai įdomi, 
mano galva, būtų tema moralinės žalos atlyginimas garbės ir orumo gynimo 

bylose. Lietuvos Respublikos Civilinio kodekso be jokių išlygų sako: „Masinės 
informacijos priemonės, organizacijos ar asmenys, paskelbę tikrovės neatitin- 
kančias žinias, žeminančias asmens garbę ir orumą, taip pat be asmens sutikimo 
informaciją apie jo asmeninį gyvenimą, atlygina moralinę žalą, kurios dydį kiek- 
vienu atveju nustato teismas“. 

Toliau tas pats straipsnis įsakmiai pabrėžia, kad moralinės žalos atlygini- 
mas yra išreiškiamas pinigais. Ta pati nuostata — moralinę žalą atlyginti pini- 
gais yra įtvirtinti ir naujesniame dokumente - 1998 metų gegužės 15 dieną 
priimtame Aukščiausiojo teismo teisėjų Senato nutarime Nr. 1, kurio 21 pa- 
ragrafe pasakyta: „Kai viešosios informacijos rengėjas, paskelbęs tikrovės ne- 
atitinkančias žinias, žeminančias asmens garbę ir orumą ir gavęs pagrįstą rei- 
kalavimą jas paneigti, paskelbia paneigimą be komentarų, adekvačioje vietoje 
artimiausiame savo spaudos leidinyje, televizijos ir radijo laidoje ir asmens 
atsiprašo, teismas gali priteisti atlyginti moralinę žalą, tačiau jos dydis negali 
viršyti 1000 litų, kaip tai numato Visuomenės informavimo įstatymo 20 str. 
3d., 21 str. 3 d.“ 

Taigi jau daugelį metų Lietuvoje galioja nekvestionuojama teisinė nuosta- 
ta, jog, civilinėse garbės ir orumo gynimo bylose moralinė žala įžeistam žmogui 
yra atlyginama įpareigojant viešosios informacijos priemonę paskelbti tikrovės 
neatitinkančių asmens garbę bei orumą žeminančių žinių paneigimą ir kartu 
priteisiant viešosios informacijos priemonei išmokėti pinigais išreikštą morali- 
nės žalos atlyginimą. Kad galėtų būti kitaip, tokia mintis šiandien nekyla nei 
pradedančiam, nei patyrusiam civilinės teisės teisėjui, nes jis laikosi Lietuvos 
įstatymų ir kitaip elgtis negali. Tuo tarpu ilgametė Europos žmogaus teisių 
teismo praktika siūlo ir kitokį šios teisinės problemos sprendimo būdą. Dauge- 
lyje šio teismo tiriamų bylų žurnalistai, redaktoriai ar leidėjai, kuriuos jų šalyse 
nacionaliniai teismai nuteisė ir nubaudė už kito asmens reputacijos žeminimą, 
o Europos žmogaus teisių teismas, nagrinėdamas šių žiniasklaidos atstovų peti- 
cijas, juos išteisino ir pripažino, kad juos nuteisusios šalys pažeidė Europos 
žmogaus teisių ir pagrindinių laisvių apsaugos konvenciją. Tačiau ieškovai prak- 
tiškai visais atvejais dar reikalavo, kad Strasbūro teismas įpareigotų jų šalies 
Vyriausybę atlyginti padarytą moralinę žalą, kurią jie patyrė besibylinėdami 
savo šalyse ar laukdami priimto nuosprendžio ir tą savo moralinę žalą įvertin- 
dami atitinkama pinigų suma. Tačiau daugeliu atvejų Europos žmogaus teisių 
teismas tokio ieškovų prašymo nepatenkino, motyvuodamas tuo, kad pripaži- 

nimas, jog jo šalies teismai pažeidė Europos žmogaus teisių konvenciją jau sa- 
vaime yra teisingas ir pakankamas moralinės žalos atlyginimas. 

Tokį sprendimą Europos žmogaus teisių teismas priėmė bylose Oberšlikas 
(Oberschlick) prieš Austriją, Lingensas (Lingens prieš Austriją, Bartoldas (Bart- 
hold prieš Vokietiją, Perna (Perna prieš Italiją, Gudvinas (Goodwin) prieš Jung- 
tinę Karalystę ir kitose). Net tais atvejais, kai ieškovas teigė, jog dėl teisminio 
persekiojimo savo šalyje jis patyrė ne tik moralinę, bet ir fizinę žalą, teismas 
jokios kompensacijos nepriteisė. Taip, sakysim, atsitiko dr. Bartoldo byloje prieš 
Vokietiją, kadangi Hamburgo rajono civiliniame teisme svarstant jam iškeltą 
bylą dėl nelojalios paslėptos reklamos grėsė bauda iki 5000 Vokietijos markių 
arba laisvės atėmimas iki 6 mėn. Dėl to, kaip teigė ieškovas Europos žmogaus 
teisių teisme, jis patyrė sunkų nervinį sukrėtimą, kuris sąlygojo netrukus jį išti- 
kusį infarktą. Europos žmogaus teisių teismas pripažino, kad Austrijos teismi- 
nė valdžia, ribodama dr. Bartoldo žodžio laisvę pasisakyti spaudoje visuomenei 
svarbiu klausimu, pažeidė Europos žmogaus teisių konvencijos 10 straipsnį, 
Strasbūro teismas taip pat neatmetė galimybės, kad ieškovas patyrė moralinę 
žalą ir kad jo patirtas nervinis sukrėtimas dėl teismo proceso Hamburge buvo 
Konvencijos pažeidimo rezultatas, tačiau teismas nepatenkino dr. Bartoldo pra- 
šymo įpareigoti Austrijos Vyriausybę išmokėti jam kompensaciją už patirtą mo- 
ralinę žalą, kurią pats ieškovas įvertino 5000 Vokietijos markių, nes, teismo 
nuomone, pripažinimas, jog Austrija pažeidė Europos žmogaus teisių konven- 
cijos 10 straipsnį jau savaime yra pakankamas ir teisingas atlyginimas už patirtą 
moralinę žalą, tuo tarpu, teismas nusprendė, kad ieškovas nesugebėjo įrodyti, 
kad jo patirtas infarktas buvo Konvencijos pažeidimo pasekmė. 

Tokius sprendimus, jog Konvencijos pažeidimo užfiksavimas yra pakan- 
kama ir teisinga satisfakcija už ieškovo patirtą moralinę žalą Europos žmogaus 
teisių teismas priėmė ir kitų svarstytų bylų, šitaip išaiškindamos Europos žmo- 
gaus teisių konvencijos 50 straipsnio nuostatą, teigiančią: „Jeigu teismas nu- 
stato, jog sprendimas ar priemonės, kurių ėmėsi teismo ar kokie nors kiti Aukš- 
tosios susitariančios šalies organai visiškai arba iš dalies prieštarauja įsipareigoji- 
mams pagal šią Konvenciją taip pat, jeigu šios šalies vidaus teisė leidžia tik iš 
dalies atlyginti šio sprendimo ar priemonių pasekmes, tai prireikus teismas gali 
teisingai patenkinti nukentėjusios šalies reikalavimus“'. O Europos žmogaus 





į Europos žmogaus teisių ir pagrindinių laisvių apsaugos Konvencija. — Žmogaus teises. 
Regioninių tarptautinių dokumentų rinkinys. V., 1993, psl. 46. 

teisių teismas, laikydamasis Konvencijos nuostatų, ne vieną kartą savo sprendi- 
mais išaiškino, jog teisingas nukentėjusios šalies reikalavimas atlyginti patirtą 
moralinę žalą yra pripažinimas, jog šalis atsakovė pažeidė šią Europos žmogaus 
teisių konvenciją, o ieškovus išteisino. 

Tad gal ir Lietuvai derėtų pasekti šia prasme Europos žmogaus teisių teismo 
praktika ir civilinėse garbės bei orumo gynimo bylose laikytis tos pačios teisinės 
nuostatos, jog ieškovo moralinė žala, kurią jis patyrė viešosios informacijos priemo- 
nei paskleidus apie jį tikrovės, neatitinkančias ir jo garbę bei orumą žeminančias 
žinias, bus pakankamai ir teisingai kompensuota teismui priėmus sprendimą, jog 
paskleistos žinios neatitinka tikrovės, ir įpareigojus viešosios informacijos priemo- 
nę tas žinias paneigti nustatytu būdu ir ieškovo atsiprašyti, nebesvarstant ieškovo 
prašomo moralinės žalos materialinio atlyginimo. 

Gerai suprantu, kad toks pasiūlymas yra gana revoliucingas, nes tam reikė- 
tų pakeisti kelių kodeksų ir įstatymų straipsnius, numatančius pinigais išreikštą 
moralinės žalos atlyginimą. Tačiau jeigu Lietuva nori integruotis į Europos 
bendriją, ji privalo ir savo įstatymus derinti su tarptautiniais teisės aktais. 

Padariusi vieną žingsnį — ratifikavusi Europos žmogaus teisių konvenciją 
ir įsipareigojusi jos laikytis Lietuva turėtų žengti ir antrą žingsnį - laikytis visų 
iš minėtos konvencijos išplaukiančių normų ir pasekmių, tarp jų ir tų, kurias 
pripažįsta ir išaiškina Europos žmogaus teisių teismas. O Lietuvai ratifikavus 
Europos žmogaus teisių konvenciją, mūsų šalis tuo pačiu pripažino ir Europos 
žmogaus teisių teismo jurisdikciją ir įsipareigojo savo teisėje atsižvelgti į šio 
teismo priimamus sprendimus, aiškinančius konvencijos nuostatas. 

Taigi, priėmusi tokią savo įstatymų pataisą, Lietuva ne tik šiuo klausimu 
sutvarkytų savo tarptautinius įsipareigojimus, bet ir tam tikra prasme išspręstų 
civilinėse garbės ir orumo bylose kylančias teisines kolizijas, nes moralinės žalos 
materialinio atlyginimo dydžio nustatymas visada yra gana keblus ir daug aistrų 
sukeliantis dalykas. Tokie svarstymai, kaip taisyklė, patenka į žiniasklaidą, dirgi- 
na visuomenės nuomonę ir mažina pasitikėjimą Lietuvos teismais, kuris ir taip 
nėra didelis. Kita vertus, atsisakius materialinio moralinės žalos atlyginimo, esu 
įsitikinęs, jog teismuose ženkliai sumažėtų civilinių garbės ir orumo gynimo bylų, 
kurios šiandien yra skaičiuojamos šimtais, nes, kaip parodys tokių bylų analizė, 
antrojoje šios knygos dalyje, nemažai žmonių kreipiasi į teismus dėl vieno ar kelių 
jų adresu paskelbtų žodžių, reikalaudami priteisti didžiules moralinės žalos atlygi- 
nimo sumas. Negaliu tokių žmonių nei smerkti, nei teisti, nes, kodėl nepataisius 

tokiu būdu savo finansinių problemų, jeigu įstatymai tai leidžia?.. O likus tik 
galimybei, jog teismas pripažins ginčijamas žinias neatitinkančiomis tikrovės ir 
įpareigos visuomenės informavimo priemonę paskelbti paneigimą ir atsiprašyti 
įžeisto žmogaus, atsisakant svarstyti moralinės žalos atlyginimą pinigais, tokių 
savo pažemintos garbės ieškotojų stipriai sumažėtų. Ir nemanau, kad įvedus tokią 
įstatymų pataisą, būtų pažeistos Lietuvos žmonių teisės, nes tokios nuostatos lai- 
kosi ir Europos žmogaus teisių teismas, savo sprendimais aiškindamas Europos 
žmogaus teisių ir pagrindinių laisvių apsaugos konvenciją, kurios demokratiškumu 
šiandien turbūt, neabejoja nė vienas žmogus pasaulyje. Tokia mūsų įstatymų 
pataisa ypač aktuali būtų dabar, kai įsigaliojo naujas Lietuvos Civilinis kodeksas, 
kuris neberiboja moralinės žalos materialinio atlyginimo dydžio. Kitaip sakant, 
žmogus, nusprendęs, kad visuomenės informavimo priemonė pažemino jo garbę 
ir orumą, patirtai moralinei žalai atlyginti teismo gali prašyti priimti sprendimą, 
jog laikraštis ar žurnalas jam sumokėtų kad ir šimtą milijonų. Suprantu, kad 
tokia teismo sprendimo galimybė yra nelabai didelė, tačiau, esu įsitikinęs, kad 
dabar, esant galimybei prisiteisti nemažą sumą pinigų, į teismus plūstels dar di- 
desnės minios žmonių. 

Nagrinėjant žiniasklaidos civilines garbės ir orumo gynimo bylas laikoma- 
si nuostatos, kuri yra įtvirtinta Lietuvos įstatymuose ir kurią neginčijamai taiko 
mūsų civiliniai teismai — tai tikrovės neatitinkančių ir asmens garbę bei orumą 
žeminančių žinių platinimu apkaltintų visuomenės informavimo priemonių 
prievolė teisme įrodyti, kad paskelbtame straipsnyje ar laidoje minimi faktai 
yra teisingi, t.y. atitinka tikrovę. Jeigu periodinės spaudos leidinys ar RTV sto- 
tis to padaryti nesugeba, bylą ji, kaip taisyklė, pralaimi. Panašios nuostatos lai- 
kosi ir daugelis kitų pasaulio šalių, kur žmogaus reputacijos arba, kaip dažniau 
Europoje jos vadinamos, šmeižimo bylose atsakovas privalo įrodyti, kad jo pa- 
skelbti ar išplatinti teiginiai, žeminantys kito asmens reputaciją, yra teisingi, 
paremti realiai egzistavusiais faktais. Tačiau Europos žmogaus teisių teismo prak- 
tika įrodo, kad šio teismo teisėjai nebijo suabejoti ir plačiai priimtomis ir senas 
tradicijas turinčiomis teisinėmis nuostatomis. Apie tai kalba ir plačiai Europoje 
išgarsėjusi byla 


Oberšlikas (Oberschlick) prieš Austriją. Ši byla pakankamai plačiai buvo 
pristatyta ankstesniame šios knygos skyriuje, tad dabar ją priminsiu tik keliais 
žodžiais. Žurnalistas Oberšlikas (Oberschlick), žurnale „Forum“ rašydamas apie 

Austrijos Parlamento valdančiosios koalicijos vadovą Grabherį Majerį (Grab- 
her Mayer), jo veiklą pavadino nacionalsocialistine. Įsižeidęs politikas iškėlė 
žurnalistui baudžiamąją bylą. Ją nagrinėjęs Vienos apygardos, o vėliau Vienos 
Apeliacinis teismas pripažino, kad toks kaltinimas paremtas gandais ir insinua- 
cijomis, o ne teisingais, tikrovę atitinkančiais faktais, kurių Oberšlikas teismų 
posėdžiuose pateikti nesugebėjo. Turbūt nesunku būtų įsivaizduoti, kaip šią 
bylą būtų išsprendę Lietuvos teismai, remdamiesi anksčiau minėta mūsų įstaty- 
mų nuostata dėl būtinybės įrodinėti žinių atitikimą tikrovei. Neturiu nė ma- 
žiausios abejonės, kad Lietuvos teismai austrų žurnalistą būtų pripažinę kaltu, 
kaip, beje, dėl aukščiau nurodytų motyvų nusprendė ir Vienos apygardos, ir 
Vienos Apeliacinis teismas, pripažinę Oberšliką kaltu dėl šmeižimo, jį nubau- 
dę, o taip pat nusprendę areštuoti tą žurnalo „Forum“ numerį, kuriame buvo 
išspausdintas minėtas Oberšliko straipsnis. 

Tuo tarpu Europos žmogaus teisių teismas, nagrinėjęs Oberšliko peticiją 
dėl Austrijos teismų nuosprendžių nesuteikė didesnės reikšmės tam faktui, kad, 
kaip teigė Austrijos teismai, straipsnis yra paremtas gandais ir insinuacijomis, o 
ne žurnalisto įrodytais teisingais faktais. Strasbūro teisėjai labiau šioje byloje 
akcentavo tą momentą, kad žurnalistas analizuoja svarbią socialinę-politinę pro- 
blemą, kritikuodamas aukšto rango politiko pasisakymus, kuriuose jis siūlo šei- 
mos pašalpas Austrijos piliečiam padidinti, o imigrantų šeimoms atitinkamai 
sumažinti. 

Teismas pripažino, kad svarstoma — skirtingo elgesio socialinėje sferoje su 
savo šalies piliečiais ir užsieniečiais problema sukėlė plačią diskusiją ne tik visoje 
Austrijoje, bet ir kitose Europos valstybėse, Europos Tarybos narėse. Be to, teis- 
mo nuomone, politikas, kuris leidžia sau daryti tokius rizikingus pareiškimus, 
turėjo žinoti, kad susilauks aštrios reakcijos ir kritikos tiek iš žiniasklaidos, tiek iš 
visuomenės pusės. Taigi, skirtingai nei austrų kolegos, Europos žmogaus teisių 
teismo teisėjai žurnalistą Oberšliką išteisino, o Austriją pripažino pažeidus Euro- 
pos žmogaus teisių konvencijos 10 straipsnį. Nemanau, kad dėl šio Europos žmo- 
gaus teisių sprendimo turėtume pakeisti Lietuvos civilinio proceso kodekso nuo- 
statą, reikalaujančią, kad garbės ir orumo gynimo bylose tikrovės neatitinkančias 
ar netikslias žinias paskleidę žurnalistai privalo įrodinėti tų žinių teisingumą, bet 
šis minėtas Strasbūro teismo sprendimas leidžia daryti mažiausiai dvi išvadas. 
Pirma, kad ši ginčijama nuostata nėra neginčijamas Dievo žodis ir, svarstydami 
konkrečias garbės ir orumo gynimo bylas, Lietuvos teismai turėtų atidžiau ištyrinėti, 

ar paskleistos žinios iš esmės neatitinka tikrovės, ar jose yra tik neesminiai netiks- 
lumai. Į šią problemą atkreipė dėmesį ir Lietuvos Aukščiausiojo teismo teisėjų 
senatas, mūsų daug kartų minėtame 1998 metų nutarime Nr. 1. 

Deja, analizuojant antroje šios knygos dalyje konkrečias civilines garbės ir 
orumo gynimo bylas, įsitikinome, jog mūsų teismai kartais pernelyg sureikšmina 
ginčijamose žiniose esančius netikslumus ir dėl to priima žiniasklaidos priemo- 
nėms nepalankius sprendimus ir nutartis. Čia būtų galima prisiminti, kad ir bylą 
V. Žiemelis prieš „Lietuvos rytą“. Buvęs LR vidaus reikalų ministras iškėlė laik- 
raščiui bylą dėl laikraštyje „Lietuvos rytas“ paskelbto B. Vainauskienės straipsnio, 
kur buvo teigiama, kad vidaus reikalų ministras V. Žiemelis konservatorių parti- 
jos valdybos posėdyje savo partijos kolegas informavo apie tai, jog vidaus reikalų 
ministerija turi konfidencialios ir nepatikrintos premjerą kompromituojančios 
informacijos. O iš tiesų buvo taip, kad p. V. Žiemelis su turima informacija 
pirmiausia supažindino patį premjerą, konservatorių partijos valdybos pirminin- 
ką, o šis vėliau apie tai informavo savo partijos kolegas Konservatorių partijos 
valdybos posėdyje, ir konservatoriai privertė ministrą atsistatydinti dėl jo neko- 
rektiško elgesio su šalies premjeru. Niekas neginčija, kad šiame straipsnyje įsivėlė 
netikslumas, bet jis nepakeitė ir negalėjo pakeisti aprašyto konflikto esmės. Kon- 
servatorių partijos valdyba dėl ministro V. Žiemelio pateiktos informacijos pri- 
vertė pastarąjį atsistatydinti, o ar tą informaciją partijos valdyba gavo tiesiai iš 
V. Žiemelio ar iš savo pirmininko G. Vagnoriaus, kurį pirmiausia ministras in- 
formavo, mano nuomone, yra antraeilis, neesminis dalykas ir, prisiminus tik ką 
aptartą Europos žmogaus teisių teisme nagrinėtą bylą Oberšlikas prieš Austriją, 
galima neabejori, kad jeigu V. Žiemelio — „Lietuvos ryto“ teisminis ginčas būtų 
atsidūręs Strasbūre, jo sprendimą atspėti nebūtų itin sunku dar ir dėl to, kad 
Europos žmogaus teisių teisme itin nesiseka aukšto rango pareigūnams ir politi- 
kams, kurie laimėjo daug bylų prieš žurnalistus savo šalyse. 

Aš visada skeptiškai žiūriu į bandymus vieno ar kito teismo praktikoje: jo 
sprendimuose, nuosprendžiuose ar nutartyse įžvelgti vienokią ar kitokią tenden- 
ciją, nes nėra dviejų visiškai vienodų bylų, jos skiriasi ne tik ieškovų ar atsakovų 
padėtimi ir vieta šalies politiniame visuomeniniame gyvenime, skiriasi kaltinimo 
pobūdžiu, motyvais ir nagrinėjimo įrodymais bei jų nagrinėjimo tvarka. Tačiau, 
kaip sako rusų patarlė: „faktai yra dalykas užsispyręs“, o šiuo arveju faktai yra 
tokie: žurnalistas Oberšlikas Europos žmogaus teisių teisme laimėjo prieš Austri- 
jos Parlamento valdančiosios koalicijos lyderį Grabherį Majerį. Žurnalistas Kas- 

telsas laimėjo prieš Ispanijos Vyriausybę, spaudoje ją apkaltinęs atsakinga už tero- 
rą prieš baskų tautybės žmones ir jų žudynes, žurnalistas Lingensas laimėjo prieš 
Austrijos kanclerį B. Kraiskį (Kreisky), apkaltinusį jį šmeižimu. 

Žurnalistas G. Perna iš dalies laimėjo prieš Palermo prokurorą Kaselį, žur- 
nalistas J. Jersildas laimėjo bylą prieš Danijos teisingumo ministrą, laikraščiai 
„Observer“ ir „The Guardian“ laimėjo bylą prieš Jungtinės Karalystės generalinį 
atornėjų, karūnos teisinį patarėją. Šį sąrašą galima būrų tęsti ir toliau, tačiau iš jo 
visgi galima įžiūrėti tendenciją, kad Europos žmogaus teisių teismo teisėjai tikrai 
nejaučia baimingos pagarbos aukštiems valdžios pareigūnams ir politikams daž- 
niau prioritetą atiduodami ne jų reputacijos gynimo, o spaudos ir žodžio laisvės 
principui. Be to, kai kuriose iš šių aukščiau išvardintų bylų Europos žmogaus 
teisių teismas priėmė ir specialias nutartis, aiškinančias Konvencijos nuostatas ir 
jų taikymą. Manyčiau, kad visų šalių, taip pat ir Lietuvos teismams yra įsidėmėti- 
na Strasbūro teismo nuostata. 

Oberšliko, Lingenso ir kitų bylų sprendimuose pasakyta: „Politikų, vei- 
kiančių viešajame gyvenime kritikos ribos yra žymiai platesnės negu privataus 
asmens. Pirmasis, pasirinkęs tokį gyvenimą, turėtų žinoti, kad jis neišvengia- 
mai atsiveria atidžiai žiniasklaidos ir visuomenės analizei. Kiekvienas jo žodis ar 
poelgis gali būti plačiai komentuojamas ir vertinamas, todėl iš politiko laukia- 
ma ir didesnio pakantumo į kritiką. žinoma, pabrėžia teismas, politikas taip pat 
naudojasi Konvencijos 10 straipsnio 2 dalies apsauga, ginant savo reputaciją, 
bet ji turi būti suderinta su laisvos politinės diskusijos interesais“. Ši nuostata iš 
dalies paaiškina, kodėl politikai taip retai laimi Strasbūre bylas prieš žiniasklai- 
dos priemones, ir tai galėtų būti gera pamoka ir Lietuvos teismams, kur, kaip 
matysime iš lietuviškų bylų analizės, aukšti valdžios pareigūnai ir politikai teis- 
muose dažnai naudojasi nesunkiai pastebimu teisėjų palankumu, o į žiniasklai- 
dos atstovų argumentus ir įrodymus neretai pažiūri itin atsainiai, kaip tai buvo 
P. Varanausko byloje prieš Alytaus laikraštį, E. Grakausko byloje prieš Lietuvos 
Nacionalinį radiją ir televiziją, kai teismai neįsiklausė į pateiktus įrodymus, 
dokumentus, žemėlapius, videojrašus, o patikėjo vienu vieninteliu ieškovo liu- 
dininku, kuris teigė, kad tiltelio per upę niekad nėra buvę, todėl AT deputatas 
E. Grakauskas jo nugriauti negalėjo. 

Prognozės, žinoma, dalykas nedėkingas, tačiau visgi esu įsitikinęs, kad jei- 
gu šios minėtos, o taip pat G. Vagnoriaus byla prieš „Respubliką“, V. Žieme- 
lio - prieš „Lietuvos rytą“ būtų pasiekusios Strasbūrą, Europos žmogaus teisių 

teismo sprendimai, žinant ten nagrinėtas analogiškas bylas, galėjo būti visai 
kitokie negu Lietuvoje. Deja, nė vienas iš lietuvių žiniasklaidos atstovų, pralai- 
mėjęs bylas visose Lietuvos teismų instancijose, į Strasbūrą nesikreipė, tad vie- 
nas iš šios knygelės tikslų ir būtų supažindinti kolegas su Europos žmogaus 
teisių teismo praktika ir paraginti pasiryžti ginti savo teises Strasbūre, kur į 
spaudos ir žodžio laisvės teisės pažeidimus žiūrima labai jautriai ir atidžiai. 

Kalbant apie Europos žmogaus teisių teismų sprendimų įtaką Lietuvai, 
būtina paanalizuoti plačiai nugarsėjusią bylą 


V. Gudvinas (Goodwin) prieš Jungtinę Karalystę. Ją pakankamai detaliai 
pristatėme pirmoje knygos dalyje, tad dabar tik trumpai akcentuosiu tuos bylos 
elementus, kurie gali turėti nemažą reikšmę Lietuvos teisei. Europos žmogaus 
teisių teismas, nagrinėjęs šią bylą, ne tik pripažino, kad Jungtinės Karalystės 
teismai, versdami žurnalistą V. Gudviną (Goodwin) atskleisti savo konfiden- 
cialios informacijos šaltinį, pažeidė Konvencijos 10 straipsnį, bet ir priėmė spe- 
cialią nutartį, kurioje sakoma, jog “informacijos šaltinio apsauga yra viena es- 
minių spaudos laisvės sąlygų“. Ši nuostata niekad negali būti pakeista, išskyrus 
ypatingus atvejus, kai iškyla grėsmė valstybės saugumui ar žmonių gyvybei. 

Manyčiau, kad ši nutartis yra Lietuvai ir ne tik Lietuvai ypač reikšminga, nes 
kategoriškai gina informacijos šaltinio apsaugą, be kurios būtų neįmanoma Lie- 
tuvoje tik beužgimstanti ir pirmuosius žingsnius žengianti tiriamoji žurnalistika. 

O Lietuvoje ši šaltinio apsaugos nuostata per daugiau kaip dešimt metų per- 
gyveno gana ilgą ir dramatišką evoliuciją, kurią norėčiau nors trumpai apžvelgti. 

Pirmasis Lietuvos spaudos įstatymas buvo rengiamas dar nepaskelbus Nepri- 
klausomybės, 1990 sausio-vasario mėnesį. Tačiau šio įstatymo projekto straipsnyje 
apie informacijos šaltinio apsaugą buvo įrašytas šiurpus dalykas ir teigiama, kad žurna- 
listas privalo pasakyti, kas jam suteikė informaciją, jeigu to reikalauja tardytojas, pro- 
kuroras, teisėjas ar kitas teisėtvarkos pareigūnas. Priėmus tokią nuostatą, Lietuvoje 
žurnalistikos informacijos šaltinio paslaptis būrų absoliučiai neapsaugota. Laimei, žur- 
nalistų bendrijai ir užsienio ekspertams spaudžiant, Aukščiausioje Taryboje atsirado 
pakankamai demokratiškai mąstančių deputatų, ir 1990 vasario 9 d. priimtame Lie- 
tuvos spaudos ir kitų masinės informacijos priemonių įstatyme atsirado taip suformu- 
luotas 39 straipsnis: „Nurodyti informacijos šaltinį - neprivalu. Asmens, pateikusio 
informaciją, pavardė gali būti atskleista tik jam pačiam sutikus arba teismo sprendi- 
mu“. Šitoks variantas jau buvo žymiai saugesnis ir demokrariškesnis, bet irgi nepilnai, 

nes įstatyme nebuvo apibrėžta, ar teismas tokį sprendimą gali priimti visais ar tik 
išimtinais, aiškiai nustatytais atvejais. Ogi dabar pavojus buvo tas, kad žurnalisto už 
nešvarius darbus kritikuotas valstybės pareigūnas ar kitoks valdininkas, sugalvojęs, 
kad jo garbė ir orumas yra pažeminti, kreipiasi į teismą, o per teismo procesą gali 
reikalauti priimti sprendimą, kad žurnalistas nurodytų, kuris iš jo pavaldinių ar 
kolegų suteikė žurnalistui įrodymų apie jo kyšio ėmimą ar kitą nusikalstamą poelgį. 
O kadangi mes jau minėjome, kad tokių bylų Lietuvoje ėmė atsirasti šimtais, nebu- 
vo abejonės, kad ministerijose, departamentuose ar kitose valdžios institucijose dir- 
bantys dori ir pilietiškai mąstantys žmonės nebegalės išdrįsti žurnalistų informuoti 
apie savo kolegų ar viršininkų nedorus darbus, žinodami, kad bet kurioje teismo 
byloje viešumon iškils jų pavardės, o po to nulėks ir galvos. 

Todėl tiek Lietuvos žiniasklaidoje, tiek iš užsienio ekspertų lūpų pasipylė 
kritikos lavina dėl šios bei kitų šio įstatymo nuostatų, ir Aukščiausioji Taryba 
lėtai, tiesiog vėžlio žingsniu, bet visgi ėmė rengti ir svarstyti naują spaudos įsta- 
tymą ir pagaliau 1996 m. liepos 26 d. buvo priimtas Lietuvos visuomenės in- 
formavimo įstatymas, atitinkantis visus europinius standartus. Jo 7 straipsnyje 
buvo pasakyta: „Viešosios informacijos rengėjas, jo savininkas ar žurnalistas 
neprivalo nurodyti informacijos šaltinio ir be asmens sutikimo neturi teisės 
nurodyti ją pateikusio asmens vardo, pavardės ir kitų duomenų ir dar - viešo- 
sios informacijos rengėjas jo savininkas ar žurnalistas, pažeidęs šią nuostatą, 
atsako pagal įstatymus, išskyrus tuos atvejus, kai informacija buvo neteisinga“. 
Tokia straipsnio formuluotė nebegalėjo susilaukti jokių priekaištų, ir tai greitai 
ėmė duoti vaisių. Žiniasklaidoje pagausėjo tiriamosios žurnalistikos pavyzdžių 
apie valdžios pareigūnų korupciją, iždo lėšų grobstymą, piktnaudžiavimą savo 
pareigomis ar nesiskaitymą su žmogaus teisėmis ir pan. 

Atrodė, kad žiniasklaidai ilgam laikui yra atrištos rankos atlikti savo, kaip 
daug kartų sakė savo sprendimuose Strasbūro teismas, „viešojo sarginio šuns“ 
funkciją. Bet taip tik atrodė, o iš tiesų greitai paaiškėjo, kad Lietuvoje įstatymas 
kartais yra tik popieriaus lapas, kurį galima perrašyti, pakeisti ir priimti iš naujo. 
Taip 2000 metų vasarą keli Seimo konservatorių frakcijos nariai, kuriuos itin 
nervino neribojama spaudos laisvė, parengė Visuomenės informavimo įstatymo 
pataisas, kuriose buvo numatyta įkurti žiniasklaidą prižiūrinčias, kontroliuojan- 
čias ir baudžiančias institucijas bei iš esmės panaikinti informacijos šaltinio ap- 
saugą, motyvuojant tuo, kad tokios nuostatos galioja Švedijos, Norvegijos bei 
visų kirų Skandinavijos šalių įstatymuose. Tad vėl žurnalistams teko organizuoti 

plačią ir triukšmingą kompaniją, pasitelkiant ir užsienio specialistus, kad būtų 
galima sustabdyti šias pataisas, kurios galėjo visiškai Lietuvoje palaidoti spaudos 
laisvę. Prisimenu vieną didelę Lietuvos žurnalistų sąjungos Kaune organizuotą 
konferenciją, kurioje dalyvavo būrelis Seimo narių bei keli Švedijos Aukščiausio- 
jo teismo teisėjai, kurie kategoriškai atmetė lietuvaičių pasakas apie informacijos 
šaltinio apsaugą Skandinavijoje, pareikšdami, jog reikalauti, kad žurnalistas pasa- 
kyrų, kas jam suteikė informaciją, valdžios pareigūnai turi teisę tik karo, nepa- 
prastosios padėties ir kitokio forsmažer (force majeure!) atveju. 

Šituose debatuose žiniasklaidos žmonėms stiprus argumentas buvo ir 
1996 m. kovo 27 d. priimtas Europos žmogaus teisių teismo sprendimas bylo- 
je V. Gudvinas prieš Jungtinę Karalystę, kuriame Strasbūro teismo teisėjai pa- 
brėžė ypatingą informacijos šaltinio apsaugos reikšmę spaudos laisvei, o tuo 
pačiu ir demokratijai. 

Tačiau, nepaisant visų žurnalistų pastangų, Seimas 2000 m. vasarą visgi 
priėmė tos grupelės konservatorių siūlomas pataisas ir žurnalistai vėl atsidūrė 
ant plonučio ledo. Kelios Lietuvos žurnalistų sąjungos delegacijos, tarp kurių 
narių buvo ir šių eilučių autorius, pora kartų susitiko su šalies Prezidentu 
V. Adamkumi ir išreiškė savo nuogąstavimus dėl teismo priimtų visuomenės 
informavimo įstatymo pataisų įstatymo. Prezidento ilgai įtikinėti nereikėjo, jis 
pareiškė gerai suprantąs šių pataisų žalą ir grėsmę spaudos laisvei ir pažadėjo jų 
nepasirašyti. Prezidentas savo žodį ištesėjo, jis vetavo ką tik priimtą įstatymą ir 
Prezidentūros žmonės kartu su žiniasklaidos atstovais parengė kitas pataisas, o 
iš esmės — naują visuomenės informavimo įstatymo projektą, kurį Seimas tegu 
ir labai nenoriai, balsavę net kelis kartus, visgi 2000 metų rugpjūčio 29 d. pri- 
ėmė. Šio įstatymo 8 straipsnis “Informacijos šaltinio paslaptis, dabar skambėjo 
taip: „Viešosios informacijos rengėjas, jo savininkas ar žurnalistas turi teisę iš- 
saugoti informacijos šaltinio paslaptį, neatskleisti informacijos šaltinio“. 

Ir — viskas. Jokių išlygų, jokių landų žurnalistams sukioti rankas. Žiniask- 
laidos bendruomenė lengviau atsikvėpė, nors ir šiandien niekas nėra garantuo- 
tas, kad valdžioje vėl neatsiras entuziastų, kuriems spaudos laisvė yra tarsi ašaka 
gerklėje ir nesukurs naujų įstatymo pataisų. 

Taip, beje, ir atsitiko, kai LR Konstitucinis teismas svarstė grupės Seimo 
narių prašymą ištirti, ar visuomenės informavimo įstatymo 8 straipsnis neprieš- 





force majeure (pranc.) nepaprastos aplinkybės, kurių negalima nei sustabdyti, nei išvengti, 
nei kuriomis nors priemonėmis pašalinti. 

rarauja LR Konstitucijai. Konstitucinis teismas 2002 m. spalio mėn. priėmė 
sprendimą, kad visuomenės informavimo įstatymo 8 straipsnis dėl informacijos 
šaltinio apsaugos prieštarauja LR Konsritucijos 29 straipsniui: „Įstatymui, teismui 
ir kitoms valstybės institucijoms visi asmenys yra lygūs“. O esą teisme žurnalistas, 
neatskleidžiąs savo informacijos šaltinio, turės pranašumą prieš besiskundžiantį 
pilietį. Tad LR Seimui teks pakeisti minėto įstatymo 8 straipsnį. Bet visa prob- 
lema, kokia bus ta pataisa?.. Europos šalių patirtis šiuo klausimu yra gana skir- 
tinga — nuo kategoriško draudimo teismams reikalauti atskleisti informacijos 
šaltinį iki leidimo to reikalauti ypatingais atvejais. Lietuvos žurnalistų sąjunga 
pasiūlė 8 straipsnio pakeitimo projektą, kuris visiškai atitinka specialią nutartį, 
kurią V. Gudvino (Goodwin) byloje priėmė Europos žmogaus teisių teismas: 
„Teismai negali iš informacijos rengėjo ar jo savininko reikalauti atskleisti 
informacijos šaltinį, išskyrus tuo atveju, kai šaltinio neatskleidimas kelia grėsmę 
valstybės saugumui ar žmonių gyvybei. Reikia tikėtis, kad LR teismas, parody- 
damas pagarbą žmogaus teisių Konvencijai ir Europos žmogaus teisių teismui 
priims būtent tokią formuluotę, nors ką gali žinoti... 

Ir visgi gyventi pasidarė lengviau, nes viltį teikė, kad už mūsų nugarų stovi 
Europos tarptautinės bendrijos patirtis ir galima parama, kur ne paskutinį vaid- 
menį vaidina ir Europos žmogaus teisių teismo sprendimai, iš kurių sprendi- 
mas byloje V. Gudvinas prieš Jungtinę Karalystę jau ne sykį pasitarnavo Lietu- 
voje įtvirtinant minties ir žodžio laisvę. 

Visai kitokią reikšmę Lietuvai turi Europos žmogaus teisių sprendimas 
byloje „Observer“ ir „The Sunday Times“ prieš Jungtinę Karalystę. Minėtiems 
laikraščiams Didžiosios Britanijos generalinis atornėjus iškėlė bylą už tai, kad 
jie išspausdino ištraukas iš Didžiosios Britanijos specialiųjų tarnybų M15 bu- 
vusio agento Piterio Raito (Peter Wrighto) memuarų, kuriuose jis aprašė slap- 
tosios saugumo tarnybos M15 struktūrą, darbo metodus, jos nelegalią ir netei- 
sėtą veiklą tiek Didžiojoje Britanijoje, tiek užsienyje. Britų teismai buvo už- 
draudę laikraščiams spausdinti ar net cituoti atskiras ištraukas iš P. Raito me- 
muarų, nes tokia informacija yra valstybės paslaptis ir ji daro žalą šalies saugu- 
mui. Nepaklusę šiam teismų sprendimui ir išspausdinę dar vieną memuarų 
ištrauką savaitraščiai „The Sunday Times“ ir „Observer“ buvo nubausti 50 tūks- 
tančių svarų bauda. Europos žmogaus teisių teismas 1991 metais svarstė laik- 
raščių peticiją, kurioje britų kolegos skundėsi, jog Jungtinės Karalystės teismai 
pažeidė žodžio ir spaudos laisvę. Strasbūro teismas šioje byloje priėmė dvejopą 

sprendimą. Jis išskyrė du laikotarpius, pirmą, kai P. Raito memuarai dar nebu- 
vo išleisti atskira knyga ir plačiai nepaplitę po pasaulį, ir antrą, kai knyga jau 
buvo pasirodžiusi Australijoje, JAV ir kitose šalyse. 

Europos žmogaus teisių teismas pripažino, kad pirmuoju laikotarpiu Di- 
džiosios Britanijos teismai Konvencijos nepažeidė, nes jie siekė teisėto tikslo 
sutrukdyti skleisti valstybės paslaptis ir tokiu būdu neleisti padaryti žalos šalies 
saugumui, kadangi Europos žmogaus teisių apsaugos Konvencijos 10 straips- 
nio 2 dalyje tarp kitų dalykų, dėl kurių įstatyme numatytais apribojimais gali- 
ma suvaržyti spaudos ir žodžio laisvę, yra paminėtas ir valstybės saugumo mo- 
tyvas. Jeigu kitus anksčiau minėtus Europos žmogaus teisių teismo priimtus 
sprendimus pateikėme kaip galimą argumentą lietuvių žiniasklaidos batalijose 
prieš spaudos laisvės varžymą, kaip Strasbūro pagalbą rengiant ir priimant de- 
mokratiškesnius žiniasklaidos įstatymus, tai į Europos žmogaus teisių teismo 
sprendimą byloje „Observer“ ir „The Sunday Times“ prieš Jungtinę Karalystę 
žiūrime kaip į aiškų įspėjimą lietuvių žiniasklaidai nejuokauti ir nedaryti kvai- 
lysčių su informacija, kuri laikoma valstybės paslaptimi. O tokių bandymų jau 
būta. 1994 metais keli šalies dienraščiai pranešė, kad Lietuva užpirko didelį 
kiekį ginklų Respublikos ginklų fondui ir aprašė to pirkinio kainas, ginklų spe- 
cifiką, kas, be jokios abejonės, yra valstybės paslaptis. Vyriausybės rūmuose 
tuomet kilo nemažas sambrūzdis, pasigirdo balsų, siūlančių šiems laikraščiams 
iškelti bylas už valstybės paslapčių pagarsinimą, tačiau bylos taip ir nebuvo iš- 
keltos, ir, regis, dėl dviejų priežasčių. Pirma, kad tada dar nebuvo priimtas 
Valstybės paslapčių įstatymas, o galiojo tik Vyriausybės nutarimas dėl Valsty- 
bės paslapčių. Ir antra, neseniai buvo pasibaigęs visą Lietuvą sudrebinęs spau- 
dos streikas, ir vėl konfliktuoti su žiniasklaida valdžia, atrodo, neišdrįso. Dabar 
padėtis pasikeitė. 2000 metais LR Seimas priėmė Valstybės paslapčių ir jų ap- 
saugos įstatymą, kur detaliai aprašytos visos politinės, ekonominės, karinės tei- 
setvarkos, mokslo ir technikos žinios, kurių praradimas arba neteisėtas atsklei- 
dimas gali pažeisti Lietuvos Respublikos suverenitetą, šalies gynybinę ar ekono- 
minę galią, pakenkti Lietuvos Respublikos konstitucinei santvarkai bei politi- 
niams interesams, sukelti pavojų žmogaus gyvybei ir sveikatai, jo konstituci- 
nėms teisėms ir laisvėms. 

O jeigu kam nors iš žiniasklaidos pasaulio labai niežti nagai pasirodyti 
narsiam ir parašyti apie Valstybės ginkluotųjų pajėgų ginkluotę, apie šalies gy- 
nybinį rezervą, apie vertybinių popierių, dokumentų, banknorų, monetų tech- 

nologinės apsaugos elementų kūrimą ir panaudojimą, apie Ignalinos atominės 
elektrinės apsaugos organizavimą ir daugelį kitų įstatyme apibrėžtų dalykų, toks 
narsuolis turėtų žinoti, kad šį kartą jis tikrai susilauks ne tik bylos, bet ir gana 
griežtos bausmės ir šiuo atveju net iš Strasbūro nederėtų laukti jokios pagalbos, 
nes šis teismas atidžiai skaito Europos žmogaus teisių konvenciją, kurioje vals- 
tybės saugumo klausimas yra itin stipriai akcentuojamas. 

Visai kitokio pobūdžio mintys kilo, susipažinus su Europos žmogaus tei- 
sių teismo sprendimais Handisaido (Handyside) byloje prieš Jungtinę Karalys- 
tę bei Miulerio (Muller'io) ir kitų byloje prieš Šveicariją. Ir leidėjas iš Londono, 
ir dailininkas iš Šveicarijos savo šalyse buvo nuteisti už nepadorių publikacijų 
platinimą. Jų peticiją svarstęs Europos žmogaus teisių teismas nusprendė, kad 
nacionalinių teismų nuosprendžiai yra teisingi ir teisėti, nes jų tikslas buvo 
moralės apsauga, kaip tai numatyta Europos žmogaus teisių konvencijos 10 
straipsnio 2 dalyje, todėl, teismo nuomone, nei Didžioji Britanija, nei Šveicari- 
ja Konvencijos nepažeidė. Tačiau prieš priimdami šį sprendimą Strasbūro tei- 
sėjai ilgai ir karštai diskutavo, kadangi nė vienoje iš Konvenciją priėmusių šalių 
įstatymuose nėra vieningo ir aiškaus moralės apibrėžimo, jo nėra ir tarptauti- 
niuose teisės aktuose, o, kaip ne sykį pabrėžė Europos žmogaus teisių teismas, 
žmogus gali būti nuteistas ir nubaustas tik remiantis įstatyme esančiais tiksliais 
ir vienaprasmiškai suprantamais apibrėžimais, kad pagal juos galėtų reguliuoti 
savo elgesį. 

Nei dėl pono Handisaido, nei pono Miulerio bėdų mums labai galvos 
neskauda, nes turime ir savų lietuviškų problemų, kurias ir priminė minėta 
Strasbūro teisėjų diskusija. 

Lietuvoje jau geras dešimtis metų vyksta arši, bet ne itin sėkminga kova su 
pornografijos platinimu. LR visuomenės informavimo įstatymo straipsnyje „Ne- 
skelbtina informacija“ pasakyta, kad pornografiją platinti draudžiama, o LR 
baudžiamojo kodekso 242 straipsnis teigia: „Pornografinių raštų, spausdintų 
leidinių, atvaizdų ar kitokių pornografinio pobūdžio daiktų gaminimas arba 
laikymas, turint tikslą juos platinti, taip pat jų platinimas baudžiami laisvės 
atėmimu iki dviejų metų arba bauda“. 

Tačiau nei pirmame, nei antrame, nei jokiame kitame Lietuvos teisiniame 
akte nerasime pornografijos sąvokos apibrėžimo. Tai nėra paprasta smulkmena 
ar formalumas. Vargu ar galės būti nuteistas pars įžūliausias šlykščiausių pornog- 
rafinių filmų ar žurnalų gamintojas ir platintojas, nes teisme jis visai teisėtai galės 

paaiškinti: „Iš kur aš galėjau žinoti, kad tai yra pornografija? Būčiau žinojęs, bū- 
čiau neplatinęs, bet parodykit man įstatymą su pornografijos apibrėžimu?..“ Pa- 
gal dabartinius Lietuvos įstatymus policininkas ar tardytojas, sulaikęs pornografi- 
nių daiktų platintoją, norėdamas atiduoti jį teismui, turi gauti žurnalistų ir leidė- 
jų etikos komisijos išvadas, nes Visuomenės informavimo įstatymas įpareigoja 
etikos komisiją nustatyti, kad leidinys ar filmas yra erotinio, smurtinio ar pornog- 
rafinio pobūdžio. 

Žurnalistų ir leidėjų etikos komisija turi sudariusi ir patvirtinusi savo kri- 
terijus, pagal kuriuos spaudiniai ar filmai priskiriami erotinio, smurtinio ar 
pornografinio pobūdžio kūriniams, o savo išvadas ji pateikia policijai ar proku- 
ratūrai, kuri sulaikė, jos nuomone, neabejotiną pornografijos platintoją, bet be 
komisijos išvadų negali jo atiduoti teismui. Tačiau toks šlykštukas, turintis gud- 
resnį advokatą, be vargo išvengs kalėjimo, nes teisme įrodinės, kad žurnalistų ir 
leidėjų etikos komisijos išvados ir kriterijai nėra teisiniai dokumentai. 

Dar daugiau — net ir nuteisto ar kalėjiman pasodinto pornografijos platin- 
tojo peticija nesunkiai gali nukeliauti į Strasbūrą, o Europos žmogaus teisių 
teismo sprendimas būtų nesunkiai nuspėjamas, nes šio teismo teisėjai pirmiau- 
sia nagrinės, ar žmogus yra nuteistas pagal įstatymą, kuriame yra aiškiai ir tiks- 
liai apibrėžtas jo padarytas nusikaltimas, o šiuo atveju, kaip minėjau, joks mūsų 
įstatymas nėra apibrėžęs, kas yra pornografija. 

Lietuvos žiniasklaidai svarbi gali būti ir iš pirmo žvilgsnio tarsi banali ir 
proziška Europos žmogaus teisių teisme nagrinėta byla Bartoldas (Barthold) 
prieš Vokietiją. Veterinarijos gydytojas Bartoldas Vokietijoje buvo nuteistas 
ir nubaustas už tai, kad toleravo ir net bendrininkavo laikraštyje “Hamburger 
Abendblart,, paskelbiant savo klinikos reklamą, prisidengiant svarstymais apie 
veterinarinės pagalbos problemas Hamburge. Vokietijos teismai pripažino, 
kad laikraštyje išspausdintas tekstas yra paslėpta ir nelojali reklama, kuria p. 
Bartoldas įgijo komercinį pranašumą prieš savo konkurentus, ką draudžia 
Vokietijos įstatymas dėl lojalios konkurencijos. Tiesa, Europos žmogaus tei- 
sių teismas visgi pripažino, kad Vokietija nepažeidė Konvencijos 10 straips- 
nio, nes minėto laikraščio tekste, be reklamos, buvo ir teiginių, kurie domina 
platų skaitytojų ratą. 

Tačiau mus ne tiek domina vargšo veterinaro likimas, kiek šioje byloje 
paliesta paslėptos reklamos problema, nes Lietuvoje šis reiškinys klestėre klesti. 
Prisidengusi neva svarbia reportažo tema apie mieste atidarytą prekybos centrą, 

restoraną ar automobilių servisą mūsų žiniasklaida, o ypač dienraštinė spauda 
taip vaizdingai nupiešia šių įmonių grožybes, patogumus ir žemas kainas, kad 
net bukiausias skaitytojas supranta esąs vedžiojamas už nosies reklamą užmas- 
kavus tariama informacijos svarba, nors po tokiu „reportažu“ nepamatysime 
užsakymo numerio. Paslėptos reklamos maštabai išties yra didžiuliai. Mano 
studentai žurnalistai universitete per žiniasklaidos etikos ir teisės pratybas pa- 
prašyti atnešti paslėptos reklamos pavyzdžių, kasmet arvelka tokias šūsnis iškar- 
pų, jog susidaro įspūdis, kad Lietuvoje nėra nė vieno laikraščio, kuris neužsiim- 
tų šiuo tikriausiai pelningu, bet nelabai garbingu verslu. 

Iki šiol buvo tik vienas dokumentas, smerkiantis tokią veiklą — Lietuvos 
žurnalistų etikos kodeksas, kurio 35 straipsnis teigia: „Negalima skelbti moka- 
mos reklamos, dangstant ją nešališka informacija. Žurnalistas negali imti atly- 
ginimo už paslėptą reklamą“. 

Etikos komisija, remdamasi savo kodeksu ne kartą svarstė šią problemą, 
apeliavo į leidėjų garbę ir sąžinę, nes paslėpta reklama diskredituoja ne tik atski- 
ro leidinio, bet ir visos žiniasklaidos ir apskritai žurnalistikos prestižą bei visuo- 
menės pasitikėjimą ja. Suvokę, kad yra vedžiojami už nosies viename, antrame, 
trečiame laikraštyje, žmonės ima nepasitikėti visais, net nekalčiausioje informa- 
cijoje įžiūrėdami slaptą reklamą ir užsakymą. Deja, tenka konstatuoti, kad eti- 
kos komisijos pastangos kol kas yra balsas tyruose, ir nusveria paprastas intere- 
sas — laikraščių leidėjams nesunkiai uždirbti nemažus pinigus, juo labiau, kad 
etikos komisija nėra represinė struktūra, negalinti nei teisti, nei bausti, ir — ačiū 
Dievui, tam yra teismai. Gi etikos kodeksas ne įstatymas ir už jo nesilaikymą 
skaudesnių bausmių nenumatyta. Tačiau pastaruoju metu padėtis pasikeitė: 
2000 metais LR Seimas priėmė Reklamos įstatymą, kuriame pasakyta, jog už 
paslėptą, klaidinančią ar kitokią žalingą reklamą visuomenės informavimo prie- 
monė gali būti nubausta net keliasdešimt tūkstančių litų bauda. Tiesa, kol kas 
šis Reklamos įstatymas labai efektyviai neveikia, bet tai tik laiko klausimas, ir 
ateis diena, kai laikraščių leidėjams teks pasukti galvą, ar spausdinti paslėptą 
reklamą ir mokėti dešimt tūkstantines baudas, ar jos atsisakyti ir prarasti savo 
juodąsias pajamas?.. Apsispręsti teks leidėjams ir redaktoriams patiems, čia tik 
noriu pabrėžti, kad, pralaimėję bylas Lietuvoje, tokie leidėjai ir redaktoriai var- 
gu ar susilauktų užuojautos ir Strasbūre. 

Ir paskutinė Europos žmogaus teisių teismo byla, kuri ne tik gali turėti, 
bet jau ir turėjo įtakos Lietuvai, bent jau vienam jos piliečiui, tai M. Jersildo 

(Jersild'o) byla prieš Daniją. Danmarks radijo žurnalistas M. Jersildas parengė 
laidą Danijos televizijai, kur vedė pokalbį su grupe ekstremistiškai nusiteikusių 
Kopenhagos jaunuolių, kurie grubiai užsipuolė imigrantus iš Afrikos, Azijos ir 
kai kurių Europos šalių. Kalbėtojai išvadino šiuos žmones gyvuliais, Danijos 
siurbėlėmis, apkaltino juos narkomanijos, venerinių ligų platinimu, banditiz- 
mu ir reikalavo, kad šalies Vyriausybė mažiau įsileistų į Daniją imigrantų ir 
apribotų jų pilietines teises. Už rasistinių pareiškimų platinimą Kopenhagos 
prokuratūra M. Jersildui iškėlė baudžiamąją bylą, o visų instancijų teismai pri- 
pažino jį kaltu ir nubaudė pinigine bauda. 

Europos žmogaus teisių teismas, 1994 metais svarstęs M. Jersildo peticiją, 
griežtai pasmerkė bet kokias rasinės diskriminacijos formas, ypač žiniasklaido- 
je, tačiau šiuo atveju teismas pripažino, kad M. Jersildas ne pats platino rasisti- 
nius pareiškimus, o tik surengė laidą, tuo atlikdamas savo, kaip žurnalisto, pa- 
reigą informuoti visuomenę apie šį Danijoje vis labiau plintantį reiškinį — rasiz- 
mo apraiškas, nes panašių į Kopenhagos jaunuolių grupės atsiranda ir kitose 
šalies vietose ir tampa rimta socialine problema. Teismams nubaudus M. Jersil- 
dą, būtų atimtas ir kitiems žiniasklaidos atstovams noras diskutuoti aktualiais 
visą visuomenę dominančiais klausimais. Tad Europos žmogaus teisių teismas 
ne be abejonių, visgi pripažino, kad Danija nepažeidė Europos žmogaus teisių 
konvencijos 10 straipsnio. 

Netrukus 1996 metais panaši istorija įvyko ir Lietuvoje. Jaunas radijo žur- 
nalistas Tomas Svilas Nacionaliniame radijuje surengė panašų pokalbį su radi- 
kalių pažiūrų Vilniaus ir Kauno jaunuoliais, kurie panašiai kaip jų Danijos 
bendraminčiai užsipuolė Lietuvoje gyvenančius rusus, ukrainiečius, baltaru- 
sius, išvadino juos okupantais, padariusiais Lietuvoje daugybę nusikaltimų žmo- 
niškumui, ragino Lietuvos žmones juos trenkti per sieną ir išvaryti į savo na- 
mus, o šalies valdžią nesuteikti tokiems žmonėms Lietuvos pilietybės ir trak- 
tuoti juos kaip okupantus. Šią laidą išgirdo keli Seimo nariai ir ėmė spausti 
LRTV vadovus, kad žurnalistą T. Svilą atleistų iš darbo. Šis, apimtas panikos, 
pagalbos ir patarimo kreipėsi į žurnalistų ir leidėjų etikos komisiją, kuriai tuo 
metu pirmininkavo šių eilučių autorius. Ir nors komisija paprastai nesileisdavo 
į žurnalistų ir administracijos konfliktus, tačiau riba tarp žiniasklaidos etikos ir 
teisės niekad nebūna labai ryški, o šiuo arveju buvau įsitikinęs, kad Nacionali- 
nio radijo vadovai, ruošdamiesi atleisti žurnalistą, pažeidė visuomenės infor- 
mavimo įstatymą, kurio 10 straipsnis teigia, kad „kiekvieno viešosios informa- 

cijos rengėjo savininkas privalo paskirti asmenį (vyriausiąjį redaktorių ir pan.), 
kuris atsako už visuomenės informavimo priemonės turinį“. Tad pokalbyje su 
Nacionalinio radijo direktoriumi V. Mičiuliu paaiškinau, kad jeigu dėl tos lai- 
dos kažką reikia nubausti ir atleisti, tai ta auka pagal įstatymą turėtų būti pats 
radijo direktorius V. Mičiulis arba RTV generalinis direktorius A. Ilginis, kurie 
o ne paprastas žurnalistas, yra atsakingi už visas LRTV transliuojamas laidas. 
T. Svilas, jeigu būtų atleistas iš darbo, žadėjo bylinėtis Lietuvos teismuose, o 
čia neradęs teisybės, kreiptis į Europos žmogaus teisių teismą, kuris buvo išnag- 
rinėjęs panašų konfliktą Jersildo byloje prieš Daniją ir dėl panašių pareiškimų 
Jersildą išteisinęs. Galų gale T. Svilas buvo paliktas ramybėje, o nežymia admi- 
nistracine nuobauda, berods, papeikimu buvo nubausta radijo vaikų ir jauni- 
mo laidų vyriausioji redaktorė, kuri vizavo ginčijamos laidos išleidimą į eterį. 

Baigiant kalbą apie Europos žmogaus teisių teismo sprendimus žiniasklai- 
dos bylose belieka tik reziumuoti, kad šio teismo sprendimai Lietuvai yra labai 
svarbūs ir reikšmingi. Vienu atveju padedantys žiniasklaidai atsispirti valdžios 
sprendimui parengti bei priimti nedemokratiškus žiniasklaidos įstatymus, o, 
kita vertus, Strasbūro teismo sprendimai neretai gali būti įspėjamieji signalai 
mūsų žurnalistams nedaryti klaidų, dėl kurių pasekmių jų negalės apginti joks 
tarptautinis teismas. Bet kuriuo atveju pirmiausia — ir žiniasklaidai, ir mūsų 
žurnalistams, ir teisėjams reikia geriau išstudijuoti ir išmanyti Europos žmo- 
gaus teisių teismo jurisprudenciją. 

Tačiau vis dėlto būčiau laimingas, jeigu šią knygelę pirmiausia perskaitytų 
Lietuvos civilinių teismų teisėjai ir pagal čia aprašytas Europos žmogaus teisių 
teisme priimtus sprendimus ir specialias nutartis į juos atsižvelgtų ir nagrinėda- 
mi analogiškas žiniasklaidos civilines garbės ir orumo gynimo bylas. 

Strasbūro teismo praktika nepaprastai svarbi yra ir Lietuvos žiniasklaidai. 
Ji turėtų padrąsinti mūsų žiniasklaidos pasaulio žmones pasekti savo kolegų iš 
kitų Europos šalių pavyzdžiu ir ginti nacionaliniuose teismuose neretai pažei- 
džiamas teisės į laisvą žodžio ir minties raišką. Gal aš neturiu pilnos informaci- 
jos, bet šiuo metu žinau tik vieną vienintelį atvejį, kai Lietuvos žiniasklaida 
rengėsi kreiptis į Strasbūrą. Tai laikraščio „Respublika“ parengta peticija Euro- 
pos žmogaus teisių teismui dėl Lietuvos teismų priimtų sprendimų civilinėje 
byloje G. Vagnorius prieš „Respubliką“, apie kurią gana plačiai kalbėsime. Ta- 
čiau „Respublika“ neapsižiūrėjo, kad uždelsė laiką, o praėjus daugiau kaip pu- 
sei metų po galutinio teismo sprendimo Lietuvoje ar nutarties priėmimo nacio- 

naliniuose teismuose, Europos žmogaus teisių teismas jokių peticijų nebepri- 
ima ir iš esmės jų nenagrinėja. Gaila, nes „Respublika“ turėjo nemažų galimy- 
bių laimėti šią bylą kaip daugelį teisminių ginčų Strasbūre nagrinėtose bylose 
laimėjo visas būrys žurnalistų ir leidėjų iš kitų Europos šalių. O „Respublikos“ 
pergalė Strasbūre būtų buvęs laimėjimas ir visai Lietuvos žiniasklaidai. Tačiau 
Europos žmogaus teisių sprendimų reikšmė Lietuvos žurnalistikai neapsiriboja 
vien padrąsinimu kreiptis į Strasbūrą. Dar dažniau šio teismo sprendimai yra ar 
turėtų būti įspėjantis signalas Lietuvos žurnalistams nepažeisti galiojančių šalies 
įstatymų, neatsakingai renkant ir rengiant informaciją spaudai, nes tokiu atve- 
ju nelabai padės ir Europos žmogaus teisių teismas, šiaip jau tvirtai ir nuosekliai 
ginantis žodžio ir spaudos laisvę. 

Ir paskutinė pastaba — norint, kad Europos žmogaus teisių teismo sprendi- 
mai taptų išties veiksmingomis pamokomis tiek Lietuvos teisėjams, tiek žurna- 
listams, pirmiausia reikia juos išstudijuoti žymiai geriau negu tai darome dabar. 
Taigi yra gražaus darbo tiek Lietuvos žurnalistų profesinėms organizacijoms, 
tiek aukščiausioms šalies teisėtvarkos institucijoms. 


I| dalis 


Žiniasklaidos bylos Lietuvos 
teismuose 


ŽINIASKLAIDOS BYLOS LIETUVOS TEISMUOSE 610 





Bylų dinamika 1994-2001 m. ir jų bendrosios tendencijos. 
Abejotini Lietuvos teismų sprendimai 


Lietuvos Respublikos žiniasklaida savo darbui ir kūrybai šiandien turi pa- 
kankamai normalias sąlygas. Visų pirma tai pasakytina apie Lietuvos žiniasklai- 
dos teisinę bazę. 1996 Seimo priimtas Nacionalinio radijo ir televizijos įstaty- 
mas, tais pačiais metais — visuomenės informavimo įstatymas, kurio pataisas, 0 
iš esmės — naują įstatymą Seimas priėmė 2000 metais, leidžia kalbėti apie gali- 
mybę žiniasklaidai naudotis viena iš svarbiausių demokratijos vertybių — spau- 
dos laisve, užkirtus valdžiai kone visus kelius kontroliuoti, valdyti ar kitaip įra- 
koti žiniasklaidą. Ir tai yra ne tik mano nuomonė. 1960 metais JAV prezidento 
T. Roosewelt'o našlė Eleanor Roosewelt įkūrė visuomeninę organizaciją „Free- 
dom House“ („Laisvės namai“), kuri visame pasaulyje tiria demokratines verty- 
bes, tarp jų ir spaudos laisvę. JAV Vyriausybės palaikoma ši organizacija gyvuo- 
ja iki šiol, „Freedom House“ ekspertai 1998 metais buvo atvykę į Vilnių, ir, 
susipažinę su Lietuvos žiniasklaidos įstatymais, savo organizacijos biuletenyje 
pareiškė nuomonę, kad Lietuvos žiniasklaidos įstatymai yra patys demokra- 
tiškiausi tarp visų Rytų ir Centrinės Europos šalių. Žinoma, Lietuvos, kaip ir 
bet kurios kitos civilizuotos šalies, įstatymuose yra apribojimų, ginančių žmo- 
gaus teises bei valstybės interesus, tačiau tie apribojimai visiškai atitinka europi- 
nius standartus, įtvirtintus daugelyje tarptautinių teisės aktų ir visų pirma Eu- 
ropos demokratijos ir žmogaus teisių šventame rašte — 1950 metais Europos 

Tarybos priimtoje Europos žmogaus teisių ir pagrindinių laisvių apsaugos kon- 
vencijoje, kur yra įtvirtinti fundamentalūs žiniasklaidos ir žodžio laisvės bei jos 
atsakomybės principai. Lietuvos Respublikos Seimas 1995 metais ratifikavo šią 
konvenciją ir ji tapo mūsų šalies vidinės teisės sistemos dalimi, su kuria derina- 
mi visi priimami įstatymai, taip pat ir žiniasklaidą reguliuojantys teisės aktai. 
Taigi dėl spaudos ir žodžio laisvės Lietuvos žiniasklaidai didesnių proble- 
mų, tegu ir su šiokiomis tokiomis išimtimis, nekyla. To negalima pasakyti apie 
Lietuvos žiniasklaidos ekonominę padėtį. Tam yra ir objektyvios priežastys. 
Lietuvos su jos 3,6 milijono gyventojų rinka nelengvai gali išlaikyti tokį ganė- 
tinai didelį viešosios informacijos priemonių skaičių. Lietuvoje veikia 118 radi- 
jo ir televizijos programų transliuotojų, 361 laikraštis ir 349 žurnalai bei biule- 
teniai. Tie skaičiai, ypač kalbant apie žurnalus ir biuletenius, pastaraisiais me- 
tais didėja, kas leidžia tvirtinti, jog ir šioje sferoje didelių tragedijų nėra. 
Tačiau, išskyrus Lietuvos Nacionalinį radiją ir televiziją, kurios dalį paja- 
mų sudaro dotacijos iš šalies biudžeto, visos kitos Lietuvos viešosios informaci- 
jos priemonės iš esmės gyvena iš reklamos, o jos apimtys tiesiogiai priklauso 
nuo šalies ekonominės situacijos. Ypač sunkūs Lietuvos žiniasklaidai buvo pir- 
mieji penkeri Nepriklausomybės metai 1990-1995, kai šalies ekonomika per- 
gyveno krizę, gamyba, o tuo pačiu ir BVP (bendras vidinis produktas) neaugo, 
bet smuko, ir ne viena viešosios informacijos priemonė, negaudama pakanka- 
mai pelno iš reklamos, buvo priversta savo veiklą nutraukti. Pastaruoju laiku 
padėtis ėmė keistis į gerąją pusę. Lietuvos BVP kasmet padidėja 4-5 procentais. 
Ir nors paprastas žmogus dėl to didesnio savo kasdieninio gyvenimo pagerėji- 
mo nelabai jaučia, tačiau šalyje atsiranda vis daugiau prekes gaminančių ar pa- 
slaugas teikiančių firmų, kurios išgali pirkti nepigiai kainuojančią reklamą vi- 
suomenės informavimo priemonėse, kur reklamos apimtys per pastaruosius 3— 
4 metus nuolat didėjo, ir ta tendencija išliko iki šių dienų. Rinkos tyrimų kom- 
panija SIC Galup Media tai įrodė savo pastaraisiais tyrimais, kurie buvo pa- 
skelbti 2002 rugsėjį. Jos atlikti skaičiavimai rodo, kad per pirmuosius septynis 
2002 metų mėnesius reklamos apimtys Lietuvos žiniasklaidoje tebeauga. Ypač 
tai ženklu Lietuvos televizijų stotyse, kur reklaminių transliacijų trukmė per 
tuos pačius 2002 metų mėnesius pailgėjo net 50 procentų. Spaudoje reklamos 
apimčių augimas kuklesnis ir skelbimų plotas čia padidėjo tik 3,9 proc., tačiau 
ir spaudoje reklamos yra gerokai daugiau negu jos buvo per tą patį laikotarpį 
1999 metrais. Lietuvos Vyriausybė, o ir statistikos specialistai prognozuoja, jog 

panašus 4—5 proc. gamybos, o tuo pačiu ir BVP augimas numatomas ir per 
kelis ateinančius metus. 

Taigi Lietuvos žiniasklaida šiandien gali naudotis gana plačia spaudos ir žo- 
džio laisve ir kol kas turi bent jau pakenčiamas ekonomines sąlygas. Ir vis dėlto 
nedrįsčiau teigti, kad Lietuvos spauda, radijas ir televizija šiandien gyvena savo 
aukso amžių ir neturi rimtų problemų. Jų pakanka, ir pirmiausia tarp žiniasklai- 
dą varginančių bėdų minėčiau šimtus bylų, kurios kasmet yra iškeliamos Lietu- 
vos viešosios informacijos priemonėms ir kurios dėl daugelio priežasčių Lietuvos 
žurnalistikai tapo tikra Dievo rykšte. Dažniausiai tai civilinės garbės ir orumo 
gynimo bylos, kurias kelia tiek fiziniai, tiek juridiniai asmenys. Jų skaičiai yra 
šiurpinantys ir dar liūdniau, kad jie turi tendenciją didėti. 

Štai kaip atrodo civilinių garbės ir orumo gynimo bylų dinamika per pas- 
taruosius 10 metų: 

1991 teismuose buvo išnagrinėta 141 garbės ir orumo gynimo byla 


1992 - 209 


1993-3371 
1994 - 421 
1995 - 637 
1996 - 619 
1997 - 295 
1998 - 288 
1999 - 270 
2000 - 325 
2001 - 200. 


Taigi per kelis pastaruosius metus bylų šiek tiek sumažėjo, bet jų skaičius 
ir šiandien vis vien yra labai didelis, o per 10 metų vidutiniškai išnagrinėjama 
daugiau kaip 350 bylų. 

Žinoma, ne visose šiose bylose atsakovais buvo viešosios informacijos prie- 
monės. Asmens garbę ir orumą gali pažeminti ir kolegos ar viršininko tarnybi- 
nis raštas ar nepagarbus atsiliepimas paprasčiausiose kaimo vakaruškose, tačiau 
didžiąja dauguma arvejų garbės ir orumo gynimo bylose atsakovu buvo žiniask- 
laidos priemonės. Rašydamas šią knygelę išanalizavau 275 bylas, kurios teis- 
muose buvo nagrinėjamos 1994-2001 metais, iš jų net 270 buvo iškeltos vie- 
šosios informacijos priemonėms, iš 637 1995-1996 metais nagrinėtų bylų 619 
atvejų atsakovu irgi buvo žiniasklaidos priemonės. 

Žinoma, kasmer šie skaičiai skiriasi, galima ir mano skaičiavimų paklaida, 
tačiau išnagrinėjęs šūsnį bylų, drįstu teigti, kad proporcija lieka beveik ta pati — 
kasmet civilinėse garbės ir orumo gynimo bylose atsakovais yra maždaug 90- 
95 procentų viešosios informacijos priemonės ir tik nedidelėje dalyje — kiti 
fiziniai ar juridiniai asmenys. Kaip paaiškinti tokią milžinišką bylų laviną, kuri 
kasmet yra iškeliama žiniasklaidos priemonėms? Ir ne tik iškeliama, nemažą jų 
dalį — beveik pusę, o tiksliau 43 procentus tokių bylų atsakovai — viešosios 
informacijos priemonės pralaimi. Kodėl taip yra bandysiu analizuoti ir ieškoti 
atsakymo toliau šioje knygelėje. Iš pirmų po ranka papuolusių bylų kiltų pa- 
prasčiausias atsakymas — kalti patys žurnalistai, redaktoriai ir leidėjai, kurie ne- 
atsakingai skelbia nepatikrintą ir tikrovės neatitinkančią informaciją, kuri že- 
mina rašinio ar laidos herojaus garbę ir orumą. Dalis tiesos tokiame pasakyme 
yra, nes ypač pirmaisiais Lietuvos Nepriklausomybės metais į žurnalistiką plūs- 
telėjo būriai žmonių, kurie turėjo labai miglotą supratimą apie šios profesijos 
pagrindus, jos teisę ir etiką, tačiau įstatymai nedraudė ir neribojo, kas gali būti 
žurnalistu, redaktorium ar leidėju. Nebuvo reikalaujama nei žurnalistinio išsi- 
mokslinimo diplomo, nei praktinės tokio darbo patirties, todėl vadinamųjų 
žiniasklaidos darbuotojų skaičius išaugo staiga tarsi sprogimas. Štai 1987 me- 
tais Lietuvos žurnalistų sąjungoje, į kurią buvo priimami visi vadinamieji pro- 
fesionalai, kurie didžiąją dalį savo pajamų gauna iš žurnalistinio darbo, buvo 
520 narių, 1990 metais jų skaičius išaugo iki 645, o 2001 metais žurnalistų 
sąjungos nario bilietą jau turėjo 1200 žmonių. Beveik nėra abejonės, kad per 
tokį trumpą laiką jie negalėjo baigti nei aukštųjų žurnalistikos mokslų, išstudi- 
juoti žiniasklaidos pagrindų, jos teisės, žurnalisto etikos. Žymi tų žmonių dalis 
atėjo į žiniasklaidą, galima sakyti, tiesiog iš gatvės, pakviesti savo draugų, gimi- 
naičių ar pažįstamų. Nemaža dalis tų naujųjų žiniasklaidos specialistų-žurnalis- 
tų, redaktorių ar leidėjų apie savo darbą žinojo tik vieną paprastą tiesą — jo 
laikraštis, žurnalas ar RTV stotis gyvuos ir uždirbs pinigus, jeigu nuolat skelbs 
apie skandalus ir sensacijas, rašys apie paskalas, žinomų žmonių privatų gy- 
venimą be jokių moralės ar etikos apribojimų. Ar ne dėl to Lietuvos teismuo- 
se per pastaruosius dešimt metų buvo nagrinėjama tūkstančiai bylų dėl gar- 
bės ir orumo gynimo, žiniasklaidoje paskelbus neteisingas ir žmogų žeidžian- 
čias žinias?.. 

Tačiau tai būtų tik vienas ir jokiu būdu ne vienintelis atsakymas, kodėl 
toks nepaprastai didelis yra šitokių bylų skaičius. Yra ir kita medalio pusė: iš- 

analizavus šūsnį bylų, į akis krinta faktas, kad tarp ieškovų, kurie yra įsitikinę, 
jog žiniasklaidos priemonė pažeidė jų garbę ir orumą, didelę dalį sudaro ne 
paprasti šalies piliečiai, o aukšti valstybės pareigūnai politikai ar šiaip valdinin- 
kai, kurių darbą kritikavo (kitas klausimas — pagrįstai ar ne) laikraštis, žurnalas 
ar RTV stotis. Į teismus ginti savo garbės ir orumo būriais eina premjerai ir 
ministrai, deputatai ir žemesnio rango valdininkai, ir dažna byla diktuoja išva- 
dą, jog šitiems ponams ne tiek rūpi jų garbė ir orumas, kiek noras pasirodyti 
savo viršininkams, jog jie buvo kritikuoti neteisingai. Drįstu teigti, jog nemažą 
dalį tokių ieškovų į teismą atvedė ir noras papildyti savo pinigines. Apie tai 
kalbėtų ir tas faktas, jog civilinių bylų dėl garbės ir orumo skaičius ženkliai 
padidėja, kai tik Seimas priima naują įstatymą ar įstatymo pataisą, kuri padidi- 
na atlyginimą už patirtą moralinę žalą. Ar į viršų aiškiai šaunanti bylų skaičiaus 
kreivė nėra tiesiogiai susijusi su to atlyginimo didėjimu? Tam tikras sąsajas šia- 
me procese įžvelgiu ir galiu jas pagrįsti skaičiais. Taigi, kai 1994 metais LR 
Seimas pakeitė naują civilinį kodeksą, kurio 7“ straipsnis dabar teigia: „Masinės 
informacijos priemonės, organizacijos ar asmenys, paskelbę tikrovei neatitin- 
kančias žinias, žeminančias asmens garbę ir orumą, o taip pat be asmens sutiki- 
mo informaciją apie jo asmeninį gyvenimą atlygina moralinę žalą, kurios dydį 
kiekvienu atveju nuo 500 iki 10 000 litų nustato teismas.“ Taigi, įsigaliojus 
šiam straipsniui, Lietuvoje buvo nagrinėjama 421 byla dėl garbės ir orumo 
gynimo. Įsidėmėkite šiuos skaičius nuo 500 iki 10 000 litų. Tuo metu teismuo- 
se buvo įsigaliojusi praktika neskirti nei pačio aukščiausio, nei žemiausio mora- 
linės žalos atlyginimo. Ir dažname teismo sprendime figūravo suma maždaug 
700-800 litų. Tokio moralinės žalos atlyginimo 1994 metais troško, kaip mi- 
nėjau, 421 ieškinį pateikęs žiniasklaidos neva nuskriaustas pilietis. Kai 2000 
metais Seimas priėmė naują Visuomenės informavimo įstatymą, kurio 54 straips- 
nis moralinės žalos atlyginimą leido nustatyti neviršijant 10 000 litų, išskyrus 
tuos atvejus, kai teismas nustato, kad tikrovės neatitinkanti, asmens garbę ir 
orumą žeminanti informacija buvo paskelbta tyčia. Kadangi, matyt, įžeistieji 
asmenys šį straipsnį suprato taip, kad laikraštis „netyčia“ juos kritikuojančio 
straipsnio paskelbti negali, tad jie visi lyg susitarę savo moralinę žalą įvertino 10 
000 litų. Tokių ieškovų 2000 metais Lietuvoje jau buvo 325, o vien per 2001 
metų I pusmeų ieškinių dėl garbės ir orumo gynimo teismams pateikė 308 
asmenų. Ir tegu man kas nors įrodo, kad bylų skaičiaus augimas nėra susijęs su 
padidėjusiu moralinės žalos atlyginimu?.. 


ŽINIASKLAIDOS BYLOS LIETUVOS TEISMUOSE 


Ir baisu net pagalvoti, kas bus ateityje, nes 2002 metais priimtas naujas 
civilinis kodeksas, kur nebėra viršutinės moralinės žalos atlyginimo ribos. 

Kaip minėjau, pastaraisiais metais įsigalėjo tradicija, kad garbės ir orumo 
gyvenimo bylose kone visi ieškovai kaip susitarę jų patirtą moralinę žalą prašo 
įvertinti maksimumu — 10 tūkstančių litų. Žinoma, teismai ne visada priteisia 
šią maksimalią sumą. Neretai ieškinys tenkinamas iš dalies, priteisiant 6,7 ar 9 
tūkstančius litų. Gal turtingai RTV stočiai ar sėkmingai dirbančiam nacionali- 
niam dienraščiui tokia suma nėra didelė tragedija, tačiau neretai redakcijai yra 
iškeliama ne viena, o dvi, trys ar dar daugiau bylų, tad kelių dešimčių tūkstan- 
čių litų nuostolis jau yra skaudus net ir klestinčiai žiniasklaidos priemonei, o 
dažną vietinės ar regioninės spaudos leidinį ar kultūrinį laikraštį jis išvis gali 
nuvaryti į kapus. Tačiau bylos smaugia žiniasklaidos priemones ne tik skau- 
džiomis finansinėmis pasekmėmis, ne mažesnė, o gal ir didesnė kilpa joms yra 
laiko gaišinimas. 1998 m. gegužės 15 d. Lietuvos Aukščiausiojo teismo teisėjų 
Senatas priėmė nutarimą Nr. 1 „Dėl Lietuvos Respublikos Civilinio kodekso 
7,7 straipsnių ir Lietuvos Respublikos visuomenės informavimo įstatymo tai- 
kymo teismų praktikoje nagrinėjant garbės ir orumo gynimo civilines bylas. 
Nutarime sakoma, jog tokių bylų išnagrinėjimas neretai užsitęsia ne vienerius 
metus, o teismai tokiu atveju vengia taikyti Civilinio proceso kodekso 114 straips- 
nį. Lietuvos žiniasklaidos priemonių redakcijos, kaip taisyklė, šiandien yra ne- 
skaitlingos, ir bylos nagrinėjime turintis dalyvauti leidėjas, redaktorius, o daž- 
nai ir ginčijamo straipsnio ar laidos autorius kaip trečiasis asmuo neabejotinai 
sutrikdo redakcijos darbą. O jeigu teismo procesas tęsiasi ne vienerius metus, 
laikraščio ar žurnalo išvis nebėra kam rengti. Tad redakcijoms išties vertėtų 
teismo prašyti sudrausminti piktybiškus bylų vilkintojus, kai į teismo posėdį 
nuolat neatvyksta ieškovas ar jo atstovai. Kadangi įtariu, jog mano kolegos išvis 
nežino apie šį CPK 114 straipsnį, nurašysiu jį visą: 

Šalį, kuri sistemingai veikė prieš teisingą ir greitą bylos išnagrinėjimą, teis- 
mas gali įpareigoti atlyginti antrosios šalies naudai už šios faktinį laiko sugaiši- 
nimą, bet ne daugiau kaip penkis procentus patenkintos ieškininių reikalavimų 
dalies (CPK 114 str.). 

Tuo tarpu Lietuvos žurnalistų bendruomenėje yra įsigalėjusi gana tvirta 
nuomonė, jog dėl visų jų bėdų teismuose — ir dėl didelio iškeltų bylų skaičiaus 
ir dėl nepalankių sprendimų kalti yra tik teisėjai, kurie dėl nuolatinės jų kriti- 
kos žiniasklaidoje iš anksto yra nusistatę prieš žurnalistus, nenori arba nesugeba 

įsigilinti į literatūrinio teksto plonybes, nuolat painioja žinią su nuomone, o 
svarbiausia jaučia pernelyg didelę pagarbą valdžios pareigūnams, prieš kuriuos 
žurnalistams teisme laimėti yra neįmanoma. Kiekviena nuomonė yra subjekty- 
vi ir šališka. Kad šiuo klausimu žurnalistai nėra visiškai teisūs, parodys ir kita 
šios knygelės dalis, kur bus nagrinėjamos žiniasklaidos bylos, kai dėl jų darbuo- 
tojų klaidos, neatsakingumo ar neapsižiūrėjimo, jiems keliamos civilinės bylos, 
kurios teismuose dažnai pralaimimos. Tačiau garbės ir gynimo bylos, nors jos ir 
nesudaro daugumos visoje Lietuvos teismų praktikoje, visgi išties kelia nemažai 
problemų ir dažnai atsiduria visuomenės dėmesio centre. Apie tai kalba ir jau 
minėtas Lietuvos Aukščiausiojo teismo teisėjų Senato 1998 m. nutarimas, ku- 
riame geriausieji civilinės teisės žinovai įžvelgia nemaža problemų ir spragų, 
nagrinėjant teismuose garbės ir orumo gynimo civilines bylas. 

Nutarime sakoma, jog teismų praktikoje kyla neaiškumų sprendžiant CK 
7,7 straipsnių ir Visuomenės informavimo įstatymo prieštaravimus bei nusta- 
tant, ar ginčas dėl garbės ir orumo gynimo nagrinėtinas civilinio ar baudžiamojo 
proceso tvarka, kokie asmenys trauktini dalyvauti byloje atsakovais. Teismai ne 
visada pilnai nustato ir tinkamai įvertina faktines aplinkybes (faktų visumą), ku- 
rioms esant taikoma teisės norma, neatriboja žinios (fakto) nuo nuomonės, pasi- 
taiko sprendimų, kuriuose nėra išdėstyti teismo padarytų išvadų motyvai, rezo- 
liucinėje sprendimo dalyje netiksliai formuluojamos paneigtinos žinios“. Teis- 
mai daro ir kitokius ginčo santykius reguliuojančių normų pažeidimams“. 

Pratęsdamas paskutinį Senato nutarimo teiginį, jog teismai daro ir kito- 
kius pažeidimus, pabandysiu jį pailiustruoti nagrinėdamas civilines bylas, kur 
ieškinius viešosios informacijos priemonėms pateikė žinomi Lietuvos politikai, 
aukšti pareigūnai ir valdininkai. 


P Varanauskas prieš „Alytaus naujienas“ 


Iš tokių politinį prieskonį turinčių bylų pirmiausia atmintyje iškyla 1992 me- 
tais vykęs teismo procesas, kur įrodinėti teismui savo rašinio teisingumą turėjo ne 
populiarus nacionalinis dienraštis ar RTV stotis, o kuklus Alytaus miesto ir rajono 

laikraštis „Alytaus naujienos“, tačiau visuomenės susidomėjimą ir net ažiotažą dėl 
šios bylos kaitino ne atsakovo, o ieškovo pavardė. O juo buvo vienas žinomiausių to 
meto šalies politikų LR Aukščiausiosios Tarybos deputatas Povilas Varanauskas, 
Lietuvos Nepriklausomybės Akto signataras, Lietuvos Sąjūdžio steigiamojo Seimo 
narys, Rezistencijos dalyvių teisių komisijos pirmininkas. Ir t.t., ir t.t., tačiau bene 
dar labiausiai P. Varanauskas išgarsėjo ne savo politine, o žurnalistine veikla - „Lie- 
tuvos aide“, „Tremtinyje“ ir kituose laikraščiuose paskelbęs daug triukšmo sukėlusį 
straipsnių ciklą „Voratinklis“, kur žinomi Lietuvos žmonės - mokslininkai, visuo- 
menės ir kultūros veikėjai buvo kaltinami sovietmečiu bendradarbiavę su KGB. 

O 1992 metų spalio 25 d. šis politikas turėjo nemalonumų Lazdijų muiti- 
nės Kalvarijų poste, kai per sieną į Lenkiją bandė išvežti žymiau daugiau cigare- 
čių ir benzino negu leidžia Lietuvoje nustatyta tvarka. Maždaug po savaitės 
„Alytaus naujienos“ gruodžio 1 d. išspausdino H. Rimkaus straipsnį „Riman- 
tui Liegui, kitiems“, kuriame analizavo Lietuvos vidaus politikos problemas, 
teigė, kad „valdžia supriešino šalies visuomenę, Lietuvos žmones skirsto į savus 
ir nesavus. Ar tai teisinė valstybė, kai nesavą Klimaitį tąso po kalėjimus, o savo 
kontrabandininko Varanausko prokurorai atsiprašinėja?..“ 

Būtent del paskutinio sakinio AT deputatas P. Varanauskas įteikia Alytaus 
teismui tokį ieškininį pareiškimą: 

„Alytaus naujienos“ 1992 gruodžio 1 d. H. Rimkaus publikacijoje „Ri- 
mantui Liegui, kitiems“ paskelbė žinias, neatitinkančias tikrovės ir darančios 
žalą man, Lietuvos valstybės Nepriklausomybės Akto signatarui, į reikalavimą 
paneigti tinkamai nereagavo, tik išspausdino mano reikalavimą, bet savo teigi- 
nio nepaneigė, neatsiprašė, net laikraščio neatsiuntė. Prašau teismą nutarti, kad 
šis laikraštis paneigtų žinią „Kontrabandininko Varanausko prokurorai atsipra- 
šinėja“, nes nei viena, nei kita nėra įvykę. Už moralinę žalą prašau priteisti iš 
laikraščio 250 minimalių mėnesinių atlyginimų kaip tai numato Civilinio ko- 
dekso 7 ir 7' straipsniai bei Spaudos įstatymo 24 bei 33 str., 2 d. galiojantys 
nuo 1992 lapkričio 1 d. 

Alytaus rajono apylinkės teismas šį ieškininį pareiškimą priima, ir tai nega- 
li nekelti nuostabos. Primenu, jog ginčijamame straipsnyje buvo vienintelis 
teiginys, kuris užkliuvo AT deputatui P. Varanauskui: „Savo kontrabandinin- 
ko Varanausko prokurorai atsiprašinėja“. 

Straipsnyje nenurodytas nei to asmens vardas, nei inicialas, nei jo darbo- 
vietė ar pareigos — o pasakyta tiesiog — kontrabandininkas Varanauskas. Man 

nepavyko išsiaiškinti, ar kurioje nors Lietuvos muitinėje problemų dėl kontra- 
bandos turėjo žmogus, pavarde Varanauskas, tačiau akivaizdu, kad tokia pavar- 
de žmonių Lietuvoje yra nemažai. Vien Vilniaus apskrities telefonų knygoje 
yra minima per 50 Varanauskų, gi visoje Lietuvoje jų yra gal keli šimtai, o 
Lietuvos Aukščiausiojo teismo teisėjų Senato 1998 metų nutarime yra pasaky- 
ta labai aiškiai: „Teismas, nagrinėdamas garbės ir orumo gynimo bylą turi nu- 
statyti faktą, ar paskleistos žinios yra apie užsakovą. Faktui nustatyti pakanka, 
kad pagal nurodytus požymius aplinkiniai atpažintų asmenį“ , apie kurį yra 
paskleistos žinios. Tuo tarpu ginčijamame straipsnyje yra vienintelis požymis — 
žodis kontrabandininkas. 

Pagal šį požymį į teismus galėjo atbėgti visi Lietuvos Varanauskai, kada 
nors įtarti užsiėmę kontrabanda. 

Tačiau, sakykim, kad AT Senato nutarimą šiuo atveju cituoti gal yra neko- 
rektiška, nes tada, 1993 metais jis dar nebuvo priimtas, tačiau tuo metu jau 
galiojo LR Civilinis kodeksas, kurio 7 straipsnis „Garbės ir orumo tyrimas“ yra 
suformuluotas ne mažiau aiškiai: „Asmuo arba organizacija turi teisę reikalauti 
per teismą paneigti jų garbę ir orumą žeminančias žinias ir tikrovės neatitin- 
kančias žinias“. Gal mažai raštinga teismo sekretorė ir gali nesuprasti, jog teisę 
savo garbę ir orumą ginti tik tas konkretus asmuo, kurio garbė ir orumas buvo 
pažeisti, kad tokios teisės neturi visi jo kaimynai, giminės ar pažįstami, į kurių 
garbę niekas nesikėsino. Gal teismo sekretorė ar kitokia teismo raštininkė tokio 
paprasto dalyko ir gali nesuprasti, net sunku patikėti, kad to nesuvoktų aukš- 
tuosius teisės mokslus baigęs teisėjas, kuris yra įgaliotas vykdyti teisingumą Lie- 
tuvos Respublikos vardu. Įtariu, kad šiuo atveju, priimant abejotiną P. Vara- 
nausko ieškininį pareiškimą, teisėjui didesnį įspūdį darė ne įstatymo raidė. Vis 
dėlto Alytaus rajono apylinkės teismas šį ieškininį pareiškimą priėmė, nes, re- 
gis, jam didesnį įspūdį darė ne įstatymo raidė, o ieškovo AT deputato, signata- 
ro statusas ir jo politiniai nuopelnai, apie kuriuos teisėjas, be abejonės, buvo 
girdėjęs. 

Kira vertus šiuo atveju priekaištauti labiau reiktų ne teismui, o Lietuvos 
teisės įstatymamas, kurie įpareigoja teismus priimti visus: ne tik abejotinus, bet 
ir aiškiai nepagrįstus ieškininius pareiškimus. Teisės teorijos požiūriu, tai tur- 
būt teisinga, bet praktiškai kelia nemažai problemų. Per metus keli tūkstančiai 
nervingų ir bylinėtis mėgstančių piliečių, tik išvydę laikraštyje savo pavardę ir 
vieną vienintelį kritišką žodį, bėga į teismus ginti savo neva pažeistos garbės ir 

orumo. Taip teismai priversti gaišti laiką, apkrauti tokiomis mažareikšmėmis 
bylomis, o redakcijos žmonės neretai ištisus metus vaikšto į teismo posėdžius ir 
laikraščio ar laidos rengimas stovi vietoje. Tad žurnalistinė Lietuvos bendrija 
turėtų kuo skubiau kartu su Seimu pakeisti šią įstatyminę nuostatą, kad teismai 
turėtų teisę priimti tik pagrįstus ieškininius pareiškimus. 

Tačiau ar verta gadinti tiek popieriaus dėl ieškininio pareiškimo priėmi- 
mo, juk daug svarbiau, kaip jis buvo nagrinėtas, patenkintas ar atmestas. 

O tai turėjo paaiškėti Alytaus rajono apylinkės teisme, kur 1993 m. vasario 
26 d. teisėjas J. Malinauskas nagrinėjo P. Varanausko ieškinį laikraščiui „Aly- 
taus naujienos“. 

Susidomėjęs šia šalyje jau platų atgarsį įgavusia byla į Alytų dalyvauti teis- 
mo procese nuvažiavo ir šių eilučių autorius, bet greitai ėmė gailėtis dėl tos 
išvykos, visų pirma, dėl teismo posėdžio salėje tvyrojusios atmosferos. Salėje 
buvo pora dešimčių garbaus amžiaus Sąjūdžio aktyvistų, kurie garsiai reiškė 
savo nuomonę ir emocijas, o kai teismas suteikdavo žodį atsakovams, „Alytaus 
naujienų“ leidėjui R. Burbai arba laikraščio redaktorei G. Rafanavičienei, ak- 
tyvistai imdavo skanduoti: „Komunistai! lauk! Gėda! gėda!..“ 

Tokio elgesio nebuvo galima traktuoti kitaip kaip politinio spaudimo teis- 
mui, tačiau teisėjas J. Malinauskas, atrodo, nebuvo net skaitęs civilinio proceso 
kodekso 172 straipsnio, kuris įpareigoja teisėją kiekvieną posėdyje dalyvaujantį 
asmenį, kuris bylos nagrinėjimo metu pažeidžia tvarką, įspėti, o šiam nepaklu- 
sus ir toliau pažeidinėjant tvarką, pašalinti iš teismo posėdžio salės. Tačiau tei- 
sėjas J. Malinauskas tik porą kartų posėdžio svečių paprašė laikytis tylos, bet 
erzelis salėje nesiliovė. Situacija absurdiška buvo dar ir dėl to, kad rezistentų ir 
tremtinių teisių gynėjas P. Varanauskas iškėlė bylą laikraščiui ir jo redaktorei 
G. Rafanavičienei, beje, buvusiai tremtinei, kurią Seimo nario gerbėjai garsiai 
reikalavo išmesti iš salės. Kaip komunistę. 

Nekokį įspūdį paliko ir pats bylos nagrinėjimas. Garbės ir orumo gynimo 
bylose nagrinėjimo esmę sudaro atsakovo bandymai teismui įrodyti, kad jo pa- 
skelbta ir kažkieno garbę bei orumą žeminanti žinia yra teisinga ir atitinka tik- 
rovę. Tuo bandė užsiimti „Alytaus naujienų“ laikraščio atstovai pateikę teismui 
visą pluoštą dokumentų, įrodančių, kad P. Varanauskas iš tiesų mėgino pervež- 
ti per sieną kontrabandines prekes. 

Iš to, kaip ramiai teisėjas reagavo į Sąjūdžio aktyvistų riksmus: „Komunis- 
tai, lauk! Gėda!..“ kaip atsainiai jis klausėsi desperatiškų laikraščio vadovų ban- 

dymų įrodyti savo teisybę, nejučiom kilo mintis, kad sprendimas šioje byloje jau 
yra nulemtas iš anksto. Galimas dalykas, kad teisėjo galvoje jau sukosi mintys 
apie aukščiausių šalies valdžios pareigūnų sprendimą „Atleisti iš pareigų teisėją J. 
Malinauską be teisės ateityje dirbti teisėtvarkos srityje, nes jis, J. Malinauskas 
nesugebėjo apginti deputato, signataro, „Voratinklio“ mezgėjo ir valdžios numy- 
lėtinio P. Varanausko garbės ir orumo“. Gal tas sprendimas bus suformuluotas 
ir kitokiais žodžiais, bet tai esmės nekeičia, teisėjas gerai žinojo, kokia lauks aukš- 
čiausios valdžios rūstybė, jeigu jis nepriims tinkamo sprendimo. Tiesa, ant teisėjo 
stalo gulėjo plona knygelė - Lietuvos Respublikos konstitucija, kurios 114 straipsnis 
nedviprasmiškai teigė: „Valstybinės valdžios ir valdymo institucijų, Seimo narių 
ir kitų pareigūnų, politinių partijų, politinių ir visuomeninių organizacijų ar pi- 
liečių kišimasis į teisėjo ar teismo veiklą draudžiamas ir užtraukia įstatymo numa- 
tytą atsakomybę“. 

Konstitucija kalba aiškiai, griežtai ir nedviprasmiškai. Kitas klausimas, ar 
ši plona knygelė išties gali sutrukdyti valdžios pareigūnams kištis į teisėjo ir 
teismo veiklą. Juk ji nesutrukdė šalies Generaliniam prokurorui A. Paulauskui 
dar teismo procesui Alytuje net neprasidėjus padaryti šiuo klausimu kategoriš- 
ką pareiškimą, kurį išplatino ELTA ir paskelbė daugelis šalies laikraščių. Gene- 
ralinio prokuroro tikrai nebuvo Alytaus muitinės Kalvarijos poste spalio 25 
dieną, kai ten įvyko šis incidentas su P. Varanausku. Tačiau po kelių dienų jis 
sukūrė minėtą pareiškimą, kuriame teigė: „LR generalinė prokuratūra, išnagri- 
nėjusi turimą medžiagą, nustatė, kad cigarečių 244 blokai priklausė auromobi- 
lio savininkui A. Kulikauskui. AT deputatas Povilas Varanauskas ir jo daiktai 
muitinės poste sulaikyti nebuvo.“ 

Taigi šalies Generalinis prokuroras Alytaus teismui nedviprasmiškai lei- 
džia suprasti, jog P. Varanauskas nekaltas, jog laikraštis paskelbė tikrovės neati- 
tinkančias žinias, o jūs, ponai teisėjai, ten, Alytuje, tvarkykitės kaip išmanote. 

Galiu tik spėlioti, nors tai ir nėra labai sunku, kokios mintys perskaičius šį 
Generalinio prokuroro pareiškimą gimė Alytaus teismo teisėjo J. Malinausko 
galvoje. Natūralu, kad jis negalėjo nepatikėti tokiu aukštu pareigūnu, kaip ša- 
lies Generalinis prokuroras, nors pagal Konstituciją jis negalėjo kištis į Alytaus 
teismo darbą. Užtat šalies žurnalistams dėl p. A. Paulausko pareiškimo kilo 
rimtų abejonių. „Lietuvos ryto“ žurnalistai nuskubėjo į Generalinę prokuratū- 
rą, bandydami išsiaiškinti, kokia gi yra ta prokuratūros turima medžiaga ir kada 
spėta ją surinkti, jeigu galima tvirtai teigti, kad p. P. Varanauskas yra nekaltas 

kaip Dievo avinėlis?.. Žurnalistas pakalbino Generalinės prokuratūros civilinių 
bylų ir bendros kompetencijos skyriaus prokurorą V. Baranauską, bet šis sukosi 
kaip vijurkas ir tvirtino, kad pareiškimą padarė A. Paulauskas, todėl reikia kreiptis 
į jį patį, tačiau Generalinio prokuroro tą dieną jau nebuvo Lietuvoje, ir žurna- 
listas, pakalbinęs kitus prokuratūros darbuotojus, paskui vėl grįžo į prokuroro 
V. Baranausko kabinetą. Tarp jo ir prokuroro įvyko toks pakalbis: 

— Bet juk žinias jis (Generalinis prokuroras (aut. past.) gavo iš jūsų, — 
paklausiau prokuroro. 

— Suprantama iš manęs, bet atsakyti gali jis. 

- Ber jūs vis dėlto tas išvadas padarėt. Gal pasakytumėt, kuo rėmėtės? 

- Turima medžiaga. 

— O turima medžiaga — kas tai? 

-— Tai yra sukaupti atitinkami dokumentai. 

— Videojrašas įeina į tą medžiagą? 

— Komplekse įeina. 

- Pasižiūrėjus tą įrašą susidaro kitoks įspūdis, nei teigiama pareiškime. 

— Maža kas susidaro, bet yra galutinė išvada. 

- Taip kad aš nesiruošiu komentuoti, - reziumavo V. Baranauskas. 

Ir dar vienas, daug trumpesnis, bet iškalbingesnis Generalinės prokuratū- 
ros pareigūno (pavardė redakcijai žinoma) komentaras: 

„Kitą kartą priimam ir ne teisinius, o politinius sprendimus, bet čia ne 
mano darbas, ir aš nekišu nagų“. 

Štai taip... „Lietuvos ryto“ žurnalisto užspaustas prokuroras visgi išdavė tą 
baisiąją polišinelio' paslaptį, jog „kitą kartą prokuratūra priima ne teisinius, o 
politinius sprendimus“. Ir nors prokuroras tiesiai to nepasakė, bet iš viso šio 
pokalbio aiškiai galima susidaryti nuomonę, jog P. Varanausko atvejis ir buvo 
tas „kitas kartas“. 

Tuo tarpu Alytuje teismas tęsė savo darbą. Jis vyko pagal tą patį scenarijų: 
posėdžio salėje savo šūkius skandavo P. Varanausko gerbėjai, Sąjūdžio aktyvis- 
tai. Teisėjas ir vėl jiems leido tai daryti, o pats labiau domėjosi ne laikraščio 
atstovų pateiktais argumentais, kad jų rašinys atitinka tikrovę, o gilinosi į pro- 
blemą, ar „Alytaus naujienose“ išspausdinti ginčijamo straipsnio paneigimai 
jau gali užganėdinti P. Varanausko garbę ir orumą. 





Polišinelio paslaptis - pranc. secret de Polichinelle - visam pasauliui žinoma paslaptis, 
kurią betgi stengiamasi išsaugoti. 

Ir pagaliau 1992 metų vasario 18 dieną teisėjas J. Malinauskas paprašė 
visus atsistoti ir iškilmingai balsu pranešė, jog jis nustatė, kad „Alytaus naujie- 
nos“ laikraštyje išspausdintos H. Rimkaus straipsnio antroje dalyje „Savo kon- 
trabandininko Varanausko prokurorai atsiprašinėja“, minimas P. Varanauskas 
ir yra ieškovas, Aukščiausiosios Tarybos deputatas. Nurodyto sakinio antroji 
dalis bendražmogiškos moralės normų laikymosi požiūriu pažeidžia ieškovo 
garbę ir orumą, o, be to, ir neatitinka tikrovės. Nei atsakovas, nei bendraatsako- 
vas, nei trečiasis asmuo (straipsnio autorius — aut. past.) nepateikė įrodymų, 
kad ieškovas yra kontrabandininkas ar kad prokurorai jo atsiprašinėtų. 

Tad kaip ir numato CK 7 str. ieškovas kreipėsi į atsakovą ir prašė paneigti 
tikrovės neatitinkančias bei jo garbę ir orumą žeminančias žinias. 

Atsakovas jas paneigė 1992 m. gruodžio 18 d. laikraščio numeryje, tačiau 
šio paneigimo negalima laikyti tikruoju paneigimu. Paneigimas turi būti pada- 
rytas atsakovo, o ne ieškovo vardu, todėl nėra jokio pagrindo teigti, kad šios 
žinios yra paneigtos atsakovo, t.y. redakcijos. 

Ieškovui jau užvedus bylą, atsakovas 1993 vasario 13 d. laikraštyje paralpi- 
no dar vieną pareiškimą, tačiau ir jis vertintinas kritiškai, kadangi juo niekas 
nepaneigiama, o tik teigiami atitinkami teiginiai. Paneigimų gausa rodo, kad ir 
pats atsakovas visus juos laikė nepakankamais ir vėlesniais tik pildė, taisė bei 
koregavo ankstesnius. 

Esant šioms aplinkybėms, atsakovas ir bendraatsakovas įpareigoti paneigti 
tikrovės neatitinkančias ir ieškovo garbę bei orumą žeminančias žinias, paskleistas 
1992 gruodžio 1 d. Alytaus miesto ir rajono laikraštyje „Alytaus naujienos“ 
straipsnyje „Rimantui Liegui, kitiems“, nurodant, kad ieškovas nėra kontra- 
bandininkas ir kad prokurorai jo neatsiprašinėja (CK 7 str.). 

Ieškovo garbę bei orumą žeminančios bei tikrovės neatitinkančios žinios 
buvo paskleistos Alytaus miesto ir rajono laikraštyje, su jomis susipažino mies- 
to ir rajono gyventojai. Kadangi ieškovas yra Lietuvos Respublikos Nepriklau- 
somybės Akto signataras, žinomas Respublikos, o tuo pačiu Alytaus miesto ir 
rajono žmonėms, jam anksčiau paminėtų žinių paskleidimu padaryta moralinė 
žala, kurią jam privalo atlyginti bendraatsakovas, kaip masinės informacijos 
priemonės savininkas. Jos dydį teisėjas vertina 100 minimalių mėnesinių algų, 
tai yra 204 000 talonų. 

Salėje nutilus aplodismentų audrai, užkalbinau rūškaną ir nusiminusį laik- 
raščio leidėją, UAB „Alytaus naujienos“ direktorių R. Burbą: 

— O gal vis dėlto jūs apsirikot ir teismo sprendimas yra teisingas? 

-— Kas be ko, žurnalistai irgi žmonės ir gali apsirikti, bet šiuo atveju aš esu 
šventai įsitikinęs ir turime pakankamai įrodymų, jog laikraštis buvo teisus ir 
mes kausimės toliau. Teisybė ir teisingumas turi laimėti. Anksčiau ar vėliau... 

R. Burba savo žodį ištesėjo ir pradėjo naują ilgą bylinėjimosi maratoną, 
tačiau prieš tai laikraštis išspausdino dar vieną, jau trečią, savo straipsnio panei- 
gimą ir vėl atsiprašė p. P. Varanausko: „Remdamasis tik p. P. Varanausko teigi- 
niais (kito pagrindo paneigimui nerasta). „Alytaus naujienų“ laikraštis teigia: 
„P. Varanauskas tikrai yra Lietuvos Nepriklausomybės Akto signataras, bet tik- 
rai ne kontrabandininkas“. Už tai redakcija atsiprašo, o kartu ir prokurorų, 
jeigu kurie įsižeidė už žodžius, kad prokurorai atsiprašinėjo. 

Tačiau netrukus leidėjas UAB „Alytaus naujienos“ direktorius A. Burba ir 
laikraščio redaktorė G. Rafanavičienė kasaciniu skundu kreipėsi į Lietuvos Aukš- 
Čiausiąjį teismą prašydami kasacinį skundą nagrinėti ir tenkinti, o Alytaus rajono 
apylinkės teismo sprendimą naikinti. Vienok Aukščiausiojo Teismo civilinių by- 
lų kolegija alytiškių kasacinį skundą atmetė ir savo 1993 kovo 23 d. nutartimi 
Alytaus rajono apylinkės teismo sprendimą paliko nepakeistą. Niekad neturėjau 
ir neturiu abejonių dėl šalies Aukščiausiojo Teismo teisėjų kompetencijos ir neša- 
liškumo, nes čia yra surinkti geriausi ir stipriausi Lietuvos teisininkai, tačiau ir 
geriausias profesionalas gali padaryti klaidą dėl objektyvių priežasčių, sakysim, 
dėl to, kad jis neturi visos ir pilnos sprendimui ir sutarčiai reikalingos medžiagos. 
Op. P. Varanausko incidentas Lazdijų muitinės Kalvarijos poste išties buvo gana 
sudėtingas ir prieštaringai vertintas, ką sako ir daugybė vienas kitą paneigiančių 
oficialių dokumentų. Tad nepaisant AT Civilinių bylų kolegijos sutarties, visgi 
maga išsiaiškinti, kas iš tiesų įvyko tą šaltą 1992 spalio 25 dieną Kalvarijos poste, 
juolab, kad ant mano rašomojo stalo guli visa šios bylos medžiaga, savo apimtimi 
nenusileidžianti L. Tolstojaus romanui „Karas ir taika“. 

Taigi leiskimės į ilgą ir ganėtinai nuobodžią kelionę po muitininkų tarny- 
binius raštus ir raportus ir bandykime atstatyti tos dienos įvykius. 

Bene pirmoji į šį konfliktą reagavo Muitinės departamento spaudos ir in- 
formacijos atstovė p. E. Varnienė. Ji rašė: „LR muitinės departamentas gavo 
AT deputato P. Varanausko pareiškimą. Jame prašoma paneigti masinių infor- 
macijos priemonių išplatintą žinią apie įvykį Lazdijų muitinės Kalvarijos poste 
ir paskelbti, kad p. P. Varanauskas muitinės poste nebuvo sulaikytas ir jo daik- 
tai nebuvo apmokestinami. 

Muitinės departamentas praneša, kad muitininkų veiksmai 1992 m. spa- 
lio 25 d. iš tikrųjų nebuvo nukreipti deputatui P. Varanauskui sulaikyti ir jo 
daiktams apžiūrėti, apmokestinti ar konfiskuoti. 

Tokią išvadą diktuoja šio įvykio tarnybinio patikrinimo medžiaga. P. 
Varanauskas bandė neteisėtai (pabraukta aut.) išvežti iš Lietuvos 6 bakus ben- 
zino, jo nedeklaravo. Tenka pripažinti, kad dėl muitininkų kaltės benzinas 
nebuvo sulaikytas. Žinodamas, kad automobilį „Volkswagen Passat“ vairavęs 
A. Kulikauskas veža importinių cigarečių WEST daugiau negu leidžiama (244 
blokus) 219 600 talonų vertės P. Varanauskas, pasinaudojęs deputato statu- 
su, skatino A. Kulikauską nevykdyti teisėtų muitinės pareigūnų reikalavimų 
pateikti muitinės kontrolei prekes ir automobilį. Dėl to susidarė konfliktinė 
situacija Kalvarijos poste. 

Be to, deputatas P. Varanauskas melavo muitinės pareigūnams, nurody- 
damas tai vieną, tai kitą savo kelionės maršrutą bei vežamų cigarečių priklauso- 
mumą. P. Varanauskas netgi bandė be leidimo kartu su A. Kulikausku išva- 
žiuoti iš kontrolės posto teritorijos, bet pasieniečių buvo sulaikyti. 

Tokie neteisėti deputato P. Varanausko veiksmai ir elgesys (deputato sta- 
tuso savanaudiškas panaudojimas) sąlygojo A. Kulikausko neteisėtus veiksmus 
muitinės zonoje. 

Beje, deputato P. Varanausko kelionės draugo A. Kulikausko vežtos 
219 600 talonų vertės cigaretės (2440 pakelių) buvo konfiskuotos, o už 
pakartotinį neteisėtą prekių gabenimą jam paskirta 10 000 talonų bauda. 
Priminsiu, kad š.m. rugsėjo 1 d. A. Kulikauskas per Lazdijų muitinę paslė- 
pęs vežė prekių (juodųjų ikrų ir spalvotojo metalo), kurių vertė 23 500 
talonų“. 

Bet deputatas P. Varanauskas čia tikrai niekuo nebuvo dėtas: Kalvarijos 
poste jis nebuvo sulaikytas. Kelis kartus skaičiau šį mažą biurokratinį šedevrą ir 
vis vien nieko nesupratau. Čia spaudos atstovė aiškiai teigia, kad deputatas P. 
Varanauskas nelegaliai ir neteisėtai bandė per sieną pervežti 6 bakus benzino 
(kai LR Vyriausybės nustatyta leistina norma yra tik 20 litrų). Čia rašoma, kad 
pasinaudojęs savo deputato statusu ir diplomatiniu pasu skatino p. A. Kuli- 
kauską neteisėtai pervežti per sieną didžiulį kiekį - 244 blokus cigarečių, o galų 
gale daroma išvada, jog p. P. Varanauskas čia tikrai niekuo nebuvo dėtas. Tad 
mums nelieka nieko kita, kaip toliau keliauti po dokumentų jūrą, tikintis, kad 
tiesa visgi išaiškės. 

Taigi - Lazdijų muitinės Kalvarijos posto inspektoriaus A. Gudinausko 
tarnybinis pranešimas muitinės viršininkui L. Sinkevičiui. Dėl automobilio pa- 
tikrinimo. 

„1992 m. spalio 25 d. į Lazdijų muitinės Kalvarijos postą atvyko automo- 
bilis „Volswagen Passat“, reg. Nr. FO888LL. Šalia vairuotojo sėdėjo AT depu- 
tatas P. Varanauskas, kuris važiavo su diplomatiniu pasu. Kadangi vairuotojas, 
kurio pavardė A. Kulikauskas, prieš kelias savaites važiavo pro Lazdijų muitinę 
ir iš jo buvo konfiskuotas didelis kiekis ikros, kilo įtarimas, todėl buvo paklaus- 
ta, kur yra vairuotojo A. Kulikausko bagažas, nes reikia atlikti muitinės kontro- 
lę, tačiau bagažinė nebuvo atidaryta, bet per automobilio langą viduje matėsi 
cigarečių WEST blokai. Paklausus, kieno daiktai yra automobilyje, deputatas 
P. Varanauskas atsakė, kad jie priklauso vairuotojui. Tada paprašiau vairuoto- 
jo atidaryti bagažinę, į ką deputatas P. Varanauskas atsakė, kad mes neturime 
teisės tikrinti, kad tam reikia turėti LR Generalinio prokuroro leidimą. Pasiū- 
lius užpildyti muitinės deklaraciją, deputatas P. Varanauskas tai daryti atsisakė. 
Tada Kalvarijos posto viršininkas V. Kupstas pasiūlė juos nuvežti į Lenkijos 
Respubliką, bet jie staigiai pasuko mašiną ir nuvažiavo į Lietuvos pusę, tačiau 
pasienio apsaugos tarnyba juos pasivijo ir grąžino atgal. Dar ir dar kartą buvo 
paprašyta atidaryti bagažinę, į ką jie atsakė, kad neturi raktų nuo bagažinės, jei 
norite, galite patys plėšti. 

Deputatui P. Varanauskui pasiūliau užeiti į muitinės tarnybines patalpas 
sušilti ir išgerti karštos kavos, bet jis kategoriškai atsisakė, o po kiek laiko apsi- 
keitė su vairuotoju vietomis, ir deputatas A. Varanauskas sėdo už vairo. Vėliau 
atvažiavo kino režisierė L. Pangonytė su filmavimo grupe. Ji paklausė deputa- 
to, ar negali atidaryti bagažinės? P. Varanauskas sutiko praeiti muitinės kontro- 
lę, ber tik už muitinės teritorijos ribos. Paskui paskambino LR vyr. muitininkas 
K. Pėdnyčia ir pakvietė deputarą P. Varanauską pokalbiui. Po kurio laiko gerb. 
deputatas ir vairuotojas A. Kulikauskas sutiko parašyti paaiškinimą.“ 

Regis, ir šis dokumentas nepilnai ir nelabai aiškiai nušviečia pasienyje įvy- 
kusį incidentą. Byloje yra dar kelių muitinės inspektorių tarnybiniai raštai, maž- 
daug panašaus turinio, tad nenorėdami skaitytojo varginti, juos praleisime ir 
pateiksime tik Kalvarijos posto viršininko V. Kupsto tarnybinį pranešimą (1992 
10 25) Lazdijų muitinės viršininkui p. L. Sinkevičiui: 

„1992 m. spalio 25 d. apie 12 val. inspektorius A. Gudinauskas, dirbęs 
Kalvarijos poste, pranešė apie sulaikytą automobilį „Volkswagen Passat“, reg. 

Nr. FO888LL, ir kad jo keleiviai AT deputatas P. Varanauskas bei automobilio 
savininkas A. Kulikauskas griežtai atsisako vykdyti muitinės inspektorių reika- 
lavimams atidaryti automobilio bagažinę. Reikalavo, kad atvyktų viršininkas. 

Atvykęs į postą apie 13.45 val. ir prisistatęs, paklausiau, kokios iškilo pro- 
blemos. Ponas AT deputatas P. Varanauskas pareiškė, jog vykstąs į Vokietiją ir, 
kadangi turįs diplomatinį pasą, automobilį muitinės kontrolei pateiks tik su 
LR Generalinio prokuroro sankcija. Jam buvo paaiškinta, kad p. P. Varanaus- 
ko bagažas nebus net paliestas, o kontrolei turi būti pateiktas p. A. Kulikausko 
bagažas. Tuo pačiu p. P. Varanauskas, paklaustas apie krovinio priklausomybę, 
pareiškė, kad jam priklauso tik benzinas, o apie kitką jis neturįs nė mažiausio 
supratimo. Pakartotinai pareikalavus atidaryti automobilio bagažinę, pasiūliau 
minėtiems ponams pravažiuoti Kalvarijos postą be jokios kontrolės, bet ir šis 
pasiūlymas buvo atmestas motyvuojant tuo, kad p. P. Varanausko planai pasi- 
keitė ir jam būtinai reikia grįžti į namus, nes vyksta Seimo rinkimai. P. Vara- 
nauskui paaiškinau, kadangi automobilis priklauso p. A. Kulikauskui ir nelie- 
čia P. Varanausko, automobilis vis tiek turi praeiti muitinės kontrolę.“ 

Vienu metu dar minėti ponai sutiko vykti ne į Vokietiją, bet į Lenkijos 
Respubliką be muitinės kontrolės. Bet automobiliui pajudėjus į priekį, prava- 
žiuojamosios juostos link, jis staiga apsisuko ir nuvažiavo į Lietuvos Respubli- 
kos pusę, tačiau pasienio apsaugos pareigūnai grąžino jį atgal į muitinės terito- 
riją, nes kontroliniame lapelyje nebuvo įvažiuoti leidžiančio muitinės spaudo. 
Visa tai buvo užfiksuota ir muitinės videojuostoje. Po to Lazdijų muitinės vir- 
šininkas L. Sinkevičius paliepė be muitinės kontrolės neišleisti nei į Lenkijos 
Respubliką, nei atgal, iš kur jis buvo atvykęs. Ir tik po to, kai telefonu buvo 
susisiekta su LR muitinės departamento direktoriumi K. Pėdnyčia, minėti as- 
menys pateikė automobilį muitinės kontrolei. Kai iš automobilio buvo išimta 
244 blokai (2440 pakelių cigarečių WEST), buvo surašytas administracinis tei- 
sės pažeidimų protokolas, o kadangi mokėti muitą minėti asmenys atsisakė, 
šios cigaretės buvo konfiskuotos, o dar po pusvalandžio A. Kulikauskui ir P. Va- 
ranauskui pasikalbėjus, p. AT deputatas parašė paaiškinimą, kad cigaretės irgi 
priklauso jam, t.y. P. Varanauskui. 

Taigi miglos lyg ir ima sklaidytis. Iš Kalvarijos posto viršininko rašto aiš- 
ku, kad P. Varanauskas visgi buvo muitinėje sulaikyras, ir prekės, cigaretės WEST 
netgi konfiskuotos, o tokio žingsnio muitininkai niekad nedarys, neįsitikinę, kad 
per sieną išties yra vežama kontrabanda. Belieka išsiaiškinti vieną mažą dalyką, 

kam iš tiesų priklausė tos kontrabandinės cigaretės - p. P. Varanauskui, A. Kuli- 
kauskui ar jiems abiems. Jeigu priimtinas pastarasis variantas, yra pagrindo teigti, 
jog kontrabandininkai buvo abu ir P. Varanauskas ir A. Kulikauskas. Bet apie 
cigarečių priklausomybę abiems keliautojams Kalvarijos posto viršininkas teigia 
iš p. P. Varanausko pasakojimo, tad gali kilti įtarimas, jog posto viršininkas ne- 
tiksliai užrašė p. P. Varanausko žodžius ir tikrą teisybę sužinosime tik paskaitę 
paties P. Varanausko ranka rašytą paaiškinimą. Jis skamba taip: 


Lazdijų muitinės Viršininkui p. L. Sinkevičiui 
Povilo Varanausko, LR Aukščiausiosios Tarybos deputato 
Paaiškinimas 


Š. m. spalio 25 d. atvykau į Kalvarijų muitinę, turėdamas tikslą išsiaiškinti 
galimybę nuvežti į Lenkiją savo mokslo draugui, dabar invalidui, cigarečių bent 
keliems metams. 

Muitininkas panoro atidaryti bagažinę. Po ilgų derybų pasakiau, kad turiu 
cigarečių be tikslo parduoti ir pasipelnyti, bei benzino. Pažadėjo šių daiktų 
neliesti, jei leisiu apžiūrėti automobilį. Leidau. 

Patikėsime, kad AT deputatas išties vežė cigaretes ne pardavinėti jas Var- 
šuvos turguje, o padovanoti draugui invalidui, tačiau joks Lietuvos įstatymas 
nei muitinės įstatymas, nei civilinis kodeksas, nei Vyriausybės Nutarimas „Dėl 
muito režimo fiziniams asmenims nustatymo“ nenumato jokių išimčių nei in- 
validams draugams, nei pasiligojusiems giminaičiams, o LR Administracinės 
teisės pažeidimų kodekso 210 straipsnis aiškiai apibrėžia, kad neteisėtas prekių 
(vertybių ir kitokių daiktų) gabenimas per LR Valstybės sieną, yra laikomas 
kontrabanda, kaip incidentą Kalvarijos muitinės poste ir kvalifikavo „Alytaus 
naujienų“ laikraštis, kurį teismas pripažino paskleidus tikrovės neatitinkančias 
žinias. Tuo kalbą apie šią istoriją būtų galima ir baigti, bet ramybės neduoda 
mūsų jau minėtas LR Generalinio prokuroro A. Paulausko per ELTĄ išplatin- 
tas pareiškimas spaudai prieš pat bylos nagrinėjimą Alytaus rajono apylinkės 
teisme posėdy. Jame Generalinis prokuroras teigė: „LR generalinė prokuratūra, 
išnagrinėjusi turimą medžiagą, nustatė, kad cigaretės 244 blokai priklausė au- 
tomobilio savininkui J.A. Kulikauskui. AT deputatas P. Varanauskas ir jo daiktai 


BYLŲ DINAMIKA 1994-2001 M. IR JŲ BENDROSIOS TENDENCIJOS. ABEJOTINI .... 618 
111 


muitinės poste sulaikyti neouvo“. Galima daryti prielaidą, jog Generalinio pro- 
kuroro pareiškime esantys, švelniai kalbant, netikslumai atsirado dėl to, kad jis 
dar neturėjo visos medžiagos, gal kokį žodį pakeitė pareiškimo tekstą perrašinė- 
ję ir suredagavę ELTOS redaktoriai, bet tai, kad šalies generalinis prokuroras 
įsikišo į civilinės bylos nagrinėjimą, su kuriuo neturėjo nieko bendro, vertinti- 
nas mažų mažiausiai kaip šalies įstatymų ir net Konstitucijos pažeidimas, o jos 
laikymosi priežiūra yra bene viena iš svarbiausių šalies Generalinio prokuroro 
priedermių. Ir galima tik stebėtis, kad šio prokuroro veiksmo nepastebėjo ir 
tinkamai neįvertino aukščiausioji Lietuvos valstybės ar teismų vadovybė. Nors, 
tiesą sakant, labai stebėtis nėra ko. Tai buvo ne pirmas ir ne paskutinis aukšto 
valstybės pareigūno įsikišimas į teismo veiklą, žymia dalimi nulėmęs teismo 
sprendimą ar nuosprendį. Nepraėjo nė 10 metų ir 2001 metų spalyje pats Lie- 
tuvos Respublikos Prezidentas V. Adamkus padarė viešą pareiškimą, kad jis yra 
labai pasipiktinęs ir susirūpinęs Vilniaus trečiojo apylinkės teismo sprendimu 
paleisti anksčiau laiko iš įkalinimo įstaigos garsųjį šalies kalinį H. Daktarą ir 
paprašė pateikti jam visą šios bylos medžiagą. Apylinkės teismo sprendimą už- 
protestavo ir šalies generalinė prokuratūra, o H. Daktaro paleidimo iš kalėjimo 
byla buvo pavesta nagrinėti Vilniaus apygardos teismui. Ne mano reikalas ir 
kompetencija svarstyti, kokio sunkumo buvo H. Daktaro prasižengimai, ar kaip 
turėjo elgtis teismas, tačiau kelia abejonių ar Prezidento, kuris šalies konstituci- 
joje apibrėžiamas kaip valstybės vadovas, darantis visa, kas jam pavesta Konsti- 
tucijos ir įstatymų, veiksmai įsikišant į bylos nagrinėjimą yra suderinami su LR 
Konstitucija?.. 

Bet mes pernelyg nutolom nuo AT deputato P. Varanausko ieškinio „Aly- 
taus naujienų“ laikraščiui istorijos. 

Tad grįždami prie alytiškių, priminsime, kad tai buvo jau gana seniai, kad 
juos, „Alytaus naujienų“ leidėją R. Burbą ir laikraščio redaktorę G. Rafanavi- 
čienę, palikome po Alytaus rajono teismo posėdžio, kuriame buvo nuspręsta, 
jog jų laikraštyje išspausdintame H. Rimkaus straipsnyje frazė „o savo kontra- 
bandininko Varanausko prokurorai atsiprašinėja“ kalba būtent apie AT depu- 
tarą Povilą Varanauską ir kadangi ši frazė neatitinka tikrovės, nes p. P. Vara- 
nauskas su jokia kontrabanda niekad reikalo nėra turėjęs, toks pasakymas žei- 
džia jo garbę bei orumą, už ką teismas priteisė „Alytaus naujienose“ paskelbti 
dar vieną paneigimą ir atsiprašymą ir jo patirtai moralinei žalai atlyginti priteisė 
iš laikraščio 100 minimalių mėnesinių algų. Lietuvos Respublikos Aukščiau- 

siojo Teismo civilinių bylų kolegija, į kurią alytiškiai kreipėsi su kasaciniu skundu 
teismo sprendimą paliko nepakeistą. Tai laikraščio vadovus turėjo įstumti į 
juodą neviltį ir leisti jiems padaryti karčią išvadą, kad Lietuvoje rasti teisingumą 
be politinio prieskonio yra labai sunku, nes po Aukščiausiojo Teismo civilinių 
bylų kolegijos apeliuoti kur nors aukščiau galimybės nebebuvo. Tačiau tada 
atsitiko tai, ko turbūt nesitikėjo ir nelaukė nei Alytaus laikraščio vadovai, nei 
pats p. P. Varanauskas. Šia civiline byla susidomėjo, neaišku, savo iniciatyva ar 
kieno nors paragintas LR Aukščiausiojo Teismo pirmininko pavaduotojas p. 
A. Valiulis, kuris įteikė priežiūrinį protestą AT Prezidiumui, motyvuodamas 
tuo, kad ši byla buvo išnagrinėta, neišsiaiškinus visų jos aplinkybių. Konkrečiai 
p. A. Valiulis teigė, kad nebuvo išreikalauta Generalinėje prokuratūroje surink- 
ta patikrinimo medžiaga dėl 1992 spalio 25 d. įvykusio incidento, kurio metu 
Lazdijų muitinės Kalvarijos poste buvo sulaikytas P. Varanauskas ir drauge 
važiavęs A. Kulikauskas. Jų automobilyje buvo rasta 2440 pakelių cigarečių 
WEST ir 6 kanistrai benzino. Šioje medžiagoje yra P. Varanausko paaiškini- 
mas, kuriuo jis teigė, kad cigaretes vežė mokslo draugui. Nevertinta aplinkybė, 
kad buvo vežami 6 kanistrai benzino, nors leidžiamas jo kiekis yra tik 20 litrų 
(žiūr. LR Vyriausybės 1992 m. rugpjūčio 11 d. nutarimą Nr. 613 „Dėl muito 
režimo fiziniams asmenims nustatymo“), P. Varanauskas pripažino, kad benzi- 
nas priklauso jam. Tad turėjo būti svarstoma, ar šie veiksmai nesudaro LR Ad- 
ministracinių teisės pažeidimų kodekso 210 straipsnio („Kontrabanda“) dispo- 
zicijos. 

Pastebėtina ir tai, kad teismas nepagrįstai priteisė iš atsakovo 20 400 talo- 
nų tolydžio Valstybinį mokestį valstybei (CPK 104 str.). 

Todėl teismo sprendimo laikyti teisėtu ir pagrįstu negalima. Nurodytų 
aplinkybių nevertino ir Aukščiausiojo Teismo Civilinių bylų kolegija. 

Dėl šių moryvų p. A. Valiulis LR Aukščiausiojo Teismo Prezidiumui siūlo 
Alytaus rajono apylinkės teismo 1993 vasario 18 d. sprendimą ir LR Aukščiau- 
siojo Teismo civilinių bylų teisėjų kolegijos 1993 kovo 23 d. sutartį panaikinti 
ir bylą perduoti tam pačiam teismui nagrinėti iš naujo. 

Pagaliau!.. Pagaliau šioje byloje atėjo persilaužimas! Ir ne dėl to, kad prie- 
žiūrinį protestą pateikė vienas aukščiausių Lietuvos teisėtvarkos pareigūnų — 
LR Aukščiausiojo Teismo pirmininko pavaduotojas, bet visų pirma dėl to, kad 
jis nesvarstė, ar „Alytaus naujienose“ išspausdinti paneigimai ir atsiprašymai 
vra pakankami ir jau turi užganėdinti įsižeidusio p. P. Varanausko garbę ir 

orumą, o akcentavo tuos Kalvarijos muitinės poste įvykusius incidento mo- 
mentus, kurie nedviprasmiškai kalba, jog AT deputatas P. Varanauskas visgi 
vežė per Lietuvos Valstybės sieną kontrabandą, ir taip šį deputato elgesį kvalifi- 
kavęs Alytaus laikraštis buvo visiškai teisus. Deja, to nepastebėjo ar nenorėjo 
pastebėti teismai, nagrinėję šią bylą... 

LR Aukščiausiojo Teismo Prezidiumas, pirmininkaujant M. Lošiui, daly- 
vaujant LR Generaliniam prokurorui A. Paulauskui bei Prezidiumo nariams 
A. Baranovui, A. Pėstininkui, A. Jankauskui ir A. Juknai, Aukščiausiojo Teis- 
mo pirmininko pavaduotojo priežiūrinį skundą nagrinėjo 1993 m. gegužės 7 d. 
ir nustatė, kad priežiūriniu protestu LR Aukščiausiojo Teismo pirmininko pa- 
vaduotojas prašo Alytaus rajono teismo sprendimą ir AT Civilinių bylų kolegi- 
jos sutartį panaikinti ir bylą perduoti tam pačiam teismui nagrinėti iš naujo, 
nes buvo nepilnai išaiškintos turinčios bylai reikšmės aplinkybės, neišreikalauti 
turintys bylai reikšmę įrodymai. Dėl šių priežasčių LR Aukščiausiojo Teismo 
Prezidiumas priežiūrinį protestą nutarė patenkinti, Alytaus rajono apylinkės 
teismo sprendimą ir Aukščiausiojo Teismo Civilinių bylų teisėjų kolegijos su- 
tartį panaikinti ir bylą perduoti tam pačiam teismui nagrinėti iš naujo. 

Taigi mes vėl atsidūrėme ten, iš kur pradėjome - Alytaus rajono apylinkės 
teisme, kurio mašina trūkčiodama suksis dar pusantrų metų. Tad vargu ar tiks- 
linga smulkiai aprašinėti visas Alytaus teismo posėdžių peripetijas. Gal pasiten- 
kinsime užfiksuodami tik kelis esminius jos momentus. 1993 rugpjūčio 10 d. 
Alytaus rajono apylinkės teismo teisėjas A. Čeplinskas bylą sustabdė, kol Vil- 
niaus m. pirmos apylinkės teisme bus išnagrinėta kita byla pagal P. Varanausko 
ieškinį dėl garbės ir orumo gynimo. Keli teismo posėdžiai neįvyko, nes juose 
dėl objektyvių priežasčių negalėjo dalyvauti atsakovo atstovai, ir pagaliau 
1994 m. gruodžio 22 tarp ieškovo P. Varanausko ir atsakovų R. Burbos ir 
G. Rafanavičienės buvo pasirašyta taikos sutartis. 

Galimas dalykas, jog P. Varanauskas irgi pavargo nuo to bylinėjimosi, ku- 
ris užtruko daugiau kaip dvejus metus, o gal jis abejojo, kad po triuškinančio 
Aukščiausiojo Teismo Prezidiumo nutarimo kuklus Alytaus rajono apylinkės 
teismas dar kartą priims jam palankų sprendimą?.. Bet tai tik mano spėlionės. 
Oficialiame dokumente - taikos sutartyje p. P. Varanauskas teigė, kad „Alytaus 
naujienų“ laikraštyje išspausdinti paneigimai ir atsiprašymai jį patenkino, be 
to. atsakovas teismuose nepaaiškinęs, kad jam priteista suma 100 minimalių 
mėnesinių algų yra per dideli, o apie laikraščio sunkią finansinę padėtį jis, P. Va- 

ranauskas, sužinojo atsitiktinai, o kadangi jis neturėjo tikslo sužlugdyti laikraš- 
čio, todėl ir pasirašė taikos sutartį. Patikėsime, kad taip ir buvo. Taikos sutarti- 
mi baigtoje byloje nėra nei laimėjusių, nei pralaimėjusių, tad ber kokie svarsty- 
mai šiuo klausimu būtų beverčiai. Vietoj Post scriptum norėčiau pateikti nedi- 
delį H. Rimkaus publicistinį kūrinėlį. To paties H. Rimkaus, dėl kurio straips- 
nio „Rimantui Liegui, kitiems“ ir užvirė visa ši košė. Tai šio žurnalisto reakcija 
įeilinį AT deputato P. Varanausko reikalavimą paneigti „Alytaus naujienose“ 
išspausdintą sakinį „savo kontrabandininko Varanausko prokurorai atsipraši- 
nėja“. 

Tad H. Rimkus savo straipsnyje „Paneigti, atsiprašyti“, rašo: 

„Tik tiek? Prašau — paneigiu, atsiprašau. Ir prokurorų, kurie neatsiprašinė- 
jo. Maža to - dėkoju! Už ką? Ogi už tai, kad akis atvėrė, padėjo susivokti gyve- 
nime. Ir ne man vienam. 

Kiek reikėjo pamatyti tų deputatų, prokurorų, pirmininkų, ministrų ir 
klerkų, kad perprastume, kas mums atstovauja ir valdo, kas naudojasi mūsų 
pasitikėjimu, kad suvoktumėme, į kokius „voratinklius“ buvome pakliuvę, kad 
žinotumėm, ko einame prie rinkiminių urnų. Kad likdami „apačioje“ morali- 
niu požiūriu pakiltume aukščiau kai kurių, esančių „viršuje“. Už tokias pamo- 
kas nieko negaila! Daugelis jas suprato ir nepamirš.“ 


Henrikas Rimkus 
Dabar jau tikrai viskas. Taškas. L.T. 


E. Grakauskas prieš Lietuvos radiją ir televiziją. 


Kalbant apie įtakingų Lietuvos politikų ir aukštų valstybės pareigūnų 
ieškinius garbės ir orumo gynimo bylose viešosios informacijos priemonėms, 
kuriuos nagrinėjo Lietuvos teismai, būtina prisiminti dar vieną bylą, kuri 
visuomenėje susilaukė gana didelio atgarsio. Ir vėl visų pirma dėl ieškovo 
pavardės. Šį kartą juo buvo Eimantas Grakauskas, Lietuvos Nepriklausomy- 
bės Akto Signararas, LR Aukščiausiosios Tarybos deputatas, korporacijos „Liet- 
verslas“ ir „Tauro“ banko viceprezidentas, Lietuvos privataus kapitalo ir nu- 
osavybės aljansų kongreso narys. Tačiau labiausiai Lietuvoje E. Grakauskas 
tapo žinomas kaip vienas pagrindinių revoliucinių šalies žemės ūkio reformos 

architektų, kadangi, dirbdamas Aukščiausiosios Tarybos agrarinės komisijos 
pirmininku, nemažai prisidėjo prie Lietuvos žemės ūkio pertvarkymo teisinės 
bazės kūrimo, o mus dominanti istorija prasidėjo 1992 rugpjūčio 2 d., kai 
Lietuvos televizija parodė laidą „Vienas pasaulis“, kur buvo kalbama ir apie 
Trakų rajono, Kadriškių kaimo statybas, kurias vykdė E. Grakauskas ir jo 
šeima. Laidoje buvo teigiama, kad pastatai Kadriškių kaime statomi, projek- 
to nesuderinus su aplinkosaugos institucijomis, padaryti ir kiti pažeidimai. 
E. Grakauskas savo laiške Lietuvos Nacionalinio radijo ir televizijos vadovy- 
bei teigia, kad laidoje „Vienas pasaulis“ paskleistos žinios neatitinka tikrovės 
ir žemina jo garbę ir orumą. E. Grakauskas išvardino, kurie teiginiai neati- 
tinka tikrovės ir žemina jo garbę bei orumą ir reikalavo juos paneigti, priešin- 
gu atveju jis įstatymo nustatyta tvarka savo garbę ir orumą žadėjo ginti teis- 
me. LRTV teismo perspektyva visai neviliojo, tad televizijos vadovai siūlė šį 
konfliktą išspręsti mažiau drastišku būdu. Kitoje „Vieno pasaulio“ laidoje jos 
autorė žurnalistė D. Juočerytė ištaisė ir paneigė kai kuriuos ankstesnėje laido- 
je išties buvusius netikslumus, be to, E. Grakauskas buvo kviečiamas daly- 
vauti kitos savaitės laidoje ir pačiam pareikšti eteryje savo nuomonę apie Lie- 
tuvos televizijos paskleistas tikrovės neatitinkančias žinias. Žurnalistikoje toks 
klaidų ištaisymo ir paneigimo būdas yra praktikuojamas gana dažnai, žurna- 
listų ir leidėjų etikos komisija svarstydama įžeisto ar viešosios informacijos 
priemonėje kritikuoto asmens skundą, dažniausiai jį išsprendžia tokiu būdu 
ir sutaria tiek su laikraščio, žurnalo redakcija ar RTV stotimi, kad jie sudarys 
galimybę kritikuotam žmogui išsakyti savo argumentus ir nuomonę apie pa- 
reikšrą kritiką, ir tokiu būdu konfliktas bus išspręstas, tačiau E. Grakausko 
toks siūlymas nepatenkino ir jis įteikia ieškinį Vilniaus apylinkės antrajam 
teismui, kur nurodo, kad laidoje „Vienas pasaulis“ teiginiai, jog jis ir jo šei- 
ma, statydami sodybą Trakų rajone, Kadriškių kaime, nugriovė tiltą per ka- 
nalą, kuris dėl to pelkėja, neturėdami leidimo nukirto tame sklype kelis me- 
džius, nukasė dalį sklype esančio šlaito, o visi šie darbai atlikti nesuderinus su 
gamtosaugos institucijomis. Ieškininiame pareiškime teismui p. E. Grakaus- 
kas prašo, kad Lietuvos televizija prieš „Panoramą“ ir „Vakaro žinias“ pa- 
skleistų nurodyto turinio paneigimą, jo atsiprašytų, o iš Lietuvos radijo ir 
televizijos jo naudai priteistų 300 minimalių mėnesinių algų dydžio sumą 
moralinei žalai atlyginti. Vilniaus apylinkės 2-sis teismas (teisėjas G. Baziulis) 
p. E. Grakausko ieškininį pareiškimą priėmė. 


116 


ŽINIASKLAIDOS BYLOS LIETUVOS TEISMUOSE 


Nagrinėjant ankstesnę bylą nuostabą kėlė, kad Alytaus rajono apylinkės teis- 
mas iš kelių žodžių „savas kontrabandininkas Varanauskas“, pripažino, jog kalba- 
ma būtent apie Povilą Varanauską, signatarą, AT deputatą ir t.t., nors Lietuvoje 
yra daugybė žmonių su tokia pavarde, o mūsų šalies įstatymai įsakmiai reikalauja, 
kad ieškininis pareiškimas teisme gali būti priimtas tik tada, jei įrodoma, kad 
paskleistos žinios yra būtent apie ieškovą. Šį kartą tokia problema tikrai nekilo, 
nes LTV laidoje „Vienas pasaulis“ p. E. Grakauskas buvo aiškiai įvardintas, dėl 
to jokių abejonių, dėl pareiškimo priėmimo teisme būti negali. Kiras klausimas, 
ar laidoje paskelbtos žinios išties neatitiko tikrovės? Kad jos yra teisingos, teisme 
turėjo įrodinėti atsakovas, t.y. Lietuvos televizija. E. Grakausko ieškininiame pa- 
reiškime yra išvardinti bent penki televizijos laidoje paskleisti teiginiai, neatitin- 
kantys, jo nuomone, tikrovės ir žeminantys jo garbą bei orumą. Teismas pats 
sprendžia, ar visi jie vienodai žemina ieškovo garbę ir orumą, ar vieni yra daugiau, 
o kiti mažiau svarbūs. Tai išties yra teismo prerogatyva, subjektyvia šių eilučių 
autoriaus nuomone, visgi žinios, kad ieškovas nukirto du, o gal tris alksniukus, o 
gal drebules? Kad nugriovė tiltelį per kanalą visgi yra mažiau svarūs už teiginį, kad 
visa tai jis darė savavališkai, neturėdamas gamtosaugos institucijų leidimo. Tad 
pastarajai problemai šios bylos komentare ir skirsime didžiausią dėmesį, pasitelk- 
dami oficialius byloje esančius dokumentus. 

Kitas klausimas, ar ieškovo garbė ir orumas, paskleidus tikrovės neatitin- 
kančias žinias išties buvo pažeminti? Dažnoje byloje valstybės pareigūnai, val- 
dininkai ar paprasti asmenys, perskaitę laikraštyje ar išgirdę RTV laidoje vieną 
vienintelį kritišką sakinį apie savo veiklą ir darbą nusprendžia, kad dėl to jie 
patyrė nerimą, susijaudino, kad bendradarbių, kolegų ar apskritai aplinkinių 
žmonių akyse krito jų autoritetas ir prestižas. Pagal Lietuvos Civilinio proceso 
kodeksą ir Aukščiausiojo Teismo teisėjų Senato nutarimą savo ieškininiame 
pareiškime, ar buvo pažeminta jų garbė ir orumas ir kuo tai pasireiškė, teismui 
įrodinėja pats ieškovas. Negaliu kalbėti už p. E. Grakauską, bet, žiūrint iš šalies, 
galima sutikti, jog laidos teiginiai apie Kadriškių kaime padarytus pažeidimus 
ir savivaliavimą suponuoja mintį, kad šalies Parlamento narys, pasinaudoda- 
mas savo tarnybine padėtimi (nors tiesiogiai laidoje tai ir nebuvo pasakyta), 
ekologiškai jautriame Trakų rajone be jokio leidimo šeimininkavo tarsi savo 
vonioje. Taigi galima sutikti, kad laidoje minėti faktai, jeigu jie išties neatitiko 
tikrovės, galėjo žeminti ieškovo p. E. Grakausko garbę ir orumą, ir dvejonių 
dėl jo ieškininio pareiškimo Vilniaus apylinkės 2-jame teisme tikrai nekyla. 

Ginčijamoje laidoje, kur buvo pasakojama apie E. Grakausko padarytus 
gamtosaugos pažeidimus, be laidos autorės žurnalistės D. Juočerytės, dar daly- 
vavo LR Aukščiausiosios Tarybos gamtos apsaugos komiteto patarėjas D. Lie- 
gis bei AT deputatai V. Perkevičius, A. Vaišnoras, V. Bubnys ir Z. Adomaitis, 
kurie irgi suabejojo, ar teisėtai E. Grakausko šeimai Vilniaus generalinio plano 
ribose buvo paskirtas sklypas valstiečių ūkiui steigti. Minėti deputatai ir kiti jų 
kolegos iš AT gamtos apsaugos komiteto kreipėsi į LR Generalinę prokuratūrą, 
dėl sklypo E. Grakauskui skyrimo teisėtumo. 

Nors visokių raštų rašymas ir jų laukimas atėmė nemažai laiko ir stabdė 
bylos nagrinėjimą Vilniaus apylinkės 2-jame teisme, negalima nepabrėžti, kad 
minėti šalies Parlamento nariai nepuolė aklai ginti savo įtakingo kolegos mun- 
duro garbės, bet panoro išsiaiškinti tiesą. 

Pirmoji raštą į deputatų užklausimą atsiuntė Generalinės prokuratūros ci- 
vilinių bylų ir bendrosios kompetencijos skyriaus vyriausiojo prokuroro pava- 
duotoja p. R. Bimbirienė. Savo rašte prokurorė teigė: 

„LR Aukščiausiosios Tarybos gamtos apsaugos komiteto pavedimu buvo 
patikrinta, ar teisėtai paskirta žemė valstiečių ūkiui steigti p. G. Grakauskienei, 
p. E. Grakausko žmonai (aut. past.) ir kitiems. Generalinė prokuratūra padarė 
išvadą, kad Trakų rajono valdybos potvarkiai: 1991 08 21 potvarkis Nr. 295 ir 
potvarkis Nr. 388, kuriais p. G. Grakauskienei paskirta minėtam tikslui žemė 
priimti pažeidžiant įstatymo reikalavimus. 

Generalinis prokuroras nurodytus potvarkius užprotestavo bendrosios kom- 
petencijos tvarka. Trakų rajono Valdybai atsisakius protestą patenkinti jai, LR 
Prokuratūros įstatymo 218 str. pagrindu Trakų rajono apylinkės teisme pateik- 
tas ieškininis pareiškimas dėl minėtų potvarkių panaikinimo“. 

Toliau susirašinėjimas prasideda su LR Gamtos apsaugos departamentu, 
kur svarstomas p. G. Grakauskienės žemės sklypo melioracijos projektas ir nu- 
spręsta reikalauti parengti kokybišką melioracijos projektą, nes sklypas patenka 
į Vokės upės slėnį, Vilniaus miesto gamtinį karkasą. 

Sklypo melioracijos projektą galima derinti tik turint sklypo planavimą. 
Pateiktų pasiūlymų negalima laikyti darbo projektu, o pateiktus pasiūlymus 
Gamtos apsaugos departamento specialistai derina su šiomis pastabomis, kai 
kam pritardami, kai kam prieštaraudami. Nepritaria įvažiavimo į sklypą spren- 
dimui, mano, kad per kanalą turi būti pastatytas lengvų konstrukcijų tiltas. 

Nepritaria kanalo atkarpos valymui ir pylimo ardymui sklypo ribose. Neprita- 
riama 0,3 ha miško ploto šalinimui. 

Byloje yra ir LR Gamtos apsaugos departamento administracinių teisės 
pažeidimų protokolas, kurį 1992 08 03 parašė vyr. inspektorius J. Visockas. 
Protokole sakoma: 

„Pil. E. Grakauskas savavališkai nukirto 3 (tris) alksnius prie Vokės upelio, 
kuo pažeidė Aplinkos apsaugos įstatymą“. 

Negalima apeiti ir paties p. E. Grakausko paaiškinimo dėl šio įvykio. Jame 
rašoma: 

„Lyginant sklypo teritoriją nuo duobių, man nesant, buldozeris užkliudė 
nurodytus alksniukus ir juos nubrozdino, todėl teko nupjauti. 

Net neįsivaizdavau, kad nuosavame sklype būtina suderinti su aplinkos 
apsauga trijų plonų alksniukų pašalinimą“. 

Tiesiog žavus savo naivumu paaiškinimas, kad LR Aukščiausiosios Tary- 
bos agrarinės komisijos pirmininkas išties nežino, kad bet kokie statybos dar- 
bai, kurie vykdomi gamtoje, turi būti suderinti su aplinkos apsaugos specialis- 
tais. Be to, vis dar kelia abejonių, ar tas sklypas, kuriame AT deputatas ruošėsi 
kurti valstiečio ūkį, išties buvo nuosavas, t.y. teisėtai jam paskirtas. Tokios abe- 
jonės kilo ir LR Generalinei prokuratūrai, kuri užprotestavo žemės skyrimą 
toje vietoje p. G. Grakauskienei ir net kreipėsi į teismą dėl Trakų valdybos 
porvarkių panaikinimo. O juk yra visiškai aišku, kad aplinkos apsaugos institu- 
cijos gali pritarti statybos darbams tik esant dviem sąlygoms: pirma, jeigu tie 
darbai vykdomi teisėtai paskirtoje žemėje ir, antra, jei Aplinkos apsaugos de- 
partamentui yra pateiktas kokybiškas statybos ar melioracijos darbų projektas. 
Dėl pirmosios sąlygos smarkiai suabejojo LR Generalinė prokuratūra. Jei prita- 
ria ir Lietuvos statybos ir urbanistikos ministras A. Nasvytis, 1992 08 31 at- 
siuntęs į teismą panašų raštą: 

„Vilniaus generaliniame plane ši teritorija, išnaudojant jos gamtinius ypa- 
tumus, numatyta parkui įkurti. Dėl to Vilniaus generalinio plano ribose yra ne 
žemės ūkio paskirties žemė, ir sklypai ilgalaikei žemės ūkio veiklai negali būti 
skiriami, o sklypai galėjo būti skiriami ne didesni kaip 0,25 ha, tuo tarpu p. 
G. Grakauskienei paskirta 1,83 ha žemės.“ 

Taigi abejonės dėl sklypo skyrimo teisėtumo ne sklaidosi, o vis labiau tirš- 
tėja, o diskusijoje, ar sklype vykdomi statybos darbai buvo suderinti su aplinko- 
saugininkais, ar vykdomi savavališkai, tašką padeda LR Aplinkos apsaugos de- 

partamento generalinio direktoriaus pavaduotojas K. Žala, kuris teismui at- 
siųstame rašte teigia: 

„Pateikus statybos darbų projektus derinimui Vilniaus rajono agentūra sa- 
vo raštu Nr. 5415 pareikalavo iš Trakų rajono valdybos parengti šios vietovės 
bendrą planavimo projektą. Toks projektas iki šiol nepateiktas. 

Nežiūrint šio reikalavimo, statybos vykdomos, naikinami Vokės upės ir 
kanalo apsauginių zonų želdiniai. Aplinkos apsaugos departamento Vilniaus 
rajono agentūra pareikalavo iš Trakų valdybos sustabdyti statybos darbus ir 
vykdyti aukščiau minėto rašto reikalavimus. 

Manome, kad skiriant sklypus šioje vietoje buvo padaryta ekologinė klai- 
da, todėl turėtų būti peržiūrėti žemės skyrimo potvarkiai. 


Generalinio direktoriaus pavaduotojas K. Žala.“ 


Atkreipiame dėmesį, kad iš p. K. Žalos rašto aiškiai matyti, kad dar 1992 
rugpjūčio 4 d. p. E. Grakausko vykdomi statybos darbai su Aplinkos apsaugos 
departamentu dar nebuvo suderinti. Pateikę šūsnį oficialių dokumentų šiuo 
klausimu, Lietuvos televizijos atstovai buvo tikri, kad teismas pripažins, jog 
laidoje pasakytas teiginys, kad p. E. Grakauskas statosi sodybą, jos projekto 
nesuderinęs su Aplinkos apsaugos institucijomis, atitinka tikrovę, tad liko ke- 
lios smulkesnės problemos, kurios irgi neturėjo kelti abejonių. Atsakovui gana 
greitai pavyko įrodyti, jog teiginys, kad nukasta dalis sklype esančio šlaito irgi 
atitinka tikrovę, liko įrodyti tik dvi žinias: kad neturint leidimo sklype iškirsti 
medžiai ir nugriautas per kanalą buvęs tiltas. Pirmuoju klausimu atsakovas irgi 
turėjo tvirtų įrodymų, o dėl nugriauto tilto pateikė žemėlapį, kur aiškiai maty- 
ti, kad tiltas čia yra buvęs. Tiesa, teismas suabejoja tuo, kad žemėlapis yra be 
datos, tad jis gal buvo parengtas dar Karaliaus Žygimanto laikais ir tiltas iki 
mūsų dienų neišliko. Tada žurnalistė D. Juočerytė teismui parodė videojrašą, 
kur kadro kampe matėsi filmavimo data - 1992 metų liepos 19 d., tačiau p. E. 
Grakauskas paprašė, kad parodymus duotų jo pasiūlytas liudininkas, kažkoks 
V. Dapkevičius, kuris tvirtu balsu pareiškė, kad tilto per kanalą niekad nėra 
buvę... 

Tačiau kai teisėjas G. Baziulis pradėjo skaityti sprendimą, Lietuvos televi- 
zijos atstovai negalėjo patikėti savo ausimis: pasirodo visos laidoje „Vienas pa- 
saulis“ paskleistos žinios, išskyrus šlaito nukasimą, neatitinka tikrovės ir žemina 

atsakovo garbę ir orumą. LRTV įpareigota paskelbti paneigimą ir turi p. E. 
Grakauskui sumokėti 300 minimalių mėnesinių algų moralinei žalai atlyginti. 
Įsitikinę, kad teismas padarė klaidą ir motyvuodami tuo, kad teismas nevisapu- 
siškai įvertino surinktus įrodymus, Lietuvos radijas ir televizija kasaciniu skun- 
du kreipėsi į LR Aukščiausiąjį teismą prašydami sprendimą panaikinti ir bylą 
grąžinti naujam nagrinėjimui. Skundą nagrinėjo AT Civilinių bylų kolegija 
(pirmininkas A. Baranovas, teisėjai J. Jasaitis ir J. Januškienė. Deja, ir kolegija, 
išnagrinėjusi kasacinį skundą, savo 1994 sausio 11 Nutartimi jį atmetė, moty- 
vuodama tuo, kad atsakovas neįrodė, kad paskleistos žinios atitinka tikrovę. 

Kolegija nustatė, kad statybos projektas buvo suderintas su Aplinkos ap- 
saugos departamentu, nors byloje buvo pateikti bent penki šios institucijos raš- 
tai, kad taip nėra. Kolegija teigia, kad ir kitos paskleistos žinios neatitinka tik- 
rovės: miškui kirsti buvo išduotas bilietas, nors atsakovas pateikė oficialų doku- 
mentą aplinkos apsaugos vyr. inspektoriaus p. E. Grakauskui surašytą admi- 
nistracinės teisės pažeidimų protokolą, kur juodu ant balto parašyta, kad pil. 
E. Grakauskas savavališkai nukirto (pabr. autoriaus) 3 (tris) alksnius prie Vo- 
kės upelio ir tuo pažeidė Aplinkos apsaugos įstatymą. Kolegijos neįtikino ir 
atsakovo pateikti rašytiniai ir vaizdiniai įrodymai, kad tiltas per upę visgi stovė- 
jo, nors liudytojas V. Dapkevičius, kaip sakoma Nutartyje, parodė, kad tilto 
nebuvo. 

Tad natūraliai kyla klausimas, kokius įrodymus dar reikėjo pateikti mūsų 
teismams ir kaip išvis teisėjai turi juos vertinti? Apie tai kalba LR Civilinio 
proceso 65 straipsnis (įrodymų įvertinimas), kuriame sakoma: 

„Teismas vertina įrodymus pagal vidinį savo įsitikinimą, pagrįstą visapu- 
sišku ir objektyviu visų bylos aplinkybių viseto išnagrinėjimu teismo posėdyje, 
vadovaujantis įstatymu.“ 

Sunku ką nors pasakyti apie teisėjų vidinį įsitikinimą, bet visgi šiuo atveju, 
regis, jį labiau formavo ne įrodymai ir bylos aplinkybės, o ieškovo, kaip įtakin- 
go politiko, autoritetas. 

Taip baigėsi dar viena civilinė byla dėl garbės ir orumo gynimo, kur ieškinį 
viešosios informacijos priemonei pateikė įtakingas šalies politikas, ir teismų vyk- 
dytas teisingumas, autoriaus nuomone, vėl turėjo politinį prieskonį. 

Prie tokius rezultatus prisiekusių teisminių ginčų kategorijos iš dalies gali- 
ma priskirti ir bylą 

Ši byla tęsėsi ne vienerius metus, ilgai buvo žurnalistinės bendruomenės 
dėmesio centre, apie šį teisminį ginčą ne kartą rašė šalies spauda, o prasidėjo jis 
2000 metų lapkričio 15 d., kai LR Aukščiausiojo Teismo Civilinių bylų kolegi- 
ja nagrinėjo LR Ministro pirmininko G. Vagnoriaus kasacinį skundą dėl Vil- 
niaus miesto 2-ojo apylinkės teismo sprendimo ir Vilniaus apygardos teismo 
civilinių bylų skyriaus teisėjų kolegijos 2000 m. birželio 1 d. nutarties peržiūrė- 
jimo civilinėje byloje pagal ieškovo G. Vagnoriaus ieškinį atsakovui UAB „Res- 
publikos leidiniai“ ir trečiajam asmeniui F. Jansonui dėl garbės ir orumo gyni- 
mo bei moralinės žalos atlyginimo. 

O prasidėjo ši ilga istorija Premjero G. Vagnoriaus ieškininiu pareiškimu 
Vilniaus m. 2-jam apylinkės teismui, ir šiame pareiškime ieškovas G. Vagnorius 
prašė pripažinti, kad „Respublikoje“ 1999 m. birželio 11 d. išspausdintame F. Jan- 
sono straipsnyje “G. Vagnorius iš biudžeto „Lietuvos rytui“ skyrė 265 000 litų“. 
Paskelbtos žinios apie tai, kad Vyriausybės ministras Pirmininkas Gediminas Vag- 
norius 265 000 litų skyrė Gedvydui Vainauskui priklausančiam „Lietuvos ryto“ 
krepšinio klubui ir kad specialiai „Lietuvos rytui“ sukūrė pinigų pervedimo iš 
akcinių bendrovių į klubų sąskaitos sistemą, neatitinka tikrovės ir žemina ieškovo 
garbę bei orumą. Ieškovas prašo per 15 dienų nuo sprendimo įsiteisėjimo dien- 
raštyje „Respublika“ be komentarų adekvačioje vietoje paskelbti paneigimą ir pri- 
teisti iš atsakovo 10 000 Lt moralinei žalai atlyginti. 

Vilniaus m. 2-sis apylinkės teismas 2000 m. gegužės 3 d. sprendimu ieški- 
nį patenkino iš dalies: pripažino, kad dienraštyje „Respublika“ paskelbtos ir 
ieškovo nurodytos žinios neatitinka tikrovės ir žemina ieškovo garbę ir orumą 
bei įpareigojo atsakovą paskelbti šių žinių paneigimą ir priteisė 600 Lt (vietoj 
prašomų 10 000 Lt aut. past.) moralinei žalai atlyginti. Teismas nurodė, kad ne 
ministras Pirmininkas G. Vagnorius, o LR Vyriausybė, t.y. kolegialus organas, 
nusprendė, kokiu būdu turi būti teikiama parama sportui. Teismas padarė iš- 
vadą, kad paskleisdamas žinias neva G. Vagnorius, tuo metu ėjęs aukštas parei- 
gas, vienasmeniškai be jokio teisėto pagrindo skyrė pinigus privačiam klubui, 
atsakovas sumenkino ieškovo garbę ir orumą. Nustatydamas moralinės žalos 
atlyginimo dydį, teismas atsižvelgė į tai, jog ministrui Pirmininkui taikomi vie- 
šojo asmens kriterijai ir nurodė, kad svarbiausiu viešojo asmens satisfakcijos 
būdu laikytinas garbę ir orumą žeminančių, tikrovės neatitinkančių žinių pa- 

neigimas, o moralinės žalos atlyginimo dydis negali turėti dominuojančio 
vaidmens. 

Kalbant apie šį teismo sprendimą, būtina pabrėžti, kad Vilniaus 2-asis apy- 
linkės teismas visiškai teisingai pasielgė p. G. Vagnoriaus prašomą sumą 10 000 
Lt moralinei žalai atlyginti sumažindamas iki 600 Lt, pritaikęs viešojo asmens 
kriterijus. Deja, mūsų teismų praktikoje taip atsitinka ne visuomet, neretai teis- 
mai painioja privataus ir viešojo asmens atskyrimo kriterijus, kas yra pažymėta 
ir LR Aukščiausiojo Teismo teisėjų Senato nutarime, kuriuo mes nuolatos re- 
miamės. Plačiau reikėtų pakalbėti ir apie „Respublikos“ laikraštyje paskelbtas 
žinias apie šalies biudžeto lėšų skyrimą privačiam krepšinio klubui. Žinoma, 
negalima nesutikti, kad laikraštis padarė klaidą, pareikšdamas, kad tos lėšos — 
265 000 Lt buvo paskirtos Ministro Pirmininko, o ne LR Vyriausybės 1998 m. 
gegužės 19 d. nutarimu Nr. 607. Formaliai žiūrint, visa tai tiesa. Lietuvos Res- 
publikos ministrai pirmininkai, taip pat ir p. G. Vagnorius, ne sykį yra priėmę 
vienasmeniškus nutarimus, tačiau šį kartą nėra jokios abejonės, kad nutarimą 
dėl paramos šalies sportui visgi priėmė LR Vyriausybė, bet, remiantis LR Kon- 
stitucija, reikėtų išsiaiškinti, ar Premjero nuomonė turi įtakos Ministrų kabine- 
to priimamam nutarimui posėdyje svarstomu klausimu. O jeigu turi, tai kokio 
lygio yra ta įtaka? Beveik nėra jokios abejonės, kad be Ministro Pirmininko 
valios, Vyriausybė nepriima jokių nutarimų. Premjeras tvirtina Vyriausybės po- 
sėdžių dienotvarkę. Jo siūlymu čia gali būti įtraukti ar neįtraukti svarstomi klau- 
simai. Nors galutinį sprendimą bet kuriuo svarstomu klausimu Vyriausybė pri- 
ima balsų dauguma, bet galima abejoti, ar daug ministrų ryžtasi balsuoti prieš 
parengtą nutarimo projektą, jeigu mato, kad Ministras pirmininkas nedvipras- 
miškai jį palaiko. Ministrui konfliktuoti su Premjeru nėra didelės prasmės ir 
dėl to, kad pagal LR Konstituciją ministrai, vadovaudami jiems pavestoms sri- 
tims, atsakingi Seimui, Prezidentui ir tiesiogiai pavaldūs Ministrui Pirminin- 
kui. Tad natūralu, kad tiesiogiai pavaldus Ministrui Pirmininkui ministras vie- 
ną kitą kartą gal ir gali nesutikti su jo nuomone ir balsuoti kitaip, negu siūlo 
Premjeras, tačiau vargu ar jam naudinga tai daryti trečią ar ketvirtą sykį, nes 
ministrus skiria ir atleidžia Prezidentas, būtent Premjero teikimu. 

Pagaliau, jei Vyriausybės priimtas nutarimas šalies politikoje ar ekono- 
mikoje sukels nepageidautinus padarinius, į Seimą aiškintis eis ne vienaip ar kitaip 
balsavęs ministras, o pats Ministras Pirmininkas, dėl to ir drįstu tvirtinti, jog 
Ministro Pirmininko įtaka Vyriausybei kolegialiai priimant nutarimus yra labai 

svarbi. Tad galima suabejoti, ar „Respublikos“ padaryta klaida yra tokia jau dide- 
lė, ar išties teiginys, kad LR Ministras Pirmininkas paskyrė 265 000 litų priva- 
čiam krepšinio klubui, labai neatitinka tikrovės. Žinoma, Lietuvos teismo požiū- 
riu, tai yra klaida, tačiau tarptautinės teisės požiūriu, ypač prisimenant Europos 
žmogaus teisių teismo Strasbūre sprendimus, kur tokiose bylose yra taikomas 
Europos žmogaus teisių konvencijos 10 straipsnis, galima padaryti ir kitokią išva- 
dą. Ir ne tokie jau neteisūs buvo “Respublikos, laikraščio atstovai, savo kasacinia- 
me skunde Aukščiausiajam teismui apeliavę į Strasbūro teismo praktiką ir teigę, 
kad Vilniaus teismo sprendimas pažeidžia Europos žmogaus teisių ir pagrindinių 
laisvių apsaugos konvencijos 10 str. Tačiau AT civilinių bylų kolegijos sutartyje 
pasakyta, jog tokie kasatoriaus samprotavimai visiškai neatitinka bylos aplinky- 
bių ir negali paneigti teismų padarytų išvadų teisingumo. 

Apie Strasbūro teismo praktiką mes jau kalbėjome I knygos dalyje, o kol 
kas telieka konstatuoti, kad žinias, paskelbtas F. Jansono straipsnyje „G. Vag- 
norius paskyrė iš biudžeto „Lietuvos rytui“ 265 000 litų“, visų lygių Lietuvos 
teismai — ir Vilniaus m. 2-os apylinkės ir Vilniaus apygardos Civilinių bylų 
skyriaus teisėjų kolegija ir LR Aukščiausiojo Teismo Civilinių bylų skyriaus 
teisėjų kolegija - pripažino neatitinkančiomis tikrovę ir žeminančiomis LR Mi- 
nistro Pirmininko G. Vagnoriaus garbę bei orumą. Laikraštis įpareigotas mi- 
nėtas žinias paneigti ir atlyginti ieškovui už patirtą moralinę žalą. 

Kalbant apie įtakingų politikų ir aukštų šalies pareigūnų ieškinius viešo- 
sios informacijos priemonėms negalima palikti nuošalyje daugeliu aspektų mū- 
sų teismų praktikoje tipišką bylą. 


V. Žiemelis prieš „Lietuvos rytą“. 


Byla, kaip visada, prasidėjo ieškininiu pareiškimu, kurį Vilniaus antrajam 
apylinkės teismui nusiuntė LR Vidaus reikalų ministras V. Žiemelis. Jame minist- 
ras teigė, kad dienraštyje „Lietuvos rytas“ (1998 gegužės 23 d.) buvo išspaus- 
dintas trečiojo asmens Br. Vainauskienės straipsnis „Dėl gando nukentėjo mi- 
nistras ir nekaltas pareigūnas“. Straipsnyje teigiama, kad V. Žiemelis turįs prem- 
jerą kompromituojančios medžiagos ir nepatvirtintas žinias pateikė kaip infor- 
maciją konservatorių frakcijos ir TS Lietuvos Konservatorių valdybos posėdyje. 
Jo nuomone, buvo paskleistos žinios, neatitinkančios tikrovės, žeminančios jo 

garbę ir orumą, dėl to jis patyrė moralinę žalą. Ieškovas prašo iš atsakovo UAB 
„Lietuvos rytas“ 10 000 Lt moralinės žalos atlyginimo ir įpareigoti atsakovą 
adekvačiu būdu išspausdinti paneigimą: „Praėjusio trečiadienio vakare Seimo 
konservatorių frakcijos ir partijos valdybos uždarame posėdyje vidaus reikalų 
ministras pareiškė turįs premjerą kompromituojančios medžiagos, tačiau V. Žie- 
melis pateikė jas, nepatvirtintas žinias kaip turimą informaciją.“ 

Vilniaus miesto antrasis apylinkės teismas savo 1999 rugpjūčio 24 d. spren- 
dimu iš dalies patenkino ieškinį: įpareigojo atsakovą paskelbti paneigimą ir 
priteisė iš atsakovo ieškovui 3000 Lt moralinės žalos atlyginimo. 

Vilniaus apygardos teismo Civilinių bylų skyriaus kolegija 1999 spalio 4 d. 
nutartimi Vilniaus miesto 2-jo apylinkės teismo sprendimą paliko nepakeistą, 
kolegija sutiko su pirmosios instancijos teismo argumentais, kad ginčijamos 
žinios iš esmės neatitinka tikrovės. Be to, žinių pateikimas neigiamai apibūdino 
ieškovą, žemino jo garbę bei orumą. 

Nesutikdama su tokiu sprendimu ir nutartimi UAB „Lietuvos rytas“ kasa- 
ciniu skundu kreipėsi į Aukščiausiojo Teismo Civilinių bylų skyriaus teisėjų 
kolegiją, prašydama panaikinti Vilniaus apygardos teismo civilinių bylų sky- 
riaus teisėjų kolegijos nutartį ir Vilniaus miesto 2-jo apylinkės teismo sprendi- 
mą, atmetant ieškovo ieškinį dėl netinkamo materialinės ir procesinės teisės 
išaiškinimo ir pritaikymo. 

Savo kasaciniame skunde „Lietuvos rytas“ pripažino, kad B. Vainauskie- 
nės straipsnyje “Dėl gando nukentėjo ministras ir nekaltas pareigūnas“ iš tiesų 
įsivėlė nerikslumas: 

Vidaus reikalų ministras Lietuvos konservatorių partijos valdybos narys V. 
Žiemelis savo neparikrinrą informaciją pateikė ne konservatorių partijos valdy- 
bos posėdyje, o tiesiogiai partijos Valdybos pirmininkui G. Vagnoriui, tačiau 
kasatoriaus nuomone, šis netikslumas yra neesminis ir neiškreipia aprašomo 
konflikto esmės. Šis atskiras atvejis su dienraščiu „Lietuvos rytas“ iš tikrųjų 
civilinėse bylose dėl garbės ir orumo tapo rimta ir nelengvai išsprendžiama pro- 
blema, nes labai dažnai žmogus, straipsnyje radęs neteisingai nurodytą gatvę ir 
netiksliai suformuluotas savo pareigas, nusprendžia, kad visas straipsnis yra me- 
lagingas, neatitinka tikrovės ir kreipiasi į teismą, kuriam tenka nelengvas užda- 
vinys — nustatyti, kiek iš tikrųjų paskelbtos žinios neatitinka tikrovės. Į šią pro- 
blemą atkreipė dėmesį ir LR Aukščiausiojo Teismo Senatas savo 1998 m. gegu- 
žės 15 d. nutarime Nr. 1 aiškindamas, kaip teismai tokiu atveju turi elgtis. 

Nutarime sakoma: „Ar paskleistos žinios, faktai atitinka tikrovę nustatoma pa- 
lyginus jas su tais reiškiniais, veiksmais, faktais, kurie įvyko ar egzistuoja tikro- 
vėje. Žinių atitikimo tikrovei nustatyti neturi reikšmės neesminiai paskleistos 
informacijos netikslumai, jeigu jie neturi įtakos faktui nustatyti, pvz., netiksliai 
nurodytas laikas, vietovė ir pan“.! 

Lyg ir viskas aišku, tačiau norint tiksliau išsiaiškinti, kokio pobūdžio ne- 
tikslumas buvo „Lietuvos ryto“ publikacijoje tektų, apie šį ministro V. Žieme- 
lio ir Ministro Pirmininko konfliktą pakalbėti detaliau. 

Taigi LR Vidaus reikalų ministerijos žvalgybos operatyvinis darbuotojas 
V. Pogorelskis savo kanalais gavo nepatikrintos informacijos apie Premjero 
G. Vagnoriaus 4 milijonų JAV dolerių skolą, kurios premjeras neketinąs grą- 
žinti ir dar užsakęs susidorojimą su pinigus paskolinusiu žmogumi. Dėl to Prem- 
jerui pačiam gresia pavojus ir būtina sustiprinti jo apsaugą. Jokių faktų opera- 
tyvininko pranešime nebuvo, atvirkščiai, pabrėžiama, kad žinios yra nepatik- 
rintos. Subordinacijos tvarka V. Pogorelskis šį konfidencialų pranešimą įteikė 
savo tiesioginiam viršininkui, šis perdavė dar aukščiau ir pagaliau šis dokumen- 
tas pasiekė Vidaus reikalų ministrą V. Žiemelį. Jis nusprendė su šia informacija 
supažindinti ir patį premjerą G. Vagnorių, kuris į ją reagavo gana aštriai, kalbas 
apie jo tariamas skolas palaikė šantažu, o ministro siūlymą sustiprinti premjero 
apsaugą įvertino kaip grasinimą su juo susidoroti fiziškai. Kaip rodo Lietuvos 
konservatorių partijos valdybos sekretorės raštas 1998 m. gegužės 20 d. partijos 
valdybos posėdyje, G. Vagnorius TSLK partijos valdybos narius supažindino 
su konfidencialios operatyvinės pažymos turiniu. Valdybos nariai nusprendė, 
kad p. V. Žiemelio elgesys yra nesuderinamas su ministro postu, o paskleista 
informacija siekiama sukompromituoti premjerą ir valdyba pritarė premjero 
G. Vagnoriaus siūlymui atstarydinti V. Žiemelį iš Vidaus reikalų ministro pos- 
to, pavedant G. Vagnoriui parengti šalies Prezidentui V. Adamkui teikimą at- 
statydinti Vidaus reikalų ministrą V. Žiemelį. Kitą dieną Prezidentas atleido 
V. Žiemelį iš pareigų. 

Grįžtant prie „Lietuvos ryto“ publikacijos, reikia pasakyti, kad, forma- 
liai vertinant, laikraštis padarė klaidą, pranešęs ne tą vietą, kur konservatorių 
partijos valdybos narys V. Žiemelis pranešė neva, Premjerą kompromituo- 
jančią informaciją. Jis tai padarė ne partijos valdybos posėdyje, bet pirmiau- 
sia informavo paųį partijos valdybos pirmininką premjerą G. Vagnorių. Visgi 

drįsčiau teigti, kad tas netikslumas laikytinas neesminiu, nes šio konflikto 
esmė, kad konservatorių partijos valdyba visgi gavo tą informaciją, kritiškai 
įvertino V. Žiemelio elgesį ir pritarė Premjero pasiūlymui jį atstatydinti. Ir, 
būtent, neva esminis dalykas, iš kur partijos valdyba sužinojo šią nepatikrintą 
informaciją - tiesiogiai iš V. Žiemelio, kaip rašė laikraštis, ar aplinkiniu keliu 
- V. Žiemeliui iš pradžių referavus Premjerui, o šiam vėliau informavus par- 
tijos vadovybę. 

Tačiau Aukščiausiojo Teismo Civilinių bylų kolegija, nagrinėjusi „Lietu- 
vos ryto“ kasacinį skundą, visgi nutarė, jog dienraštyje paskleistoje informaci- 
joje buvęs neesminis netikslumas (V. Žiemelis minėtą informaciją pateikė ne 
konservatorių valdybos posėdyje, kaip buvo nurodyta B. Vainauskienės straips- 
nyje, o tiesiogiai partijos Valdybos pirmininkui, Ministrui Pirmininkui) neturi 
reikšmės žinių atitikimo tikrovės faktui nustatyti, o kadangi straipsnyje aprašo- 
mas buvęs Vidaus reikalų ministras — visuomenei žinomas žmogus, Seimo na- 
rys, signataras, todėl jam taikomi viešojo asmens kriterijai. Viešieji asmenys 
reprezentuoja valstybę, todėl jo veiklai keliami didesni reikalavimai nei eilinio 
visuomenės nario, o jos atžvilgiu taikomos kritikos ribos yra atitinkamai plates- 
nės. Viešas asmuo turi būti pakantesnis kritikai ir nereikalauti panašių standar- 
tų kaip privatus asmuo. Pagal Civilinio kodekso 7 ir 7' straipsnius bei Visuo- 
menės informavimo įstatymo 8, 20, 21 straipsnius viešas asmuo taip pat turi 
teisę į garbės ir orumo gynimą, kurie ginami dviem būdais: garbę ir orumą 
žeminančių, tikrovės neatitinkančių žinių paneigimu bei moralinės žalos atly- 
ginimu. Svarbiausiu viešojo asmens gynimo būdu laikytinas garbę ir orumą 
žeminančių, tikrovės neatitinkančių žinių paneigimas, o moralinės žalos altygi- 
nimo dydis negali turėti dominuojančio vaidmens. 

Dėl šių motyvų Aukščiausiojo Teismo Civilinių bylų kolegija pakeitė Vil- 
niaus m. 2-jo apylinkės teismo sprendimą bei Vilniaus apygardos teismo civili- 
nių bylų skyriaus teisėjų kolegijos nutartį - paliekant įsipareigojimą laikraštyje 
paneigti V. Žiemelio garbę ir orumą žeminančias, tikrovės neatitinkančias ži- 
nias, o V. Žiemelio prašomą 10 000 Lt moralinės žalos atlyginimą bei aukš- 
čiau minėtų teismų priteistą 3000 Lt sumą sumažinti iki 500 Lt. 

Taip jau visiškai atsitiktinai susiklostė, kad šioje knygelėje daugiausia buvo 
analizuojamos bylos, kur ieškinius viešosios informacijos priemonėms pateikė 
daugiausia save dešiniosiomis vadinančių politinių partijų atstovai, aukšti šalies 
pareigūnai. Tad nenorėdamas būti apkaltintas politiniu šališkumu, turiu pa- 

brėžti, kad su žiniasklaida teismuose kariauja ir centristinės, ir kairiosios pa- 
kraipos politikai, iš pastarųjų visų pirma išsiskiria byla 


A. Šleževičius prieš Lietuvos radiją ir televiziją. 


Kaip ir anksčiau aptartoje P. Varanausko byloje prieš „Alytaus naujienas“ 
abejonių kelia ne tiek teismo sprendimas, kiek tai, kad apskritai buvo priimtas 
ieškovo ieškininis pareiškimas ir duota eiga teismo procesui. 

Šį kartą viskas prasidėjo nuo 1994 m. vykusio referendumo, po kurio Sei- 
mo Vyriausioji rinkimų komisija kreipėsi į Lietuvos Nacionalinio radijo ir tele- 
vizijos (LRTV) vadovybę, prašydama referendumo rezultatams surengti specia- 
lią spaudos konferenciją ir ją tiesiogiai transliuoti per Lietuvos televiziją. LRTV 
sutiko ir, suprasdama, kad referendumo metu žmonės turėjo pasisakyti visai 
šaliai rūpimais klausimais, nutarė tą spaudos konferenciją transliuoti tiesiogiai. 

Spaudos konferenciją pradėjo Vyriausiosios rinkimų komisijos pirminin- 
kas Zenonas Vaigauskas, kuris žiūrovus supažindino su referendumo rezulta- 
tais. Po jo kalbėjęs LR Seimo pirmininkas V. Landsbergis iš pradžių analizavo 
referendumo rezultatus politiniu aspektu, o paskui perėjo prie šalies vidaus gy- 
venimo problemų ir ištarė savo vėliau plačiai pagarsėjusią frazę: „Pagalvokite, 
jeigu Premjeras pasirašo parduoti „Literatų svetainę“ už 4000 litų, tai kas gali 
paneigti, kad jis už tai porą šimtų tūkstančių neįsidėjo į kišenę?..“ 

Dėl šios frazės minėtas Premjeras, tuometinis LR Ministras Pirmininkas ir 
Lietuvos Demokratinės darbo partijos valdybos pirmininkas A. Šleževičius Vil- 
niaus 2-jam apylinkės teismui įteikė ieškininį pareiškimą ir prašė iškelti bylą 
Lietuvos Nacionaliniam radijui ir televizijai, kuri paskleidė tikrovės neatitin- 
kančias ir jo garbę bei orumą žeminančias žinias. LRTV vadovai, tarp jų ir šių 
eilučių autorius, tuo metu dirbęs LRTV generaliniu direktoriumi, energingai 
protestavo, kad byla negali būti keliama, nes ginčijama frazė buvo pasakyta per 
tiesiogiai transliuotą spaudos konferenciją ir LRTV negalėjo žinoti, nei ką pa- 
sakys kuris nors spaudos konferencijos dalyvis, nei sutrukdyti jam tai padaryti, 
todėl už tiesioginėse laidose paskleistą informaciją ji atsakyti negali. 

Teismui šie motyvai nepasirodė įtikinami, teisėją toliau neramino tai, kaip 
reikės vertinti gramatiniu požiūriu sudėtingą frazę su dvigubu neigimu: „Kas 
gali paneigti, kad jis už tai neįsidėjo į kišenę pora šimtų tūkstančių“, todėl buvo 

kreiptasi į kalbininkus prašant iššifruoti šią frazę ir nustatyti, ar joje yra išreikšta 
nuomonė, ar žinia. Lietuvos Mokslų Akademijos Lietuvių kalbos instituto gra- 
matikos skyriaus vadovas dr. V. Ambrazas, kaip ekspertas, nustatė, kad ši fra- 
zė vertintina kaip žinia, nes pašalinus nedaug ką reiškiančius neiginius, galima 
suvokti aiškų teigimą, kad Premjeras įsidėjo į kišenę kelis šimtus tūkstančių, 
tačiau LRTV nesiliovė teismo bombarduoti protestais dėl jai iškeltos bylos už 
tiesioginėje laidoje pasakytus žodžius, kurie įžeidė p. A. Šleževičių ir jis savo 
ieškininiame pareiškime reikalavo, kad LRTV paneigtų tą tikrovės neatitin- 
kančią ir jo garbę bei orumą žeminančią žinią, o moralinei žalai atlyginti prašė 
iš LRTV priteisti jam 10 000 Lt. Galop teismas visgi ėmė reaguoti į LRTV 
protestus ir pradėjo ieškoti ekspertų, kurie galėtų suprantamai paaiškinti, kas gi 
yra ta tiesioginė laida, kad jos rengėjai negali už ją atsakyti. 

Ištisus referatus apie radijo ir televizijos tiesioginės laidos specifiką parašė 
šių eilučių autorius bei Vilniaus universiteto žurnalistikos instituto direktorius 
doc. M. Lukošiūnas. Neaišku, ar minėti ekspertai nesugebėjo suprantamai iš- 
aiškinti RTV tiesioginės laidos esmės, ar teismui tai pasirodė pernelyg sudėtin- 
ga, bet, nagrinėjant šią bylą, teisėjas labiau gilinosi į šūsnis dokumentų apie 
privatizuotų Vilniaus įmonių teisinį ir ūkinį statusą, norėdamas išsiaiškinti, ar 
Premjeras teisėtai leido jas privatizuoti, ir visai nesuko galvos dėl tiesioginės 
laidos plonybių, nors nieko neaiškaus šioje problemoje lyg ir nebuvo. Tiesa, 
galima sutikti, kad teismai savo veiksmus pirmiausia grindžia ne ekspertų išva- 
domis, o įstatymais. O iš LR Visuomonės informavimo įstatymo nuostatų ga- 
lima daryti nedviprasmišką išvadą, kad šiuo atveju už ginčijamą frazę turėjo 
atsakyti ją pasakęs prof. V. Landsbergis, o ne tiesioginėje laidoje ją išplatinusi 
LRTV. Tačiau nedidelė LRTV vadovų komanda, metusi visus savo darbus, 
tvarkingai kas savaitę vėl žygiavo į teismą protestuoti prieš tai, kad ieškinys yra 
priimtas ir byla yra iškelta jiems. 

Nežinia, kiek dar galėjo tęstis ši absurdiška byla, jeigu Ministras Pirmi- 
ninkas A. Šleževičius, neaišku, pats supratęs, ar savo teisininkų patartas, jog 
Seimui priėmus Lietuvos visuomenės informavimo įstatymą, jis bylos laimėti 
ir prisiteisti iš LRTV 10 000 litų neturi jokios galimybės, nebūtų nusiuntęs 
teismui tokio turinio pareiškimo: „Aš nuo pareikšto ieškinio atsisakau ir, rem- 
damasis LR CPK 35 str., prašau mano atsisakymą nuo ieškinio priimti ir 
civilinę bylą nutraukti.“ 

Suprantama, byla buvo nutraukta, bet LRTV niekas, žinoma, neatlygino 
už tuos beveik dvejus metus, kuriuos jos atstovai sugaišo dalyvaudami bylos 
nagrinėjime. 

Deja, A. Šleževičiaus ieškinys dėl tiesioginėje laidoje paskleistos informaci- 
jos nebuvo vienintelis atvejis, kai teismai suklupo už paprastos ir įstatymu aiš- 
kiai apibrėžtos problemos dėl civilinės atsakomybės už tiesioginėje radijo ar 
televizijos laidoje išplatintos informacijos. 

Šimtuose žiniasklaidos bylų politikai, valstybės pareigūnai ar žemesnio 
rango valdininkai, kaip taisyklė, figūruoja ieškovo vaidmenyje, keldami bylas 
viešosios informacijos priemonėms, bet didžiulėje bylų šūsnyje, kurios teismuose 
buvo nagrinėjamos per pastaruosius 10 metų, visgi radome vieną, kur atsakovu 
buvo valstybės pareigūnas, atsisakęs teikti žurnalistei informaciją. Ši problema 
nuo seno buvo aštri tiek Lietuvos, tiek kitų užsienio šalių žiniasklaidos prakti- 
koje. Valdininkai neskuba teikti žurnalistams oficialios informacijos, o jeigu 
jaučia, kad rengiama kritinė publikacija ar laida, iš jų gauti informacijos prak- 
tiškai neįmanoma. Tad neatsitiktinai rengiant Visuomenės informavimo įsta- 
tymo projektą, į šią problemą buvo atkreiptas išskirtinis dėmesys, ir 1996 lie- 
pos 26 d. LR Seimo priimtame visuomenės informavimo įstatyme atsirado spe- 
cialus 6 straipsnis „Teisė gauti informaciją“, kuriame sakoma: „Kiekvienas žmo- 
gus Lietuvos Respublikoje turi teisę susipažinti su visais valstybės ar savivaldy- 
bės valdžios ir valdymo institucijų bei kitų biudžetinių organizacijų oficialiais 
dokumentais, išskyrus tuos, kurie įslaptinami įstatymo nustatyta tvarka. 

Valstybės pareigūnai, atsisakydami teikti informaciją viešosios informaci- 
jos rengėjui (jo atstovui), ne vėliau kaip kirą darbo dieną apie tai praneša jam 
raštu, nurodydami atsisakymo priežastį.“ 

Gerai, kad įstatyme atsirado šis straipsnis, turėjęs padėti žiniasklaidai gauti 
reikiamą oficialią informaciją, tačiau negalima nepastebėti, kad šis straipsnis pro- 
blemos neišsprendė. Nuostata, kad „Kiekvienas žmogus turi teisę susipažinti su 
valdžios institucijų oficialiais dokumentais“ dar nereiškia, kad šia teise galima 
efektyviai pasinaudoti. Valdžios pareigūnai žino dešimtis būdų įrodyti, kad dėl 
objektyvių, o dažniausiai išgalvotų priežasčių jie niekaip negali žurnalistui suteikti 
reikiamos informacijos. Visuomenės informavimo įstatymas Lietuvoje šią pro- 
blemą išsprendė tik iš dalies, nors reikia pripažinti, kad surasti efektyvų teisinį 
mechanizmą, kuris užkirstų kelią valdininkų gudravimams siekiant neduoti žur- 
nalistui informacijos, nėra paprasta. Tai įrodo ir Europos Tarybos pavyzdys. Šių 

eilučių autorius, kaip ekspertas ir nuolatinis Lietuvos atstovas, penketą metų dir- 
bo Europos Tarybos žiniasklaidos komitete, kuris be kitų darbų, sudarė specialią 
ekspertų grupę, turėjusią parengti rekomendacijas Europos šalių Parlamentams, 
norintiems priimti tokius teisinius aktus, kurie realiai užtikrintų žurnalistų teisę 
gauti informaciją. Ši grupė Europos Taryboje dirbo 1996-1998 metais, į ją buvo 
pakviesti aukščiausio lygio profesionalai ekspertai iš įvairių Europos šalių, gerai 
išmanantys žiniasklaidos teisės teoriją ir praktiką. Darbo grupė per tuos dvejus 
metus parengė net kelias rekomendacijas, kaip įstatymuose spręsti šią problemą, 
bet jos nepatenkino nei žiniasklaidos komiteto, nei visos Europos Tarybos vado- 
vybės, nes paprastas, aiškus ir efektyvus teisinis instrumentas taip ir nebuvo su- 
kurtas. Užtat Lietuva šį kartą beveik išsivertė ir be Europos Tarybos pagalbos. LR 
Seimas, pratęsdamas Visuomenės informavimo įstatymo 6 straipsnio mintį, jog 
„Valstybės pareigūnų atsakomybę už nepagrįstą atsisakymą teikti informaciją ar- 
ba neteisingos informacijos teikimą nustato kiti įstatymai“, tuo klausimu ir pri- 
ėmė LR Administracinių teisės pažeidimų kodekso pataisą, kuri teigė, jog parei- 
gūnai, trukdantys žurnalistams atlikti savo pareigą arba neteikiantys jiems infor- 
macijos, baudžiami piniginėmis baudomis. 


A. Liauškienė prieš J. Galdiką 


Būtent LR Visuomenės įstatymu ir LR Administracinių teisės pažeidimų 
kodekso 214(3) straipsniu rėmėsi „Lietuvos žinių“ korespondentė A. Liauškie- 
nė, įteikdama ieškininį pareiškimą Vilniaus pirmam apylinkės teismui prašyda- 
ma iškelti bylą Lietuvos Sveikatos apsaugos ministrui J. Galdikui už atsisakymą 
teikti informaciją. A. Liauškienė „Lietuvos žinių“ laikraštyje nuolat rašė apie 
šalies Sveikatos apsaugos problemas ir ją sudomino kai kurios Sveikatos apsau- 
gos ministro J. Galdiko, habilituoto daktaro, disertacijos rengimo, gynimo bei 
jo stažuotės užsienyje organizavimo ir finansavimo problemos, kurios žurnalis- 
tei pasirodė keistokos, ir ji nusprendė kreiptis į patį ministrą, prašydama tuo 
klausimu informacijos, nes buvo tikra, kad ministro mokslinis darbas yra ne 
vien jo asmeninė problema, bet pareigūno mokslinės kvalifikacijos klausimai 
turi įtakos ir visos šalies sveikatos apsaugos sistemai: visą 1997 metų birželį 
žurnalistė kone kasdien skambino ministrui telefonu prašydama susitikti arba 
raštu atsakyti į jos klausimus, tačiau p. J. Galdikas kasdien rasdavo vis naujų 

argumentų, kodėl jis to padaryti negali. Tad žurnalistei neliko nieko kito kaip 
oficialiai užregistruoti savo prašymą suteikti informaciją ministro kanceliarijo- 
je. Ji tai padarė 1997 liepos 1 d. Žurnalistė tikėjosi, kaip tai numato įstatymas, 
kitą darbo dieną sulaukti atsakymo, bet praėjo ir viena, ir antra, ir trečia diena, 
o ministras vis tylėjo, ir žurnalistė nusprendė savo teises ginti teisme, 1997 
liepos 9 įteikdama ieškininį pareiškimą Vilniaus m. pirmam apylinkės teismui. 
Teismas pareiškimą priėmė, buvo pradėta byla, kurios nagrinėjimas betgi vyko 
ilgai ir sunkiai. Iš pradžių byla buvo nagrinėjama apylinkės teisme, paskui per- 
duota į Vilniaus apygardos teismą. Taip praėjo pusė metų, paskui dar beveik 
pusė ir 1998 sausio 27 d. Sveikatos apsaugos ministras, ko gero, irgi teismų 
išvargintas, pagaliau atsakė į visus žurnalistės klausimus. 

Ir kitą dieną A. Liauškienė sutiko šią bylą baigti taikos sutartimi, viena, 
kad J. Galdikas suteikė ją dominančios informacijos, o antra, p. J. Galdikas 
tuo metu jau nebuvo sveikatos apsaugos ministras ir bylinėtis dėl informacijos 
neteikimo su privačiu asmeniu nebuvo jokios prasmės. 

Taip baigėsi ši byla, sukėlusi žiniasklaidos pasaulyje daug triukšmo, pel- 
niusi A. Liauškienei metų žurnalistės vardą, nes kolegos iš Lietuvos žurnalistų 
sąjungos suprato, kad šia iki tol Lietuvoje negirdėta byla A. Liauškienė gynė ne 
tiek savo, kiek viso šalies žurnalistų cecho teises ir interesus. A. Liauškienės 
pavyzdžiu pasekė ir „Gimtojo Rokiškio“ laikraščio redaktorė Raimonda Stan- 
kevičiūtė, kuri nuėjo kryžiaus kelius, bet vis dėlto išplėšė norimą informaciją iš 
Rokiškio valdininkų ir Lietuvos žurnalistų sąjunga už tai jai 2001 metais sutei- 
kė “Metų“ žurnalistės vardą. 

Baigiant belieka atsakyti į klausimą, kodėl plačioje žiniasklaidos bylų jūro- 
je A. Liauškienės ir ministro J. Galdiko teisminis ginčas bei R. Stankevičiūtės 
mūšis su Rokiškio valdininkais ir buvo bene pirmos kol kas vienintelės bylos, 
kurios valstybinės valdžios ar savivaldybių pareigūnams iškėlė žurnalistas? LR 
Administracinių teisės pažeidimų kodekso 214(3) straipsnis sako: „Pareigūno 
atsisakymas teikti žurnalistui informaciją ir trukdymas žurnalistui atlikti savo 
pareigą užtraukia baudą...“ Su tokiais pareigūnų veiksmais žurnalistai susiduria 
nuolat, aš pats žinau bent keliolika atvejų, kai aukšti valdininkai vengė teikti 
informaciją, o policijos pareigūnai vaikė žurnalistus iš juos dominusio įvykio 
vietos ar neįleido į renginį, kurį jie turėjo nušviesti. 

Tad kyla klausimas, kodėl Lietuvos žurnalistai tai kenčia ir negina teisme 
savo įstatyme garantuotų teisių. Žinoma, negaliu kalbėti už visus savo kolegas, 

bet iš šalies žiūrint, priežastys yra dvi: pirma, žurnalistus gąsdina ilgai trunkan- 
tis bylų nagrinėjimas teisme, ir jie negali sau leisti metus ar daugiau laiko palikti 
savo darbo vietų redakcijose. Tad verkiant reikėtų supaprastinti tokių bylų nag- 
rinėjimą teisme, juo labiau, jų aplinkybės paprastai nėra jau tokios sudėtingos. 
Antra, už minėtus prasižengimus Administracinių teisės pažeidimų kodeksas 
pareigūnams numato baudą nuo 50 iki 200 litų, o jeigu pareigūnas už tai yra 
baudžiamas pakartotinai, nuo 200 iki 400 Lt. Aukštam valstybės pareigūnui, 
kurio alga siekia ne vieną tūkstantį litų, tokia bauda gali sukelti tik šypseną, juo 
labiau, kad jis turi galimybę ją sumokėti ne iš savo piniginės, o iš savo įstaigos 
sąskaitos, t.y. mokesčių mokėtojų pinigais. Tad jau seniai pribrendo reikalas 
pataisyti šį kodekso straipsnį ir ženkliai padidinti baudas pareigūnams, įparei- 
gojant jas sumokėti iš savo asmeninių lėšų. Taip ir padarė Lietuvos žurnalistų 
sąjunga, 2002 metais Vyriausybės inicijuojamo Administracinės teisės pažeidi- 
mų kodekso pataisų projekte pasiūliusi už tokią veiklą pareigūnus bausti kelių 
tūkstančių litų bauda, kurią jie privalėtų sumokėti iš savo asmeninių lėšų. Be- 
lieka tikėtis, kad LR Seime tos pataisos bus priimtos. Tai svarbu ir dėl to, kad 
tas pats LR Administracinės teisės pažeidimų kodeksas už žurnalistų padarytus 
įvairius teisės pažeidimus numato kur kas didesnes, neretai tūkstančiais litų 
skaičiuojamas baudas. Gal tada, pakeitus kodeksą, žurnalistai ryžtingiau gintų 
savo konstitucines teises, o valstybės pareigūnai imtų abejoti, ar verta slėpti nuo 
žurnalistų turimą informaciją ir trukdyti jiems dirbti savo darbą?.. 

Iš jau pristatytos A. Šleževičiaus bylos Lietuvos radijui ir televizijai matė- 
me, kaip nelengvai teisėjai, ypač pirmos instancijos teisme suvokia tiesioginės 
RTV laidos esmę. Tačiau ši byla, kur teismas suklumpa, užkliuvęs už tiesiogi- 
nės laidos specifikos, nėra vienintelė. Apie tą patį kalba ir byla. 


D. Lungys, T. Skukauskas prieš TELE 3 


A. Šleževičiaus byloje prieš Lietuvos radiją ir televiziją teismas ilgai negalė- 
jo suprasti, kodėl tiesioginės laidos rengėjai neprivalo atsakyti už ten paskleistą 
informaciją. Šį kartą buvo atvirkščiai: teismas negalėjo atskirti tiesioginės laidos 
nuo įrašo. 

O šios bylos esmė tokia: Panevėžyje neaiškiomis aplinkybėmis buvo nužu- 
dytas ar nusižudė jaunuolis Deividas Leureckas. Teisėtvarkos pareigūnai ilgai 

nesuvokė nužudymo motyvų, nerado tikrųjų D. Leurecko žudikų, todėl bylos 
tyrimas pateko į aklavietę. D. Leurecko tėvams šia problema pavyko sudomin- 
ti televizijos stotį TELE 3, ir ji 1999 rugsėjo 28 d. transliuotoje laidoje „Abi- 
pus sienos“ dalį laidos paskyrė D. Leurecko nužudymo tyrimui. Laidoje daly- 
vavo teisėtvarkos pareigūnai, nužudyto jaunuolio pažįstami, kaimynai bei tė- 
vai. Ekrane pasirodžius kartu einantiems ieškovams D. Lungiui ir T. Skukaus- 
kui, nužudyto jaunuolio tėvas Z. Leureckas pasakė: „Štai tikrieji mano ištirtieji 
Deivo Leurecko žudikai“. Dėl to D. Lungys ir T. Skukauskas visai pagrįstai 
kreipėsi į teismą, savo ieškininiame pareiškime rašydami, kad dėl šito tikrovės 
neatitinkančio visai Lietuvai paskleisto teiginio pažeminta jų garbė ir orumas, 
juos pasmerkė artimieji, vengia bendrauti draugai, nukentėjo jų reputacija dar- 
be, jie prarado gerą uždarbį. Ieškovai prašė teismo įpareigoti atsakovus UAB 
TELE 3, teiginį pareiškusį Z. Leurecką bei trečiąjį asmenį, vieną iš laidos „Abi- 
pus sienos“ autorių S. Bartkų, adekvačiu būdu paneigti tikrovės neatitinkan- 
čias žinias, jų atsiprašyti, o už padarytą moralinę žalą solidariai priteisti 10 000 
litų moralinės žalos atlyginimui. 

Panevėžio miesto apylinkės teismas savo 1999 vasario 25 d. sprendimu 
atsakovų atžvilgiu ieškinį atmetė, motyvuodamas tuo, kad ginčijamas teiginys 
„Štai tikrieji mano ištirtieji Deivido Leurecko žudikai“ yra subjektyvus duome- 
nų ir faktų vertinimas ir atitinka nuomonės sampratą, o pagal LR Visuomenės 
informavimo įstatymo 20, 21 straipsnius asmens nuomonė nepaneigiama. 

Panevėžio apygardos teismo Civilinių bylų skyriaus teisėjų kolegija 1999 
birželio 2 d. nutartimi apylinkės teismo sprendimo dalį pagal ieškovų ieškinį 
Z. Leureckui dėl garbės ir orumo gynimo panaikino ir bylą šioje dalyje perda- 
vė nagrinėti iš naujo. Kitoje dalyje sprendimą paliko nepakeistą. Nutarties mo- 
tyvuose nurodė, kad žinią paskleidė Z. Leureckas tiesioginės laidos metu, tai jis 
ir turėtų paneigti, nors ieškovai tokio reikalavimo jam nereiškia. Panevėžio apy- 
gardos teismo kolegija rėmėsi LR Visuomenės informavimo įstatymo 22 str. 
1 d. 6 punktu, jog viešosios informacijos rengėjas neatsako už tai, ką tiesiogi- 
nės televizijos laidoje paskelbia laidų dalyviai, nepavaldūs viešosios informaci- 
jos rengėjui. Panevėžio apygardos Civilinių bylų skyriaus kolegija visiškai tei- 
singai traktavo šią visuomenės informavimo įstatymo nuostatą, tik vargu ar ją 
buvo galima taikyti šiuo konkrečiu atveju, nes ginčijamas teiginys buvo pa- 
skelbtas visai ne tiesioginės televizijos laidos metu. Apie tai kalba ir Panevėžio 
miesto apylinkės teismo sprendimas, kurio rezoliucinėje dalyje sakoma, kad 


atsakovas savo vaizdo juostoje užfiksavo kartu einančius ieškovus, pakomen- 
tavęs, jog tai yra tikrieji mano ištirtieji Deivio Leurecko žudikai. Teiginys „ir 
atsakovas savo vaizdo juostoje“ (pabraukta aut.) kalba apie tai, kad atsakovas 
Z. Leureckas pateikė televizijai savo parengtą video siužetą, kuris ir buvo pa- 
naudotas tiesioginės laidos metu. Tai patvirtina ir bylos trečiasis asmuo, vienas 
iš laidos „Abipus sienos“ autorių S. Bartkus, kuris teismo posėdyje nurodė, kad 
Z. Leureckas vaizdajuostę perdavė prieš pat laidos montažą ir tokia informacija 
buvo transliuojama. 

Atsakovas Z. Leureckas patvirtino, kad jis paruošęs vaizdajuostę, įrašęs 
komentarą. 

Todėl savo 1999 m. spalio 18 d. nutartyje LR Aukščiausiojo Teismo Civi- 
linių bylų skyriaus kolegija, į kurią su kasaciniu skundu kreipėsi ieškovai D. Lun- 
gys ir T. Skukauskas, visai pagrįstai konstatuoja, kad teismai neteisingai išaiš- 
kino materialinės teisės normą, nukrypo nuo LR Aukščiausiojo Teismo teisių 
taikymo ir aiškinimo praktikos. Tai pagrindas naikinti teismų sprendimo ir 
nutarties dalis pagal ieškinį dėl garbės ir orumo gynimo atsakovo UAB TELE 3 
atžvilgiu. 

Todėl AT Civilinių bylų skyriaus teisėjų kolegija, susidedanti iš kolegijos 
pirmininko B. Stakausko, teisėjų A. Norkūno ir J. Stripeikienės, visai pagrįstai 
nutarė: Panevėžio apygardos teismo Civilinių bylų skyriaus kolegijos 1999 bir- 
želio 2 d. nutarties dalį ir Panevėžio miesto apylinkės teismo 1999 m. vasario 
25 d. sprendimo dalį, kuria atmestas ieškinys dėl garbės ir orumo gynimo bei 
moralinės žalos atlyginimo atsakovo UAB TELE 3 atžvilgiu panaikinti ir bylą 
šioje dalyje perduoti nagrinėti iš naujo Panevėžio miesto apylinkės teismui. 

O reziumuojant kalbą apie žinių paskleidimą tiesioginės televizijos laidos 
metu, reiktų pasakyti, kad teismai neretai daro klaidą, vertindami tik laidos 
visumą ir neatsižvelgdami į atskirus jos fragmentus bei siužetus, nes tiesioginėje 
televizijos laidoje, transliuojamoje tiek iš studijos, tiek iš įvykio vietos, gali būti 
įdėti iš anksto nufilmuoti ir įgarsinti siužetai, kuriuose už esančią informaciją 
laidos rengėjas privalo atsakyti, nes tos informacijos jis galėjo ir netransliuoti, ją 
sutrumpinti ar permontuoti taip, kad ji nekeltų konfliktų. O tokie išankstiniai 
įrašai ir siužetai paprastai ryškiai išsiskiria iš visos tiesioginės laidos stilistikos, ir 
teisėjai, turintys bent minimalias televizijos pagrindų žinias, turėtų juos išskirti 
ir traktuoti skirtingai nei visą tiesioginę laidą, už kurią jos rengėjas iš tiesų 
neatsako. 

Tuo mūsų kalbą apie šią bylą būtų galima ir baigti, bet visgi neramina toji 
Panevėžio miesto apylinkės teismo sprendimo dalis, kuria yra abejotinai kvali- 
fikuojamos žinios ir nuomonės sąvokos. 

Mūsų jau minėtas Aukščiausiojo Teismo Senato nutarimas Nr. 1 1998 
taip išaiškina šias sąvokas: atribojant žinią (faktą ir duomenis), nuo nuomo- 
nės, teismas turi vadovautis šiomis sampratomis. Faktas — tikras, nepramany- 
tas įvykis, reiškinys, dalykas. Žinia - tai informacija apie faktus ir jų duome- 
nis, t.y. reiškinius, dalykus, savybes, veiksmus, įvykius, grindžiamus tiesa, 
kurią galima užtikrinti patikrinimo bei įrodymo priemonėmis. Nuomonė - 
subjektyvus faktų ir duomenų vertinimas, požiūris, perduodamos mintys, idė- 
jos bei pastabos apie žinias, susijusias su tikrais įvykiais. Žiniai taikomas tie- 
sos kriterijus, nes fakto ir duomenų egzistavimą galima nustatyti numatytais 
įrodymais. Nuomonė - asmens subjektyvus faktų ir duomenų vertinimas. 
Nuomonei netaikomas tiesos kriterijus, bet ji turi remtis tikrais faktais. Nuo- 
monės yra subjektyvios, bet autorius privalo užtikrinti, kad nuomonė turi 
remtis tikrais faktais, būtų reiškiama sąžiningai ir etiškai, sąmoningai neiš- 
kreipiant faktų ir duomenų. 

Skaitant šį AT Senato nutarimo tekstą, lyg ir viskas aišku. Problemos byla, 
kai tų sąvokų apibrėžimą tenka taikyti konkrečiam atvejui, kad ir tam pačiam 
Z. Leurecko teiginiui, kai jis kalbėdamas apie ieškovus D. Lungį ir T. Skukaus- 
ką pareiškė: „Tai tikrieji Deivido Leurecko žudikai.“ Mano subjektyvia nuo- 
mone, šis kategoriškas teiginys visgi labiau panašus į žinią, o ne į nuomonę. 
Panevėžio miesto apylinkės teismas nusprendė, kad tai atitinka nuomonės sam- 
pratą, neįsigilinęs į AT Senato nutarimo teiginį, jog ir nuomonės turi remtis 
tikrais faktais. Jokia teisėtvarkos institucija neįrodė, kad D. Leurecką nužudė 
būtent D. Lungys ir T. Skukauskas, o Z. Leureckas paskelbė juos kaltais, taip 
užimdamas teismo prerogatyvą. Todėl tenka abejoti Panevėžio miesto apylin- 
kės teismo sprendimu. Net ir sutinkant, kad Z. Leureckas išsakė savo nuomo- 
nę, vargiai galima sutikti, kad ji buvo išreikšta sąžiningai ir etiškai, neatkreipus 
dėmesio į AT Senato nutarimo dalį, kur sakoma: „Kai asmuo išsako nuomonę 
nepadoria, įžeidžiančia forma, jis gali būti patrauktas administracinėn arba bau- 
džiamojon atsakomybėn.“ (pvz., ATPK 187 str. BK 133 str.). 

Sunku įsivaizduoti, ar žmogus gali būti labiau įžeistas kaip pavadinus jį 
žudiku. Tuo tarpu Panevėžio miesto apylinkės teismas šioje Z. Leurecko frazėje 
neįžiūrėjo nieko smerktino, tai tiesiog subjektyvi asmens nuomonė... 

Ir vis dėlto kurioziškiausiu atveju iš Lietuvos teismų civilinių bylų prakti- 
kos garbės ir orumo gynimo bylose painiojant žinią ir nuomonę, laikyčiau bylą 


M. Vitkauskas prieš „Kauno dieną“. 


Gal kai kam ji pasirodys panaši į ne visai padorų anekdotą, ar šių eilučių 
autoriaus išmislą, bet duomenys ir faktai apie šį teisminį ginčą yra paimti iš 
oficialių šaltinių - Aukščiausiojo teismo nutarčių ar žemesnės informacijos teismų 
nutarčių ir sprendimų, kuriuos man maloniai parūpino Lietuvos Aukščiausiojo 
Teismo pirmininkas p. V. Greičius, už ką esu jam labai dėkingas. 

O byla prasidėjo nuo interviu dienraštyje “Kauno diena“, kuriame laikraš- 
čio korespondentė J. Kuzmickaitė klausinėjo Benamių sąjungos pirmininkę 
D. Mrazauskienę apie Namų ir sklypų savininkų sąjungos pirmininką M. Vit- 
kauską. Žinodama, kad tarp šių žmonių jau seniai vyrauja nesantaika, jie viešai 
kaltina vienas kitą, žurnalistė p. D. Mrazauskienei uždavė tokį klausimą: „Na- 
mų ir sklypų“ savininkų sąjungos pirmininkas Mykolas Vitkauskas yra Jūsų 
idėjinis ar ir asmeninis priešas? Į tą klausimą p. D. Mrazauskienė atsakė: „Koks 
jis priešas? Tik orą gadina, dujokaukės reikia. Aš manau, kad jis yra nedoras 
žmogus, norintis gauti, kas jam nepriklauso. Vitkauskas buvo mano draugės 
Tanės Kuzminaitės vyras. Susėdome kartą kavinėje Palangoje prie vieno staliu- 
ko. Kai aš pamačiau jo panages, man iš karto dingo apetitas.“ Toks tekstas 
buvo išspausdintas „Kauno dienoje“ 1996 rugpjūčio 10 d. Jį perskaitęs p. 
M. Vitkauskas nusprendė, kad laikraštyje yra paskleistos tikrovės neatitinkan- 
čios ir jo garbę bei orumą žeminančios žinios ir įteikė ieškinį Kauno miesto 
apylinkės teismui, prašydamas įpareigoti atsakovą UAB „Kauno diena“ paneig- 
ti šiuos teiginius ir priteisti iš atsakovo 10 000 Lt moralinės žalos atlyginimo. 

Kauno miesto apylinkės teismas 1999 m. rugsėjo 2 d. sprendimu ieškinį 
atmetė, motyvuodamas tuo, kad minėtoje publikacijoje buvo išdėstyta tik p. 
D. Mrazauskienės nuomonė. Toks teismo sprendimas didesnių abejonių neke- 
lia, nebent tik tiek, kad p. D. Mrazauskienės išreikšta nuomonė nebuvo itin 
etiška... 

Tuo tarpu paties p. M. Vitkausko toks Kauno miesto apylinkės teismo 
sprendimas nepatenkino ir jis kreipėsi į Kauno apygardos teismą. Šio teismo 
Civilinių bylų skyriaus teisėjų kolegija 1999 m. spalio 25 d. priėmė sprendimą 

ir Kauno miesto apylinkės sprendimo dalį, kuria atmestas M. Vitkausko ieški- 

nys dėl M. Vitkausko blogo kvapo ir netinkamų panagių panaikino ir priėmė 

naują sprendimą: įpareigojo atsakovą per vieną mėnesį paskelbti dienraštyje 

„Kauno diena“ 1996 m. spalio 10 d. išspausdintame korespondentės J. Kuz- 

mickaitės interviu su Danguole Mrazauskiene paskleistų žinių apie ieškovo oro 

gadinimą ir netinkamas panages paneigimą ir priteisė ieškovui 500 Lt morali- 

nės žalos atlyginimo ir 102 Lt teismo išlaidų. 

Savo sprendimą teismas motyvavo tuo, kad Visuomenės informavimo įsta- 
tymo 2 str. 14 punktas apibrėžia žinią, kaip faktų ir duomenų skelbimą, šio 
įstatymo 15 punktas nustato, kad nuomonė - tai mintys, vertinimai bei pasta- 
bos, susiję su tikrais įvykiais. Kauno apygardos civilinių bylų kolegija sutiko su 
pirmosios instancijos teismo išvada, kad D. Mrazauskienė, teigdama, kad ieš- 
kovas yra nedoras žmogus išsakė savo subjektyvų vertinimą, nuomonę, tačiau 
D. Mrazauskienės teiginius apie tai, kad ieškovas nuolat gadina orą ir turi ne- 
švarias panages, galima įrodinėti taikant tiesos kriterijus, todėl jie laikytini ži- 
niomis. Šis kolegijos sprendimas jau darosi panašus į anekdorą. Įdomu, kaip 
Kauno teisėjai įsivaizdavo redakcijos galimybes pritaikyti tiesos kriterijų, įrodi- 
nėjant žinią, ar p. M. Vitkauskas iš tiesų taip gadina orą, kad reikia dujokaukės?.. 

Lietuvos visuomenės nuomonės tyrimo kompanijos nuolat atlieka tyri- 
mus, siekdamos išsiaiškinti, kokiomis valstybės institucijomis žmonės labiau- 
siai pasitiki ar nepasitiki. Paskutiniame tokiame tyrime, kurį „Baltijos tyrimų“ 
kompanijos sociologai atliko 2001 metų rudenį, t.y. tuo metu, kai buvo rengia- 
ma ši knyga buvo nustatyta, kad Lietuvos teismais pasitiki tik 25 proc. žmonių. 
Galima įsivaizduoti, kaip nelengva dirbti teismams, žinant, kad jais pasitiki vos 
ketvirtadalis šalies žmonių. Sunkiau išsiaiškinti šio reiškinio šaknis ir priežastis. 
Žinoma, teismuose, kaip ir visose kitose valstybinės valdžios institucijose, dirba 
ir neprofesionalių, ir nesąžiningų žmonių, kurių daromos klaidos įgauna platų 
rezonansą visuomenėje, kai dėl pernelyg švelnių ar, atvirkščiai, griežtų bausmių 
yra kaltinami tik teisėjai, įtariant juos neprofesionalumu, o neretai ir nesąžinin- 
gumu. Bet tai būtų tik viena medalio pusė. Pasitikėjimą teismais, jų priimamais 
sprendimais ir nuosprendžiais, mano subjektyvia nuomone, žlugdo nors ir nuolat 
taisomi ir pildomi, bet vis dar gana skylėti bei nesubalansuoti Lietuvos įstaty- 
mai bei kodeksai, kurie neretai numato neadekvačias bausmes, ir nors teisėjas, 
esu tuo tikras, kaip žmogus, visiškai supranta, kad jų skiriama bausmė yra aiš- 
kiai neproporcinga, - pernelyg didelė arba maža įvykdytam nusikaltimui, bet 

jis privalo vadovautis galiojančiu teisės aktu, kad ir koks netobulas jis nebūtų... 
Jokių kitų kriterijų savo sprendimui ar nuosprendžiui priimti teisėjas neturi. 
Mūsų nagrinėjamose civilinėse garbės ir orumo gynimo bei privataus gyveni- 
mo apsaugos bylose tuos klausimus reguliuojančiuose teisės aktuose ypatingų, 
Dangaus keršto besišaukiančių nuostatų lyg ir nepastebėjau, bet įstatymuose 
neaiškumų ar nepreciziškai suformuluotų nuostatų pakanka. Civilinėse priva- 
taus gyvenimo neliečiamumo gynimo bylose teismai neretai daro klaidų, nu- 
statinėdami, kuris ieškovas yra privatus, o kuris — viešasis asmuo, kas buvo 
paminėta ir Aukščiausiojo teismo Senato 1998 m. nutarime, o tai yra labai 
svarbu, nes tiek pagal Lietuvos įstatymus, tiek pagal tarptautinius teisės aktus, 
skelbdama informaciją apie viešąjį asmenį, žiniasklaida turi daugiau laisvės, vie- 
šojo asmens kritikos ribos yra žymiai platesnės negu privataus žmogaus. 2000 
metais priimtame visuomenės informavimo įstatymo 14 straipsnyje „Privataus 
gyvenimo apsauga“ sakoma taip: „Informacija apie privatų gyvenimą gali būti 
skelbiama be žmogaus sutikimo tais atvejais, kai informacijos paskelbimas ne- 
daro žalos asmeniui arba kai informacija padeda atskleisti įstatymų pažeidimus 
ar nusikaltimus, taip pat kai informacija yra pateikiama nagrinėjant bylą atvira- 
me teismo procese. Be to, informacija apie viešojo asmens (valstybės politikų, 
valstybės tarnautojų, politinių partijų ir visuomeninių organizacijų vadovų bei 
kitų visuomenėje ir politinėje veikloje dalyvaujančių asmenų) privatų gyveni- 
mą gali būti skelbiama be jo sutikimo, jeigu ši informacija atskleidžia visuome- 
ninę reikšmę turinčias šio asmens privataus gyvenimo aplinkybes ar asmenines 
savybes“. Sutikime, kad paskutinis šio straipsnio sakinys prasmės požiūriu yra 
itin neapibrėžtas. Kokiais kriterijais remiantis galima nustatyti, kad informacija 
apie viešojo asmens privatų gyvenimą atskleidžia visuomeninę reikšmę turin- 
čias šio asmens privataus gyvenimo aplinkybes? Tai įstatymas palieka teisėjo 
nuomonei, ir čia subjektyvūs ar abejotini sprendimai yra visiškai įmanomi. Ne- 
aiškumą kelia ir šio straipsnio nuostata dėl žmonių priskyrimo viešojo asmens 
kategorijai. Labiau suprantama, kai kalbama apie valstybės pareigūnus, politi- 
kus, bet ar išties visi Valstybės tarnautojai, net ir žemiausio rango ministerijos 
klerkas jau laikytinas viešuoju asmeniu? Įstatymo prasmę dar labiau supainioja 
teiginys „ir kiti visuomenėje ir politinėje veikloje dalyvaujantys asmenys“. Tai- 
gi ir mokyklos tėvų komiteto narys, ir filatelistų draugijos sekretorė laikytini 
viešaisiais asmenimis?.. LR Aukščiausiojo Teismo Senatas, pastebėjęs šio straips- 
nio dviprasmybes, savo 1998 m. nutarime pabandė detaliau išaiškinti viešojo 

asmens sąvoką, jam priskiriami valstybės ir savivaldybių politikai, „A“ lygio 
valdininkai, „B“ lygio valdininkai (pareigūnai) politinių partijų ir visuomeni- 
nių organizacijų vadovai, „ir kiti visuomeninėje ir politinėje veikloje dalyvau- 
jantys asmenys“, taip pat žinomi menininkai, sportininkai, žurnalistai. 

Aiškumo lyg ir padaugėjo, bet ne iki galo, nes ir nutarime palikta sąvoka „ir 
kiti visuomeninėje ir politinėje veikloje dalyvaujantys asmenys“, apie ką jau kalbė- 
jome. Teisėjams galvosūkiu taps ir žinomų menininkų, sportininkų, žurnalistų 
kategorija. Jei dailininkas ar aktorius yra gerai žinomas ir populiarus savo draugų ir 
gerbėjų rate, ar jis jau gali būti traktuojamas kaip žinomas asmuo? 

Kad šie mūsų svarstymai nėra iš piršto laužti, o teismams kelia problemas 
sako ir byla 


G. Rekašius prieš „Ekstra“. 


Ieškovas Giedrius Rekašius kreipėsi į teismą ir nurodė, kad 1998 m. gruo- 
džio 14 d. žurnalo „Ekstra“ vienuoliktame numeryje išspausdinta O. Straž- 
nickienės publikacija „Nemylimi arba dar vienas bestselerio autoriaus vei- 
das“. Šioje publikacijoje rašoma apie išleistą ieškovo romaną ir apie susiklos- 
čiusius ieškovo santykius su knygą išleidusia leidykla „Charibdė“. Minėtas 
straipsnis, išspausdintas su rubrika „Afera“, kas, ieškovo nuomone, neigiamai 
nuteikia skaitytoją. Be to, minėtoje publikacijoje yra frazė: „Taip nelauktai 
subliuško ganėtinai teatrališka mistifikacija, kuria romano autorius labai meist- 
riškai iki šiol vedžiojo už nosies visuomenę.“ Publikacijoje taip pat nurodo- 
ma, kad 1983 ir 1986 m. ieškovas buvo teistas. Ieškovo nuomone, šiuo metu 
teistumas yra išnykęs, todėl paskelbiant minėtą informaciją buvo pakenkta jo 
reputacijai. 

Žurnalo „Ekstra“ 26 puslapyje be ieškovo sutikimo buvo publikuota jo 
nuotrauka su parašu „Dukart teistas Giedrius Rekašius. Ieškovas visus savo lite- 
ratūrinius kūrinius skelbė slapyvardžiu...“ Ieškovo nuomone, autoriaus pavar- 
dę galima paskelbti visuomenei tik autoriui sutikus (LRCK 519, 520 str.). 

Pagal Lietuvos Aukščiausiojo Teismo Senato 1998 m. gegužės 15 d. nura- 
rimą „Dėl Lietuvos Respublikos Civilinio kodekso 7 ir 7 straipsnių ir Lietuvos 
Respublikos visuomenės informavimo įstatymo taikymo teismų praktikoje nag- 
rinėjant garbės ir orumo, ieškovo teigimu draudžiama be leidimo publikuoti 

asmenines nuotraukas.“ Todėl ieškovas prašė teismo už jo privataus gyvenimo 
paviešinimą, asmeninės nuotraukos bei jo asmenybę žeminančių teiginių pub- 
likavimą priteisti 10 000 Lt moralinei žalai atlyginti. 

Vilniaus miesto antrasis apylinkės teismas 1999 m. gegužės 5 d. sprendi- 
mu ieškinį tenkino iš dalies ir priteisė iš UAB „Ekstra“ žurnalo Giedriaus Reka- 
šiaus naudai 4000 Lt moralinei žalai atlyginti vietoj prašomų 10 000 Lt. 

Toliau byla buvo nagrinėjama Vilniaus apygardos teisme ir jo 1999 m. 
birželio 17 d. nutartimi Vilniaus miesto antrojo apylinkės teismo sprendimą 
paliko nepakeistą, o UAB „Ekstra“ žurnalo apeliacinį skundą atmetė. 

Kasaciniu skundu Aukščiausiojo Teismo Civilinių bylų skyriaus kolegijai 
UAB „Ekstra žurnalas“ prašo bylą nagrinėjusių teismų priimtus sprendimus 
panaikinti ir priimti naują sprendimą - ieškinį atmesti. Kasatorius nurodo, kad 
teismai, traktuodami publikuotą ieškovo nuotrauką kaip asmeninę, neišsiaiški- 
no svarbių aplinkybių: ar ši nuotrauka paimta iš ieškovo asmeninio archyvo, ar 
fotografuota viešoje vietoje, nurodant autorių. Tokia teismų praktika pažeidžia 
žurnalistų teisę rinkti ir skelbti informaciją, kuri reglamentuota visuomenės 
informavimo įstatymo 18 str. 1 d. Ieškovo sutikimas, kasatoriaus nuomone, 
būtų reikalingas, jeigu ieškovas būtų su aiškiais fiziniais trūkumais, jeigu jis 
būtų fotografuojamas reklamai arba jam priklausančioje namų valdoje. Visuo- 
menės informacijos įstatymas nenumato pareigos visais atvejais prieš asmens 
fotografijos paskelbimą gauti asmens sutikimą, taigi įstatymo 18 str. 2 d. nusta- 
tytų žurnalistų veiklos apribojimai pažeisti nebuvo. 

Aukščiausiojo Teismo Civilinių bylų skyriaus teisėjų kolegija (pirm. B. Sta- 
kauskas, teisėjai A. Simniškis ir V. Grabinskas) nagrinėjo kasatoriaus „UAB 
žurnalo Ekstra“ kasacinį skundą. 

Kasatorius taip pat nurodo, kad ieškovui, kaip žinomam Lietuvos rašyto- 
jui, pagal Lietuvos Aukščiausiojo Teismo Senato 1998 gegužės 15 d. nutarimą 
Nr. 1 priskirtinas viešojo asmens statusas. O žinios apie teistumą negali būti 
nepriskirtinos informacijai apie asmens privatų gyvenimą, nes darant nusikalti- 
mą yra nusikalstama prieš visuomenę ir asmuo būna teisiamas viešai. Be to, 
nors žinios apie teistumą buvo suteiktos publikacijoje, ieškovas neprašė teismo 
pripažinti jį neatitinkančiomis tikrovės ar vertinti jas kaip informaciją apie pri- 
vatų Žmogaus gyvenimą. 

Aukščiausiojo teismo civilinių bylų skyriaus teisėjų kolegija, susipažinusi 
su kasatoriaus skundu bei yra bylos nagrinėjimo teismuose medžiaga, konsta- 

tavo, kad „bylą nagrinėję teismai pripažino, kad nuotraukos išspausdinimas bei 
pateikimas informacijos apie ieškovo teistumą praeityje yra ieškovo privataus 
gyvenimo neliečiamumo pažeidimas, tačiau kolegija su tokia teismų išvada nesu- 
tinka, nes teismai netinkamai išaiškino materialinės teisės normas, dėl ko pri- 
imti procesiniai sprendimai negali būti pripažinti teisėtais (CPK 368 str. 4 d.)“. 

Su šiomis kolegijos išvadomis ginčytis nėra prasmės, nes jos paremtos ga- 
liojančio visuomenės informavimo nuostatomis. Tačiau abejonių kelia kita ko- 
legijos išvada: „Teismų praktikoje viešaisiais asmenimis pripažinta laikyti ir ži- 
nomus menininkus. Tokių asmenų privatumo ribos yra susiaurintos. Pagal 
straipsnyje „Nemylimi arba dar vienas bestselerio autoriaus veidas“ pateiktą 
informaciją apie romano „Nemylimi“ leidimą (ši informacija neginčijama), ro- 
manas „Nemylimi“ buvo išleistas pakartotinu tiražu, pristatytas užsienio lei- 
dykloms, t.y. tapo populiarus. 

Tokiu būdu ir ieškovo, populiaraus romano autoriaus, statusas visuome- 
nėje kinta, asmuo įgyja daugiau reikšmingumo visuomenėje, o tai siaurina as- 
mens privatumo ribas ir nulemia išsamesnės informacijos apie tokį asmenį pa- 
teikimo visuomenei poveikį, o tam tikrais atvejais ir būtinumą.,, Reikia sutikti 
su Kolegijos išvada, kad išleidus pakartotinai jo romaną, G. Rekašius tapo vi- 
suomenėje daugiau ar mažiau žinomas žmogus, kitas klausimas, ar šis faktas 
leidžia p. G. Rekašių priskirti prie žinomų menininkų, šiuo atveju rašytojų, 
kurių privatumo ribos, informuojant apie jų gyvenimą, yra susiaurintos. Abe- 
jonės kyla dėl to, ar šis žmogus išties gali būti laikomas rašytoju? Šiandien rin- 
kos sąlygomis leidyklos ar patys autoriai neretai savo lėšomis išleidžia knygų, 
kurios tampa populiarios tarp nereiklių skaitytojų, nors dažnai su literatūra 
neturi nieko bendro. Kiekviena šalis turi savo kriterijus ir tradicijas, pagal ku- 
rias kurti bandantys piliečiai yra pripažįstami menininkais profesionalais. Lie- 
tuvoje įsigalėjo pagrįsta, nors ir ne be trūkumų esanti tradicija, kad menininku 
laikomu žmogus, priimtas į kurią nors kūrybinę sąjungą. Literatūros srityje, tai 
rašytojų sąjunga, kai patys pretendento kolegos rašytojai, literatūros kritikai 
atsijoja čia besiveržiančius mėgėjus ir grafomanus, ir priimtas į šią sąjungą žmo- 
gus neabejotinai gali būti laikomas rašytoju. Tuo tarpu G. Rekašius pavardės 
tarp Lietuvos rašytojų sąjungos narių nėra. Jos nėra ir solidžioje 2001 metais 
išleistoje „Lietuvių literatūros enciklopedijoje“, kurią parengė Lietuvių literarū- 
ros ir tautosakos institutas ir kurio darbuotojų išmanymas bei profesionalumas 
abejonių turbūt nekelia. Šioje enciklopedijoje, kur pristatoma keli šimtai rašy- 

tojų, p. G. Rekašiui vietos neatsirado. Dėl to ir suabejojame, ar šis žmogus 
priskirtinas žinomų menininkų (rašytojų) kategorijai? Žinoma, ir mūsų sam- 
protavimai yra diskutuotini ir subjektyvūs, nes Lietuvoje nėra nė vieno teisės 
Akto, kuris apibrėžtų, kas yra tas Aukščiausiojo Teismo Senato nutarime mini- 
mas žinomas menininkas“. 

O baigėsi ši byla Aukščiausiojo Teismo Civilinių bylų skyriaus teisėjų ko- 
legijos nutartimi, kurioje pasakyta: „Vilniaus miesto antrojo apylinkės teismo 
1999 m. gegužės 5 d. sprendimą ir Vilniaus apygardos teismo 1999 m. birželio 
17 d. nutartį panaikinti priimti naują sprendimą ir ieškovo Giedriaus Reka- 
šiaus ieškinį atmesti“. 

Kitas teisminis ginčas, kuriame irgi iškilo „viešojo asmens problema“ vyko 
be didesnių dramatiškų posūkių ir abejonių, todėl ir mūsų komentaras bus 
lakoniškesnis. Tai byla 


B. Gudelis prieš „Veidą“. 


Benas Gudelis pateikė ieškinį, kuriuo prašė priteisti jo naudai iš atsa- 
kovo UAB „Veidas“ 10 000 Lt moralinei žalai atlyginti, nurodydamas, kad 
žurnalo „Veidas“ viršelio pirmame puslapyje buvo išspausdinta jo asmeni- 
nė nuotrauka, kuri fotomontažo būdu buvo patalpinta šalia apnuogintų 
moters kojų. Toks nuotraukos išspausdinimas, ieškovo nuomone, turi būti 
vertinamas kaip informacijos apie jo privatų gyvenimą paskelbimas. Nuo- 
trauka buvo išspausdinta be jo sutikimo ir nesant teisėto visuomenės inte- 
reso. Nuotraukos išspausdinimas tokiame fone ir tokiame kontekste iššau- 
kė emocinį sukrėtimą, turėjo neigiamos įtakos ieškovo reputacijai ir geram 
vardui. 

Vilniaus miesto pirmasis apylinkės teismas 2000 m. spalio 11 d. sprendi- 
mu ieškinį patenkino iš dalies — ieškovo naudai priteisė iš atsakovo UAB „Vei- 
das“ 500 Lt (vietoj prašomų 10 000 Lt moralinei žalai atlyginti ir 136 Lt žymi- 
nio mokesčio. Likusi ieškinio dalis atmesta. Teismas nurodė, kad žurnalas „Vei- 
das“, pirmame puslapyje be ieškovo sutikimo spausdindamas jo nuotrauką, 
paskleidė informaciją apie ieškovo privatų gyvenimą. Teismas konstatavo, kad 
asmens nuotraukos išspausdinimas be asmens sutikimo pažeidžia asmeninio 
gyvenimo neliečiamumą. 

Ši teismo sprendimo dalis reikalauja nedidelio komentaro, nes aiškiai pra- 
silenkia su įstatymu. Ankstesnėje byloje G. Rekašius prieš UAB „Ekstra“ Aukš- 
čiausiojo Teismo Civilinių bylų skyriaus teisėjų kolegija, remdamasi LR Visuo- 
menės informavimo įstatymo 18 str. 2 d. visiškai pagrįstai konstatavo, kad nag- 
rinėjant asmeninės nuotraukos išspausdinimą šį faktą reikia vertinti minėto 
įstatymo straipsnio šviesoje, pagal šią nuotrauką skelbiant asmeninę nuotrauką, 
asmens sutikimas reikalingas tik kai forografuojama asmens privačioje valdoje, 
kai asmuo yra su aiškiais fiziniais trūkumais, kai nuotrauka skirta reklamai. 
Kaip matysime iš tolimesnės sprendimo dalies nė vieno iš šių apribojimų „Vei- 
do“ žurnalas nepažeidė, todėl Vilniaus 1-jo apylinkės teismo sprendimas, jog 
nuotraukos išspausdinimas be ieškovo sutikimo pažeidė asmeninio gyvenimo 
neliečiamumą yra daugiau negu abejotinas, juo labiau, kad analogišku klausi- 
mu jau buvo priimta visiškai kitokia Aukščiausiojo Teismo Civilinių bylų sky- 
riaus kolegija nutartis, kurią ir Vilniaus I apylinkės teismo teisėjas, regis, priva- 
lėjo žinoti. 

O Vilniaus pirmojo apylinkės teismo sprendime toliau aiškinama, kodėl 
B. Gudelio ieškinys dėl žurnale „Veidas“ išspausdinto fotomontažo patenkin- 
tas tik iš dalies. Teismas konstatavo, jog B. Gudelis buvo nufotografuotas kve- 
palų pristatymo metu, tačiau jis nebuvo šio renginio organizatorius. Nuotrau- 
kos turinys (ieškovas nufotografuotas vienas) rodo, kad tai yra ieškovo privatų 
gyvenimą atspindinti nuotrauka. Atsakovas, spausdindamas nuotrauką, nesie- 
kė informuoti visuomenės apie šį renginį. Nuotrauka yra fotomontažas, ir iš- 
spausdinta moters kojų fone, kas nebuvo suderinta su ieškovu ir galėjo visuo- 
menėje sukelti prieštaringų vertinimų ieškovo atžvilgiu. 

Teismas pripažino, kad B. Gudelis yra žinomas visuomenei žmogus, ta- 
čiau nurodė, kad jis nėra asmuo, galintis spręsti visuomenei ar jos daliai svar- 
bius klausimus, todėl ginčo nuotrauka nėra informacija apie privataus gyveni- 
mo aplinkybę, turinčią visuomeninę reikšmę, ir nuotrauka nebuvo spausdina- 
ma siekiant apsaugoti kitų asmenų teises ir interesus nuo neigiamų pasekmių. 

Vilniaus apygardos teismo Civilinių bylų skyriaus kolegija, išnagrinėjusi ieš- 
kovo UAB „Veidas“ apeliacinį skundą 2000 m. gruodžio 6 d. nutartimi Vilniaus 
miesto 1-jo apylinkės teismo sprendimą panaikino, o B. Gudelio ieškinį atmetė ir 
priteisė 68 Lt teismo išlaidų atsakovo naudai. Teisėjų kolegija nurodė, kad nei 
ieškinyje, nei teismo sprendime nėra įvardinta, kokia būtent informacija apie 
privatų ieškovo gyvenimą buvo paskelbra, išspausdinus tą nuotrauką. Šios aplin- 

kybės ieškovas neįrodinėjo, tuo tarpu pati nuotrauka neturi ir žurnalo skaityto- 
jams nesuteikia jokios informacijos apie privatų ieškovo gyvenimą. 

Nors ieškinyje atkreipiamas dėmesys į tai, kad ieškovo nuotrauka foto- 
montažo būdu yra patalpinta greta apnuogintų moters kojų, o teismo sprendi- 
me pažymima, kad fotomontažas galėjo sukelti prieštaringų vertinimų visuo- 
menėje, tačiau aptariamas fotomontažas neatspindi tikrovės ir neturi savyje in- 
formacijos apie privatų ieškovo gyvenimą. 

Kasaciniu skundu B. Gudelis LR Aukščiausiajam Teismui prašė panaikin- 
ti Vilniaus apygardos teismo 2000 m. gruodžio 6 d. sprendimą ir palikti galioti 
Vilniaus m. 1-jo apylinkės teismo spalio 11 d. sprendimą. 

Aukščiausiojo Teismo Civilinių bylų skyriaus teisėjų kolegija (pirm. J. Šerkš- 
nas, teisėjai A. Driukas ir E. Laužikas) savo 2001 m. gegužės 30 d. nutartimi 
Vilniaus apygardos teismo Civilinių bylų skyriaus teisėjų kolegijos 2000 m. 
gruodžio 6 d. sprendimą nutarė palikti nepakeistą. 

Savo nutartį kolegija motyvavo tuo, kad ieškovo atvaizdo patalpinimas 
šalia apnuogintų moters kojų pats savaime neatspindi tikrovės ir neturi savyje 
informacijos apie ieškovo realų privatų gyvenimą ir pats savaime nesukelia ne- 
igiamų ieškovo, kaip žinomo verslininko vertinimų visuomenėje. Toks atvaiz- 
davimas sukėlė visuomenės susidomėjimą jo asmenybe, o ne prieštaringus ver- 
tinimus. Ši nutartis jokių abejonių kelti negali. Visiškai motyvuotas yra ir p. 
B. Gudelio priskyrimas viešojo asmens kategorijai. Šis žmogus nuolat dalyvau- 
ja visuomeninėje veikloje, nuolat yra kviečiamas įvairių grožio konkursų žiuri 
nariu, o taip pat į visokius pristatymus ir kitus renginius, kuriuos plačiai nu- 
šviečia žiniasklaida, kaip žinomas verslininkas. UAB „Fragrances international“ 
direktorius B. Gudelis yra įtrauktas į enciklopedinį žinyną „Kai yra kas Lietu- 
voje 1997/1998“, kur pateikiami duomenys apie žymiausius Lietuvos politi- 
kos, verslo, mokslo, literatūros ir meno žmones. Dar svarbiau pabrėžti tai, kad 
kolegija reabilitavo foromontažą kaip vieną iš fotografijos žanrų, kuris iki šiol 
kėlė ir tebekelia etines bei teisines problemas, fotomontažą traktuojant kaip 
asmens garbės ir orumo žeminimą ar teikiantį informaciją apie asmens privatų 
gyvenimą. Kolegija šiuo klausimu pasisakė labai aiškiai, norėčiau tik pabrėžti, 
kad žurnalistų ir leidėjų etikos kodeksas, pasisakydamas prieš dirbtinai defor- 
muojamą žmogaus atvaizdą fotonuotraukose, nelaiko nusižengimu spausdinti 
fotomontažus. Tai natūralu ir logiška, nes dirbtinai deformuota nuotrauka gali 
sukelti skaitytojams abejonių, ar nuotraukoje užfiksuotas realus žmogaus at- 

vaizdas, tuo tarpu fotomontažas aiškiai sako, kad tai yra dirbtinai sukurta, o ne 
tikrovėje egzistuojanti realybė. 

Baigdamas šią knygos dalį, kurią pavadinau „Abejotini teismų sprendi- 

mai“ palieku skaitytojui spręsti, ar toks pavadinimas atitinka šios knygos dalies 
turinį. Vis dėlto E. Grakausko, P. Varanausko, G. Vagnoriaus, A. Šleževičiaus, 
V. Žiemelio, D. Lungio, T. Skukausko ir kitų piliečių ieškinių nagrinėjimas 
civilinėse garbės ir orumo gynimo bylose Lietuvos teismuose nedviprasmiškai 
rodo, kad žiniasklaidos bylose mūsų teismai išties priima nemažai abejotinų 
sprendimų. Kas beje, yra teigiama ir Aukščiausiojo Teismo Senato 1998 m. 
nutarime. 

Jau kalbėjome, kad teismams iškyla problemų ir neaiškumų atskiriant 
nuomonę nuo žinios, tiesioginę TV laidą nuo įrašo, tačiau žurnalistikoje yra 
ir daugiau specifinių dalykų, kuriuos teisėjams derėtų žinoti, nes žurnalistiką 
reglamentuoja ne tik įstatymai, profesinės etikos normos, bet ir tradiciškai 
per ilgus metus nusistovėjusios nerašytos taisyklės, kurios gali turėti reikšmės 
nagrinėjant vieną ar kitą bylą. Iš tokių teisminių ginčų būtų galima paminėti 
bylą 


A. Butkevičius prieš „Vakarines naujienas“. 


Jos esmė tokia: Ieškovas A. Butkevičius, ilgametis neetatinis „Vakarinių 
naujienų“ bendradarbis, išspausdino šiame laikraštyje straipsnį „Ponui V. Adam- 
kui patiko kalinių gyvenimas“, kuriame aštriai kritikavo padėtį Vilniaus griež- 
tojo režimo kolonijoje ir jos viršininko J. Kriuko darbą. Kaip buvo įpratęs dau- 
gelį metų A. Butkevičius savo straipsnį pasirašė A. Žemaičio slapyvarde, tačiau 
po poros savaičių „Vakarinės naujienos“ išspausdino žurnalistės A. Lastovskos 
parengtą skaitytojų laiškų apžvalgą „Mūsų straipsnių pėdsakais“, kur buvo pa- 
skelbta, kad tikroji A. Žemaičio pavardė yra Alfredas Butkevičius. Pastarasis 
kreipėsi į Vilniaus 1-jį apylinkės teismą, nurodydamas, kad jo slapyvardžio at- 
skleidimas yra jo privataus gyvenimo apsaugos pažeidimas. 

Tuo jis patyrė moralinę žalą, dar daugiau jis, A. Butkevičius, daug merų 
rašė „Vakarinėms naujienoms“ nusikalstamumo, teisėsaugos klausimais ir da- 
bar, atskleidus jo slapyvardį, iškilo grėsmė jo saugumui, o gal ir gyvybei, nes 
ankstesniuose straipsniuose jo aprašyti nusikalstamo pasaulio atstovai dabar, 

žinodami tikrąją pavardę, gali bandyti su juo susidoroti. Savo ieškininiame pa- 
reiškime A. Butkevičius prašė priteisti iš „Vakarinių naujienų“ 10 000 Lt mora- 
linei žalai atlyginti. 

Tačiau Vilniaus 1-sis apylinkės teismas A. Butkevičiaus ieškinį atmetė, nes 
esą ieškovas nei žodžiu, nei raštu nebuvo pareiškęs noro, kad jo tikroji pavardė 
nebūtų skelbiama. Be to, jo pavardę paskelbė ne pati redakcija, o kitas asmuo, 
Kolonijos viršininkas J. Kriukas, kritikuotas A. Butkevičiaus straipsnyje. Su 
tokiu teismo sprendimu vargiai galima sutikti. Išties A. Butkevičiaus slapyvardį 
savo laiške redakcijai atskleidė jo kritikuotas Vilniaus griežtojo režimo koloni- 
jos viršininkas J. Kriukas. Tačiau šis argumentas vargu ar gali būti laikomas 
pagrįstu. LR Visuomenės informavimo įstatymo 9 straipsnis „Viešosios infor- 
macijos rengėjų atsakomybė už skleidžiamą informaciją“ teigia: „Kiekvieno vie- 
šosios informacijos rengėjo savininkas privalo paskirti asmenį (vyriausiąjį re- 
daktorių, redaktorių, laidos vedėją, kuris atsako už visuomenės informavimo 
priemonės turinį“. Šio įstatymo 22 straipsnis numato išimtis, kai viešosios in- 
formacijos rengėjai neatsako už žinių paskelbimą, o jos (žinios — aut. past.) 
buvo pateiktos valstybinės valdžios institucijų, politinių partijų, fizinių ar juri- 
dinių asmenų oficialiuose viešai paskelbtuose dokumentuose, viešai pasakytos 
atviruose posėdžiuose, pasitarimuose, spaudos konferencijose, mitinguose ar 
kituose renginiuose, o Viešosios informacijos rengėjas neiškraipė kalbėjimo es- 
mės ir konkrečių faktų, taip pat jeigu žinios buvo paskelbtos tiesioginių radijo 
ir televizijos laidų dalyvių, nepavaldžių viešosios informacijos rengėjui paskelb- 
tos specialioje rinkimų laidoje, kurią rengė ne pats viešosios informacijos ren- 
gėjas. Šiais atvejais visa atsakomybė tenka renginių organizatoriams ir žinias 
paskelbusiems asmenims. Atvejis su „Vakarinėmis naujienomis“ nepatenka į 
šių įstatyme numatytų išimčių sąrašą ir „Vakarinės naujienos“ galėjo skelbti 
arba neskelbti p. J. Kriuko laišką arba jį redaguoti. Tad pagal įstatymą visa 
atsakomybė už paskelbtą laišką, kuriame buvo atskleistas A. Butkevičiaus sla- 
pyvardis, atitenka „Vakarinių naujienų“ vadovams ir redaktoriams. Tik forma- 
liai galima sutikti su ieškinio atmetimo motyvu, jog ieškovas nei raštu, nei žo- 
džiu neišreiškė noro, kad nebūtų atskleistas jo slapyvardis. Teismas neatkreipė 
dėmesio į byloje esančią informaciją, jog p. A. Butkevičius jau 30 metų visus 
savo rašinius pasirašydavo A. Žemaičio slapyvarde, o laikraštis 30 metų šitaip 
juos spausdindavo. Tai ir yra viena iš tų nerašytų žurnalistikos taisyklių, redak- 
cijai bendraujant su savo autoriais, ir galima tvirtinti, jog 30 metų patirtis A. 

Butkevičiaus straipsnius spausdinti A. Žemaičio slapyvarde ir buvo tas auto- 
riaus noras, su kuriuo sutiko ir redakcija, kad nebūtų atskleista jo tikroji pavar- 

dė. Keista, kad tokios gana nesudėtingos kolizijos teismas nesugebėjo teisingai 
įvertinti ir išspręsti. 

Sukoncentravęs visą dėmesį į privataus gyvenimo apsaugos pažeidimo pro- 
blemą, teismas neatsižvelgė ir į tai, kad šiuo atveju buvo pažeistos ir LR Civili- 
nio kodekso 519 straipsnis „Autoriaus teisės“, kuris teigia: „Kūrinio autoriui 
priklauso autorystės teisė, teisė į autoriaus vardą, teisė į kūrimo neliečiamybę, 
teisė disponuoti kūriniu ir teisė į atlyginimą. Teisė į autoriaus vardą — tai auto- 
riaus teisė spręsti, kaip turi būti nurodomas jo vardas, naudojant kūrinį (tikra- 
sis vardas, pseudonimas, vardas nenurodomas - anonimiškai)“. 

Suprantu, kad teismą galėjo sutrikdyti viena techninė detalė - A. Butkevičius 
savo straipsnį „Vakarinėms naujienoms“ atsiuntė voke, ant kurio buvo užrašytas 
adresas ir jo tikroji pavardė. Tai yra įprasta žurnalistinėje praktikoje, nes duomenys 
ant voko leidžia redakcijai susisiekti su autoriumi, išsiųsti honorarą jo nurodytu 
adresu. Taip teisme motyvavo ir pats A. Butkevičius, būdamas tikras, kad svarbu 
ne vokas, o tai, kas yra jame — būtent jo straipsnis, su savo ranka užrašyta ir redak- 
cijai per 30 metų jau įprastu slapyvardžiu A. Žemaitis, kurio atskleisti laikraštis 
neturėjo nei moralinės, nei juridinės teisės, ir atmesdamas A. Butkevičiaus ieškinį 
Vilniaus apylinkės teismas priėmė labai abejotiną sprendimą, kurį, kad ir kaip būtų 
keista, vėliau paliko galioti ir aukštesnių instancijų teismai. 

Žurnalistikai apibūdinti yra sugalvota gal keliolika apibrėžimų, bet daugu- 
mas tyrinėtojų, užsiėmusių šia problema, sutinka, kad žurnalistika yra ir litera- 
tūrinio darbo forma. 

Siekdami didesnio įtaigumo žurnalistai vartoja literatūrinės, meninės iš- 
raiškos formas, kurios betgi kelia nemaža problemų teismams, nagrinėjantiems 
civilines garbės ir orumo gynimo bylas, nes iššifruoti metaforos ir metonimijos 
prasmę ir nuspręsti, ar žurnalisto pavartotas epitetas nežemina žmogaus garbės 
ir orumo nėra paprasta, ir teismams dėlto kyla nemažai abejonių. Tad bandysiu 
panagrinėti keletą bylų, kur iškilo problemų dėl literatūrinių priemonių pa- 
naudojimo, o kartais net dėl vieno žodžio prasmės suvokimo. Prie tokių teismi- 
nių ginčų galima priskirti ir bylą 

R. Jazdauskaitė prieš „Santarvę“. 


Mažeikių rajono laikraštis „Santarvė“ 1999 m. birželio 8 d. išspausdino 
S. Lukošiūtės straipsnį „Kaimas tarp Mažeikių ir Tirkšlių“, kur aprašoma, jog 
Daubarių kaimo gyventoja R. Jazdauskaitė, norėdama atsiimti prieš karą jos 
tėvų turėtus 126 ha žemės, konfliktuoja su kaimynais, kurie gyvena jų šeimai 
priklausiusiuose pastatuose. Straipsnyje rašoma, jog dauguma daubariškių šyp- 
sosi išgirdę R. Jazdauskaitės pavardę. 

„Grybų ragana“, „ana raiša kaip vokietis“ — tokių epitetų teko išgirsti apie 
šią moteriškę. „Pasak vieno pašnekovo, savininkė atrėžusi, jog jai nepatinka, kai 
po jos žemę svetimi vaikšto“. 

Ieškovė Mažeikių rajono apylinkės teismą prašė įpareigoti laikraščio „San- 
tarvė“ redakciją adekvačiu būdu paneigti apie ją paskleistas tikrovės neatitin- 
kančias ir orumą bei garbę žeminančias žinias ir priteisti iš atsakovo 10 000 Lt 
moralinei žalai atlyginti. 

Mažeikių rajono apylinkės teismas 1999 m. balandžio 21 d. sprendimu 
ieškinį atmetė. Teismas padarė išvadą, kad straipsnyje ieškovę liečiantys faktai 
atitinka tikrovę arba iš dalies jos neatitinkantys dėl straipsnio autorei suteiktos 
tam tikros Daubarių kaimo gyventojų suteiktos teisingos arba klaidingos infor- 
macijos nelaikytini ieškovės garbę ir orumą žeminančiais bei pažeidžiančiais jos 
privataus gyvenimo neliečiamybę. Teismas taip pat laikė, jog redakcija, paskelb- 
dama ieškovės laišką su paneigimu ir atsiprašydama už savo žurnalisto etikos 
pažeidimus, tai padarė tinkamai. Be to, dauguma straipsnio teiginių yra ne 
žinios, o Daubarių kaimo gyventojų nuomonės, kurios pagal įstatymą negali 
būti paneigiamos. 

Ne mums spręsti, ar straipsnyje pavartoti epitetai tokie kaip „grybų ragana“, 
„raiša kaip vokietis“ žemina atsakovės garbę ir orumą. Ji pati tai traktavo kaip 
šmeižtą ir pravardžiavimą, aš gi būčiau linkęs manyti, kad teismo sprendimas 
visiškai atitinka LR Aukščiausiojo Teismo teisėjų Senato 1998 gegužės 15 d. 
Senato nutarimą Nr. 1, kuriame išaiškinama, kokios žinios žemina asmens garbę 
ir orumą. Nutarime teigiama: „Nustatant faktą, ar paskleistos žinios žemina as- 
mens garbą ir orumą, žinotina, kad žeminančiomis laikytinos tikrovės neatitin- 
kančios žinios, kurios įstatymo, moralės, paprotinių normų laikymosi požiūriu 
pažeidžia asmens garbę ir orumą, jo gerą vardą visuomenėje. Paskleistų žinių že- 
minantis pobūdis nenustatinėjamas, kai žodis ar jų junginiai, kuriais išsakytos 

žinios yra akivaizdžiai žeminančios (CPK 60 str.). Teiginiai „Vagis“, sukčius gir- 
tuoklis ir pan. visuomenėje suprantami vienareikšmiškai ir jų paskleidimas pro- 
tingam, moraliam žmogui sukelia neigiamą nuomonę apie asmenį". 

Nieko panašaus nebuvo „Santarvės“ straipsnyje apie R. Jazdauskaitę, pasa- 
kymas „grybų ragana“ kai kuriuose Lietuvos regionuose laikomas visai neįžei- 
dus, taip, sakysim, Dzūkijoje dažnai pavadinamos moterys, daug laiko pralei- 
džiančios miške grybaujant. Šiokių tokių problemų galėjo sukelti pasakymas 
„raiša kaip vokietis“, kur galima įžvelgti autorės norą pasišaipyti iš R. Jazdaus- 
kaitės fizinio trūkumo. Tačiau Mažeikių rajono apylinkės teismas teisingai pa- 
darė palaikydamas lengvinančia aplinkybe tą faktą, kad redakcija pati pripaži- 
no, jog jos korespondentė S. Lukošiūtė pažeidė žurnalistų ir leidėjų etikos ko- 
dekso 21 straipsnį, kuris teigia, kad „žurnalistas negali žeminti ar šaipytis iš 
žmogaus pavardės, rasės, tautybės, jo religinių įsitikinimų, amžiaus, lyties ar 
fizinių trūkumų ner tada, kai tas žmogus yra nusikaltęs.“ 

Kaip jau minėjau, teismams dažnai iškyla problemos, kaip suprasti atski- 
rus teksto teiginius, žodžių junginius, kuriuos galima traktuoti nevienareikš- 
miškai. Prie tokių teisminių ginčų priklausytų ir byla 


S. Varžukas prieš „Kauno dieną“. 


„Kauno dienoje“ 1997 kovo 28 d. buvo išspausdintas E. Žeižienės straips- 
nis „Padėdamas kitam tampi laimingesnis“, kuriame aprašomi ir S. Varžuko 
santykiai su žmona. Laikraštis, be kita ko, rašė: “Kai gydytojai jai (žmonai aut. 
past.) diagnozavo sunkiai pagydomą ligą, jos buvęs vyras (S. Varžukas (aut. 
past.) išėjo iš namų.“ S. Varžukas kreipėsi į teismą ir nurodė, kad šis teiginys 
neatitinka tikrovės ir žemina jo garbę bei orumą. Ieškovas prašė teismo įparei- 
goti laikraštį paneigti šį teiginį ir priteisti jo naudai iš „Kauno dienos“ 10 000 Lt 
moralinei žalai atlyginti. 

Kauno miesto apylinkės teismas 1999 rugsėjo 23 d. sprendimu S. Varžuko 
ieškinį atmetė, teismas motyvavo tuo, jog nenustatytas faktas, kad būtų paže- 
minta S. Varžuko garbė ir orumas. Žeminančiomis laikytinos tikrovės neatitin- 
kančios žinios, o šiuo atveju ieškovas to neįrodė. Ginčo dalykas - buvęs vyras ir 
kad išėjo iš namų. To pars ieškovas neginčija. Kalbos ekspertas nustatė, kad 
ginčijamame sakinyje yra pasakojimo turinys ir yra pasakotojos žodžiai. Teis- 

mas savo sprendime nurodė, kad jeigu ir galima būtų įžvelgti priežastinį ryšį 
minimuose įvykiuose, tai nėra faktas, o proto derinys, pasakotojos suvokimo 
rezultatas, o suvokimo būdo paneigti neįmanoma. Taigi lingvistinė ekspertizė 
padarė išvadą, kad šiuos sakinius sieja tiesioginis laiko, o ne priežasties ryšys. 
Negaliu ginčytis su kalbos ekspertais, bet visgi jų išvados kelia abejonių. For- 
maliai jie yra teisūs — jungtukas „kai“, kaip taisyklė, pažymi laiko aplinkybę, 
tačiau bendras sakinio kontekstas, jog buvęs vyras išėjo iš namų tuomet, kai 
žmona susirgo sunkiai pagydoma liga, ne anksčiau, o būtent, kai žmona susir- 
go, aiškiai nedaro ieškovui garbės ir žmonių akyse jį diskredituoja. Gal egzisra- 
vo ir kitos priežastys vyrui išeiti iš namų, mes jų nežinome, tekste yra paminėtas 
tik vienas faktas „kai gydytojai jai diagnozavo sunkiai pagydomą ligą“. Prisimi- 
nęs Aukščiausiojo Teismo teisėjų Senato nutarimo teiginį, „kad žeminančio- 
mis laikytinos žinios, kurios įstatymo moralės, paprotinių normų laikymosi 
požiūriu pažeidžia asmens gerą vardą, garbę ir orumą visuomenėje“, norėčiau 
ypač pabrėžti paskutinius šio teiginio žodžius: moralės ar paprotinių normų 
laikymosi požiūriu pažeidžia asmens gerą vardą visuomenėje. Būtent visuome- 
nėje, o ne ekspertų akyse. Gaila, kad Lietuvos Civilinio proceso kodekse nėra 
numatytas toks veiksmas kaip psichologinis eksperimentas. Jeigu jis būtų pri- 
pažintas, įteisintas ir vykdomas, man beveik nekyla abejonių, kad padarius ne- 
didelį eksperimentą, kaip žmonės vertina faktą, kad vyras išeina iš namų, kai 
nepagydomai suserga jo žmona, nemanau, kad atsirastų daug eksperimento 
dalyvių, kurie bendražmogiškos moralės požiūriu nepripažintų, kad tokia ži- 
nia, faktas, laikraščio išplatinto visuomenėje nežemina to žmogaus garbės ir 
orumo. Tačiau tai yra tik mano subjektyvūs spėliojimai, nors esu beveik visiš- 
kai tikras, jog teismas padarė klaidą, pripažinęs, kad minėtas teiginys nežemina 
garbės ir orumo. 

Nors ir sunku patikėti, bet kartais Lietuvos teismuose įsiplieskia debatai, 
laužomos ietys dėl vieno vienintelio straipsnyje pavartoto žodžio prasmės. Bū- 
tent taip atsitiko byloje 


P Lapienis prieš „Klaipėdą“. 


1998 rugsėjo 16 dienraštyje „Klaipėda“ buvo išspausdintas A. Lauraičio 
straipsnis „Tr Švėkšnoje plevėsavo Europos paveldo dienų vėliava“, kur buvo 

aprašomos grafo A. Pliaterio žemės ir pastatų susigrąžinimo peripetijos ir tei- 
giama, kad vienas iš grafo palikuonių D. Lapienis „pasišovė“ padėti atgauti 
grafui priklausiusį nekilnojamą turtą“. 

Ieškovas D. Lapienis nusprendė, kad straipsnyje pateiktos žinios apie jo 
vaidmenį padedant grafui atsiimti grafo žemę ir pastatus straipsnyje neatitinka 
tikrovės ir žemina jo garbę ir orumą, ir prašė teismo paneigti jo nurodytas ne- 
teisingas žinias ir priteisti iš „Klaipėdos“ laikraščio 3000 Lt moralinei žalai atly- 
ginti. Be kitų straipsnyje esančių ir tikrovės neatitinkančių žinių, D. Lapienis 
paminėjo ir teiginį „D. Lapienis maždaug prieš 8 metus pasišovė atgauti...“ 

Klaipėdos m. apylinkės teismas savo sprendimu D. Lapienio skundą at- 
metė, motyvuodamas tuo, kad dalis straipsnyje minėtų faktų atitinka tikrovę, 
dalis faktų ieškovo visai neliečia, o ginčijamas teiginys „D. Lapienis pasišovė 
atgauti žemę“, apylinkės teismo nuomone, nėra suprantamas neigiama prasme 
nei pagal sakinio, nei pagal straipsnio kontekstą. 

D. Lapienis su Klaipėdos miesto apylinkės sprendimu nesutiko ir apelia- 
ciniu skundu kreipėsi į Klaipėdos apygardos Civilinių bylų skyriaus kolegiją. 
Kolegija savo nutartimi konstatavo, kad apylinkės teismas klaidingai nurodė, 
kad žodis „pasišovė“ nėra suprantamas neigiama prasme. „Išsireiškimas „pasi- 
šovė“ atgauti „suprantamas kaip neprašytam ko nors imtis ką nors daryti ir 
yra menkinantis bei žeminantis žmogų visuomenėje.“ Teismui kilus dėl šio 
išsireiškimo abejonių ir nesutinkant su žodyno aiškinimu, buvo skiriama kal- 
bos ekspertizė. Nežinau, kas buvo tas ekspertas, kuris išaiškino, kad žodis 
„pasišauti“ turi žmogų menkinanią ir žeminančią prasmę, tačiau niekaip ne- 
galiu sutikti su kolegijos teiginiu, jog iškilus neaiškumams dėl žodžio pras- 
mės reikia skirti kalbos ekspertizę, o ne pasitikėti žodynu. Kad ir koks kvali- 
fikuotas bebūtų kalbos ekspertas, jo išvados tikrai negali būti svaresnės už 
žodyne pateikiamas prasmes, nes žodynas yra kolektyvinis mokslinio darbo 
produktas, kurį rengiant dalyvavo ne vienas, o visas būrys geriausių šalies 
kalbininkų. Todėl ir aš, suabejojęs klaipėdiečių eksperto ir Klaipėdos apygar- 
dos Civilinių bylų skyriaus nutartyje pateiktu žodžio „pasišauti“ aiškinimu, 
atsiverčiau Dabartinės lietuvių kalbos žodyną, kurį parengė Lietuvos Mokslų 
Akademijos lietuvių kalbos ir literatūros instituto mokslininkai. Žodyno 517 
puslapyje yra pateikiama tokios žodžio „pasišauri“ reikšmės: „pasiryžti, im- 
tis“. Buvau pasišovęs jiems padėti. Nereikia būti dideliu ekspertu, kad suvok- 
tum, jog žodžio „pasišauti“ reikšmė negali asmens nei menkinti, nei žeminti, 

kaip nusprendė Klaipėdos apygardos Civilinių bylų kolegija, šį kartą priėmu- 
si tikrai abejotiną nutartį. 

Taigi šių keliolikos bylų analizė leidžia daryti išvadą, jog garbės ir orumo 
gynimo civilinėse bylose, kurios buvo iškeltos Viešosios informacijos priemo- 
nėms, teismai, ypač pirmųjų instancijų teismai, neretai priima abejotinus spren- 
dimus ir dėl to, kad dažnai demonstruoja pernelyg didelę pagarbą ieškinius 
pateikusiems aukštiems valstybinės valdžios pareigūnams bei įrakingiems poli- 
tikams, kas ypač ryšku buvo P. Varanausko, A. Šleževičiaus, V. Žiemelio, 
G. Vagnoriaus, E. Grakausko ir kitų aukštų pareigūnų bylose. Kitas akmuo, 
už kurio dažnai suklumpa mūsų teisėjai — nesugebėjimas suprasti ir teisingai 
įvertinti žurnalistinio darbo specifikos, tiesioginę radijo ir televizijos laidą pai- 
niojant su įrašu, nesugebant atskirti žinios ir nuomonės, teisingai traktuoti pub- 
likacijoje pavartotų meninės raiškos priemonių. 

Tačiau tai nereiškia, jog galiu pritarti žurnalistų bendruomenėje įsigalėju- 
siai nuomonei, kad dėl visų jų bėdų teismuose - ir dėl didelio skaičiaus žiniask- 
laidos priemonėms iškeltų bylų, ir dėl joms nepalankių sprendimų - kalti yra 
tik teismai, iš anksto nusistatę prieš juos dažnai kritikuojančius žurnalistus, 
nesuvokę žiniasklaidos specifikos, pataikaujantys ieškinius pateikusiems gar- 
siems politikams ir aukštiems valdžios pareigūnams. Dažnai dėl savo bėdų teis- 
muose yra kalti ir patys žurnalistai ar redakcijų vadovai. 





Kai nepaisoma įstatymų. 


Lietuvoje žiniasklaidos veiklą reglamentuoja vos keli įstatymai ir teisės ko- 
deksai, juos detaliai studijuoja universitete žurnalistikos besimokantys studen- 
tai. Lietuvos žurnalistų Sąjunga per pastaruosius penkerius metus surengė net 
kelias dešimtis seminarų ir konferencijų, kurių metu buvo bandoma aiškintis 
painesnes įstatymų nuostatas, tačiau ant mano rašomojo stalo guli pluoštas ži- 
niasklaidos bylų, kurios atsirado dėl vienos ir tos pačios priežasties - žurnalistai 
ir jų redaktoriai vis dar nežino šalies žiniasklaidos įstatymų. Nors žodis „neži- 
no“ kažin ar šiuo atveju yra tinkamas?.. Ar žurnalistai nėra panašūs į tuos auto- 
mobilių vairuotojus, kurie puikiausiai žino, kad, važiuojant per miestus ir miestų 
tipo gyvenvietes, negalima viršyti 60 kilometrų per valandą greičio. Nėra abe- 
jonės, kad vairuotojo pažymėjimą turintys ir griežtus egzaminus išlaikę vairuo- 
tojai gerai tai žino, bet vis vien lekia kaip strėlės, tikėdami, kad jiems nieko 
neatsitiks, kad jie nepadarys avarijos ar prašoks nenubausti pro kelių policijos 
pareigūnų postą. Regis, tokia logika vadovaujasi ne vienas mūsų žurnalistas, 
grubiai pažeisdamas žiniasklaidos įstatymus, o paskui verkia dėl neteisingų tei- 
sėjų ir blogo pasaulio. 

Šiam teiginiui paremti kaip iliustraciją iš gausaus teisminių ginčų pluošto 
galima pasirinkti bet kurį, kad ir bylą 


Inga Sadauskaitė prieš „Lietuvos rytą“. 


Ieškovė I. Sadauskaitė kreipėsi į teismą su ieškiniu atsakovui UAB „Lietu- 
vos rytas“ ir tretiesiems asmenims L. Valatkienei, A. Cepulinskaitei dėl priva- 
taus gyvenimo pažeidimo ir nurodė, kad 1997 m. lapkričio 22 d. „Lietuvos 

ryto“ priede „Gyvenimo būdas“ buvo paskelbtas L. Valatkienės straipsnis „Pro- 
vokuojančius drabužius mėgstančios kaunietės sukūrė miesčionės įvaizdį“. 
Straipsniui iliustruoti be ieškovės sutikimo buvo išspausdinta jos nuotrauka. 
Atskiri straipsnio sakiniai ir užrašas po nuotrauka: “neatitinka tikrovės ir žemi- 
na jos garbę bei orumą.“ Ieškovė prašė įpareigoti atsakovą laikraštyje „Lietuvos 
rytas“ paskelbti informaciją apie tai, kad „Gyvenimo būde“ išspausdinta nuo- 
trauka padaryta ir patalpinta straipsniui iliustruoti be merginos, parodytos nuo- 
traukoje, sutikimo ir pažymėti, jog po nuotrauka esantis užrašas: „Praėjusios 
vasaros Kauno gatvių mada sukūrė mieščioniškos moters įvaizdį“ bei straipsnio 
sakinys: „Kitos mėgsta kraštutinumus - labai trumpi, aptempti sijonėliai tapo 
Kauno verslininkų įvaizdžiu“ neturi nieko bendra su aukščiau nuotraukoje pa- 
rodyta mergina. Ieškovė prašė priteisti 10 000 Lt padarytai moralinei žalai atly- 
ginti. 

Vilniaus 2-sis apylinkės teismas 1998 m. spalio 5 d. sprendimo ieškinį 
tenkino iš dalies. Teismas konstatavo, kad ieškovės, turinčios fizinį trūkumą, 
nuotraukos išspausdinimas laikraštyje be jos sutikimo yra aiškus kišimasis į jos 
privatų gyvenimą ir neabejotinai sukėlė ieškovei moralinę traumą dėl jos susir- 
gimo išviešinimo. Kitos reikalavimų dalies teismas netenkino, nes prašomos 
paneigti žinios yra bendro pobūdžio straipsnio autorės nuomonė ir neliečia 
ieškovės garbės ir orumo. 

Kasaciniu skundu Aukščiausiajam teismui „Lietuvos rytas“ prašė Vilniaus 
2-ojo apylinkės teismo ir Vilniaus apygardos teismo nutartį panaikinti, priimti 
naują sprendimą ir ieškinį atmesti. 

Lietuvos Aukščiausiojo teismo kolegija (pirmininkas B. Stakauskas, teisė- 
jai V. Grabinskas ir S. Gurevičius) savo 1999 m. balandžio 19 d. nutartimi 
pripažino, kad straipsnio teiginiai yra jo autorės nuomonė bei samprotavimai 
apie bendrus dalykus - tam tikros visuomenės dalies aprangos stilių madą, įvaizdį, 
todėl ieškovės apsirengimo subjektyvus įvertinimas nelaikytinas žiniomis, pa- 
neigiamomis Civilinio kodekso 7 str. pagrindu. 

Nagrinėdama išspausdintą nuotrauką kolegija konstatavo, kad byloje nu- 
statyta, jog ieškovė turi įgimtą veido defektą — dešiniosios veido pusės arterio- 
veninę hemangiomą, yra operuota, atlikta audinių korekcija, dėl ko dešiniame 
skruoste atsirado randas nuo nosies sparnelio iki ausies. Paskelbdamas tokią 
ieškovės nuotrauką be jos sutikimo laikraštis pažeidė Visuomenės informavimo 
įstatymo 18 straipsnio 4 dalį, todėl kolegija nutarė Vilniaus apygardos teismo 

Civilinių bylų skyriaus kolegijos 1998 m. lapkričio 11 d. nutartį palikti nepa- 
keistą. 

Nors šioje knygoje ne sykį suabejojau teismų priimtais sprendimais ir nu- 
tartimis, šį kartą jokios abejonės nekyla. Straipsnio autorės samprotavimai apie 
Kauno gatvės madas išties yra autorės subjektyvi nuomonė, kuri pagal Visuo- 
menės informavimo įstatymą bei Aukščiausiojo Teismo Senato jau minėtą 
1998 m. nutarimą neturi būti paneigiama. Kolegija visiškai pagrįstai nutarė, 
kad spausdinant ieškovės, turinčios aiškius fizinius trūkumus nuotrauką be jos 
sutikimo buvo pažeistas Visuomenės informavimo įstatymas. 

Jau minėjome, jog tiek Visuomenės informavimo įstatyme, tiek kituose 
Lietuvos teisės aktuose galima rasti nepreciziškai suformuluotų, neaiškių, o ne- 
retai ir dviprasmiškai suprantamų nuostatų. Šį sykį to tikrai pasakyti negalima, 
nes Visuomenės informavimo įstatymo 18 str. 4 dalis skamba taip: 

„Draudžiama: filmuoti ir fotografuoti asmenis su aiškiais fiziniais trūku- 
mais be šių asmenų sutikimo“. 

Aiškiau pasakyti turbūt negalima, ir „Gyvenimo būdo“ fotografas, foto- 
grafuodamas merginą su didžiuliu randu ant veido, bei laikraščio redaktoriai, 
spausdindami tokią nuotrauką, turėjo žinoti, kad jie pažeidžia įstatymą ir daro 
žalą tai merginai, juo labiau, kad Visuomenės informavimo įstatymas ir 18 jo 
straipsnis jau galiojo beveik trejus metus ir šią istoriją užbaigti būtų galima 
nebent liaudyje paplitusiu posakiu: Įstatymo nežinojimas neatleidžia nuo atsa- 
komybės. Taip ir atsitiko: „Lietuvos rytui“ teko atlyginti I. Sadauskaitei už 
patirtą moralinę žalą gana solidžią sumą. 


156 


ŽINIASKLAIDOS BYLOS LIETUVOS TEISMUOSE 


Kai pristinga įrodymų 


Pagal Lietuvos įstatymus civilinėse garbės ir orumo gynimo bylose įrody- 
mus, kad paskelbtos žinios, kurios žemina ieškovo garbę ir orumą, atitinka tik- 
rovę, turi pateikti atsakovas, t.y. viešosios informacijos rengėjas, paskleidęs gin- 
čijamą informaciją. Tai visiškai logiška ir teisinga, nes įžeistas žmogus nepriva- 
lėtų įrodinėti, kad jis nėra kupranugaris, tai turėtų daryti tokią žinią paskelbęs 
laikraštis ar RTV stotis. Tai turėtų žinoti visi viešosios informacijos rengėjai, 
kuriems yra iškelta byla dėl garbės ir orumo žeminimo. Atsakovas turėtų ateiti 
į teismo posėdį, apsiginklavęs objektyviais įrodymais, kad jo straipsnyje ar lai- 
doje paskelbtos žinios buvo teisingos, jeigu nenori pralaimėti bylos, skelbti pa- 
neigimo ir mokėti nemažas sumas ieškovo moralinei žalai atlyginti. Deja, taip 
būna ne visuomet. Ir ne vieną bylą žiniasklaidos atstovai yra pralaimėję būtent 
dėl to, kad nesugebėjo įrodyti, kad jų paskleistos žinios atitinka tikrovę. Prie 
tokių teisminių ginčų priskirčiau ir bylą 


G. Vagnorius prieš „Respubliką“. 


Ieškovas Gediminas Vagnorius kreipėsi į teismą ir nurodė, kad 1998 m. 
lapkričio 26 d. dienraštyje „Respublika“ buvo išspausdintas trečiojo asmens 
Ferdinando Kauzono straipsnis „Lietuvą valdome mes“. Šiame straipsnyje bu- 
vo paskelbtos tikrovės neatitinkančios ir jo (ieškovo) garbę bei orumą žeminan- 

čios žinios apie tai, kad jis (ieškovas, būdamas LR Vyriausybės Ministru Pirmi- 
ninku), verslininkui Benui Gudeliui sudarė sąlygas įsigyti kelis sandėlius Gedi- 
mino prospekte, „duty free“ - neapmokestinamoje zonoje Vilniaus orouoste, 
kad specialiai verslininkui B. Gudeliui suteikė išskirtines mokesčių lengvatas, 
neatitinka tikrovės ir žemina jo garbę bei orumą. Ieškovas prašė teismą įparei- 
goti atsakovą UAB „Respublikos leidiniai“ paskelbti minėtų žinių paneigimą ir 
priteisti iš atsakovo 10 000 Lt moralinės žalos atlyginimui, o taip pat padengti 
teismo išlaidas. 

Vilniaus miesto 2-sis apylinkės teismas 2000 m. kovo 24 d. sprendimu 
ieškinį patenkino iš dalies ir pripažino, jog 1998 m. lapkričio 26 d. atsakovui 
UAB „Respublikos leidiniai“ priklausančiame dienraštyje „Respublika“ išspaus- 
dintame F. Kauzono straipsnyje „Lietuvą valdome mes“ paskelbtos žinios apie 
tai, kad tuometinis LR Vyriausybės Ministras pirmininkas verslininkui Benui 
Gudeliui sudarė sąlygas įsigyti kelis sandėlius Gedimino prospekte, „duty free“ 
neapmokestinamoje zonoje Vilniaus oro uoste, kad specialiai verslininkui B. Gu- 
deliui suteikė išskirtines mokesčių ir kitas lengvatas neatitinka tikrovės ir žemi- 
na ieškovo G. Vagnoriaus garbę ir orumą. Teismas įpareigojo „Respublikos“ 
leidėjus ne vėliau kaip 15 dienų nuo šio sprendimo įteisinimo paskelbti panei- 
gimą ir priteisė iš atsakovo UAB „Respublikos leidiniai“ 2000 Lt moralinės 
žalos atlyginimo ir 136 Lt teismo išlaidų G. Vagnoriaus naudai. Teismas taip 
pat pažymėjo, kad atsakovas neįrodė, jog trečiojo asmens publikacijoje paskleistos 
žinios atitinka tikrovę. Pastarąjį teismo sprendimo teiginį derėtų nors trumpai 
pakomentuoti. Sunku patikėti, kad minėto straipsnio autorius F. Kauzonas, 
žmogus, turintis beveik 40 metų žurnalistinio darbo patirtį, būtų ryžęsis įteikti 
redakcijai straipsnio rankraštį, kur šalies Premjerui metami gana rimti kaltini- 
mai, neturėdamas jokių įrodymų. Du sandėliai miesto centre, galimybė pre- 
kiauti neapmokestinamoje zonoje, mokesčių lengvatos — tai ne saldainis, kurį 
Premjeras nepastebimai galėjo įkišti p. B. Gudeliui į kišenę. Jei Ministras pir- 
mininkas tikrai priėmė sprendimą suteikti B. Gudeliui tiek lengvatų ir privile- 
gijų, turėjo likti kažkokie pėdsakai — nutarimas ir kitokie dokumentai. Negaliu 
patikėti, kad jų nematęs ir neturėjęs laikraštis ryžtųsi šitokiai avantiūrai. Tad 
galiu spėlioti, kad kažkokius įrodymus „Respublikos“ vadovai teisme visgi pa- 
teikė, tačiau kartais pasitaiko, kad pirmos instancijos teismai jaučia pernelyg 
didelę pagarbą bylos nagrinėjime ieškovais dalyvaujantiems žinomiems politi- 
kams ar aukštiems valstybės pareigūnams ir atsakovo pateiktus įrodymus, kad 

jo paskleistos žinios atitinka tikrovę palaiko nepakankamais, kaip, sakysim ati- 
tiko mūsų jau aptartoje byloje, P. Varanauskas prieš „Alytaus naujienas“, kur 
visus redakcijos pateiktus dokumentalius įrodymus, kad p. P. Varanauskas tik- 
rai vežė kontrabandą, pripažino nepakankamais. Tiesa, aukštesnių institucijų 
teismai visgi laikraštį išteisino. Tuo tarpu šį kartą nagrinėjant premjero G. Vag- 
noriaus ieškinį, ir Vilniaus apygardos teismas, ir LR Aukščiausiojo Teismo Ci- 
vilinių bylų skyriaus teisėjų kolegija pripažino, jog „Respublikos“ laikraščio pa- 
skleistos žinios neatitinka tikrovės, o laikraščio atstovai nesugebėjo įrodyti prie- 
šingai. Tiesa, mano hipotezę, kad „Respublika“ visgi pateikė kažkokius įrody- 
mus, leidžiančius daryti išvadą, jog laikraščio kaltė nėra tokia jau didelė, remia 
ir tas faktas, kad teismai G. Vagnoriaus prašomą 10 000 Lt sumą moralinei 
žalai atlyginti sumažino iki 500 Lt. Gal dėl to, kad redakcija iš dalies įrodė žinių 
atitikimą tikrovei? Bet tai tik mano prielaida. 

Gi oficialioje Vilniaus 2-jo apylinkės teismo sprendime pasakyta, teismas 
nustatė, jog paskleistos žinios sunkių pasekmių ieškovui nesukėlė, po publika- 
cijos išspausdinimo ieškovas ėjo tas pačias pareigas, toliau tęsia savo politinę 
veiklą. Patikėsime, kad taip ir buvo, kad laikraščio „Respublika“ vadovai nepa- 
teikė rimtų įrodymų, kad jų paskleistos žinios atitinka tikrovę. Juo labiau, kad 
teismų praktikoje tai būtų toli gražu ne pirmas ir ne paskutinis atvejis, kai 
žurnalistai ir leidėjai į teismą ateina tuščiomis rankomis, o paskui verkauja, kad 
teisėjai juos skriaudžia. Panaši situacija, regis, buvo ir byloje 


„Vengrobalt“ prieš „Verslo žinias“. 


Galima tik apgailestauti, kad į šį knygos skyrių pateko laikraštis „Verslo ži- 
nios“, kuris iki šiol turėjo rimto ir korektiško leidinio reputaciją, bet, kaip sako- 
ma, iš dainos žodžių neišmesi. O ši istorija prasidėjo taip: Ieškovas UAB „Veng- 
robalt“ kreipėsi į teismą ir nurodė, kad laikraštis „Verslo žinios“ 1999 m. birželio 
15 d. išspausdino straipsnį „Susidomėjo svetimu turtu“. Šiame straipsnyje nuro- 
dyta, kad Vengrobalt nuo 1992 m. yra skolinga UAB radijo stotis M1 per 20 000 
Lt. Ieškovo nuomone, tai tikrovės neatitinkančios žinios, kurių paskelbimas su- 
kuria klaidingą įmonės įvaizdį ir kenkia jo geram vardui. Kadangi „Verslo žinios“ 
ieškovo prašymo paneigti tas žinias atsisakė, „Vengrobalt“ prašo teismą įpareigoti 
pripažinti neatitinkančiomis tikrovę ir žeminančiomis UAB „Vengrobalt“ gerą 

vardą įpareigoti paneigti minėtą informaciją ir priteisti iš atsakovo 10 000 Lt 
moralinei žalai atlyginti. Nagrinėdamas šį ieškinį Vilniaus m. pirmasis apylinkės 
teismas, natūralu, paprašė atsakovą — „Verslo žinios“ įrodyti, kad „Vengrobalt“ 
yra skolinga radijo stočiai M1 už transliuotą reklamą 20 000 Lt. Tai neturėjo būti 
labai sudėtinga. Jei „Vengrobalt“ bendrovė iš tiesų skolinga už transliuorą rekla- 
mą radijo stočiai M1 minėtą sumą, „Verslo žinių“ žurnalistai galėjo teismui pa- 
teikti sutartį tarp M1 ir „Vengrobalt“ dėl reklamos transliavimo, kurioje kaip 
paprastai, nurodoma reklamos apimtis, jos kaina, bendra suma už reklamą ir jos 
mokėjimo terminai, o pagrindiniu įrodymu, kad „Vengrobalt“ nesumokėjo už 
reklamą ir yra skolinga radijo stočiai M1 turėjo būti M1 buhalterijos dokumen- 
tai, kurie liudytų, jog sutartyje nustatytos sumos M1 nepasiekė. Nieko panašaus 
atsakovo „Verslo žinių“ atstovai įrodyti nesugebėjo. Jie teismui pateikė tik vieną 
dokumentą — reklamos transliacijos grafiką, kurį parengė radijo stotis M1 ir ku- 
ris, teismo nuomone, nieko neįrodo apie ieškovo turtines prievoles stočiai M1. Iš 
to galima daryti išvadą, kad arba „Verslo žinių“ žurnalistai paprasčiausiai patikėjo 
radijo stoties M1 darbuotojų teigimu apie „Vengrobalt“ skolas, arba patingėjo 
ieškoti rą skolą išties įrodančių finansinių dokumentų, arba ta skola išvis neegzis- 
tavo, ir laikraštis paskelbė nepatikrintą ir neįrodomą informaciją, tačiau bylos 
nagrinėjimas pakrypo visai nelaukta linkme. Laikraščio atstovai ieškovo atsiprašė 
už paskelbtą informaciją ir pažadėjo, kad panašūs nesusipratimai daugiau nepasi- 
kartos. Tai visiškai patenkino ieškovą — „Vengrobalt“ bendrovės atstovus. Jie atsi- 
sakė nuo reikalavimo priteisti 10 000 Lt jų moralinei žalai atlyginti, atsisakė ir 
nuo reikalavimo, kad ieškovas būtų įpareigotas paskelbti paneigimą. Tad teismas 
bylą dalyje dėl šių reikalavimų nutraukė, priteisdamas tik 67,85 Lt teismo išlaidų 
ieškovo naudai. 

Tad galima teigti, kad šiuo atveju „Verslo žinioms“ stambiai pasisekė. Ir 
ne tik dėlto, kad UAB „Vengrobalt“ atsisakė savo reikalavimų sumokėti 10 
000 Lt už jų reputacijai patirtą moralinę žalą bei prašymo paneigti paskelbtą 
informaciją, o visų pirma dėl to, kad „Vengrobalt“ nekėlė laikraščiui ieškinio ir 
reikalavimo atlyginti už padarytą materialinę žalą, o galėjo būti ir taip, nes skai- 
čiuoti gerai mokančios ūkinės bendrovės po kritinės informacijos paskelbimo 
viešosios informacijos priemonėje nusprendžia, kad labai nukentėjo ne tik jų 
reputacija ir geras vardas, bet jos taip pat patyrė milžinišką materialinę žalą, 
priskaičiuorą tokiomis astronominėmis sumomis, kurių neatlaikytų joks laik- 
raštis ar RTV stotis. Ta tema prisimenu vieną pokalbį su žurnalistu, laikraščio 

„The Guardian“ verslo skyriaus vedėju A. Mileriu, kuris laikomas vienu įrakin- 
giausių D. Britanijos verslo apžvalgininkų. Lietuvos žurnalistikos centras 1995 
metais kaip tik rengė didelę konferenciją apie verslo žurnalistiką ir pranešimą 
perskaityti pakvietė būtent p. A. Milerį. 

Atvykęs į Vilnių jis paprašė jam nupirkti tos dienos Lietuvos nacionalinius 
dienraščius ir perskaityti straipsnius, skirtus verslui ir ekonomikai. Britas labai 
nustebo išgirdęs, kad tą dieną net keli mūsų dienraščiai išspausdino didelius straips- 
nius apie tai, kad stambūs Lietuvos bankai yra prie bankroto ribos. Išklausęs straips- 
nių vertimą britas pareiškė: „Jūsų laikraščių leidėjai yra arba beprotiškai turtingi, 
arba stipriai neprotingi. Mūsų „The Guardian“ finansiškai laikosi labai tvirtai, 
bet ir jis, net turėdamas šiokių tokių įrodymų nesiryžtų skelbti, kad stambus 
Londono bankas yra prie bankroto ribos. Paskui jam atstovaujantys geriausi britų 
advokatai teisme, aišku, įrodytų priešingai, o laikraštininkams būtų be galo sun- 
ku išpešti iš banko įrodymų, kad jis tikrai bankrutuoja, gi iš jūsų laikraščių straipsnių 
aš susidariau nuomonę, kad jų autoriai vargu ar turi įrodymų, kurie įtikintų teis- 
mą...“ Taigi su panašiomis problemomis susiduria ne tik lietuvių žiniasklaida, su 
ūkinių finansinių subjektų nemotyvuota kritika, neturint geležinių įrodymų Lie- 
tuvos viešosios informacijos priemonės itin atsargios turėtų būti dabar, kai įsiga- 
lėjo naujasis Civilinis kodeksas, kuriame numatyta, kad viešosios informacijos 
priemonės, pažeminusios žmogaus garbę ir orumą bei juridinių asmenų reputaci- 
ją ir gerą vardą, privalės atlyginti ir neturtinę, ir turtinę žalą, kurios atlyginimo 
viršutinės ribos nėra. Ką ir kalbėti, ši naujojo kodekso nusrata yra žiauri, bet jos 
galima išvengti, jeigu viešosios informacijos priemonė, prieš skelbdama kritinio 
pobūdžio medžiagą, iš anksto pasirūpins neginčijamais įrodymais, kad jų skelbia- 
mi faktai yra teisingi ir atitinka tikrovę, ko dabar dažnai teisme negali įrodyti. 
Tačiau bene dar dažniau viešosios informacijos priemonės teismuose bylas pralai- 
mi dėl neatsakingai, nerūpestingai rinktos informacijos, nors visuomenės infor- 
mavimo įstatymo 3 straipsnis „Pagrindiniai visuomenės informavimo principai“ 
aiškiai teigia: „Viešoji informacija visuomenės informavimo priemonėse turi būti 
pateikiama teisingai, tiksliai ir nešališkai “. 

Deja, šį įstatymo straipsnį Lietuvos žurnalistai, redaktoriai ir leidėjai pa- 
žeidinėja itin dažnai, dėl ko paskui teismuose bylos yra pralaimimos. 


Kai neatsakingai renkama informacija 


Iš tokio pobūdžio teisminių ginčų verta dar kartą prisiminti bylą 


G. Vagnorius prieš „Respubliką“. 


Komentuodamas šią bylą, aš suabejojau, ar teismai teisingai pasielgė pripa- 
žindami laikraščio klaidą, kad pinigus „Lietuvos ryto“ krepšinio komandai sky- 
rė ne premjeras G. Vagnorius, o Lietuvos Respublikos Vyriausybė, argumen- 
tuodamas tuo, kad Ministras Pirmininkas Vyriausybės priimantiems nutari- 
mams visgi daro nemažą įtaką. Ko gero, taip ir yra, bet negalima nepastebėti ir 
elementarių straipsnio autoriaus F. Jansono padarytų klaidų renkant medžia- 
gą šiai publikacijai. Užteko pasidomėti tos dienos LR Vyriausybės posėdžio 
stenograma ir būtų aišku, kad būtent Vyriausybė savo nutarimu Nr. 607 skyrė 
lėšas sportui remti. Bet dar kartą įsiskaitykime į teisme ginčytą sakinį: „Vyriau- 
sybės ministras pirmininkas G. Vagnorius iš biudžeto 265 000 Lt skyrė Ged- 
vydui Vainauskui priklausančiam „Lietuvos ryto“ klubo krepšinio komandai.“ 
Šiame sakinyje yra net dvi faktinės klaidos. Pirma, kaip jau minėjau, pinigus 
skyrė ne premjeras G. Vagnorius, o LR Vyriausybė savo nutarimu ir, antra, 
„Lietuvos ryto“ krepšinio komanda nepriklauso nuosavybės teise G. Vainaus- 
kui. Tai savarankiška visuomeninė sporto organizacija, turinti juridinio asmens 
statusą, o G. Vainauskas yra šio klubo prezidentas, o tai ne tas pars kaip savi- 

ninkas. To, sakysim, galėjo nežinoti straipsnio autorius F. Jansonas, bet neįsi- 
vaizduoju, kaip šių klaidų nepastebėjo straipsnį spausdinimui rengę redakto- 
riai. Nebent jie „nepastebėjo“ sąmoningai, žinant seną, ilgą ir aršią nesantaiką 
tarp „Lietuvos ryto“ ir „Respublikos“ dienraščių, kurią ne kartą buvo pasmer- 
kusi ir Lietuvos žurnalistų ir leidėjų etikos komisija, pripažinusi, jog pažeidžia- 
mas profesinės etikos kodekso 53 straipsnis. Jeigu mano hipotezė teisinga, tai 
nelengva suprasti „Respublikos“ vadovų aimanas ir priekaištus teismams, kad 
jie beveik metus turėjo sugaišti laiko teismo posėdžiuose, kurie galų gale nu- 
sprendė, kad „Respublikoje“ paskelbtame straipsnyje „G. Vagnorius iš biudže- 
to „Lietuvos rytui“ skyrė 265 000 litų“ paskelbtos žinios neatitinka tikrovės ir 
žemina LR Vyriausybės ministro pirmininko G. Vagnoriaus garbę bei orumą. 
Teismai įpareigojo „Respubliką“ per 15 dienų nuo sprendimo įsiteisėjimo ta- 
me pačiame trečiame laikraščio puslapyje paskelbti be komentarų šios žinios 
paneigimą ir priteisė iš atsakovo 600 Lt ieškovo moralinei žalai atlyginti. Beje 
ieškovas, t.y. G. Vagnorius prašė teismo priteisti 10 000 Lt., tačiau Vilniaus m. 
2-sis apylinkės teismas savo sprendime pažymėjo, kad, nustatydamas moralinės 
žalos atlyginimo dydį, teismas atsižvelgė į tai, kad Ministrui Pirmininkui taiko- 
mi viešojo asmens kriterijai ir nurodė, kad svarbiausiu viešojo asmens garbės ir 
orumo gynimo būdu laikytinas garbę ir orumą žeminančių tikrovės neatitin- 
kančių žinių paneigimas, o moralinės žalos atlyginimo dydis negali turėti do- 
minuojančio vaidmens. Tokiam teismo sprendimui galima tik pritarti, jis visiš- 
kai atitinka ir Lietuvos Aukščiausiojo Teismo Senato 1998 m. gegužės 15 d. 
nutarimo Nr. 1 nuostatas. 

Beje, savo kasaciniame skunde Lietuvos Aukščiausiajam teismui UAB „Res- 
publikos leidiniai“ teigė, kad savo sprendimais Lietuvos teismai - Vilniaus miesto 
2-sis apylinkės teismas ir Vilniaus apygardos Civilinių bylų skyriaus teisėjų ko- 
legija pažeidė Europos žmogaus teisių ir pagrindinių laisvių apsaugos konvencijos 
10 straipsnį, tačiau LR Aukščiausiojo Teismo Civilinių bylų skyriaus kolegija 
(pirmininkas P. Žeimys, teisėjai J. Januškienė ir A. Marčiulionis) savo 2000 m. 
lapkričio 15 d. Nutartyje konstatavo, kad tokie kasatoriaus samprotavimai visiš- 
kai neatitinka bylos aplinkybių ir negali paneigti teismų padarytų išvadų teisin- 
gumo. Apie Europos žmogaus teisių teismo nuostatas analogiškose bylose mes 
jau kalbėjome pirmoje šios knygos dalyje, o reziumuojant šio skyriaus medžia- 
gą, galėčiau tik dar kartą pakartoti, kad didžioji dalis civilinių garbės ir orumo 
bylų, iškeltų Lietuvos viešosios informacijos priemonėms, nebūtų išvydusios 

šio pasaulio, o juo labiau atsakovų pralaimėtos, jeigu žurnalistai būtų atsakin- 
giau rinkę ir tikrinę informaciją savo publikacijoms ir laidoms, o redakcijų 
vadovai — reikliau tikrinę jų parengtuose darbuose esančių faktų teisingumą. 

Deja, bet turime pavyzdžių, kai žurnalistai, straipsnių ar laidų autoriai ne 
tik realiai nerenka informacijos iš patikimų ir patikrinamų šaltinių, bet semiasi 
jos iš gandų ir nuogirdų, kartais, regis, kaip sakoma, iš lubų. Prie tokių teismi- 
nių ginčų priskirčiau baudžiamąją bylą 


V. Mačiulis prieš J. Banevičių ir P Gončiarą. 


Išnagrinėjęs kelis šimtus žiniasklaidos priemonėms Lietuvoje iškeltų bylų, 
galiu teigti, kad absoliučiai didžiąją jų dalį sudaro civilinės garbės ir orumo 
gynimo bylos, todėl ši baudžiamoji byla yra itin retas atvejis Lietuvos teismų 
praktikoje. O jos esmė tokia: Kauno miesto apylinkės teismas 1998 m. balan- 
džio 3 d. priėmė nuosprendį, kuriuo p. J. Banevičius, dirbdamas laikraščio 
„Europa“ vyr. redaktoriumi kartu su laikraščio „Europa“ redaktoriumi P. Gon- 
čiaru, skleidė spaudinyje žinomai melagingus prasimanymus, žeminančius nu- 
kentėjusiojo Vido Mačiulio garbę, o būtent: 

1994 m. gegužės 21 - birželio 3 d. laikraštyje „Europa“ Nr. 15 straipsnyje 
„Spaudos žurnalistų balius arba Vido Mačiulio benefisas“ rašoma apie tai, kad 
1994 m. gegužės mėn. Kaune „Metropolio“ restorane vykusiam Spaudos žur- 
nalistų baliui itin nemokšiškai vadovavo žurnalistas Vidas Mačiulis, atėjęs į 
renginį suglamžytu kostiumu, neaiškiomis taukus primenančiomis dėmėmis 
ištepliotomis kelnėmis, dulkinais batais. 

1996 m. gegužės 22-24 d. „Laikraščio „Europa“ Nr. 32 straipsnyje „KGB 
ir mafijos akiratyje — A. Sabonio milijonai“ teigiama, kad Vidas Mačiulis ne 
kartą lankėsi KGB rūmuose, nuolat konsultavosi ss KGB Kauno skyriaus va- 
dovais, informuodavo juos, kokios nuotaikos tvyro tarp žurnalistų. 

„Europos“ laikraštyje spalio 1 d. Nr. 52 straipsnyje „Vidaus reikalų minis- 
terija globoja mafiozus, vagius ir melagius“ buvo rašoma, kad V. Mačiulis ne 
kartą su žmona, visiškai nesislėpdamas nuo aplinkinių, girtavo su vadovaujan- 
čiais Kauno miesto policijos komisariato, prokuratūros, teismų darbuotojais. 
1996 m. birželio 6 d. filmuojant Lietuvos televizijos laidą (transliuota 1996 m. 
birželio 17 d.), vykstant interviu tarp laidos redaktorės R. Kubilienės ir nuteistojo 

J. Banevičiaus, pastarasis skleidė žinomai melagingus prasimanymus, žeminan- 
čius V. Mačiulio garbę, kalbėdamas apie tai, kad žurnalistas V. Dovydaitis verkė, 
nes negali būti savo įstaigoje, kadangi V. Mačiulis jį seka, kad nuteistasis nuolat 
matydavo V. Mačiulį KGB struktūrose kalbant su Bagdonu, Caplinu, kad jis 
žino žmones, apie kuriuos Saugumo komitete V. Mačiulis padarė pranešimus, 
kad jis turi dokumentus, liudijančius, kaip Saugumo komitete V. Mačiulis „par- 
davinėjo“ savo draugus, kaip šmeižė dorus žmones, kad jis turi duomenų, jog 
V. Mačiulis dirbo kaip KGB darbuotojas, kaip šnipas. 

Be to, J. Banevičius kartu su nuteistuoju P. Gončiaru tyčia žemino V. Ma- 
čiulio garbę ir orumą spaudinyje, o būtent: laikraštyje „Europa“ Nr. 32 straips- 
nyje „KGB ir mafijos akiratyje - A. Sabonio milijonai“ rašoma, kad V. Mačiu- 
lio, kaip su KGB susijusio žmogaus, užduotis — tapti patikimu A. Sabonio žmo- 
gumi, lyg tarp kitko patariančiu sportininkui investuoti pinigus Kaune. 

1996 m. liepos 3-9 d. laikraščio „Europa“ Nr. 40 straipsnyje „Knyga, ku- 
rioje aprašoma prieš Nepriklausomą Lietuvą nukreipta Mačiulių klano veikla“, 
pavadinant V. Mačiulį ir jo žmoną T. Mačiulienę „Mačiulių klanu“. 

Laikraštyje „Europa“ Nr. 48, straipsnyje „L. Tapinas — dviveidiškumo ir 
karjerizmo sinonimas“, pajuokiančiai apibūdinamas V. Mačiulis, bandantis įsi- 
teikti L. Tapinui ir užimti etikos komisijos pirmininko postą. 

Laikraštyje „Europa“ Nr. 31 V. Mačiulis išvadintas „bekiaušiu“. 

Laikraštyje „Europa“ 1996 m. rugpjūčio 14-20 d. straipsnyje „Kauno žur- 
nalistų namai — dar viena landynė“ rašoma apie tai, kad V. Mačiuliui vadovau- 
jant Kauno žurnalistų namai tapo landyne, kad tik šiukšlyną iš gražios idėjos 
sugebėjo padaryti V. Mačiulis. 

Laikraštyje „Europa“ Nr. 41 straipsnyje „Kaip išgydyti „Kauno dieną“ nuo 
niekšybės sindromo?“ V. Mačiulis pavadintas netolimoje praeityje buvus uoliu 
sovietinės sistemos ideologijos prarabu. Šių publikacijų, kurias teismas įvertino 
kaip šmeižimą, sąrašą — t.y. žinomai melagingų žinių platinimą, būtų galima 
tęsti be galo, nes vien šie nusikaltimai, surašyti teismo nuosprendyje, užima net 
kelis puslapius, bet ką tai duotų? Verčiau eikime prie Kauno miesto apylinkės 
teismo 1998 m. balandžio 3 d. nuosprendžio, kuriuo J. Banevičius pripažintas 
padaręs nusikaltimus, numatytus LR Baudžiamojo kodekso 132 str. „Šmeiži- 
mas“, ir nuteistas pagal BK 132 str. 2 d. vieneriems metams laisvės atėmimo, 
pagal BK 133 str. („Įžeidimas“) 2 d. šešiems mėnesiams laisvės atėmimo, atlie- 
kant bausmę griežtojo režimo pataisos darbų kolonijoje, o subendrinus baus- 

mes BK 42 str. pagrindu - vieneriems metams laisvės atėmimo, atliekant pa- 
skirtąją bausmę griežtojo režimo pataisos darbų kolonijoje. 

Kauno apygardos teismo baudžiamųjų bylų skyriaus teisėjų kolegija savo 
1998 m. spalio 26 d. nuosprendžiu kiek pakeitė apylinkės teismo nuosprendį ir 
subendrino paskirtąsias bausmes LRBK 42 str. pagrindu - galutinė bausmė už 
šmeižimą paskirta šeši mėnesiai ir 23 dienos, atliekant paskirtąją bausmę griež- 
tojo režimo pataisos darbų kolonijoje. 

J. Banevičius padavė skundą LR Aukščiausiojo Teismo baudžiamųjų bylų 
skyriaus teisėjų kolegijai, motyvuodamas tuo, kad parengtinis tyrimas ir teismi- 
nis tardymas buvo atlikti vienpusiškai ir neišsamiai, nuosprendyje išdėstytos 
išvados neatitinka faktinių bylos aplinkybių, todėl savo kasaciniame skunde 
J. Banevičius prašo Kauno miesto apylinkės teismo ir Kauno apygardos teismo 
nuosprendžius panaikinti ir baudžiamąją bylą nutraukti. 

Tačiau LR Aukščiausiojo Teismo baudžiamųjų bylų skyriaus teisėjų kole- 
gija (pirmininkas P. Kuconis, teisėjai E. Bieliūnas ir A. Jukna) 1999 m. balan- 
džio 13 d. priėmė Nutartį, kurioje konstatuojama, kad nuteistojo J. Banevi- 
čiaus veikla teisingai kvalifikuota pagal LR BK 132 str. 2 d. („šmeižimas“) ir 
16 str. 2 d. bei 132 str. 2 d. Atsižvelgdamas į tai, kad padarytos nusikalstamos 
veiklos masinių visuomenės informavimo priemonių būdu tapo plačiai žino- 
mos visuomenėje ir suformavo nukentėjusiojo neigiamą įvaizdį, teismas pagrįs- 
tai J. Banevičiui paskyrė laisvės atėmimo bausmę, kas atitinka BPK 429 str. 1 d. 
Todėl kolegija nutarė: 

Nuteistojo Jaroslavo Banevičiaus kasacinį skundą atmesti. 

Pagal tuos pačius nuosprendžius nuteistas ir Povilas Gončiaras, laikraščio 
„Europa“ redaktorius, kuris kartu su J. Banevičiumi skleidė spaudinyje žino- 
mai melagingus prasimanymus, žeminančius nukentėjusiojo V. Mačiulio gar- 
bę, tačiau P. Gončiaro atžvilgiu AT kolegijai skundas nebuvo paduotas. 

V. Mačiulio - J. Banevičiaus bylos nagrinėjimas, užsitęsęs daugiau kaip 
metus, Lietuvoje sukėlė didelį rezonansą, ypač po to, kai teismai galų gale J. Ba- 
nevičių nuteisė daugiau kaip pusmetį laisvės atėmimo griežtojo režimo pataisos 
darbų kolonijoje, nes tai buvo pirmas atvejis po Nepriklausomybės paskelbimo 
Lietuvoje, kad žurnalistas už savo rašinius atsidurtų už grotų. Šios bylos atgar- 
siai nusirito toli už Lietuvos ribų ir pasiekė net Strasbūrą. 1999 metais aš, kaip 
Lietuvos atstovas, dalyvavau Europos Tarybos žiniasklaidos komiteto, kurį su- 
daro per 30 Europos šalių atstovų, posėdyje, ir komiteto nariai paprašė manęs 

paaiškinti, kas nutiko Lietuvoje, kurią jie laikę demokratine valstybe ir kur 
dabar žurnalistai sodinami į kalėjimus. 

Kai paaiškinau J. Banevičiaus ir P. Gončiaro bylos esmę, susidomėjimas ja 
gerokai nuslopo, o kai pareiškiau, kad su žurnalistika šie du ponai neturi beveik 
nieko bendro, nes abu už grubius žurnalistų etikos pakartotinius pažeidimus, o 
būtent už rašinius apie V. Mačiulį, buvo pašalinti iš Lietuvos žurnalistų sąjun- 
gos, šis klausimas Europos Taryboje daugiau nebeiškilo. 

Vienok ir praleidęs daugiau nei pusę metų kolonijoje p. J. Banevičius ne- 
pakeitė savo požiūrio į žurnalistiką ir spaudą. Tik išėjęs į laisvę jis sudaro ir 
UAB „Vasario leidykloje“ 2000 m. išleidžia knygą „Naujojo pasaulio užkariavi- 
mas. Didieji keliautojai ir atradėjai, plėšikai ir piratai. Lietuva šiandien“, kur 
vėl prikimba prie V. Mačiulio. Knygos 142 psl. teigiama, kad dar 1988 m. 
lapkričio mėn. V. Mačiulis dirbo Valstybinio radijo ir televizijos komiteto Kauno 
redakcijos partinės organizacijos sekretoriumi. V. Mačiulis kreipėsi į Kauno 
apylinkės teismą su ieškiniu, kur nurodė, kad minėtos knygos 142 puslapyje 
yra pateikta tikrovės neatitinkanti ir jo garbę bei orumą žeminanti žinia. Tiesa, 
ieškovas neginčijo, kad kadaise jis išties buvo šios organizacijos partinės organi- 
zacijos sekretoriumi, bet 1988 m. lapkritį juo buvo išrinktas visai kitas žmogus 
ir tai teisme įrodė dokumentaliai. Atsakovas bandė įrodinėti, kad kelerių metų 
skirtumas esmės nekeičia, bet teismo pozicija buvo visiškai kitokia: vienas daly- 
kas būti partorgu sovietinio režimo metais ir visai kas kita, kaip teigiama kny- 
goje, dirbti partinės organizacijos sekretoriumi jau atgimimo metais, kai Sąjū- 
džio įsiūbuota Lietuva jau gyveno laisvės nuojauta. Tad Kauno miesto apylin- 
kės teismas 2000 metų rugsėjo 15 d. sprendimu pripažino, kad UAB „Vasario 
leidykla“ išleistoje knygoje „Naujojo pasaulio užkariavimas. Didieji keliautojai, 
atradėjai, plėšikai. Lietuva šiandien“ yra paskleista tikrovės neatitinkanti žinia, 
kad Vidas Mačiulis 1988 metų lapkričio mėnesį dirbo Valstybinio radijo ir 
televizijos komiteto Kauno redakcijos partinės organizacijos sekretoriumi, ne- 
atitinka tikrovės ir žemina ieškovo garbę bei orumą. Teismo sprendimas buvo 
triuškinantis: išimti iš apyvartos ir atsakovo sąskaita sunaikinti visus ginčijamos 
knygos egzempliorius bei iš atsakovo priteisti 3000 Lt ieškovo moralinei žalai 
atlyginti. 

Kas yra parašęs ir išleidęs bent vieną knygą, sutiks, kad teismo sprendi- 
mas - sunaikinti visus knygos egzempliorius — buvo baisus. Baisus, bet teisin- 
gas, nes žurnalistikoje bene pats didžiausias nusikaltimas yra platinti gandus 

ir nuogirdas ar pačiam išgalvoti faktus, kurie gali žeminti ir žeisti kitą žmogų. 
Tokiu atveju žiniasklaida virsta paprasčiausiu pamazgų kibiru. Dai galima 
suprasti, bet ne pateisinti, kad p. J. Banevičius, kaltindamas V. Mačiulį dir- 
bus KGB ar buvus KGB informatoriumi nenuėjo į LR Saugumo departa- 
mentą, Rezistencijos ir genocido tyrimų centrą bei kitas institucijas ir neišsi- 
aiškino, ar jo įtarimai yra teisingi, bet absoliučiai niekuo, tik visiška atsakin- 
gumo stoka galima paaiškinti antrąją civilinę bylą, kai reikėjo tik pakelti tele- 
fono ragelį ir paskambinti į Daukanto gatvę Kaune į LRTV Kauno redakciją 
ir paklausti, kas buvo jos partinės organizacijos sekretorius 1988 metais. Net 
ir to nepadarius J. Banevičiui teko išklausyti rūstų, bet teisingą teismo spren- 
dimą - sunaikinti visus knygos egzempliorius ir dar atlyginti V. Mačiuliui už 
patirtą moralinę žalą. J. Banevičiaus laimei, šis nutarimas nebuvo įvykdytas, 
nes Kauno apygardos teismo Civilinių bylų skyriaus teisėjų kolegija Kauno 
miesto apylinkės teismo sprendimą panaikino, motyvuodama tuo, kad ieško- 
vas nesilaikė kaip yra numatyta įstatyme, išankstinės neteisminės ginčo spren- 
dimo tvarkos — iš pradžių nenusiuntė leidyklai reikalavimo paneigti knygoje 
esančias žinias, kurios neatitinka tikrovės, nes atsakovas, J. Banevičius tvirti- 
no, jog tokio reikalavimo negavo. 

Kadangi V. Mačiulis žinojo, kad tokį reikalavimą „Vasario“ leidyklai jis 
išsiuntė registruotu laišku ir net išsaugojo pašte kvitus, jis kasaciniu skundu 
kreipėsi į Aukščiausiojo Teismo Civilinių bylų skyriaus teisėjų kolegiją, prašy- 
damas palikti galioti Kauno miesto apylinkės teismo sprendimą, o Kauno apy- 
gardos teismo Civilinių bylų skyriaus kolegijos nutartį panaikinti. Tačiau Aukš- 
čiausiojo Teismo kolegija, 2001 m. vasario 5 d. išnagrinėjusi V. Mačiulio kasa- 
cinį skundą, konstatavo, jog faktas, kad ieškovas pateikė teismui kvitus apie 
korespondencijos išsiuntimą atsakovams, nepatvirtino, kad buvo tinkamai įvyk- 
dytas įstatymo reikalavimas įtvirtinantis viešosios informacijos rengėjo teisę gauti 
reikalavimą paneigti paskleistas žinias. 

Dėl šios priežasties AT kolegija Kauno apygardos teismo Civilinių bylų 
skyriaus teisėjų kolegijos nutartį paliko nepakeistą, p. J. Banevičius šį kartą 
atsipirko tik išgąsčiu, ir jo knygos liko sveikos. 

Nepaisant šios dėl procedūrinių priežasčių priimtos nutarties, problema 
lieka atvira ir aktuali - ant mano rašomojo stalo guli šūsnis bylų, kurios atsira- 
do tik dėl to, kad žurnalistai nerūpestingai, neatsakingai rinko informaciją, o 
redakcijos vadovai, neprivertę savo pavaldinius dar sykį patikrinti faktus, ypač 

kritinio pobūdžio, tokius rankraščius lengva ranka pasiuntė į spaustuvę. Iš to- 
kių teisminių ginčų dar galima paminėti bylą 


J. Pravdiukas, S. Bunokas, E. Borisova prieš „Respubliką“. 


O prasidėjo ji po to, kai 1996 m. laikraštyje “Respublika, buvo išspaus- 
dintas Alg. Astaškos straipsnis „Atsargiai — mafija. Vilniaus brigados “„orpe- 
das“ keičia korumpuoti policininkai“. Nors nuo šio straipsnio pasirodymo pra- 
ėjo jau nemažai laiko, vis dar gerai jį prisimenu, nes jau seniai atidžiai seku šio 
autoriaus — A. Astaškos profesionaliai parengtas apžvalgas ir straipsnius teisė- 
saugos klausimais. Tačiau tąsyk, perskaičius minėtą straipsnį, kilo įtarimas, kad 
dėl jo „Respublika“ turės nemažai problemų. Straipsnio autorius įvardijo visą 
eilę Vilniaus policijos pareigūnų, kurie yra korumpuoti, renka iš savo pavaldinių 
duokles, ima kyšius. Straipsnyje teigiama, kad Gariūnų policijos nuovados ins- 
pektorius J. Pravdiukas pasakojo atsiskaitydavęs kas mėnesį su komisaru V. Ba- 
lioniu ir vyr. komisaru S. Bunoku. „Kai reikėjo laikyti pareigūno egzaminą, J. Prav- 
diukas kartu su kolektyvu nelaikė, nelaikė ir J. Gudelevičius (J. Pravdiuko gimi- 
naitis) J. Pravdiukas surinko po 10 Lt, nuvažiavo ir sutvarkė. 

J. Gecevičius atskleidė nuovadoje dirbančią korumpuotų policininkų gau- 
ją, jos nariai reketavo Gariūnų turgavietės prekeivius“. „Dabar man aišku, jog 
mano paskyrimas pakenkė policijos reketui, kurio šaknys Vilniaus policijos ko- 
misariato, savivaldybės policijoje.“ 

„Minėjo, kad vieną kartą per mėnesį reikia atsiskaityti su VPK SP va- 
dovais. Nesulaukęs VPK vadovų pagalbos, nusprendžiau pats susitvarkyti, 
bandžiau pervesti kai kuriuos pareigūnus dirbti į Panerius. Sužinoję apie 
tai Vilniaus VPK SP vadovai vyr. komisaras S. Bunokas, komisaras V. Ba- 
lionis, komisarė-inspektorė E. Borisova mane perspėjo, kad to nedaryčiau 
ir ypač liepė neliesti inspektoriaus J. Pravdiuko. Mane taip pat bandė vai- 
šinti, kišo dolerius, moteris siūlė, bet niekaip negalėjo paveikti, tuomet kenkė 
darbui.“ 

Ieškovė, komisarė-inspektorė E. Borisova prašė teismo pripažinti neatitin- 
kančiomis tikrovės if žeminančiomis jos garbę žinias: „Dabar man aišku, jog 
mano paskyrimas pakenkė policijos reketui, kurio šaknys VPK SP“. „Užgriuvo 
komisija, kurios nariai yra korumpuoti vadovai“. „Duoklės rinkimą ir derybų 

organizavimą rengia piramidė, kurios viršūnė siekia Vilniaus policijos komisa- 
riato savivaldybės policiją.“ 

„Gariūnų inspektorius J. Pravdiukas pradėjo rinkti ir organizuoti pasiūly- 
mus dėl Gariūnų policijos nuovados komisaro inspektoriaus atleidimo iš parei- 
gų. Inspektorius J. Pravdiukas pasakojo atsiskaitydavęs kas mėnesį su komisaru 
V. Balioniu ir vyr. komisaru S. Bunoku. „Inspektorius J. Pravdiukas, nemo- 
kantis lietuvių kalbos, paaukštintas pareigose. Vėl be turgaus negali būti. Parei- 
gūnai, ilgai dirbantys Gariūnų turgavietėje, tampa ne policininkais, juos valdo 
pinigai, todėl reikia juos nuolat keisti“. Ir taip toliau visame straipsnyje, re- 
miantis, regis, vien atskirų policininkų pasakojimais, policijos pareigūnams me- 
tami sunkūs kaltinimai korupcija, kyšininkavimu, nors jau vien iš šių citatų 
galima daryti išvadą, jog visi tie įtarimai ir kaltinimai neparemti realiai doku- 
mentuotais faktais. Vilniaus miesto 2-sis apylinkės teismas bei Vilniaus apygar- 
dos Civilinių bylų skyriaus teisėjų kolegija, išnagrinėjusi J. Pravdiuko, E. Bori- 
sovos, S. Bunoko ieškinius, nustatė, kad A. Astaškos straipsnyje „Atsargiai — 
mafija. Vilniaus brigados „torpedas“ keičia korumpuoti policininkai“ dalis pa- 
skelbtų žinių neatitinka tikrovės ir žemina ieškovų garbę bei orumą, todėl teis- 
mai nusprendė įpareigoti UAB „Respublikos leidiniai“ paskelbti tų žinių pa- 
neigimą ir atlyginti ieškovams už patirtą moralinę žalą. 

LR Aukščiausiojo teismo Civilinių bylų skyriaus teisėjų kolegija (pirmi- 
ninkas B. Stakauskas, teisėjai A. Marčiulionis ir V. Grabinskas), nagrinėdama 
UAB „Respublika“ kasacinį skundą, nusprendė iš esmės palikti žemesnės ins- 
tancijos teismų priimtus sprendimus, tik kai kuriuos nežymiai pakeisdama. Ko- 
legija nesutiko su kasatoriaus UAB „Respublikos“ argumentu, kad straipsnyje 
yra pateikta tik autoriaus nuomonė, įvertindama straipsnio teiginius kaip fakti- 
nius duomenis. 

Gerai suprantu, jog bet kuri profesinė bendrija, o policija ypatingai, yra 
uždaras klanas, sunkiai įsileidžiantis pašaliečius, ir pirmiausia informacijos at- 
ėjusius žurnalistus. Tad surinkti faktiniais įrodymais pagrįstą informaciją apie 
korumpuotus policijos vadovus buvo itin sudėtinga, jeigu išvis įmanoma, ta- 
čiau niekas nevertė dienraščio spausdinti vien nepatikrintomis nuogirdomis ir 
abejotinais tarnybiniais raštais, panaudorais be jų autorių sutikimo, pagrįstą 
straipsnį. Galima teigti, kad „Respublikos“ atstovams dar pasisekė, kad buvo 
iškelta civilinė garbės ir orumo gynimo, o ne baudžiamoji byla dėl šmeižto, nes 
straipsnyje buvo mesti itin sunkūs kaltinimai ir įtarimai. Tačiau ir civilinė byla, 

kurią laikraštis iš esmės pralaimėjo, ir teismų sprendimais privalėjo ieškovams 
sumokėti per 19 tūkstančių litų, yra skaudi pamoka dėl nepatikrintos, neįrodo- 
mos informacijos skleidimo. 

Lietuvoje sunkiai, iš lėto, bet vis dėlto vystosi ir stiprėja tiriamoji žurnalis- 
tika, kuri iš esmės orientuojasi į valstybės pareigūnus ir aukšto rango valdinin- 
kus, kurie po RTV laidų ar publikacijų spaudoje apie jų piktnaudžiavimų savo 
tarnybine padėtimi arba apie korupciją yra priversti palikti savo aukštus postus. 
Paminėsiu tik keletą pavardžių. Po straipsnių „Lietuvos ryte“ ir „Respubliko- 
je“apie tai, kad pasinaudojęs savo tarnybine padėtimi ir sužinojęs, kad žlunga 
Akcinis inovacinis bankas, savo indėlį iš ten suskubo pasiimti LR Vyriausybės 
ministras pirmininkas A. Šleževičius, o tūkstančiai paprastų žmonių, neturėję 
tokios informacijos, sužlugus bankui prarado ten laikytas visas savo santaupas. 
Tačiau po žiniasklaidoje sukelto triukšmo premjeras A. Šleževičius buvo pri- 
verstas palikti savo postą. Keli straipsniai „Lietuvos žiniose“ kainavo sveikatos 
apsaugos ministro kėdę p. J. Galdikui. Kai LNK televizijos žurnalistai atkasė 
ūkio ministro E. Maldeikio kelionės į Maskvą aplinkybes, kurias pats ministras 
bandė slėpti, sakyti netiesą, kol visiškai susipainiojo ir buvo priverstas atsistaty- 
dinti. Nemažą dalį savo prestižo ir aukštus reitingus prarado buvęs Seimo pir- 
mininkas V. Landsbergis po to, kai žiniasklaida sužinojo ir pranešė visuome- 
nei, kad jis lengvatinėmis sąlygomis įsigijo žemės sklypą prestižiniame Žvėryno 
rajone Vilniuje. 

Šį sąrašą galima tęsti, bet labai ilgas jis nebūtų, ir ne dėl to, kad Lietuvos 
pareigūnai ar turtingi verslininkai pasidarė doresni ir sąžiningesni, bet visų pir- 
ma dėl to, kad žurnalistams reikia nudirbti žvėriškai sunkų ir didelį darbą, gau- 
nant konfidencialią, teisingą ir patikimą informaciją apie pareigūnų padarytus 
nusikaltimus, korupciją, kyšininkavimą ar piktnaudžiavimą savo tarnybine pa- 
dėtimi. Nei kyšį davęs pilietis, nei jį ėmęs pareigūnas nieku gyvu nenorės prisi- 
pažinti ir patekti į žiniasklaidą, o po to gal ir į teismą, ir žurnalistams tenka 
nueiti pekliškus kryžiaus kelius, ilgus kelius, po trupinėlį renkant informaciją ir 
įrodymus. 

Tačiau, net ir žinodamas, kokius kryžiaus kelius tenka nueiti žurnalis- 
tams, kiek reikia padėti pastangų, darbo ir laiko, norint sugauti ir surinkti 
kruopščiai slepiamą informaciją, negaliu pateisinti tų savo kolegų, kurie pa- 
leidžia į pasaulį straipsnius, dešimt kartų nepatikrinę skelbiamų faktų, skai- 
čių, žmonių pavardžių ir titulų, o kartais straipsnis laikraštyje atsiranda pasi- 

rėmus, kaip sakoma, žurnalistų žargonu, „nepatikrintais šaltiniais“, o papras- 
čiau tariant, gandus ir nuogirdas priėmus už tikrą pinigą, kas betgi jiems 
nesutrukdo įtarinėti ar kaltinti žmones būtais ar pramanytais nusikaltimais. 
Ant mano rašomojo stalo guli bylos, kurių galėjo ir nebūti, ir viešosios infor- 
macijos priemonės nebūtų teismuose pralaimėjusios, jeigu jų darbuotojai bū- 
tų ilgiau, kruopščiau ir atsakingiau rinkę bei tikrinę informaciją. Imu nuo 
stalo pirmą pasitaikiusį segtuvą. 
Dėl problemų renkant ir tikrinant informaciją atsirado ir byla 


S. Abromavičius prieš „Lietuvos rytą“. 


„Lietuvos ryto“ laikraštis 1997 m. liepos 30 d. išspausdino A. Lekavičiaus 
ir R. Sortvarienės straipsnį, kuriame buvo paskelbti įtarimai dėl valstybės kon- 
trolieriaus S. Abromavičiaus veiklos skaidrumo: „Įtariama, kad S. Abromavi- 
čius, prisidengdamas valstybės kontrolieriaus mandatu, atstovauja privačios ben- 
drovės Kaišiadorių agrofirmos interesams“. „Įtariama, kad S. Abromavičiui ak- 
cijos buvo suteiktos už palankų Kaišiadorių agrofirmos patikrinimą.“ 

Anksčiau jis dėl pašlijusios psichikos gydėsi Naujosios Vilnios psichiatrijos 
ligoninėje. Redakcijos duomenimis prieš S. Abromavičiui tampant Valstybės 
kontrolierium, iš Naujosios Vilnios ligoninės dingo jo ligos istorija. Pats S. Amb- 
romavičius „Lietuvos rytui“ teigė, kad jo ligos istorija buvo pavogta, siekiant jį 
sukompromituoti. 

„Kaišiadoryse gyvenantis S. Abromavičius pagarsėjo sunkiai sugyvenamu 
būdu. Didėjant įmonių ir valdžios institucijų nepasitenkinimu jo veikla, buvo 
panaikinta jo vadovaujama Valstybės kontrolės Kauno apygarda.“ 

Perskaičius šį straipsnį, kur net keli teiginiai, o tiksliau sakant, kaltinimai 
prasideda žodžiu “įtariama, nejučiom kilo įtarimas, kad laikraščio atstovų teis- 
muose laukia nelengvos dienos, nes kaip rodo daugelio panašių bylų analizė, 
straipsnio autorių užnugaryje be įtarimų dažniausiai nieko nėra, tačiau šįsyk 
žurnalistų A. Lekavičiaus ir R. Sotvarienės bei viso laikraščio garbei reikia pasa- 
kyti, kad tiek Vilniaus 2-jam apylinkės teismui, tiek Vilniaus apygardos teis- 
mui žurnalistai sugebėjo įrodyti, kad jų įtarimai buvo ne iš piršto laužti, o jie 
rėmėsi Valstybės kontrolės patikrinimų aktų argumentais, todėl Vilniaus 2-os 
apylinkės teismas pripažino, kad dalis ieškovo nurodytų teiginių atitinka tikro- 

vę, dalyje teiginių pateikta informacija netiksli. Kitaip sakant, straipsnio auto- 
riai iki galo neįsigilino į jų gautus dokumentus, dėl ko kai kurie jų teiginiai ir 
įtarimai pakibo ore. Taip sunkaus kaltinimo, kad S. Abromavičius atstovavo 
privačiai Kaišiadorių agrofirmai ir net gavo jos akcijų už palankų patikrinimą 
galėjo nebūti, jeigu straipsnio autoriai būtų atidžiau įsiskaitę į Valstybės kon- 
trolės išvadą dėl UAB Baltija prezidento R. Paškausko skunde nurodytų faktų 
apie vyresniojo kontrolieriaus S. Abromavičiaus netinkamą elgesį, ir šitoje VKD 
išvadoje apie S. Abromavičiaus atstovavimą privačiai bendrovei Kaišiadorių ag- 
rofirma ir jos akcijų suteikimą už palankų firmos patikrinimą net neužsimena- 
ma. Ieškovas pateikė įrodymus ir teismai juos priėmė, kad Valstybės kontrolės 
Kauno apygarda, kuriai vadovavo S. Abromavičius buvo panaikinta ne dėl di- 
dėjančio įmonių ir valdžios institucijų nepasitenkinimo S. Abromavičiaus veikla, 
o siekiant efektyviau valdyti VKD sistemą. Teismai pripažino, kad laikraščio 
teiginys, jog S. Abromavičius anksčiau gydėsi N. Vilnios psichiatrijos ligoninė- 
je neatitinka tikrovės, nes byloje esantis ligos istorijos išrašas yra nepatvirtintas 
ir negali būti vertinamas kaip įrodymas. Be to, Vilniaus apygardos teismas kon- 
statavo, kad paskelbęs žinią, ir dar nepatikrintą, apie S. Abromavičiaus gydy- 
mąsi ligoninėje, laikraštis pažeidė net kelis LR Sveikatos apsaugos įstatymus, 
kurie kategoriškai draudžia skelbti informaciją apie asmens sveikatos medicini- 
nę paslaptį. 

Nepaisant šių klaidų, S. Abromavičiaus bylos prieš „Lietuvos rytą“ negaliu 
dėti į bendrą teisminių ginčų krūvą, kuri kilo dėl visiškai neatsakingo žurnalis- 
tų elgesio renkant informaciją, nes straipsnio autoriai bent jau dėjo pastangas 
surasti ir išstudijuoti dokumentus apie savo rašinio herojaus veiklą. 

Ir vis dėl to neatsakingą informacijos rinkimą ar jos tikrinimą laikyčiau 
bene silpniausia šiuolaikinės lietuvių žurnalistikos vieta, nes būtent dėl to yra 
iškeliama daugiausia bylų, o jos neretai yra pralaimimos. Tokio teisminio ginčo 
pavyzdžiu gali būti ir byla 


E. Misiulis prieš „Lietuvos sportą“. 
Laikraštis „Lietuvos sportas“ 1996 m. rugsėjo mėn. 28 d. išspausdino straips- 


nį „Atviras laiškas Lietuvos bėgimo mėgėjų asociacijos prezidentui gerb. ponui 
R. Bernotui“, kuriame analizavo Baltijos šalių maratono bėgimo varžybų orga- 

nizavimą ir konkrečiai Vilniaus maratono direktoriaus E. Misiulio manipulia- 
cijas su maratono prizinio fondo pinigais, teigiant, kad E. Misiulis turėjo tikslą 
pasipelnyti iš rėmėjų maratonui skiriamų lėšų ir iš bėgimo dalyvių starto mo- 
kesčių. Ieškovas E. Misiulis kreipėsi į teismą ir prašė įpareigoti laikraštį paneigti 
tikrovės neatitinkančias žinias, kurios žemina jo garbę ir orumą. E. Misiulis 
ginčijo laikraštyje paskelbtą maratono dalyvių skaičių, renginio sąmatą ir prizi- 
nio fondo dydį. 

Galiu sutikti, kad po varžybų, greitakojams bėgikams išsilaksčius po visas 
Baltijos šalis, juos sugaudyti ir suskaičiuoti nebuvo paprasta, bet kai straipsnio 
autoriai teigė, jog E. Misiulis trijų Baltijos šalių Grand Prix nugalėtojui įteikė 
vos keliolikos litų vertės paveiksliuką, o ieškovas, remdamasis paveikslo auto- 
riaus parodymais, kuriuos pripažino ir teismas, įrodė, kad paveikslo vertė bu- 
vusi kur kas didesnė, jokių išlygų ir pateisinimų laikraščio straipsnio autoriaus 
rasti negaliu, nes, žinant paveikslo autoriaus vardą ir paveikslo pavadinimą, 
reikėjo tik įdėti šiek tiek pastangų, kad laikraštyje būtų nurodyta tiksli paveiks- 
lo kaina. Todėl Vilniaus 2-sis apylinkės teismas E. Masiulio ieškinį iš dalies 
patenkino ir įpareigojo „Lietuvos sporto“ laikraštį ne vėliau kaip per 15 dienų 
paneigti ieškovo garbę ir orumą žeminančias žinias, kurios neatitinka tikrovės, 
ir priteisė iš UAB „Lietuvos sportas“ ieškovo moralinei žalai atlyginti 1000 Lt ir 
874 Lt teismo išlaidų. Sumos gal ir ne astronominės, bet ir jų nebūtų buvę, 
straipsnio autoriams ir redakcijos darbuotojams kruopščiau patikrinus būsimo 
straipsnio informaciją. 

Dėl tos pačios priežasties — netinkamų informacijos rinkimo būdų kilo ir 
byla 


Z. Leureckas prieš „Sekundę“. 


Ieškovas Z. Leureckas kreipėsi į Panevėžio miesto apylinkės teismą, prašy- 
damas įvertinti „Sekundės“ laikraštyje išspausdintą V. Sipavičienės ir R. Vagrio 
straipsnį „Buvusių bendraklasių žūtis iki šiol gaubia paslaptys“, kuriame pa- 
skleistos tikrovės neatitinkančios ir jo garbę bei orumą žeminančios žinios. 
Z. Leureckas prašė teismą įpareigoti paskelbti tų žinių paneigimą ir jo morali- 
nei žalai atlyginti iš atsakovo „Sekundės“ laikraščio priteisti 10 000 Lt. 1997 m. 
gruodžio 28 d. Panevėžio areštinėje pasikorusio jo sūnaus Dainiaus Grybausko 

mama Emilija Grybauskienė „Sekundės“ korespondentui tvirtino, kad jos sū- 
naus kraujas krinta ant tardytojų ir nužudytojo tėvo Z. Leurecko. E. Grybaus- 
kienei papriekaištavus, kad taip kalbėti nedera, sūnus atšovęs: „O kas man dau- 
giau belieka daryti?.. Leureckas (nusižudžiusiojo tėvas (aut. past.) suėdė mano 
gyvenimą“. 

Panevėžio miesto apylinkės teismas ieškovo prašymą patenkino iš dalies, 
pripažindamas, kad nurodytos „Sekundės“ laikraštyje paskelbtos žinios neati- 
tinka tikrovės ir žemina ieškovo garbę bei orumą ir įpareigojo „Sekundės“ laik- 
raštį paneigti paskelbtas žinias, kad dėl D. Grybausko žūties neva yra kaltas jo 
tevas Z. Leureckas, motyvuodamas tuo, kad pirmoji tas žinias žurnalistams pa- 
skleidė žuvusiojo motina E. Grybauskienė. 

Panevėžio apygardos teismo Civilinių bylų skyriaus teisėjų kolegija, nagrinė- 
jusi ieškovo apeliacinį skundą, apylinkės teismo sprendimą pakeitė ir Z. Leurec- 
ko ieškinį patenkino iš dalies, pripažindama, kad ginčijamame „Sekundės“ straips- 
nyje paskelbta žinia, jog areštinėje pasikorusio D. Grybausko kraujas krinta ant 
tardytojų ir nužudytojo tėvo Z. Leurecko neatitinka tikrovės ir žemina ieškovo 
garbę bei orumą. Todėl Panevėžio apygardos teismo kolegija įpareigojo „Sekun- 
dės“ laikraštį tą žinią paneigti ir atsakovą UAB „Sekundės“ laikraštį sumokėti 
Z. Leureckui 1000 Lt moralinei žalai atlyginti. Šią nutartį paliko nepakeistą ir 
LR Aukščiausiojo teismo Civilinių bylų skyriaus teisėjų kolegija (pirmininkas 
A. Spėčius, teisėjai E. Laužikas ir J. Januškienė). Tačiau šįsyk palikime nuošalyje 
teismų sprendimus ir nutartis, kurioms, beje, visiškai pritariu, o verčiau pakalbė- 
kime apie „Sekundės“ laikraščio žurnalistus, kurių elgesys stačiai šiurpina. 

Pirmiausia, protu nesuvokiama, kaip galima tiek neturėti takto ar papras- 
čiausio žmoniškumo, kad galėtum eiti pas moterį, neseniai palaidojusią savo 
nužudytą ar nusižudžiusį sūnų ir kamuoti ją klausimais apie tos žūties aplinky- 
bes ir priežastis?.. Šiurpina ir tai, kaip „Sekundės“ žurnalistai elgėsi su ta iš 
E. Grybauskienės gauta informacija. Lietuvos žurnalistų ir leidėjų etikos ko- 
dekso 11 straipsnis aiškiai sako, kad „žurnalistas ar leidėjas privalo itin atsargiai 
vertinti informaciją, kurią jam suteikė streso, sukrėtimo, bejėgiškos būsenos 
paveiktas žmogus“. 

Tačiau „Sekundės“ žurnalistams ir profesinės etikos normos buvo nė mo- 
tais. Jie šaltakraujiškai į savo straipsnį sudeda E. Grybauskienės žodžius, ku- 
riuos jai neva kažkada prieš mirtį areštinėje pasakęs jos sūnus. Nepriklausomos 
Lietuvos žiniasklaidoje aš neprisimenu kito tokio atvejo, kad žurnalistai remtų- 

si ir cituorų neva pasakytus žodžius žmogaus, kurio jau nebėra tarp gyvųjų ir 
kuris jų nebegali nei patvirtinti, nei paneigti, nei apsiginti. Ir nors šioje knyge- 
lėje skaitytojas tikriausiai pastebės autoriaus nesunkiai slepiamą simpatiją ir 
užuojautą savo profesijos broliams, vis dėlto norisi tik apgailestauti, kad Lietu- 
vos teisės aktuose nėra straipsnio, kuris už tokią žurnalistų veiklą leistų teis- 
mams priskirti ne tik prievolę paskelbti paneigimą ar pinigus nukentėjusiojo 
moralinei žalai atlyginti, bet ir surasti žymiai griežtesnę bausmę, tokiems, atsi- 
prašant, žurnalistams, kurie stokoja ne tik elementaraus profesionalumo, bet ir 
žmogiško takto ir užuojautos, savo veiksmais priversdami kentėti ir taip jau 
nelaimingą žmogų. Žurnalistų bendrijoje jiems neturėtų būti vietos. 

Deja, ant mano rašomojo stalo ir guli dar keletas segtuvų su bylomis, ku- 
rios viešosios informacijos priemonėms buvo iškeltos dėl to, kad jų žurnalistai, 
rinkdami ir tikrindami informaciją, nesilaikė elementariausių žurnalistinio darbo 
normų, kurias žino net ir studentai pirmakursiai. 

Tačiau šia tema — apie neatsakingai rinktą informaciją jau yra kalbėta su 
kaupu. Nieko naujo nebeturėčiau pasakyti ir apie tas likusias bylas, kurios atsi- 
rado teismuose ir ten buvo pralaimėtos dėl tos pačios priežasties. Išnagrinėjęs 
kelis šimtus žiniasklaidos priemonėms iškeltų bylų, galiu tik atsakingai teigti, 
kad jų išvis nebūtų buvę, jeigu žurnalistai ir redaktoriai nebūtų sau leidę skelbti 
pirmus po ranka pasitaikiusius faktus ar paprasčiausias nuogirdas, jų bent kelis 
kartus nepatikrinę. 

Baigiant kalbą apie žiniasklaidos bylas Lietuvos teismuose, reikia pasakyti, 
jog tokio šiurpinančio bylų skaičiaus, ilgo vaikščiojimo po teismus ir skaudžių 
pralaimėjimų galėjo ir nebūti, jei viešosios informacijos priemonės, spręsdamos 
konfliktus su savo rašinių ir laidų herojais, dažniau taikytų neteisminį ginčo 
sprendimo būdą, ką jos daro itin retai ir nenoriai. Iš 420 pastaraisiais metais 
teismuose nagrinėtų bylų 387 atvejais redakcijos atsisakė paneigti neteisingą 
informaciją ir atsiprašyti įžeisto žmogaus, kas būtų sustabdę daugelio bylų atsi- 
radimą, nes Lietuvos Aukščiausiojo Teismo teisėjų Senato 1998 m. gegužės 15 
d. nutarimo Nr. 1 13 straipsnyje sakoma: „Kai asmens garbę ir orumą žemi- 
nančios žinios ir tikrovės neatitinkančios žinios yra paskelbtos per visuomenės 
informavimo priemones, teismas priima reikalavimą dėl žinių paneigimo, vie- 
šosios informacijos rengėjui atsisakius paskelbti asmens pateiktą raštišką panei- 
gimą arba jo nepaskelbus nustatytu laiku ir būdu (LR Civilinis kodeksas 
7 sr. 2 d)“ 

Bendraujant su laikraščių ir RTV stočių savininkais ir redaktoriais, jie pri- 
pažįsta, kad labai retai paneigia ir atsiprašo įžeistų žmonių, paprastai minėdami 
du argumentus: pirma, neretai besikreipiantys žmonės patys nežino, ko nori ir 
reikalauja paneigti visą straipsnį ar laidą, nors Lietuvos įstatymai preciziškai 
reikalauja nurodyti, kurios konkrečios žinios neatitinka tikrovės ir žemina jų 
garbę ir orumą bei nurodyti argumentus, įrodančius, kad paskelbtos žinios bu- 
vo neteisingos. O antras argumentas - esą kas savaitę skelbiant po vieną ar kelis 
paneigimus, skaitytojų ar žiūrovų akyse smuktų viešosios informacijos priemo- 
nės prestižas, papuliarumas, sumažėtų tiražai ar laidos reitingai, o kartu ir rekla- 
mos atnešamos lėšos, vienintelis kone visų leidinių ar RTV stočių pajamų šalti- 
nis. Tenka sutikti su dviem šiais argumentais. Lietuvoje išties yra šimtai užsigi- 
musių teisybės ieškotojų, kurie vos išvydę laikraštyje savo pavardę ir vieną vie- 
nintelį, kartais net ir labai nekaltą kritišką žodį, bėga į teismą įsivaizduodami, 
kad jų garbė ir orumas yra nepaprastai apjuodinti. Iš daugelio šioje knygelėje 
analizuotų bylų išties galima padaryti išvadą, kad tokių žmonių, nežinia ko 
teisme ieškančių, Lietuvoje išties yra labai daug, kartais net galima įtarti, kad 
jiems ne viskas tvarkoje su psichine sveikata ir čia jau nieko nepadarysi... 

Ber žiniasklaidos nenorą paneigti neteisingas žinias ir atsiprašyti žmogaus, 
išviešinus jo privatų gyvenimą, aš visgi labiau aiškinčiau antruoju argumentu — 
baime dėl savo laikraščio ar RTV stoties prestižo. 

O sutikti su šiuo argumentu niekaip negalėčiau - atsisakius skelbti panei- 
gimą savo iniciatyva ir gera valia, nors redakcijų vadovai neabejotinai žino, 
kada jų žurnalistai dirbo neatsakingai ir padėjo ant stalo straipsnį su abejotino- 
mis ar aiškiai klaidingomis žiniomis, kurių jie paskui niekaip negalės įrodyti 
teisme, nes pastarasis vis vien priims sprendimą, įpareigojantį būtinai paneigti 
žinias ar atsiprašyti neteisingai įžeisto žmogaus, ir tada skaitytojų akyse toks 
laikraštis ar žurnalas tikrai praras daugiau savo prestižo, negu būtų tai padaręs 
gera valia, o ne teismo priverstas. 

Dar galėjau suprasti, kad toks nenoras pripažinti savo klaidą egzistavo 1990— 
1996 metais, kai šalies įstatymai paneigimą ir atsiprašymą teismams leido trak- 
tuoti ne kaip lengvinančią aplinkybę, o atvirkščiai, - kaip savo kaltės įrodymą ir 
būtinybę skirti maksimalias sumas moralinei žalai atlyginti. Dabar teisinė pa- 
dėtis yra visai kitokia ir savo iniciatyva paskelbtas paneigimas padėtų viešosios 
informacijos priemonėms išvengti daugelio vargų ir bėdų, kurias jos patiria 
teismuose nagrinėjant garbės ir orumo gynimo bei privataus gyvenimo apsau- 

gos pažeidimų bylas. Tai gerai suprato Lietuvos tarpukario leidėjai ir redakto- 
riai, nes „Lietuvos aido“, „Lietuvos žinių“ ar „Ūkininko patarėjo“ ir kitų laik- 
raščių puslapiai mirgėte mirgėjo paneigimais, ir labai abejotina, ar dėl to smuko 

tų leidinių prestižas ir populiarumas?.. Daugelis didžiųjų praeities žmonių — 
filosofų, rašytojų, politikų — teigė, kad didesnės pagarbos visad susilaukia ne tas 
žmogus, kuris užsispyrusiai laikosi įsikibęs savo klaidos, o tas, kuris turi jėgos ją 
pripažinti. Pacituosiu tik garsaus JAV politiko, mokslininko ir literato B. Fran- 
klin'o išsakytą mintį: „Ne klaidos ištaisymas, o atkaklus jos laikymasis žemina 
žmogaus ar organizacijos garbę“. 

